
UVOD 


Kao što slikar osjeća više boje ili glazbenik više zvuka negoli 
čovjek prosjeka, tako je i činilac povijesti pod neizmjerno jačim 
dojmom događaja, u kojima sudjeluje. Napetost je doživlja- 
vanja tako moćna, te potres zgoda znači i potres čitave ličnosti; 
kod pokušaja, koji imadu da prevrnu i strmoglave ustaljeni red 
općine i društva, zahtijeva katastrofalnost događaja pače i pot- 
punu životnu žrtvu čovjeka, do same smrti. Život je ovakovih 
krčilaca regbi samo priprava za konačno djelo, koje treba da 
donese korist mnogo općenitiju nego što je egzistencija ili dobro- 
bit pojedinca. Zbiljski je događaj povijesti prema tomu uvijek 
dvojako znamenit: prvo po onoj promjeni, koju označuje u ne- 
prestanom toku razvoja, a drugo, po onom čovjeku ili po onim 
ljudima, koji, naslutivši tu promjenu i izvršivši ju kao pomoćnici 
zbivanja, bijahu iznimka među suvremenicima. Historija čovje- 
čanstva ima svoju logiku, pošto je i ona samo jedan dio svemir- 
skoga života, ali ima i svoju psihologiju, jer su činioci njezini 
podvrgnuti usudu, da osjećajno i preosjećajno doživljuju djelo. 
Razumjeti činjenicu povijesti znači objasniti i jednu i drugu 
stranu njezinu: prisluškujući bilu događaja treba da osjetimo krv 
u žili onih, koji su ih izazvali i izveli. 

Držeći se ovog saznanja, nastojat ćemo na ovim stranicama 
osvijetliti događaj bune rakovičke od g. 1871 . Nazvali smo knjigu 
imenom mjesta, gdjeno je ustao i poginuo Eugen Kvaternik, zato, 
da u tom imenu sjedinimo događaj politički i završnu fazu psiho- 
loškog razvoja jednog izuzetnog hrvatskog čovjeka. Ocjena žića 
i djela bit će s tim opravdanija, što dublje budemo zašli u samo 
njegovo unutrašnje biće i po tom razumjeli, kako je Kvaternik, 
usred svjetske vreve, osjećao događaje naroda svoga i kako ih je 

htio navrnuti svojim putem. Ćudoredna mjera Preradovićeva, 
da »čin što stoji, to i vrijedi«, pokazat će Rakovicu možda pod 
ljudskijom, ali zato ne manje dostojnom aureolom. 

U ostalom bi i sama povjesnička objektivnost tražila, da se 
prema spisima i utvrđenim uspomenama popravi nepravda, na- 
nesena Kvaterniku i od suvremenika i od kasnijih komentatora 
njegova posljednjeg napora. Kvaternik bijaše čovjek političar 
u zapjenjenom viru borbe, priznati dionik u vodstvu stranke 
prava, urednik stranačkog glasila i godinama najopasniji publi- 
cistički agitator, koji je političkim protivnicima često bio doja- 
dio svojim strastvenim navalama. Poslije katastrofe u Rakovici 
složili su se svi, među sobom inače oprečni opadači pravaštva, da, 
u Kvaternikovu činu pronađu opće pogibeljnu spletku, a u njem 
samom pouzdanika i mađarskog, i češkog, i franćuskog, i ruskog, 
oruđe ili Raucha ili Skrejšovskoga i Gregra, kreaturu Pešte, 
Praga, Pariza i Moskve. Njemački organi u Austriji, a i glasnici 
oficiozne štampe u Monarhiji uopće, prikazivali su većinom nje- 
govu bunu kao ruski pokušaj, da se uznemiri sav Balkan ili pače 
sve slavenstvo; Mađari su pisali o češkom migu, koji je Kvater- 
nika poslao u bitku. Domaći organ narodnjaka, koji se je u go- 
dini Rakovice okrstio »Obzorom«, da izrabi poznate negdašnje 
dobre odnose pravaša s Levinom Rauchom, orisao je Kvater- 
nika kao oruđe mađarona. A da bude legija potpuna, javila se 
u toku godina i poznata verzija, da Kvaternika na bunu nije 
podstrekao nitko drugi nego sam Julije Andrassy, tadašnji mini- 
star predsjednik ugarski! Prema stranačkom gledištu, jedna je 
struja drugoj dobacivala Kvaternika, da tim loptanjem od sebe 
svrati ma i najmanju sumnju dioništva u bunjenju, koje je uzru- 
jalo cara i kralja i bilo odsuđeno kao grijeh bez oproštenja, gri- 
jeh, koji nije smio baciti ni sjenke na stranke i ljude, pozvane 
na bilo kakvu buduću ulogu u javnosti. Ova je ružna igra počela 
nad samim mrtvacem, a nastavljena je i kasnije u kojekakvim 
pričanjima tobožnjih svjedoka Kvaternikove životne muke i 
smrtne pogibije, kojima desetljeća nisu ohladila mržnje na »bun- 
tovnog luđaka« i »profesionalnog urotnika«. Nestalnom sudu o 
Rakovici pridonio je dakako i strah, jer oni, koji bi bili mogli 

dati pouzdanijih obavijesti, nisu — radi opasnosti kaznenog pro- 
gona — ni htjeli ni mogli doći do riječi. Kvaternikov čin, u toku 
godina, bio je u glavnom vazda posmatran sa gledišta stranačke 
konjunkture; činjenica je, da bijaše godina i zgoda, kad je pače 
i jedno ili drugo pravaško krilo šut jelo na spomendan Rakovice, 
ostavljajući slavljenje svoga negdašnjeg vođe vremenu manje 
opasnomu za ovakve simpatije. Rakovica je i po ovim pojavama 
kasnijeg političkog našeg razvoja obilježena kao raskrižje, kao 
događaj, koji je bacao značajne odbljeske; ali ličnost Kvaterni- 
kova s tim je više kolebala u prosuđivanju ljudi. Može se u glav- 
nom ustanoviti, da je po vremenu sve češće bio opetovan jedan 
te isti argumenat omalovaženja: Kvaternikova pobuna nije 
uspjela, nije ni mogla uspjeti, i zato je donijela samo propast 
njemu, a štetu stranci i narodu. Među recima »Dojmova i do- 
življaja« Frana Folnegovića u pravaškoj »Hrvatskoj« g. 1902. 
čita se ova argumentacija, jednako, kao što — u grubljem i pre- 
zirni j em obliku — kod naših t. zv. političkih realista one i ka- 
snijih godina. Povijest buna evropskih u prvoj polovici devet- 
naestoga vijeka ne može nikako opravdati ovog površnog i u bit 
stvari neprodubljenog prigovora. Pobuna, bila ona makar kojih 
razmjera i kojih uspjeha, nije nikad rješenje zaključno, dakle 
uopće i ne dopušta pitanja o uspjehu i neuspjehu u apsolutnom 
smislu. Eno primjera bune Mađara g. 1848. Zar nije bilo Vila- 
goša, zar nije Košut morao bježati u Tursku, zar nije Ugarska 
bila svladana i upokorena? Gdje je bio njezin uspjeh onih go- 
dina, kad su Teleki i Andrassy bili u emigraciji, kontumacirani 
i lišeni imanja, a Ugarska bila oglobljena za posljednja utočišta 
svoga stoljetnoga ustava? Pa ipak — Andrdssy će se iza par go- 
dina vratiti kući, Franjo Josip će sankcionirati dualizam, i pora- 
žena Mađarska poslije »neuspjele bune« postat će s vremenom 
težištem čitavog »velevlasnog položaja« Monarhije. Poljačke su 
bune skršene od Rusa i ugušene u krvi i blatu po više puta; ruski 
je vojskovođa oholo javljao u Petrograd, da »mir vlada u Var- 
šavi«, — mir očaja i poniženja, mir grobišta. Bune su, poslije 
neuspjeha, po svim središtima, po svim bojnim poljanama ne- 
mirne Evrope rasule poljsku emigraciju — Poljska je raskoma- 

dana i ušutkana na decenije. A danas? Ne postoji li »Polonia 
restituta«, nije li moralni plod onih časovito strateški besplodnih 
ustanaka bio jači od »uspjeha« ruskih? 

Pobuna je simptom, upravo tako, kako je i groznica samo 
znak bolesti, znak reakcije organizma, koji se želi vratiti zdravlju. 
Pobuna je oluja, koja treba da očisti zrak, ali imade oluja, koje 
ne dovode odmah do svježine. Kvaternikovo je završno djelo, 
sudilo se o njegovu »uspjehu« makar kako, ostalo u hrvatskom 
političkom razvoju trajna opomena; ovaj je mrtvac tražio, pored 
prisilne šutnje živih, glasnije od svih, slobodu, jednakost i pravdu, 
i njegova »narodna vlada«, makar nije trajala ni osam dana, 
bila je istina nakratko, ali ipak u zbilji ostvareni san hrvatske 
množine. Lativši se skrajnjeg sredstva, i to u ličkom kraju, gdje 
je buna bila više nego zločin, gdje se je napadaj na cara smatrao 
blasfemijom, Kvaternik je zgusnuo, istina na uskom prostoru i u 
nedugi trenutak, ali ipak zgusnuo čitavo ogromno nezadovoljstvo 
naroda. Pogotovo u tminu općeg gramženja za vlašću, koje će 
doskora nastupiti iza g. 1871., trak iz Rakovice prodire kao novo- 
zavjetno svijetlo. Vidjet ćemo, kako je mladost hrvatska, deset 
godina iza Rakovice, prihvatila njegov nedovršeni poziv; kad bi 
Kvaternikova buna imala ma samo to značenje, da je njome 
udario pečat svojoj ideologiji o hrvatskoj nezavisnosti, i stvorio 
svoju generaciju preko groba, kao što ju je stvarao živ, bilo bi 
mnogo. 

Nije se badava ovila i legenda oko toga neznanog groba. Po- 
buna u Rakovici smatrana je godinama zagonetnom; traženi su 
tajni uplivi izvana i nerazjašnjivi porivi u blizini Kvaternikovoj. 
Sam Ante Starčević, nesklon i ne vjerujući bunama, nije aktivno 
pristao uz Kvaternikovu »smutnju«; spisi istrage prijekog suda 
nisu bili predani javnosti, glasine o dokumentima, koji su pro- 
nađeni kod Fabianija o svezi Kvaternikovoj sa talijanskom ili 
pače ruskom mornaricom, kružile su u sablasnim oblicima, pi- 
smena ostavština Kvaternikova bijaše sakrita, njegov Dnevnik 
nepoznat. Kvaternik je u »Gorkim uspomenama«, štampanima 
neposredno prije Rakovice, otkrio mnogu stranicu svojih patnja 
u tuđini, životopis Kvaternikov u đačkom almanahu »Hrvatska« 

od g. 1881. od dra. Jakova Radoševića izrađen je savjesno, po 
tada pristupnim vrelima, ali istom velevažno izdanje K. Še- 
gvića, naime izvaci iz prve četiri knjige Kvaternikova Dnev- 
nika objasniše potanje faze i njegova političkog rada i nje- 
gova psihološkog razvoja. »Zagonetka« Rakovice — tako se je 
kroz godine posmatrala tobožnja osobita tajna Kvaternikove 
smrti — približena je ovim izdanjem Šegvićevim i pogotovo nje- 
govom monografijom, u kojoj su sabrani mnogobrojni ini podatci 
o Kvaterniku, znatno svomu konačnom rješenju. Značajno je, da 
su o samim potankostima bune kroz godine u javnosti bilježene 
različne protivurječnosti, a nikad nije točnije pregledan detaljni 
materijal vojničke istrage, koji se čuva u kr. drž. arhivu u Za- 
grebu. Samo tako može se razjasniti, da su u hrvatskim dnevni- 
cima mogli izlaziti iskazi »očevidaca«, koji su se dali pobiti jedno- 
stavnim faksimilom postojećih originalnih dokumenata. Za 
primjer spominjemo, da je jedan kr. feldmaršal ustvrdio, sa pot- 
pune visine svoga službenoga znanja, da je Kvaternik kao kralj 
hrvatski potpisao potvrdu o novcu, izvađenom iz kumpanijske 
blagajne u Rakovici. Među spisima istrage nalazi se original te 
potvrde, ali u njem uopće nema Kvaternikova potpisa. Slijedeći 
istražne spise, lasnije je odstraniti sve izrasline, bile dobro- 
mišljene ili zlomišljene, bajke ili zagonetke Rakovice; čitava pak 
ličnost Kvaternikova i sve zgode njegova burnog i bogatog ži- 
vljenja i doživljenja pogotovo će se istaknuti u dovoljnoj jasnoći, 
sada, kad je pristupna i golema pisana ostavština Kvaternika v 
koju je sveučilišnoj biblioteci u Zagrebu poklonio rođak Kvater- 
nikov g. Kuzma Rožmanić. U tom je materijalu mnogo spomi- 
njana ruska »Tajna knjiga«, tu su sačuvane sve ogromne pri- 
prave za Kvaternikovo životno djelo o hrvatskoj povijesti, tu su 
njegovi neštampani, a po razvoj njegovih osobito religioznih 
ideja važni članci, tu napokon časovite bilješke, koje otkrivaju 
svaki književni i politički interes Kvaternikov. U svezi s Dnev- 
nikom, od kojega peti, za Rakovicu najaktuelniji svezak, nije 
objelodanjen, sa rezultatima vojničke istrage, ovaj u bezbrojnim 
člancima i opažanjima vlastitim rukopisom dokumentirani život 
Kvaternikov poslužit će potpuno, da u događaju Rakovice odre- 

dimo i momenat politički i momenat psihološki. »Zagonetka« 
Rakovice bit će ovim istraživanjima, kojima je dodan kao relijef 
prikaz političkog i društvenog stanja u odlučno doba kod nas i u 
svijetu, svrnuta na trag, koji se čini jedino vjerojatan. Smijemo, 
mislim, ustvrditi, da ni o kojem čovjeku hrvatske javnosti nije 
sačuvano toliko ličnih ispovijedi i intimnih otkrivenja, koliko o 
Kvaterniku od njega samog. Iskrenost njegova ide nad smionost 
svih urotnika, nad vjeru svih vjernika vlastitog životnog poziva. 
U svoj nagosti svojoj, življenje je Eugena Kvaternika samo po 
sebi legenda, koju je grubost katastrofe okrunila onako kao što 
su poganska mučenja posvetila svjedoke prvog i najčišćeg 
kršćanstva. 

P R A V A Š I 


Svaki drhtaj u životu naroda izbaci na površinu vođu ili 
vođe, kojima se pripisuje zasluga, da su izazvali novo gibanje. 
U stvari politička ideja, koja se je pojavila na poprištu, do- 
zrijevala je i dozrela, pripravivši sama sebi duše, koje će ju 
razumjeti. Rađanje nove ideje nije čin voljni ni čin svijesni, 
jer se narodi nikad ne vode u svojim velikim pokretima ni 
razborom ni računom. Osjećaj goni naprijed, i to ne osjećaj 
od jučer i danas, nego od djedova i od pradjedova; iskustvom 
vjekova nastaje ono, što se zove vjerovanje; lozinke i programi 
uvijek su odraz svega, što je narod doživio u sreći i u nesreći. 
Čovjek je u tom razvoju »znak vremena«. U francuskoj revolu- 
ciji Mirabeau i Robespierre i Napoleon obilježuju točno odsječke. 
Oni su nošeni olujom duha općega, koja je probila iz prenakr- 
canog oblaka; dakako, format je ličnosti to znatniji što je znat- 
nija i epoha. Ali kad se u povijesti revolucije govori o Ther- 
midoru, ovo nije datum ni oznaka početka Napoleonove reak- 
cije, nego je u toj riječi sjedinjeno ono raspoloženje »građa- 
nina«, koje je bilo rođeno od straha i umornosti, i moralo 
dovesti od konventa do konzulata, i preko konzulata do carstva. 

Misao stranke prava rođena je u očaju godina, koje su 
slijedile iza narodnih zanosa od hiljaduosamstočetrdesetosme. 
Ovo je godište prelomilo osamstogodišnji savez s Ugarskom, u 
skrajnoj opreci sa žalosnim početkom devetnaestog vijeka, 
kadno se činilo, te će plemstvo, od straha za svoje prevlasti, 
pristati na to, da Hrvatska i Slavonija budu »partes adnexae« 
i da se u javne urede uvede mađarski jezik. Interes staleški bio 
je razvitiji od interesa narodnosnog; borba Iliraca bijaše kroz 
godine borba o gospodstvo hrvatskog jezika. Gaj je, probudivši 

narodnost, tijekom vremena, radi novih prohtjeva Mađara 
prešao i na političko polje, pak je proglasima hrvatskoga sabora 
od godine 1848. obilježio svoju pobjedu u oba pravca. Jela- 
čiče vi prvi proglasi iz toga vremena govore o slobodi i o demo- 
kraciji, Mažuranićeva brošura »Hrvati Mađarom«, napisana po 
nalogu Jelačićevu, ima za motto geslo velike revolucije: »slo- 
boda, bratstvo i jednakost«, i govori simpatično o ustancima 
Poljaka. Pošto je stožerno pitanje godine 1848. za Hrvate bilo 
u tom, kako bi se osigurali od mađarskih aneksionih težnja* 
zahtijevala je logika događaja, da u sukobu između dinastije 
i pobunjene Mađarske Hrvati stanu na stranu dinastije. Burno 
je vrijeme doprinijelo, te su se namjesto ustavnih običaja uveli 
običaji rata. Hrvatski je sabor povjerio Jelačiću kao banu dik- 
tatorsku vlast ne misleći na to, da je Jelačić u isti mah i carski 
general, koji ima slušati i cara i najbliže carske savjetnike. 
Istina, bilo je, po svjedočanstvu Ivana Perkovca, također u to 
vrijeme ljudi, koji su se bojali ovog spajanja austrijskih interesa 
sa hrvatskim težnjama. Kad je bečka vlada za banovanja Hal- 
lerova bila zabranila ilirsko ime, javila se je u redovima mlađih 
Iliraca oštrija reakcija protiv dvora. Dragoj lo Kušlan u svom 
»Slavenskom Jugu« stvara opozicijsko krilo Iliraca. Godine 
1849., kako saznajemo iz Wertheimerove knjige o Andrassyju, 
grof Julije Andrassy bijaše određen za poklisara Košutove 
vlade u Carigradu; na putu tamo zaustavio se je u Beogradu 
i sastao s Kušlanom, ugovarajući s njim o suradnji ovog opo- 
zicijskog ilirskog krila i mađarskih revolucionaraca. Kušlan, 
koji je kasnije za Mažuranićeva kancelarstva bio lišen službe 
i časti velikoga bilježnika županije zagrebačke radi slobodnja- 
čkih nazora, što ih je razvijao u predstavkama županije, spadao 
je među rijetke političare hrvatske, koji su predviđali plodove 
Jelačićevih pobjeda. Andrassy je izvijestio mađarsku revolu- 
cionarnu vladu, da je Kušlan, urednik »Slavenskog Juga«, više 
demokrata nego Slaven, i da smrtno mrzi Jelačića. Od ožujka 
1849. Kušlan je, po tom izvještaju, na čelu stranke, koja se je 
obratila na kneza Czartoryskog u Pariz radi novaca i oružja. 
Dobila je odgovor, da Hrvati moraju uzeti Poljake za vođe i 

združiti se s Mađarima. Andrassy je tražio, neka Kušlan piše 
protiv Austrije i dijeli proklamacije u tom smislu vojnicima; 
Kušlan je trebao stvoriti klub, koji bi pozdravio mađarsku vladu 
i digao bunu, kad bi prispjele mađarske čete. Hrvatska bi se 
akcija podupirala novcem mađarske vlade, a vojskovođa hrvat- 
skih ustaških četa bio bi Poljak, general Bern. Ivan Perkovac 
u svojim »Crticama iz bojnog odsjeka« govori također o svezi 
Kušlanovoj sa revolucijom. Postojale su buntovne brošure, bilo 
je putovanja u Pariz, bilo je s talijanske strane ponuda oružja, 
bilo je »šurovanja naših ljudi s agentima poljske emigracije«. 
Znali su o tom Kušlan, Dragutin Župan i Andrija Brlić. K ovoj 
vijesti Perkovčevoj može se dodati, da su slično mislili o Au- 
striji Zdenčaj i Bogović. 

Ali narod nije bio za to, završuje Perkovac svoju bi- 
lješku. Narod je doista listom pohrlio za Gajem i Jelačićem. 
Dilema bila bi i za hladnog političara strahovita. Gaj, a donekle 
možda i Jelačić, sanjali su o Austriji, koja bi imala slavensku 
većinu i potisnula Mađare; zato je trebalo, da Austrija bude; 
i kao što je Palacky tvrdio, da bi Austriju trebalo stvoriti kad 
je ne bi bilo, tako je Jelačić digao Hrvate da je spasi, kad je 
bila u najvećoj opasnosti. A što je bila ta Austrija? U prvom 
redu bijaše to dvor s carem na čelu i s nadvojvotkinjama, koje 
su po sigurnom povjesničkom svjedočanstvu plakale, kad je Je- 
lačić pred sakupljenim dvorom tumačio svoje političke i voj- 
ničke ciljeve. Grof Ljudevit Batthyanyi sastao se u ljetu godine 
1848. s Jelačićem kao prvi imenovani ministar predsjednik ma- 
đarski; već toga radi nije mogao biti prijatelj Jelačićev. Po 
mišljenju Mađara, Jelačić je mogao biti postavljen banom samo 
uz supotpis mađarskog ministra predsjednika; da se tomu 
izbjegne, na dvoru je Jelačićevo imenovanje lažno datirano 
dan prije imenovanja Batthyanyija. Ovaj je na sastanku spočit- 
nuo Jelačiću, zašto odbija svaki pokušaj, koji bi imao kao svrhu, 
da se u prijateljstvu odstrani razdor između Hrvata i Mađara. 
Jelačić je odgovorio: »Među nama nije govor o partikulamim 
povredama, koje bi se dale odstraniti. Vi želite Ugarsku slo- 
bodnu i neodvisnu, a ja sam se zakleo na političko jedinstvo 

austrijske monarhije. Ako se ne izmirite s time, može između 
nas odlučiti samo mač«. Kad je Batthyanyi upozorio na pansla- 
vistički pokret u Hrvatskoj, koji ipak nema kao cilj jedinstvo 
austrijske monarhije, odgovor je Jelačićev glasio: »Protiv Vas 
ja trebam fanatizam; za to se vrlo dobro dade upotrijebiti pan- 
slavistička agitacija. Kad vas svladam, ostalo će biti moja briga«. 

Košut, koji je zabilježio ovaj razgovor, tvrdi izrično: ovo je 
historijska činjenica, ja ju znam iz usta Batthyianovih. U stvari, 
događaji su potvrdili prvi dio Jelačićeve iskrene ispovijesti, 
dok se o Jelačićevim osnovama s »panslavizmom« može reci, 
da se je Austrija u taj čas više bojala Mađara negoli pansla- 
vizma, pošto je doskora pozvala u pomoć i samu rusku vojsku 
protiv Mađara. U ostalom, može se utvrditi, da dilema rata 
s Mađarima — protivno tvrdnji Košutovoj — ne bi bila nipošto 
riješena nikakvim pregovorima o sporazumu, na koji je nukao 
Batthyanyi. Postoji naime pismo istoga Juli ja Andrassya revo- 
lucionarnoj vladi, u kojem on poslije svih pregovora s Kušla- 
nom savjetuje, da se u proklamaciji Hrvatima može obećati bilo 
što, pa makar i ispunjenje svih hrvatskih želja. »On n y perdrait 
rien, car vainqueur on peut tout modifier, vaincu, on n a rien 
perdu« — »ne ćemo s tim izgubiti ništa, jer ako pobijedimo, 
moći ćemo sve preinačiti, a budemo li pobijeđeni, ne ćemo imati 
što da izgubimo«. Kušlan i drugovi htjeli su ici s Mađarima. 
Gaj je, po tvrđenju Mađara, bio pripravan na pripojenje Hr- 
vatske Austriji. Sudbina Hrvatske, kako se vidi, bila je u oba 
slučaja u jednakoj opasnosti. Iz riječi Andrassyjevih saznajemo, 
da su Mađari za slučaj svoje pobjede spremali Hrvatima sa- 
svim sličnu sudbinu, t. j. kaznu za pomoć, kako ju je Hrvatskoj 
od pedesete do šezdesete godine otkrojila Austrija. Ogromnu 
»veličinu austrijske nezahvalnosti« osjetili su prvi Hrvati, a 
zatim i Rusi, koji su zajedno protiv Mađara vojevali. Sam veli- 
koaustrijski političar i povjesničar Friedjung rabi o tom riječ 
»Wortbruch«. Svakako, većina Hrvata god. 1848. nije mogla 
očekivati apsolutizam kao posljedicu narodnih zanosa, i objek- 
tivni posmatrač mora priznati, da u dilemi godine 1848. nije 
bilo moguće odabrati drugo, nego rat s Mađarima. 

Hrvati držahu, da vode rat za svoje oslobođenje, a pri- 
like pokazaše, da hrle u odvisnost goru od sadašnje. Sama Jela- 
čićeva civilna vlada, u njegovoj odsutnosti, nije htjela da pro- 
glasi prve apsolutističke zakone. I Gaj i Jelačić doživjeli su 
tragediju života, jer se austrijski centralizam sa svojim germa- 
nizatorskim tendencijama nije mogao ni u čem složiti s hrvat- 
skim narodnosno-političkim težnjama. I Gaj, koji je napokon 
na vlastitoj koži morao osjetiti bič Austrije radi svoga »pan- 
slavizma«, i Jelačić, koji je umro slomljen i lud, pali su žrtvom 
dileme od god. 1848. Jelačić je postigao najviše vojničke časti, 
dobio grofovstvo i bogatu dotaciju od cara, a ostao zakopan u 
Novim Dvorima; spomenik njegov u Zagrebu bude povod oštrih 
političkih sukoba. Pa ipak, za odluke, koje su Hrvate za rata 
s Mađarima stajale deset hiljada ljudskih žrtava i kasnije gor- 
kog iskustva pod Bachom, nisu lično odgovorni ni Jelačić ni 
Gaj. Pitanje, koje se nije moglo riješiti na potpunu probit 
Hrvata godine 1848., bilo je pitanje stoljeća. Geografski polo- 
žaj na moru silio je narod hrvatski kroz vjekove, da različne 
sile, koje su se sukobljavale na njegovu teritoriju, u tim suko- 
bima oslabljuje na taj način, da između njih koleba. Snage 
Hrvatske znale su popuštati u toj vjekovnoj borbi, ali je uvijek 
živjela duboka svijest o pravu na samostojnost. Na granici 
istočnog i zapadnog rimskog carstva, Hrvati su izloženi nasrtaju 
turskom i kulturnoj inflaciji zapadnoj, koja je češće zadobi- 
vala i politički oblik. Kad je opet srednja Evropa stala navirati 
prema jugoistoku evropskom, a s druge strane Mađari stali težiti 
na more, hrvatski narod našao se je između bata i nakovnja 
u onoj istoj habsburškoj monarhiji, koju je rodila svjetska po- 
treba otpora protiv Turaka. Stvaranje Granice išlo je usporedo 
sa presizanjima austrijskih generala i komisara u poslove kra- 
ljevstva. I opet je bilo suđeno, da se pomakne njihalo. Protiv 
tendencije »krunovinske« služili su časoviti osloni na novo sre- 
dište, koje se je stvaralo u Ugarskoj, pače i zajedničke bune 
s Mađarima. Poslije pokušaja Josipa II. hrvatsko se plemstvo 
predaje potpuno u zaštitu mađarskih feudalaca, koji doista po- 
bjeđuju centralizam i time stvaraju drugi centar Monarhije. 

Po vremenu, ova dva središta, označena općim imenom Beča i 
Pešte, omjeravat će svoje snage sve do prividnog izmirenja u 
dualizmu, koji ipak nije mogao donijeti konačnog rješenja, kako 
je dokazao razvoj i posljedak evropskog rata. Politika hrvatska 
od ilirizma dalje nuždom prilika svedena je u praksi na to, da 
Hrvati budu uteg na vagi nikad sasvim nepostignutog ravno- 
težja između jedne i druge pole Monarhije. Vladajuće stranke 
u Hrvatskoj odvisile su, osobito od godine 1860. dalje, uvijek 
od prevage jedne ili druge strane. Pod raznim imenima stra- 
načkim, austrofili i mađarofili predstavljaju dva tipa aktivne 
politike, koja je računala s obzirima na odnose sila s ovu ili 
onu stranu Litave. 

Ali pravi nosilac historičkih narodnih težnja ne bijaše nikad 
ovakav političar kolebljivih kompromisa. Dublje nego što se je 
po vanjskim događajima moglo i vidjeti, drijemale su u duši 
naroda sile, koje, su ga održale u čestim i pretužnim peripeti- 
jama. Hrvatski sabori, upućujući poslanice u Beč i u Budim, 
prizivahu se na drevno kraljevstvo Zvonimirovo, snažno i ne- 
zavisno. Prosvjedi hrvatski nisu zastali kod toga, da naglašuju 
ovo prastaro pravo samosvojnosti, nego su češće bili izraženi i 
u otvorenoj revolti. Pokreti Horvata i Paližne, muke kasnijih 
Frankopana i napokon urota Zrinsko-Frankopanska svjedoče o 
moćnim zamasima ovih gdjekad i sakritih narodnih snaga. 
Važno je pri tom, da se u odlučnim časovima hrvatski vođe 
nisu žacali tražiti za svoje težnje saveznika i izvan habsburškog 
carstva. Staro je pravo trebalo doći do pobjede makar i s po- 
moću neprijatelja dinastije — ono je bilo tako sveto, da je 
poštovanje toga prava bilo dopušteno ishoditi svakim sredstvom 
borbe. Pokretna točka Zrinsko-Frankopanske urote je u tom, 
da su se ove dvije obitelji, sjedinjene ženidbom Katarine Fran- 
kopanke s Petrom Zrinskim, htjele potpuno, do suverenosti, od- 
rvati bečkom uplivu i za taj cilj potražile saveznika u kralju 
francuskom, najmoćnijem protivniku austrijske politike u ta- 
dašnjoj Evropi. Ovo vjerničko poštovanje staroga prava i ovaj 
oslon na središte izvan Monarhije sasvim su analogni s gledi- 
štem Ante Starčevića i stranke prava. 

Ustanovili smo, da je godina 1848., u svakom slučaju, po- 
pobijedi li Beč ili Pešta, Hrvatima morala donijeti poraz. Isto 
se je iskustvo ponavljalo kroz decenije. Strossmayer i Mažu- 
ranić, koji su htjeli da Hrvati idu u rajhsrat, nisu bili u svojim 
uspjesima sretniji od onih, koji su utirali putove hrvatsko- 
ugarskoj nagodbi; kad je pak sam Mažuranić postao nagodbe- 
nim banom, ni taj vrhunac kompromisne politike nije ipak 
doveo ni do toga rezultata, da se omogući zakonima zajamčeno 
zemljišno pridruženje Granice i Dalmacije. Hrvatskoj je na- 
godbom bila zajamčena autonomija i priznat značaj političkog 
naroda, što je u državopravnoj terminologiji onih vremena zna- 
čilo mnogo; ni Česi ni Poljaci nisu u Austrougarskoj monarhiji 
imali tih prerogativa. Po teoriji, Hrvatima bijaše priznato sa- 
svim zasebno mjesto i u dualističkom ustavu. Po praksi, sabori 
su hrvatski bili sve više ograničeni na rasprave nepolitičke, i 
pogotovo ne vanjsko-političke; a i sama zakonska garancija na- 
godbe pokazala se preslabom proti povredama i zlonamjernim 
pokušajima njezina tumačenja. Nezadovoljstvo raslo je i pod 
vladama, koje su isprva bile popularne. Političarima kompro- 
misa izmicalo se je tlo pod nogama. Ljevičari širili su u narodu 
uvjerenje, da je jednako poguban oslon i na Beč i na Peštu, 
i da je potreban jedino oslon na sebe samog, na drevno pravo, 
na veliku historijsku uspomenu i na pomoć jednog vanjskog 
središta, koje je dušmansko i Beču i Pešti. 

Ovo je u bitnosti ideja pravaška. Po misli dra Ante Star- 
čevića, prije svega valjalo je odgajati narod u stalnom otporu 
i odbijanju svih milostinja. Tko je pravaš, dakle protivnik i 
Beča i Pešte, ne smije se nadati koristi ni od kakve promjene 
političke. Bili na vladi austrofili ili mađarofili, pravaš ne sura- 
đuje s njima. U praktičnoj politici sabora, skupština i novina, 
pravaška je politika nužno negativna. Naputak članovima 
stranke prava od 4. X. 1870. kaže izrično: »Današnje je stanje 
u Hrvatskoj samo posljedica godine 1866. Stoga niti je razložno, 
ni korisno, ovo stanje o sebi braniti ni napadati. Pravna ni- 
štetnost ovoga stanja bude se pokazati, dok se otkrije nezako- 
nitost sabora g. 1865.-7. Ovu nezakonitost ima otkriti stranka 

prava u prvom saboru. To je otkriće time potrebnije, sto je 
onaj »sabor« izdao. Hrvatsku nesamo Mađaru, nego i Austriji. 
Stoga, da bi se bezakonje samo današnjega, pod Mađari, stanja 
dokazalo, ostalo bi bezakonje, u kojem smo napram Austriji, 
ter bi Hrvatska padnućem Mađara odmah došla pod jaradi 
Austrije. Dakle članovi stranke prava, kod budućih izbora za 
sabor, ne mare izbiračem, u tom pogledu, kazivati drugo, nego 
da bitnost ustavnosti stoji u vlasti naroda, mijenjati zakone, i 
da narod ima bezdvojbeno pravo, i zakonito stanje, ako je škod- 
ljivo promijeniti, ter da će se tim pravom služiti stranka naša. 
Ali ni onim dokazom ni ovom radnjom stranke prava, ne mora 
prestati faktičnost opstojeća u našoj domovini. Današnje stanje 
u Hrvatskoj drži nesamo Mađar, nego drži ga još čvršće Au- 
strija. Mađari hoće pod svaki način da gospoduju Hrvatom, i 
ne vide, da time uskorivaju svoju propast. Austrija to vidi, i 
nada se iz ovoga gospodovanja buni Hrvata, kojom se ona, po 
navadi, namjerava koristiti proti Hrvatom i Mađarom. Osim 
toga, Hrvati su, kroz Slavosrbe, dosada, uopće poznani kao 
oruđe kamarile. Za takove ih smatraju i Mađari, ter se boje, 
da bi, popustiv Hrvatom, ojačili proti sebi svojega neprijatelja. 
Austrija pako zna, da bi padnućem mađarona morali na kormilo 
doći Slavosrbi, ili pravi Hrvati. Ovih se Austrija boji, a za 
Slavosrbe zna, da su joj, bar za ovaj čas, posve satrveni. Samo 
u stanovitih domaćih, i u stanovitih izvanjskih okolnostih, popu- 
stili bi Hrvatom Mađari i Austrija. Domaće su okolnosti: kad 
bi stranka prava zauzela svoje dostojno mjesto u narodu i u 
saboru. Jer tada bi se Mađari osvjedočili, da im mađaroni ne 
mogu koristiti; da je u Hrvatskoj stranka, koja niti je za na- 
tražnjaštvo, ni proti Mađarom, ako se okanu gospodovanja 
nad Hrvati, i da im je najbolje, otpustiti Hrvate, za ne imati 
u njih jake neprijatelje. Onom okolnošću osvjedočila bi se 
Austrija, da joj druga ne ostaje, nego pogoditi se sa pravimi 
Hrvati. Izvanjske su okolnosti: rat, nesiguran mir, prijetnja 
Franceske, Rusije, Prajske, proti Austriji, i, dosljedno, proti Ma- 
đarom. U toj kojoj okolnosti vidjeli bi Mađari i Austrija, a 
oni ne mogu Hrvate kao svoje podložnike držati, nego da im 

je od prijeke nužde prijateljstvo Hrvata. Koja između onih 
izvanjskih okolnosti mora doskora nastati. Pače, već danas, one 
stoje sve, samo što im opstanak nije osiguran.« 

Naputak, pisan od samoga Starčevića, ima svoju nijansu 
dok govori o Mađarima. Starčevića su neki komentatori htjeli 
načiniti političarom, koji je kritizirao sustav, ali poštovao dina- 
stiju. S više opravdanja može se reći, da je Starčević kao dobar 
poznavalac francuske revolucije znao točno ocijeniti, što u mo- 
narhiji znači monarh. Kamarila kod njega znači cara i dvor, 
i kad tumači, da narod ima apsolutno i neograničeno pravo mi- 
jenjati svako, pak i zakonom uređeno stanje, s tim sigurno ne 
odobrava nikakvo monarhično načelo. Mađari se čine Starče- 
viću manje opasni od Austrije, koja ih podržava i izrabljuje 
i njih i Hrvate, pak ovaj dio upute donekle tumači i njegov 
odnos prema Levinu Rauchu. Ipak i Starčevićev je konačni za- 
ključak, da bi bilo najbolje, te bi Austrija i Mađari »otpustili« 
Hrvate. To će se i dogoditi, i za to govore izvanjske okolnosti. 
Hrvati se imaju nadati dobru od rata, koji će oslabiti Austriju, 
i od prijetnja franceskih, ruskih i prajskih Austriji. Zato je, po- 
slije opširnijeg razlaganja, »Naputak« na vrhuncu sa tvrdnjom, 
da su izvanjske okolnosti posve dobre za Hrvate. 

»Ali ove okolnosti — Starčević završava upućivati — bi- 
jahu i dosada, više puta, po naš narod dobre, nu itako one nam 
ne pokoristiše. Tomu je uzrok, da naše domaće okolnosti ne 
bijahu uređene, da se narod nije znao poslužiti izvanjskom pri- 
likom. Stranka prava ima raditi, da ubuduće ne bude onako. 
U tu svrhu općenit naputak, koj pravim članovom stranke za 
prepis i porabu služi.« U naputku za pristaše Starčević govori 
lično: »Strah i plaća, te dvije staze, koje vode k srcu ljudskomu, 
niti su stalne, ni vrijedne za dobru stvar, ni u vlasti stranke 
prava. Stoga ovoj stranki ne ostaje, nego da radi upućivanjem, 
podučavanjem . . .« »Pravica i nepodmitljivost, to su najjače 
poluge u narodu hrvatskom . . .« »U pogledu drugovanja budi 
sveto načelo: viši, time što druguje s nižim, uzvisuje sebe i po- 
kazuje svoju plemenitost. Buđuć je ljudi lakoumnih, prevrtlji- 
vih i naručenih, ne ima se bez dovoljnih dokaza vjerovati, ni 

povjerenje davati...« Među riačelima nema nagode ni pomi- 
renja. Treba ili ništa ne govoriti ili samo istinu govoriti. U po- 
litici ne treba vjerovati, van što je gotova istina i dade se pipati. 
Ljudsko je društvo za sve ljude, a ljudi su samo oni, koji su 
marljivi, pošteni, pravedni, napredni. 

Što je ovaj naputak? To nije program stranke, to nije 
vjerovanje političko, nego je etički katekizam za odgoj jakih 
pojedinaca, i po tom naroda. Starčević ne govori o slastima, 
koje će donijeti pristašama njegova nauka, ne traži od njih 
mudrost i čvrstoću stoe. Zadovoljan je, ako se nađe makar malo 
ljudi, koji će shvatiti ova pravila. Kvaternik je godine 1869. 
govorio o stranci prava, koja je jedna obitelj; po ovom naputku 
ta je stranka zbilja sekta, vezana gotovo religioznim vezom. 
Starčević je u svom moralnom zahtjevu išao tako daleko, da je 
protivnike stranke prava smatrao posebnom, gotovo neljudskom 
pasminom. Slavosrb nije pogrda toliko političkog smjera, koliko 
političke beznačajnosti. Čovjek, koji radi proti svom narodu, za 
nj je nečovjek. Starčevićevo načelo, dakle načelo pravaško, traži 
stabilnost proti kolebljivosti — u tom je njegov vez etički s po- 
litikom, koju pravaštvo izgrađuje na historiji Hrvata. »Držan- 
stvo« je nada sve, t. j. načelo stoji nad životom. Propis za pri- 
staše stranke prava nalik je zapovijedima osnivača crkvenih 
redova; traži se i askeza u punoj mjeri. A što traži program 
politički? Traži rovanje, koje ide za raspadom Austrije, traži 
vjeru u preokret, koji će strmoglaviti svu komotnost purgarskog 
života, traži da se nikad ne prilagodiš i nikad ne umiješaš među 
one, koji uživaju. Biti pravaš značilo je tih godina nijekati i 
Austriju i Ugarsku, značilo je upisati se u revolucionarce. Pi- 
sanje »Hervata« i »Hervatske« je takovo, da se sam Kvaternik 
čudi, koliko mora da je trula Austrija, kad trpi takve navale'. - 
Namjera je pravaša istaknuta u prvom sveščiću »Hervata« go- 
dine 1868. ovako: »Skidati krinke onim, koji su. naš narod koje- 
kakovimi načini i sredstvi turnuli do poniženja i nesreće ter i 
nastoje da ga u tom stanju drže.« U borbi dnevnoj, pravaštvo 
će doskora biti smatrano nekom vrstom bazarovštine; Makso Pi- 
škorec nadio je pravašima ime »stekliša«, dakle steklih, bijesnih 

pasa. Biti pravašem značilo je doći u opreku s većinom; biti pra- 
vaškim vođom mogao je samo onaj, koji se je odrekao mira 
građanskog života, izloživši se progonu i oskudici. I Starčević 
i Kvaternik ostadoše za čitavog svog života bohemi; Kvaternik 
je svoje pravaštvo platio bijedom cijeloga života, pače i smrću. 
Treba da upoznamo, kako je odgojen u porodici i kako je živio 
kao muž, da možemo ocijeniti mjeru onoga zanosa, koji ga je 
do smrti držao na najizloženijem mjestu u pravaškim redovima. 


PORODICA 


Eugen Kvaternik sin je Romualda Josipa Kvaternika, dok- 
tora i profesora zagrebačke pravoslovne akademije. U svom go- 
voru o Kvaterniku rekao je Stjepan Radić god. 1926., da je 
Kvaternik kod kuće uz jušicu u najranijoj mladosti mnogo na- 
učio od oca. Na žalost, o Kvatemikovu ocu, a pogotovo o^majci, 
nema mnogo sačuvanih podataka. U zagrebačkoj sveučilišnoj 
biblioteci čuva se nekoliko listića s njegovim latinskim stiho- 
vima, spjevanima po običaju onih godina za rođendane i ine 
slave. Važniji je koncept naslovnoga lista i predgovora knjige 

0 »Općoj povijesti« koju je bio napisao Kvaternikov otac, a imao 
ju je štampati Gaj. Rukopis je kićen, a stil značajan i za Gaja, 
koji biva slavljen u predgovoru, i za Kvaternika oca, koji slavi 
vođu Iliraca. Knjiga se imala zvati: »Izvod sveopće dogodov- 
štine, koji za svoje slušatelje piša Romualdo Josip Kvaternik, 
Ravnogoranin, slobodnih umjetnosti i mudroljubja doktor, kod 
kraljevske akademije znanosti zagrebačke javni redoviti dogo- 
dovštini naučitelj i mudroljubnog fakulteta starješina, slavnog 
mudroljubnog zbora kod kr. sveučilišta pestanskog član kolegi- 
jalni, slobodnog kraljevskog i glavnog grada Zagreba začasni 
građanin, više učenih i opće korisnih društva elan te vise slavnih 
varmeđa sudbenoga stola zakleti prisjednik. — Knjiga prva. 
Dogodovština starog vijeka. — U Zagrebu, tiskom i troškom 
k. pr. nar. ilir. tiskarne dra Ljudevita Gaja«. Kao motto knjizi 
služi poznata Ciceronova izreka o povijesti kao učiteljici života 

1 Rotteckove riječi »Schliissel der Gegenwart, Spiegel der 
Zukunft«. Predgovor glasi: 

»Velmožni, poglaviti, veleučeni gospodine! Slatka mi je 
uspomena Vaše mladosti, gdje Vas već kao 6. škole đaka, kad 


20 


ste ono vrlo djelce »Die Schlosser um Krapina« pisali, poznati 
sreću imadoh. Ali s Vama pobližnje poznatomu biti, onda mi 
tekar čest i sreća u dio pade, kada me kao mudroljub u poslu 
našeg hrvatsko-slavenskoga pravopisa posjetiste i Vaša mi na- 
čela otvoriste. Veoma ste mi se tim prigodom kao mladi literat 
dopali, a još većma onda, kada ste god. 1829 « Ovdje Kva- 

ternikov otac priča, kako je u Krapinu vodio Kucharskoga, sve- 
učilišnog profesora slavjanskih jezika u Varšavi, i kako je Ku- 
eharski o Gaju rekao: »Ovaj će mladić u svojoj domovini jošće 
lijepu rolu igrati, i njoj na korist biti«. S Gajem se je Kvater- 
nikov otac, sudeći po riječima predgovora, poznavao iz Pešte; 
Gaj mu je poklonio svoju »Osnovu pravopisanja«. Jednom je 
u raspravi između Košćaka, Kucharskoga i Kvaternika oca, koji 
se ne pogodiše u načinu pisanja, odlučila Gajeva »Osnova«. 
»Vaše domoljubje — završava predgovor — Vaše u književno- 
sti postupanje je uz moj tek uvijek bilo; Vas štuje bolja i izo- 
braženija stran naroda . . . Moja Vas mladež, za koju ovo djelce 
pišem, veoma ljubi, pripravna za Vas u vodu ii vatru skočiti.« 

»Pisah u Zagrebu mjeseca prosinca (decembra) 1848. Po- 
korni sluga, iskreni štovatelj i stari prijatelj — dor Romualdo 
Josip Kvaternik.« 

Skripta Kvaternikova oca nisu štampana; ostalo je od njega 
tek nekoliko sitnijih sastavaka u pedagoške svrhe iz vremena, 
kad još nije bio profesor na visokoj školi. Svakako je dr. Ro- 
mualdo Josip Kvaternik bio ugledan član zagrebačkog društva 
i učenih krugova, a da je bio dobar rodoljub, svjedoči činjenica, 
zasvjedočena u Gajevoj korespondenciji, da su ga Mađari htjeli 
otjerati u penziju, jer je vrijedio kao jedan od tri istaknuta 
Hrvata profesora na najvišem tada učevnom zavodu. Nema 
sumnje, da je Kvaternik sin već iz rođene kuće ponio u svijet 
baštinjenu i naviklu ljubav za proučavanje povijesti. Otac bijaše 
i prvi glavni odgojitelj djetetova značaja. Taj golemi ćudoredni 
upliv trajao je i dalje, pače i poslije smrti očeve u obliku sanja 
t slutnja, koje po svom sadržaju pokazuju, da je Kvaternik bio 

odgojen dosta strogo i da se s potpunim pouzdavanjem u ranoj 
mladosti predavao odlukama svoga oca. Otac i mati zakopani 
su u crkvi sv. Katarine u Zagrebu; sin ih često spominje i moli 
za njihov pokoj u tuđini; njihovi grobovi su na povratku u do- 
movinu za nj prvo mjesto utjehe. Ali majke se Eugen nije 
mogao ni sjećati. Zvala se je Amalija, i bila učiteljica glavne 
učione u Zagrebu; Eugen joj je drugi sin; iza poroda majka 

oboli na smrt. , v - • 

Rodio se je Eugen Kvaternik 31. listopada 1825., doživio 

je dakle svega pola vijeka. Kao dijete bio je slabašan i skoro 
umro na putu u Gerovo, kamo su ga poslali stricu J. Kvaterm u, 
kanoniku i župniku; taj ga je četiri godine njegovao na selu. 
Od mladosti imao je slabe oči; tjelesno se je kasnije oporavio 
i bez većih bolesti izdržao sva uzrujavan ja i sva oskudijevanja 
progonstva. U školu je išao od šeste godine; do petoga razreda 
svršio je nauke u Zagrebu, a filozofiju na Rijeci. Osobito se 
odlikovao u povijesti, a filozofiju je izučio s izvrsnim uspjehom. 
Po želji očevoj, a i po općoj potrebi, upisao se je kao bogoslov 
u seminarij u Senju. Razmjerno veliki broj hrvatske inteligen- 
cije onih vremena rekrutirao se je iz bivših bogoslova. U životo- 
pisu Ivana Perkovca, koji je također isprva htio biti svećenikom, 
tumači Josip Miškatović taj pojav ovako: »Poslije gimnazije 
dadoše ga u zagrebačko sjemenište. Plebejac predožujske dobe, 
ako se jehotio oteti kmetstvu i teškomu poslu, ako je želio okusiti 
slasti gospodskoga života, udobnosti odličnih stališa, morao je stu- 
piti u svećenike. Postavši svećenik, postao je plemić i sudjelmk 
gospodujućega, ravnajućega stališa. Kao svećenik mogao se je 
uzvisiti na dostojanstvo kanonika, biskupa, i sjao je onda svo- 
jim umom i znanjem u prvih redovih najviše i najdavnije ari- 
stokracije, kano savjetnik krune, kano vođa saborske stranke, 
kano ravnilac udesa države i naroda. Bio je on onda tim zna- 
menitiji, što je u sebi spajao dvoje aristokratstvo, znanja i sta- 
liša. Dok su njemu u djetinstvu i mladosti govorili svijest, ro- 
ditelji i prijatelji: uči se, muči se, plemića je majka mazila: 
imaš i imat ćeš svega, ne treba ti muke i nauke. Ne bi 
čovjek vjerovao, kolike i kuda je sve klerike raznio i posijao 

vihor od godine 1848. Ne ima kancelarije, ne ima vrsti za- 
nimanja, u kojoj se ne bi nalazio klerik onih vremena. Od 
Antuna Stoj ano vica preko Janka Jurkovića i Bernardića, preko 
Starčevića i Čavlovića, pa do Stjepana Pavišića vrlo je 
duga i vrlo šarolika povorka.« K imenima, koja navodi Miška- 
tović, mogli bismo dodati Ivana Vardijana i Petra Vrdoljaka, 
koji su sa Starčevićem Kvaternikovi drugovi u teologiji. Eugena 
je naime senjski biskup Mirko Ožegović, cijeneći ga kao osobito 
vrsna klerika, bio poslao u centralno sjemenište u Peštu. Mladi 
je klerik poslije godine dana istupio i prešao na pravo, uvrije- 
divši tim oca, koji mu je uskratio svaku potporu. Osim razloga, 
koje je za izbor svećeničkoga zvanja naveo Miškatović, imajući 
očito pred očima karijeru Strossmayerovu, otac Kvaternikov 
imao je kod izbora zvanja svoga sina također ponuku čisto 
religioznu; sina pak vukao je van iz sjemenišnih zidina sve bur- 
niji život. Ali i svukavši halju, Eugen je ostao cijeloga života 
vjernik i, kako se iz mnogobrojnih njegovih bilježaka vidi, iz- 
vrstan znalac Biblije. Društvo njegovo u muževnoj dobi bilo je 
ponajviše svećeničko; čini se, da ga je od najranije mladosti 
mučio poziv nekog naročitog određenja sa dubokom religioznom 
primjesom. U Dnevniku spominje neko Muževićevo proročan- 
stvo o većem značenju svoga života, proročanstvo, izrečeno u 
njegovoj djetinskoj dobi. Otac se je smirio, kad je sin, služeći 
svoj kruh poučavanjem, godine 1848. svršio pravo i odmah bio 
zaprisegnut kao bilježnik banskoga stola. Iste godine izabran je 
od grada Varaždina zastupnikom u delegaciju, koja je išla k caru 
u Beč. U Požegi je četovao i pomogao suzbijati Mađare, a poslije 
je radio u banskom vijeću. Iza kratke službe kod zemljarin- 
skog provizorija polaže odvjetnički ispit i dobiva odvjetništvo u 
Brodu na Kupi.*) Iste godine oženi se sa Ružicom Homotarićevom 

*) Što M. Nehaj ev ovdje navodi o školovanju Kvaternikovu, preuzeto 
je iz Kvaternikova životopisa u almanahu »Hrvatska« god. 1880. (od dra 
Jakova Radoševića?) i iz Šegvićevih životopisa E. Kvaternika. Nehajevu 
nije bio poznat članak dra Ferde Šišića »Nekoliko novih podataka o Eu- 
genu Kvaterniku« u zagrebačkim »Novostima« od 3. travnja 1926., gdje 
je Šišić dokazao, da su pogrješni spomenuti navodi o Kvaternikovu ško- 

iz Karlovca i započne život siromaka i prognanika. Strahovito ga 
je iskustvo i sada kao i u posljednje dvije godine njegova života 
uvjerilo, da je badava odabrao zvanje odvjetničko. Trebao je 
biti sučuvar reda u državi, ako je htio da stiče odvjetničkim 
radom, a to nije bilo moguće. U danima apsolutizma njegova je 
duša gorjela od stalnog prosvjeda. Kasnije, pod Rauchom, poka- 
zalo se je, da klijenti ne prilaze k čovjeku, koji je toliko politički 
razglašen. Odabravši put pravaštva, Eugen je Kvatemik sam 
sebe izbacio iz redovite građanske kolotečine. - , 

A po odgoju nije bio sin sela i stanovnik ličke vrištine poput 
Starčevića. U mladosti bio se navikao na lagodan život, pak u 
progonstvu bilježi o sebi, da rado dobro pojede i malo pogucne. 
Kad je u Rusiji mjesto redovitog objeda radi štednje imao samo 
»četiri kobasice smotati« — njemu se to činilo žrtvom. Kasnije 
se je priučio mnogo težem siromaštvu, ali je za razliku od Star- 
čevića uvijek ostao ljubitelj dobrog društva i razgovora. Objede 
s nazdravicama i s političkim raspravama, svečanosti školske i 
crkvene opisuje u svojim zapiscima s veseljem. Nemajući u Za- 
grebu zadnjih godina života iole stalnije zaslužbe, rado je primao 
pozive župnika iz karlovačke okolice, uživajući u lijepim doče- 
cima i poštovanju, kojega se je u pokrajini više užio nego u Za- 
grebu. Pravo se okućiti nije mogao gotovo nikad, ali je u svojim 

lovanju, koje je faktično teklo ovako: u 9. godini života stupio je Eugen 
Kvatemik u 1. razred zagrebačke gimnazije u listopadu 1834. godine, gdje 
je ostao do konca 5. razreda (1835. — 36. drugi razred, 1836. — 37. treći, 1837. 
—1838. četvrti, 1838.— 39. peti), a šesti je razred svršio na Rijeci 1839. 
—1840. šk. godine. Filozofiju (današnju 7. i 8. razred) učio je u Zagrebu, 
prvi tečaj 1840.— 41., drugi 1841.— 42. Zatim je učio teologiju, i to prvu 
godinu u biskupskom sjemeništu u Senju 1842.— 43., drugu godinu u Za- 
grebu 1843.— 44. Tada ostavlja teologiju i prelazi na pravo, pa je 1844. 

1845. jurist prve godine u Pešti. God. 1845. i 1846. slušač je pedago- 

gijuma u Pešti, 25. ožujka 1847. položi učiteljski ispit na zagrebačkoj pre- 
parandiji. Dne 28. rujna 1848. položi odvjetnički ispit pred banskim stolom 
u Zagrebu, i od rujna 1851. je odvjetnik u Brodu na Kupi. Nije Starčević 
bio školski drug Kvaternikov ni u gimnaziji ni u teologiji, niti je senjski 
biskup Ožegović poslao Kvaternika u centralno sjemenište u Peštu. 

Dr. B. Jurisić 

nazorima o obitelji i o djeci (kod njega je stanovao rođak gimna- 
zijalac Jurica Demetrović) i o odgoju pravi purgar sa nazorima 
sasvim nemodernoga kova. Nije volio velikog pila kod stola ni 
karata, ali je znao sate debatirati poslije objeda u društvu, zabo- 
ravivši na svoje domaće jade. 

Taj revolucionar i lutalac svijetom bio je u svojoj naj- 
dubljoj nutrini čovjek porodice. Sestru Gabrijelu i brata Julija 
prati u svakoj fazi njihova života. Stanko mu je drug politički, 
i Eugen smatra svoj usud toliko spojenim s njegovim, da se kod 
bana Levina Raucha gdjekad više tuži radi Stanka nego radi 
sebe samoga. Ali nada sve su srdačni odnosi njegovi sa rodbinom 
ženinom. Rođaci posjećuju njega i on njih neprestano, i to na 
daljinu od nekoliko sati željeznice, kad je u domovini; kad je u 
tuđini, oni za nj skupljaju kolekte i šalju mu, tobož na posud- 
beno ime, prilične svotice, od kojih često jedino i živi. U politici 
se s njim ne slažu, ili bar ne sasvim, ali su mu u životu prava 
braća. Obiteljske zgode opisane su u Dnevniku sa vjernošću i po- 
tankošću, koja odaje osobit interes i brigu. Pošto je bio odsuđen 
na lutanje bez doma, cijenio je kućno ognjište s tim više. Kad 
je mogao, sam je rado dočikao goste; mladeži i pristašama bila 
je njegova kuća otvorena uvijek. U Milanu je od vlastite siro- 
tinje podupirao vojnike uskoke; kad je jednom iz Dalmacije 
dobio na poiđon slatkog vina, veselio se je krasnoj domovini, koja 
rađa takvim plodom. Volio je nada sve raditi kraj svoga stola i 
razgovarati bez kraja o promjenama u životu domovine. Po bri- 
gama i užicima svoga domaćeg života Kvatemik je, makar je kroz 
godine bio svjetski putnik, ostao djetetom svoga grada i svoje 
obitelji, voleći kićenije običaje kod stola i dobru voljicu u raz- 
govoru. 

ŽENA 


Uoči Svijećnice 1870. Kvaternik zapisuje u svoj Dnevnik 
važan događaj: jedan put može se radovati sreći i uspjehu. Toga 
dana primio je dekret, kojim mu se vraća odvjetništvo. »Dakle 
se ipak Svamogući smilova meni i tužnoj supruzi mojoj! Šesnaest- 
godišnja nesreća naša danas bude završena, na sretni moj dan, 
uoči milog blagdana Majke Gospodina našega, premile zaštitnice 
moje.« Svoj zajednički život sa ženom zove Kvaternik trajnom 
nesrećom, pak doista je Rozalija (Ružica) Homotarićeva zaslužila 
ime mučenice, koja je trpjela i žrtvovala sav svoj život rodoljub- 
nom idealu svoga muža. Kvaternik ju u pismima i bilješkama i 
ne zove Ružom, nego Milkom i Milcicom. U tom tužnom braku 
ljubav, koja je spojila muža i ženu, nije popustila nikad. Ružica 
Homotarićeva donijela je u brak nadu u jednu svoju baštinu, 
koja je stajala pod procesom, i veliku sklonost svojih rođaka za 
Eugena. Parnica o njenoj baštini vukla se sve do pod kraj Kva- 
ternikova života. Vodio ju je pod firmom odvjetnika dra. Šrama 
sam Ante Starčević, ali nije bilo uspjeha. Prva instancija riješila 
je u prilog Ružice, no najviši sud oborio je ovu prvu osudu unatoč 
toga, što je Kvaternik također osobno nastojao u prilog svoje 
žene. Potpora rođaka Ružičinih bila je, prema njihovim prili- 
kama, obilna i trajna. Oni spremno primaju Ružicu za prva 
vrijeme Kvaternikova progonstva; daju sami i sakupljaju prinose 
za Kvaternika, a kada Kvaternik, povrativši se u domovinu, ne 
smije da boravi u Zagrebu, on je opet njihov gost kroz tjedne i 
mjesece. Rođaci Kvaternikovi sa ženine strane nisu bili njegovih 
političkih vjerovanja, ali je očito visoka krepost Eugenova u 
njima podržavala nadu, da će Kvaternik u svom životu doživjeti 
i veliku svoju pobjedu. Kadgod je Kvaternik u velikoj stisci, 

on se s pouzdanjem obraća ne na svoju, nego na ženinu rodbinu, 
jer je ta rodbina dijelila veliku vjeru, koju je u svog muža imala 
i sama Ružica. 

Zapisci o Ružici, Milki ili Milkici, osobito u posljednjim go- 
dinama Dnevnika, imaju redovno isti sadržaj: suze i suze. Za- 
pravo je i teško zamisliti, koliko je snage morala skupljati ova 
građanski odgojena i u priličnom blagostanju othranjena dje- 
vojka, da podnese stalnu oskudicu svoga braka, u kojem muž nije 
gotovo nikad imao redovite zaslužbe. Ona je smiona, kad Kva- 
temik za prve svoje emigracije stupa u rusku službu: sama putuje 
iz Zagreba u Rusiju k njemu preko Berlina i Stettina. Dijeli siro- 
mašne njegove sobice u Turinu i Parizu, podnosi svu nesigurnost 
skitalaekog života u tuđini i svu bijedu u Zagrebu. Kvaternikov 
Dnevnik otkriva tu bijedu u svoj nagosti. Svaka promjena stana 
znači uzrujavan je, jer i najmanji izdatak potpuno ruši proračun 
njihova preskromnog kućanstva. Kad je Kvaternik sam u Za- 
grebu, prijatelji, poznavajući loše njegove prilike, pozivlju ga 
na objede i večere. Ružica za to vrijeme uživa gostoprimstvo 
svojih rođaka u Karlovcu i Novigradu. Kad se Kvaternik stalno 
smještava u Zagrebu, za vrijeme Rauchova banovanja, dnevne 
brige postaju nesnosne; Kvaternik je prisiljen da posuđuje po par 
forinti, jer nema čim da prehrani sebe i ženu, premda izdaje 
na vlastiti račun svoje knjige i puni stranice »Hervata«. On sam 
ostao je do kraja života u novčanim pitanjima veliko dijete. U 
Rusiji bio je postigao sjajan položaj, ali nije krzmao da ga na- 
pusti, kad je uvidio, da je njegov katolicizam nepremostiva za- 
preka suradnje s Rusijom. U emigraciji imao je gdjekad i obil- 
nijih potpora od Poljaka i Talijana, no bilo je i previše dana, 
kad je zbilja preostajala samo vjera u božju milost. 

Pun ove vjere, Kvaternik nije nikad gubio svoga opti- 
mizma. Makar su vijesti nepovoljne, makar su džepovi prazni, 
on zna, da će se, ako je potrebno, dogoditi i čudo, pa kad se 
zaista dogodi sretniji preokret, on svaku časovitu olakšicu slavi 
kao početak stalnije sreće. Ružica je kućanica, građanka. Prateći 
muža na lutanju po Evropi ona nije sretna, jer je daleko od 
doma, ali ona vjeruje u uspjeh muževa poslanstva i ne plače 

preglasno. Ali kod kuće, u Mesničkoj ulici u Zagrebu kuće broj 
118 ili kod rođaka, koji ju u nevolji primaju u goste na tjedne i 
mjesece, ona ne može da mirno podnese nestašicu koja je nedo- 
stojna takvog javnog radnika i advokata. Zagreb je onda mali 
ffra d i siromaštvo porodice nije tajna ni susjedima ni društvu. 
Društveni položaj žene ubogog političara ne popravlja se ni 
onda, kad Kvaternik dobiva ponovno advokaturu. Isprva bi kap- 
nula po koja manja parnica, ali se izjaloviše sva nastojanja Kva- 
ternikova, da dobije zastupstvo Kaptola ili koje druge unosnije 
institucije. Brige izjedaju sirotu ženu, ona im ne vidi kraja 
Istina, nju slave na stranačkim objedima, nju poštuje mladost, 
koja pohađa Kvaternika, ali ona bi odahnula iza besprekidne 
borbe, da je Kvaterniku bilo dano makar samo mjesto- zemalj. 
arhivara za 1200 for. godišnje plaće. Tužno je čitati u Dnev- 
niku zapiske o njenim poniženjima, o nedostatku »dijela, o 
sitnim posuđenim ili na poklon dobivenim svotama, koje g je- 
kad za nju znače spas. A još je žalosnije, što pri svemu tomu 
nije falilo ni »prijatelja« i »prijateljica«, koji bi iz političke 
mržnje i pred njom moralno ocrnjivali muža. Ništa, ni najgora 
poniženja bijede ne diraju je tako kao ove klevete o mužu jer 
priznanje naroda i onako je jedina plaća, koju on i ona o- 
bivaju za žrtvu svojega života. Ona, koja je najbolje pozna- 
vala svojega muža, njegovu radinost, njegovu beskrajnu vjeru 
i mnoga njegova znanja, mogla je ne očajati do kraja samo 
zato, što se je potpuno istovetila s njim nesamo u ljubavi braka, 
koji na sreću nije imao djece, nego i u svim njegovim putima 
i nastojanjima, člancima i pismima, knjigama i govorima, 
javnosti ona se nije isticala kao suradnica svoga muža, ali iz 
Dnevnika se vidi, da Kvaternik pred njom nije imao političke 
tajne; ona zna za sve njegove memorandume, pogađa odmah 
sadržaj depeša, ona tumači s obzirom na nj novinske članke i 
vijesti, živi s njim u emigraciji i u domovini poput pravoga 
druga. Događa se, da ga po njoj sondiraju političari; ona mu 
gdjekad od svojih rođaka donosi glasine, koje bi ga imale 
učiniti pristupni jim. U doba Rauchovo našlo se ljudi, koji su 
Ružicu poplašili time, da se je njen muž prodao Rauchu. Dan 

sv. Rozalije u Dnevniku je uvijek proslavljen, ali i u slavu se 
miješa tuga. »Supruga, po navadi zdvojena. Došla je iz Beocije! 
Župnik iz Mahična da je rekao, da je moje djelo vrijedno 
»za sekret«. Od glupo-nepoštenog švabomana drugo i nije oče- 
kivati; Lopasic Rade da je pred Ružice sestrom Pepikom go- 
vorio, da se čudi, kako sam ja mogao moje ime pod takov spis 
staviti, da sam proigrao lijepi svoj glas, prodao se madžaro- 
nom. Ova i slična je od lupeža čula, te si stvar k srcu uzimlje, 
cvili i jadi se. Ali je Bog velik, te će k sebi doći; On bo će joj 
dati jakost duše i razuma, da lupeštinu pregleda. Ja sam ju 
razlozi uma, politike i vjere tješio.« Ima dana, kad je muž 
ovakvim govorkanjima i sitnicama nevoljnog života tako go- 
njen te bježi od kuće; ima dana, kad su muž i žena na kraju 
svoga strpljenja pa plaču zajedno. Jedan je takav dan i sam 
Božić u progonstvu. Kraj toga Ružica je često bolesna. U »Be- 
ociji«, t. j. u bogatoj pokrajini, u gostoprimnim domovima 
rođaka i znanaca, ona se oporavlja, ali u tuđini spopadaju je 
nesvjestice. Bolan je njihov rastavljeni život, bolni sastanci u 
tu đim, a bolna i oskudijevanja onda, kad je Kvaternik već 
prešao četrdeset godina, a još nema svoga doma. 

U dane, kad sa Starčevićem sprema izdanje pravaškog 
glasnika, njegov je kućni život ovako opisan u Dnevniku 
(20. siječnja 1868.): »Jučer i prekjučer objedovao sam u go- 
stioni, slabo uz dobre novce; već sam mislio o tom, da si dadem 
kući nositi; kad al tamo, milost božja ne iscrpi se jošte spram 
mene, jer evo što se dogodi: 

Oko jedne popodne, eto nekoga k meni uvađa sluškinja; 
tko je to? moj dragi Matok, koji dolazi sa slijedećim prijedlo- 
gom i molbom: 

Da ja dojdi danas k njemu na objed, a ne samo danas, 
no uvijek k objedu i k večeri; da ja moram taj ofert primiti, 
ako sam mu prijatelj. — Sav začuđen i iznenađen nad toli 
ijepim činom, ja mu začimah zahvaljivati se, da ja primam 
poziv za danas, ali da bi to žrtva bila odviš velika, da to bude 
sva i dan; najvec kadikad; da bi to značilo zloupotrijebiti do- 
rotu njegovu; da on još nije moguć takovih žrtva doprinašati. 

Ali sve badava, morao sam mu riječ zadati, da ponudu primam. 
Primih dakle za objed, ali uzbih za večeru. ^ 

Putem u njegov stan idući, jos mi govoraše i za stan, da 
će ga on plaćati; našto ja protestirah. — Došav k njemu, pred- 
stavi me supruzi svojoj (ako su se vjenčali, za stalno ne znam), 
kojoj se ja ispričah nad takovim gostom. Ljupka, mala ženica 
niti čuti ne htješe, no onako kako i Matok htjede. 

Pod objedom i o Ružici govor bio, da se.je jedva nadaju, 
i mogah razabrati, kao da ćemo oba kod njih biti na stanu i 

kvartiru. To bi ipak odvis bilo. 

Te tako sad osjećam prvi put, da moja stranka bivstvuje, 
i da moje djelovanje i muke nisu bile uzalud: u ovo toli ružno 
materijalno vrijeme, gdje eto prekjučer rođena moja sestra 
učini mi onu sottisu; ova poštena duša ovakove ponude mi cim. 
— Bog Svamogući, koji srci i umovi ljudi raspolaže, učini i ovu 
blagodat meni siromahu. Slava, slava mu bila!« U svomu opti- 
mizmu Kvaternik ne vidi svu strahotu Matokove ponude. On je 
sretan, kad nađe čistu malu sobicu za se, za koju plaća 10 for. 
mjesečno, da može raditi kraj pisaćeg stola. Ali Ružica je doma- 
ćica, koja nikad nije dočekala, da to zbilja bude. Uzaludna bila 
je i nada u neke legate; život njihov doista se mora nazvati bije- 
dom, kako ga golom riječju zove i Kvaternik u svom Dnevniku. 

Sva tri puta žena ga je slijedila u progonstvo, a već sami 
rastanci bijahu prežalosni. U tuđini Kvaternik je očajan u 
svojoj osami. »Moj je život gorak, Bog mi je svjedok!« upisuje 
u Rusiji. »Danas opet jedan mio i žalostan dan za mene: m i° 
što primih pismo od premile moje supruge, žalostan što iz tog 
pisma saznadoh za tužno njezino stanje. Daj Bože, da se ne- 
sretnom tom stanju već jednom učim konac. Ufanjem i po- 
uzdanjem u Boga 3. svibnja tek. god. krenut će moja Milka 
na put k meni, da se već onda nikad ne rastanemo. Vidit ce 
ta mila duša, kolikom brižljivošću i njegovanjem ću je ljubiti, 
onom ljubavi, kojom ju ni prvi dan našega braka nisam ljubio. 
A i zaslužuje ta moja mučenica, da bude ljubljena anđeoskom 
ljubavi. Mnogo bo pretrpi sirota radi mene. Bog nek nam dade 
bolju i sretniju budućnost.« Iz Rusije ide joj Kvaternik u susret 

do Berlina. U drugom progonstvu imadu neprilika s putnicom 
za nju, a sve zato da na dan sv. Rozalije zaplaču skupa. Da 
nema molitve, u kojoj se zajedno nađu, ne bi se mogao izdr- 
žati život. Kad Kvaterniku predlažu da uđe u framasone, žena 
je njegova tjeskobna; vjera je ostala jednom jedinom utjehom, 
i u dnu duše, makar da obožava svoga muža, ona se nada, da 
će ipak jednom sinuti dan, kad joj muž ne će trebati da bude 
urotnik. Na jednoj stranici Dnevnika napisane su jednostavne 
riječi, kako su muž i žena šutjeli, i muž osjećao, da u tuđini da- 
leko od domovine mora učiniti »nešto za život.« Što se krilo 
iza šutnje žene mučenice? Krila se je tajna želja, da se sa 
Kvaternikom dogodi ono, što se je dogodilo s Pulszkym, t. j. da 
se izmiri s Austrijom i okući u domovini. U svim velikim kri- 
zama Kvaternikovih emigracija, kako je i prirodno, žena je 
ona, koja ga nuka, da se smiri. 

Bezbroj puta slavi Kvaternik njenu patnju. I ona kao da 
je sudjelovala u najmilijoj misli muževoj o potrebi žrtve. Ne 
znamo, da li je znala, po sto on polazi u Karlovac i Rakovicu; 
ali njoj ne ostaše tajnom nikad njegove osnove s Rakijašom. 
Pored svih tužaba na život, morala je imati slijepo pouzdanje 
u svoga muža, da podnese stradanja, koja su u ono doba i 
obilata stara vremena bila dvostruko nemila. Poslije katastrofe 
u Rakovici tužila je za njim do svoje smrti, doživjevši starost. 
Njen pokojnik govorio je često, da živi i žrtvuje se za vjeru, 
domovinu i obitelj. Domovina je kroz godine zaboravljala nje- 
govu smrt. Od obitelji ostala je udovica u crnini, koja je imala 
da se pati duže od njega samoga. Zatvorila se je u svoj mali 
svijet uspomena i suza; pa kad je jedan jedini put istupila iz 

n!sf a ’u- ° JC ° Pet rac *‘ us P omene muževe. Kad je Rački god. 
881. bio osporio Kvaterniku svaki autoritet povjesničara, Ru- 
zica Kvatcrmkova piše iz svoje seos ke samoće (»Sloboda« od 
■ 11. 1881.): »Veliku mi žalost zadade napadanje Račkoga na 

^L POkOJn ° g SUPrUga ' Da ° n Znade U k ° lik °j J' a tu gi živim 
Vie v J !r mo J su P r ug pao, nije moguće, da bi bio tako nečo- 

nu> a ga nC bl pUSti ° bar U grobu mirno Počivati; jer su 
u dok J e živio dosta život ogorčivali.« 

O V I J E S T 


HRVATA 


U proslovu svoje Stanje rasprave »U£p 
i Hrvati. Kvatemik objavljuje, da ra l ^ bm nainj „ a 

hrvatskoj povijesti. »Niti je bi a, J . p ov ijest Hr- 

piščeva, ^ ozbiljnije, koje 

vata jugoistoka europ J g (< jj bil ; e š c i tumači potanje: 

si on pridržava izvesti mi ™ ^ radnje i nap0 ra, nastav- 

»Nastojanje to, plod je ceu g J gledati će svijetlo 

Ijanihuprogo^u^^P^^«^ u više knjiga, 
božje pod naslovom »Povij- ’ d š ^ em0 mo ći tako. 

Najveća će nam pri tom bit, slast i nagrad : \ * losti naše , 

jednom za uvijek, premnogi ra S° b di ne prijateljnim ili 
dosad budi posve tamom zaboravi ; astrt^ budi nep^_ .J. ^ 

nesmotrenim duhom pisaca, tuđi .1 : eid izručiti. Ova, 

mnjeni, nepotamnjivoj svjetlosti istme n l J y su> 

Sako " "in. 5E? -ravijf^K o Hr- 

vatih drevnu Dalmaciju, Ilirik i Panoniju zauzevših.« 

Na temelju ove objave držalo seje duge, — ?Z 

ternik zaista izradio barem je ^ sakriti> rodda S e je 

su rukopisi Kvaternikovi po J pokojnikovu sabranu gradu. 

^ 1 dTst.' pU' "^a^oloda.: -Pred 

smrtUmao je Eugen Kvateruik ril “ 

1 „o nnkimio u domovini 1 u tuđini pu ua J6 

vatsku, sto ga j P P Stotine i stotine sitno lspi- 

tijih arkivih za svojeg progonstva. Stotine t sto 

sanih araka razumu biljes ami vi a 1 k isom traga. Javna 
^ij^r S - Je ruke, koje su se 

tako po’ svom ćefu dičile tuđim al iskrivljenim perjem.« 
Danas znamo, da je »Sloboda« povjerovala bajki. Kvaterni- 
kov materijal postoji potpun i netaknut, i nesamo da ga nitko 
nije zlorabio, nego ga nitko nije ni izrabio. Građa Kvaternikova 
sastoji se iz omašnih konvoluta araka velikoga formata i bilje- 
žaka na poluarcima. Na velikim arcima ispisani su podatci o hr- 
vatskoj povijesti, crpljeni po bibliotekama iz štampanih vrela. Na 
poluarcima ispisana je poglavito kritika Šafarikova djela »Sla- 
vjanske starožitnosti«. Uistinu, čitav rukopis ima nekoliko sto- 
tina stranica, od kojih su mnoge pisane tako, da se ne dadu pro- 
čitati bez povećala; može se reći, da bi, štampana, ta građa izno- 
sila kakih 2.000 stranica leksikonskog formata, a možda i više. 
Građa je pokupljena po bibliotekama u Pešti, u Turinu, u Fio- 
renci i u Zagrebu. Na svakom ekscerptu zabilježen je datum za- 
vršetka sa hvalom Bogu. Iscrpljene su zbirke autora o bizan-i 
tinskoj, franačkoj, germanskoj i langobardskoj, gotskoj i sla- 
venskoj povijesti. Sabrana je ogromna množina podataka, koji 
imadu bilo kakve sveze s teritorijem i s prošlošću Hrvata, a i 
Slavena uopće. Scriptores Byzantini, Germania Sacra i ine zbirke 
pretražene su do najmanjih sitnica; gdjekad je trud bio uzaludan, 
pak se iz omašnih svezaka nije dalo izvaditi ništa. Citati su na- 
vedeni često u originalnim jezicima. Knjiga Šafarikova pretre- 
sena je izreku po izreku. Sabiranje ove ogromne građe trajalo je 
godinama, a katastrofa u Rakovici nije dopustila, da ju Kva- 
ternik obradi po svojoj namjeri. Briga za »povijest« odaljivala 
ga je i od njegove službe Rusiji; u Pešti je radio po osam sati 
dnevno u knjižnici. 

Priprave, ovako dugotrajne i temeljite, nisu nipošto puki za- 
pisci, koji bi imali pomagati memoriju kod izradbe zamišljenog 
djela. Kvaternik ne ekscerptira, nego i komentira svaki historički 
fakat. Takovih komentara imade u konvolutima o povijesti hr- 
vatskoj na tisuće redaka; uspoređeni su pojedini autori, određena 
je vjerojatnost vijesti, i, ako se išto pobliže tiče Hrvatske, popra- 
ćena je vijest s ponosnim i radosnim usklicima. Spis o Šafarikovu 
djelu sav je jedna ogromna polemika, u kojoj Kvatemik sipa 
čitave stranice svojega suda i svoje srdžbe. 0 svim tim bilješ- 

kama Kvatemik je vodio i posebni registar. Komentar i pobijanje 
Safafi-kove knjige ima samo za sebe 58 araka, a to je imala biU 
istom predradnja za samo jedan dio zamišljene »Povijesti«. 
Slična je polemika sadržana u fasciklu »Panserbica«, koji opet 
ima, uz 26 araka kritike Šafafika, 57 araka ponovnih izvadaka iz 
Šafafika i drugih pisaca. Evo nekoliko naslova ove djelomično 
za štampu gotove građe: Opaske na raspravu Šaf.-kovih Staroži- 
tnosti; Za Vel. Hrvatsku crpljenja iz Šaf. -ka; Izvadci iz Panser- 
bicis; Materijal proti pansrbizmu Šafarikovil; Članak o Hrvatih 
Rusije; Članak o Srbih Rusije po Š-ku; O moravskih Slavemh; 
Historica o Hrvatima i Srbljima i t. d'. Posebni registar nos* 
naslov: »Croatica II. sadržavajuća oprovrganja protivnih pra- 
vima hrvatskog naroda — narodnim, historicnim, faktičnim i.di~ 
plomatičnim — tvrđenja, izraza navedenja, umstvovanja zasije- 
cajućih u prošlost ili sadašnjost hrvatskog naroda, služeća za ma- 
terijal historije i javnog prava istog plemena, tekućim brojem 
označena; nemanje i aplikaciju prava međunarodnog na odno- 
šaje Hrvata.« Drugi katalog sadržava popis svih do konca 1867. 
crpljenih spomenika. Trebat će stručnjackog truda, da se prikaze 
i ocijeni ovaj životni rad Kvaternikov. Na ovom mjestu može se 
dati samo sumarni pregled. Jedan fascikul nosi naslov »Scriptores 
Byzantini. De rebus chrovaticis et Servicis Slavicisque. Izva- 
đeno i sastavljeno s opaskami po Eugenu Kvaterniku, odvjetniku* 
mjeseca ožujka 1862.« Na koncu sveska: »Bogu svamogućem 
hvala, tim sam sa byz. stvarmi gotov, na koliko imam spomenika. 
U Zagrebu, dne 22. X. 1868. u Bibl. akad. pravosl. Zagr, 
EKKKT.« Drugi fascikul završava ovako: »Drugi Muratoria. Do- 
vršio pomoću božjom taj tom u Turinu, dana 27. studenoga 1865.« 
Datumi tih »crpljenja« važni su zato, jer Kvaternikove bilješke 
uvijek sadržavaju i subjektivnih sudova, pače i aluzija na dnevnu 
politiku. Gdjekad polemizira sa svojim izvorima, i zato nije lako 
razdijeliti historičara od publiciste i političara. 

Ali, i to je najvažnije u čitavom njegovu pogledu na povijest* 
a poglavito na povijest Hrvata: Kvaternik nije niti imao na umu, 
da napiše akademski suhoparno djelo, niti da pođe onim tragom* 
kojim je išao Rački. Najglavniji dio Kvaternikove osnove ticao 

se je predgovora »Povijesti«. Za motto bio je odabrao rijeci 
Pascalove iz »Pensees«: »Dire la verite est utile a qui on la dit; 
mais desavantageux a ceux qui la disent« (govoriti istinu je ko- 
risno onomu, komu si je rekao, ali štetno za one koji je govore). 
»Historija jest — kaže tu Kvaternik — listina naroda, nji- 
hove svojine umne, duševne, moralne narodnje dokaznica.« 
»Historija, bez pouke jest nalična kusu zlata u pustari«; povi- 
jest treba korisno prilagoditi sadašnjem narodnom problemu. 
Nosce te ipsum (upoznaj sebe sama). 

Pošto je glavna namjera Kvatemikova poučavati, razmišljao 
je kroz godine o uvodu, koji je imao objasniti ideju djela. 

Sačuvano je nekoliko stranica rukopisa o osnovi, koje, radi 
značajnosti svoje, zaslužuju da budu ovdje navedene, bez obzira 
na skokove u mislima. Kvatemik bilježi: 

»K Osnovi Predgovora i Uvoda mog povijesnog djela. 

A. Misli iz Bilježaka izvedene: 

Prispodoba povučena iz filozofičnoga, naravnoga i mate- 
mat. svijeta obzirom na povijesne istine. 

Iz nekrologa Farinijeva izvađena načela, koja će me ruko- 
voditi: dio povijesni, dio kritični, poučni dio t. j. političko-filo- 
zofični. — K razdjeljenju djela. 

Exil, djelo Providnosti obzirom na djelo ovo. — Načela 
povijesna izviruća iz poznanstva opće (sc. povijesti), a navla- 
stito susjednih ili s ovimi općećih naroda.« 

(Na posebnom papiriću): »K Predgovoru kojem odsjeku 
motto: »Kolo od sreće i t. d. . . . Psalmus 86. »Dominus narrabit 
in scripturis populorum, et principum: horum, qui fuerunt in 
ea( 1 ).« Versus 6.(*) »Civitate Dei.« Tim mjestom Sv. pisma i do- 
kazati odmah u Uvodu ili sa Predgovorom »da jest Bog u po- 
vijesti« istim svetim pismom.« 

»Poslovnica: u laži su kratke noge, uporavljena spram one 
istine, da našu povijest najljući nam protivnici pisahu. Kriterija 
istini u trag ući u takvih okolnostih. 

Izvađanje prispodobe: Slavna povijest narodi plemstvo je 
cijelih naroda spram drugih; drevnost, drvo rodoslovno. (To 
za posvetu.) 

* 

Vignetta: Aspid i Sova. 

Iz rasprave o alpinskih Hrvatih za Predgovor ii Uvod iscr- 
piti. 

K razdjeljenju povijesti južnih Hrvata. (Isto for. 6. str. I.). 
— Nezavisnost Hrv. od Grka. 

Šiban je Š-ka glede počinjenih Hrvatom krivda uopće, na- 
pose srbeža, Zadravlja, Sama, Polabja. 

Početak pisanja povijesti hrvatske i poteškoće s tim podu- 
zećem spojene; načela vodeća me pri tom poduzeću spram zamr- 
šene i potamnjene zlobno ili ignorancijom povijesti naše; duž- 
nosti pri tom Hrvata. 

Moralne borbe pisca obzirom na plod zloće ili ignorancije 
pisaca u naših stvarih; otimanje terraina korak po korak.« 

»Djelo je moje — kaže na drugom mjestu — određeno 
ne samo krčiti put narodnoj historiji, no i biti političkim puto- 
kazom naroda.« Djelo je otmjeno proračunano, da podigne duh 
klonuća. Zato će djelo o velikoj Hrvatskoj biti posvećeno na- 
rodu hrvatskom; mora potaknuti narod na »višnji život«, i niti 
može niti smije biti bez pomoćne retorike. 

Kvatemik dakle ne pripisuje povijesti uopće značaj čiste 
znanosti. Pitanje o povijesnoj istini nije doista tako jednostavno 
kako bi pomislio površni čitalac historijskih dokumenata. Histo- 
rija je živi život u prošlosti; ona ne odvisi od zakona matema- 
tički određenih, i zato će postojati uvijek psihološki odnos onoga, 
koji historiju piše, prema onim ljudima ili događajima, o kojima 
piše. Bern de Bouvier izrekao je god. 1657. maksimu: »L’histoire 
n’est q’une fable convenue« (Povijest je samo ugodna bajka). 
Riječ o bajci može se činiti pregonjenom; međutim i u naše doba 
jedan od najboljih umova Evrope, Benedetto Croce, smještava pi- 
sanje povijesti među tvorbe umjetničke. Povjesničar je uvijek sin 
svoga naroda i promatra prošlost kao baštinik vjekovnih narodnih 
osjećaja. Hladna znanstvena teorija nikad ne može prodrijeti 
ovu potajnu simpatiju, kojom se s jedne ili druge strane proma- 
traju zgode povijesti. Za Nijemce je Karlo Veliki golemi German, 
a Francuzi ga zovu Charlemagne i drže svojim. Sva povjesnička 
djela, koja su postala svojinom naroda, imaju prisjev opće na 

rodne subjektivnosti; u spornom pitanju uvijek odlučuje osjećaj. 
Klasični je primjer za ovo u različitosti pogleda mađarskih i hr- 
vatskih historičara na sve događaje zajedničkog života od Kolo- 
mana do 1848. Ono, što je Kvatemik htio, proveo je u svojoj po- 
vijesti Prusije Treitschke; njegova knjiga nije samo pogled na 
prošlost, nego i program budućnosti. Treitschke je povjesničar od 
struke, ali i pomoćnik ideologije Bismarckove. Kvatemik je u 
sebi htio sjediniti oboje: povjesničara i političara, kao što bijaše 
i bitni sadržaj programa pravaškoga: sjediniti povijest s poli- 
tikom. Ante Starčević učinio je to djelomično u svojim sabor- 
skim predstavkama; Kvatemik je u štampanim svojim djelima, 
a kudikamo još više u rukopisnim pripravama za »Povijest Hr- 
vata«, proveo pravašku misao do krajnjih konzekvencija. Oslon 
na historiju doveo je pod pravaška krila mladež; udio Kvater- 
nikov na ovom polju stranačkoga rada bez sumnje je najveći. 

Zato će i ideologija njegova uvoda u »Povijest Hrvata«, ko- 
liko je možemo sagraditi iz njegovih razasutih bilježaka, ostati 
najsjajnijim spomenikom pravaškoga idealizma. Hrvatska je 
prošlost Kvaterniku sjajna. Između svih slavenskih naroda, hr- 
vatski narod je prosvjetom najstariji. »Svaki odstavak povijesti 
naše, odstavak od nekoliko malo riječi, jest čitavi vijek slave.« 
Kad otkrije u izvorima prvi put spomenute drevne Hrvate, Kva- 
teraik je sav sretan i zahvaljuje Bogu na milosti, da je mogao 
ući u trag davnoj slavi svoga naroda. Namislio je u »Oočem 
pregledu« govoriti o dosadanjim piscima hrvatske povijesti. Do 
sada ta povijest nije bila pisana za Hrvate. Lučić i Farlati pisali 
su za strance; Katančić je ostavio neumrlo djelo, dok je Švear u 
svom »Ogledalu Ilirijuma« zaplovio pogrešnim ilirstvom. Kva- 
ternik ne će nabrajati samo historičke događaje, nego će ih 
tumačiti u skladu sa današnjim vijekom, koji je vijek narod- 
nosti i narodnih prava. Ustati će proti Mađarima, a u po- 
sebnom odsjeku knjige oboriti Šafafika, koji je zlonamjerno 
htm umanjiti ulogu Hrvata u najdavnije doba slavenske povijesti. 

azdijehti je htio svoje djelo »Povijest Hrvata« na četiri knjige 
i to: I. Povijest sjevernih Hrvata, II. Povijest Alpinaca i dokazi 
njihove hrvatske narodnosti, III. Povijest dalmat.-ilir.-panonskih 

Hrvata, IV. Hrvaština Istre, V. Pansrbizam, VI. Pogled u bu- 
dućnost. Raspravit će, kako u »prenotacijama« bilježi, o Slave- 
nima bugarskim i o kralju Samu. Za udio retorike u povijesti, 
po zahtjevu Kvaternikovu, neka govori ovaj izvadak, koji bijaše 
određen, da se upotrijebi u posveti hrvatskomu narodu. 

»Glede embleme-a našeg naroda, po kojem je on Aspid i 
Sova, opaziti: 1. Kako je Aspid jedna od četirih apokaliptičkih 
životinja i bibličkih, koje označuju božanstvo i silu Spasitelja: 
»Super aspidem et basiliscum ambulabis, et concultabis leonem et 
draconem«. Da, Aspid jest izmed te životinje prva i najplemeni- 
tija, što je po naš narod providiteljna okolnost. 2. Naš narod 
danas, rascjepkan i rasječen ko što je, posvema odgovara em- 
bleme-u svojemu, što se tiče snage i životne žilavosti. Jer kaogod 
zmija, presjekao ju ti koliko ti drago, ipak živi u svih svojih 
strančicah, da, dok je glava živa i nesatrta ponovit će se: tako i 
naš narod, akprem rastrgan i rascjepkan na toliko političko- 
zemlj opisnih komada, ipak živi u svih tih strančicah, a glavom 
svojom nedirnut, pomoću božjom obnoviti će se i sastaviti opet 
narodnje svoje tijelo.« 

Ovakvo tumačenje simbola sigurno više nije historija; ali 
zato nije manje značajno za gledište pisca, koji na više mjesta 
ističe, da će filozofirati. Poglavito ga je zanimao problem o do- 
lasku Hrvata na Jug i o prodoru u Norik, pak u Dalmaciju, 
Ilirik i Panoniju. Ratovanje s Francima rodilo je, po mišljenju 
Kvatemika, dobrim plodom, jer je Hrvate učinilo kršćanima. 
Sedmogodišnja borba Hrvata donijela im je kršćanstvo, a to je 
među kršćanskim narodima bio »jedini lijek samostalnosti«. 
Drugi je plod ovaj: »Jedinstvo se naroda zmožno rasplodi, narod 
hrvatski postade narodom, ne plemeni, postade jedno državno 
kršćansko tijelo. A to je pobjeda duha nad tijelom«. Kvaternik 
je osobito pomno tragao po izvorima, da rasvijetli ovo doba bo- 
jeva s Francima; tragovi njegovi idu sve do biskupije u Merse- 
burgu. Sinteza Kvatemikova, dana u gornjim riječima, nije ni- 
pošto neosnovana, i mora se priznati, da je ovaj simbolista hr- 
vatske povijesti u ovom pitanju bio vidovitiji od tada priznatih 
naših historičara. 

Uspomene o drevnim Hrvatima Kvatemiku su zato mile, jer 
obaraju nesumnjivu tendenciju Šafarika i inih tobož objektivnih 
povjesničara, koji su zanijekali pače i pričanja Konstantina Por- 
firogenata. U slavofilskom milieuu godina osnutka Jugoslavenske 
akademije opažena je doista na mnogo strana težnja, da se ospori 
i nesumnjivi dio navoda bizantinskog cara. Dolazak sedmero 
braće proglašen je jednostavno legendom, kao da iz onih tamnih 
vjekova rođena legenda, koja je i u narodu ostala živa, ne bi 
mogla imati historijske podloge. Zavladao je neki hiperkriti- 
cizam, koji se je danas, poslije dubljih istraživanja o pradomovini 
Hrvata, može se reći, u znanosti dobrim dijelom preživio. Kva- 
ternik je prezirao taj hiperkriticizam kao »klonuće duha«, pak 
je već i u svojem djelu o »Istočnom pitanju« po svojem dokumen- 
tiranju došao u sukob sa službenom znanošću. Rački je povijes- 
nom dijelu »Istočnog pitanja« zamjerio nekritičnost u »Obzoru« 
10 godina poslije smrti Kvaternikove, stavljajući ga u isti red 
sa Deželićem. Rački navodi neke netočnosti ne priznajući Kva- 
terniku nikakvog znanstvenog autoriteta. Nema nikakve sumnje 

0 tom, da je Rački bio kadar sa svojom ogromnom erudicijom 
ispraviti mnogi navod Kvatemikov. Ali Kvaternik nije htio pisati 
nikakvu kritičku historiju; sada, kad znamo, koje su njegove 
namjere, još mu manje smijemo zamjeriti, da je u jednom poli- 
tičkom spisu historijske izvore navodio i tumačio na svoju. U 
opreci s Račkim Pypin i Spasović hvale povijesni dio njegove 

. knjige »La Croatie«. Ruski učenjaci kažu, da u tom dijelu 
radnje imade znanja historije i patriotičnog čuvstva, da je u 
političkim osnovama fantastičko, ali brani opstojeće pravo (ovo 
se navodi u odgovoru »Slobode« Račkomu). 

Pogledi Račkoga i Kvaternika na najstariju povijest Hr- 
vata nisu ni mogli biti istovetni, jer je Rački volio oprez zna- 
nosti, a Kvaternik je htio pisati epopeju. Rački kaže: »I Hrvati 

1 Srbi i Bugari imadu uznositih momenata, epizoda u svojoj po- 
vijesti, kojimi bi se mogao ponositi i veći od njih narod; ali 
griješili bi proti istini, kada bi svoju prošlost usporediti htjeli 
onoj velikih naroda, Engleza, Franceza, Nijemaca, Talijana 
* t- d. Upravo to, što ni Hrvati, ni Srbi, ni Bugari nisu mogli 

stvoriti velikih država, što nisu znali uzdržati ni onakovih dr- 
žava, kakova bijaše Simeunova i Asenova, Nemanjina i Duša- 
nova, Krešimirova i Zvonimirova — upravo to upućuje naše 
historike i književnike, da razmišljaju o uzrocih, zbog kojih je u 
našem narodu bila u prošlosti tako slaba državotvorna sila, pa da 
te uzroke otkriju i da ih liječiti uče.« Uza sve poštovanje prema 
učenjaku Račkomu, valja ovdje opaziti osnovnu razliku između 
shvaćanja Kvaternika i Račkoga. Rački hoće da historija bude 
učiteljicom života za narode, t. j. da se iz prošlosti upoznaju po- 
greške. Ovo je gledište čovjeka, koji proučava i analizuje, uče- 
njaka komu je činjenica nada sve. Kvaternik naprotiv hoće da 
bude s pomoću povijesnog prikaza probuditelj i stvaralac; njemu 
nije do pogleda natrag, nego do pogleda naprijed. Bez obzira na 
pitanje o objektivnosti povijesnoga prikaza,' odlučna je ovdje 
razlika između nazora statičkoga, što ga predstavlja Rački, i na- 
zora dinamičkoga, što ga predstavlja Kvaternik. Ni Kvaternik 
nije mogao ni htio tajiti razliku između carstva Zvonimirova i 
dobe pod Arpadovcima, ali on nije nastojao da istakne razloge 
hrvatskih uzmaka, nego je radije isticao ono, što je kod tih 
uzmaka ostalo od hrvatskih snaga. Pošto nije htio pisati samo 
kritičko djelo, njegovi komentari su namjerice lični. Ali s tim 
još nije rečeno, da je Kvaternik u svojim ekscerptima hotomično 
iskrivljivao vrela. Naprotiv, prepuštajući dakako ocjenu ovog 
dijela Kvaternikova rada potanjem istraživanju, držimo da smi- 
jemo istaknuti, da je Kvaternik radio vrlo pomno i u tom radu 
iz izvora pročitao i takovih otkrića, koja su izbjegla našim po- 
vjesničarima od zvanja, njegovim suvremenicima. Neka bude 
spomenut ovaj slučaj: 

Istražujući Gesta Roberti Wiscardi u kronici Guillerma 
Apuliensisa, Kvaternik ispisuje: »p. 273. Na g. 1073. spominje 
se Amicus, Normanac; nepos Amici Senioris, koji je živio oko 
g. 1053. Taj je imao sina Galtera, koji biše otac ovog, o kojem 
govorim. Još godine 1050. »Amicus inclytus comes« potpisao 
je jednu listinu (N. 58). Prekasno imademo slijedeće svjedo- 
čanstvo povijesno, u našu drevnost spram Normanah zasijeca- 
juće. 

lb. Na g. 1073. u veljači: Eto versah odnosećih se: 

». . . Juvenacus (N. 57. Giovenazzo, grad) Amici (to jest, 
ovomu je pripao taj grad) 

Cui ipatruus Petri pater extitit. Hune, quia fratri 
Contulit auxilium, dux oderat (Robertus), et quia fines 
Dalmaticos sine velle suo temptavit adire.« 

Kvaternik dodaje citatu svoju bilješku: »Eto traga ekspe- 
diciji Normana prvoj na hrvatske obale! Te godine još živio 
Krešimir; a iz toga, što je vrh. vojvoda i silni junak Roberto 
protivan ekspediciji, slijedi: da ili je počitovao Hrvate i 
Krešimira, ne hoteć se s toli zmožnim vladarom upustiti u ne- 
prijateljstva, imajući ih i tako na sve strani dosta; ili pako, da 
je bio Amico potučen po Hrvatih u toj ekspediciji, te se dvo- 
struko na Amica ljutio Robert, i da je proti njegovoj volji 
išao na Hrvate, i da je bio pobijen. Jer, da je svladao, teško 
bi mu to bio u zlo uzeo Roberto! Eto opet jedan biser, povi- 
jest našu rasvjetljujući!« 

Ovdje nije važno ono, sto Kvaternik kombinira iz prona- 
đenih stihova, nego je vrijednost njegova otkrića u tom, što je 
našao, tko je onaj dux Amicus, koji je odveo u ropstvo posij ed- 
n j e £ a Kresimirovica. Ni sam Smiciklas u svojoj »Hrvatskoj Po- 
vijesti«, izdanoj od Matice Hrvatske, ne zna, tko je Amicus, 
kolebajući između »prijatelja« i »duxa Amicusa«. Rodoslovlje 
ovih knezova zapaženo je nesamo kod nas, nego i u njemačkoj 
znanosti poslije Kvaternikova otkrića, i to je u najmanju 
ruku dokaz vanredne pažnje i ljubavi, kojom je radio svoje djelo. 

Za primjer Kvaternikova bilježenja neka posluži još izvadak 
iz »Chronicon Vulturnense«, »Catalogus Romanorum pontificum« 

>>(spis iz početka XII. vijeka, koji se osniva na spomenicih iz 
Vili. vijeka)«: 

»P. 335. »Johannes Dalmata (eto sad znamo i to zašto je taj 
papa zauzeo se za Istrijane i Dalm. kao domorodac njihov). An. I. 

mens. IX. dies XIX Iste distractis thesauris Ecclesiae muha 

milha hominum (iz toga se potanjeg spomenika vidi, da su to 
oba Hrvah već u velike i proti Rimljana bjesnili, da dakle u 
to doba pada već i oslobođenje Hrvata ispod bizant. jarma i od- 

reknuće se krše. vjere) per Histriam et Dalmatiam a Barbarorum 
damnatu liberavit. Ann. DCXXXV. Ind. IX * Dakle eto iz tog 
mjesta znamo, da su nesamo Hrvati te godine bili na Jugu, no da 
se je već i spram Rimljana velika promjena zbila. — Što se o 
mnogih hiljadah otkupljenih po samom jednom tom pobožnom 
mužu, dokazuje na veličinu pokreta hrvatskoga. A Dalm. s Istri - 
jom spojena, dokazuje na Hrvate a ne Langobarde, glede kojih 
historija šuti, da bi bili udarali i na Istru te godine.« 

»P. 44 i _443. Lib. cit. Nalazi se listina pod naslovom »Ju- 
dicatum S. Mariae de Apinianici.« — Sadržuje raspru jednu i 
sud iman spram manastira istog imena od g. 968.« Kvaternik 
nalazi tamo suce Slavene, »Sclabi de Marsi«, pa citiravši glavne 
stavke odsude sa slavenskim imenima i potpisima dodaje: »Ove 
prevažne listine eto sad posve potvrđuju moju kombinaciju glede 
znanja jezika onog Beneventskog vojvode, koji je sa Sclavi slo- 
vinski govorio! Eto što onda samo sumnjah, ovdje vidim kao 
svetu istinu potvrđeno. Slovini eto biše nastanjeni već ono doba 
na obalah Adrijatika; pa ako se pozivlje listina na imena lango- 
bardska krsna tih Slovina, to znači, da su ovi već kroz duga vre- 
mena na toj Benevent. zemlji nastanjeni bili, gdje su oni jezik 
još svoj pridržali, ali već imena krsna i običaje Langobarda po- 
primiše, s kojimi zajedno živiše.« 

Neka bude ovdje spomenuta i bilješka o Mateju Langu u 
konvolutu iz II. sveske »Germania Sacra, auctore Marco Han- 
sizio«. O sestri Langovoj kaže se: »Soror Apollonia primum Lo- 
dronio Comiti nupta, deinde Christophoro Frangipanio, qui vir 
multa strenua facinora contra Venetos in Forojulio fecit«. Kva- 
ternik zaključuje: »Dakle nesamo Turke, nego i saveznike Turka 
biše Hrvati!« Kvaternik ispisuje potankosti o Langu, kojemu 
mudrost slavi izvor, i odlučuje, da će tomu mužu posvetiti po- 
sebno poglavlje. I opet jedan dokaz, kako je Kvaternik htio i umio 
naći svagdje sveze velike svjetske politike sa Hrvatskom. 

Knjiga o starodrevnosti hrvatskoj imala je biti djelo za 

sebe. 

Nenapisana »Povijest Hrvata« ostala je nedosanjanim snom 
njegova života. Na tom polju rada, kao i u svemu, što se je ticalo 

Hrvatske, Kvaternik je radnik neumoran i zanešenjak mlade- 
načkog poleta. Taj »neznanstveni« povjesničar nije dospio izra- 
diti do sređenog oblika svoju sintezu, koju možemo naslutiti na 
onoj množini papirića i programskih izjava u ekscerptima. Kad 
se sva ta građa prouči u tančine, bit će još opravdani jom teza, 
da je pravaškom isticanju povijesne veličine Hrvata najviše do- 
prinio Kvaternik. Koliko je njegovo mišljenje o uskrsu duha, 
okrijepljenog znanjem drevnosti, imalo utjecaja na slijedeće ge- 
neracije, svjedoči činjenica, da je povjesničko istraživanje kod 
Hrvata sve do našega vremena daleko prestiglo svaki ini znan- 
stveni rad. Smičiklas je posjećivao Kvaternika u Beču, Klaić 
bijaše pravaš, a Tomašić, u politici oportunista, pošao je u povje- 
snickom istraživanju o temeljima državnog prava hrvatskog 
ravno Kvaternikovim tragom. Narod je doista prihvatio knjige 
povijesne, koje ne govorahu samo umu, nego i srcu. 

STIL 


Rukopisna stranica Kvaternikova ima dva oblika: danci, 
koji su konačno izrađeni, svečane uvodne, riječi u svescima Dnev- 
nika i pisma osobitog značenja ispisana su gotovo kaligrafički sa 
čitljivošću brižnog i polaganog pera. Ali ovo su samo rijetke 
iznimke; onda kad Kvaternik zbilja »piše«, t. j. u pisanju stvara 
i pušta maha svojim domišljaj ima, njegov rukopis biva sve sit- 
niji, sve nejasniji. I sam prostor između linija suzuje se toliko, 
da je mnoge i mnoge stranice teško čitati bez povećala. Kvaternik 
je, zna se, od mladosti bio slaba vida i nosio očale velikog pove- 
ćanja. Ali ova sitna slova, koja lete papirom u neumornom natr- 
pavanju, nisu toliko odraz fizičke pogrješke oka, koliko su odraz 
naglog i nemirnog rada duha. Osobito u tuđini, Kvaternik je 
osamljen, vječno opsjednut svojim mislima, vječno pun osnova i 
prateći u stranoj štampi sve, što je moglo imati dodira s njegovim 
životnim pozivom. Kao što su slova, u toj grozničavoj dnevnoj 
brizi, da ne izbjegne nikakva sitnica, ni lektire ni života, nizana 
u sve sitnijim i stisnutijim recima, tako je i Kvaternikov knji- 
ževni stil sve prije nego izgrađen. On ne oblikuje svoje misli, on 
ih sipa. Pod rukom riječi mu izmiču tako brzo, da se, osobito u 
neštampanim bilješkama, izreci ne nađe kraja. Sačuvan je prvi 
rukopis njegove knjige o »Istočnom pitanju«; taj je trostruko 
opširan naprama redakciji, koja je izisla štampom. Pisac nema na 
ogromnim oktavnim arcima, na kojima piše, nikada dosta mjesta 
za bilješke ispod linije i uz tekst, koje se gomilaju toliko, da 
smetaju i samom razvijanju glavne misli. Pače i tinta prska u tom 
hrlenju za što obilnijim izrazom. Kvaternikov stil u pripravnim i 
napola izrađenim spisima ima prečesto značaj opaske odveć 
lične, a zato niti gramatički točne, niti stilski jasne. On se razgo- 

vara sa samim sobom, polemizuje s umišljenim protivnicima, do- 
kazi za i proti zaskoče ga pri pisanju toliko, da nema kada bri- 
nuti se za stilski red. Značajno je, da je najbistriji i najmanje 
opterećen njegov stil u onim knjigama, u kojima je obrađivao 
predmete daleke iskrenim zanimanjima svoga duha. .U djelima 
i člancima o nacionalnoj ekonomiji razlaganje je mjestimice 
pučki priprosto, a u svem i gotovo znanstveno mimo. No čim 
zađe u politiku, Kvaternikova misao nabuja toliko, te se gotovo 
i ne da strpati u okove riječi. U jednom rukopisnom »Glasu«, 
koji je sačuvan, prve su stranice Kvaternikove ispunjene proma- 
tranjima općega značenja diplomatičko-političkoga. Stil nije 
zgusnut, kao ni inače nigdje, no nastavak rukopisa pokazuje, do 
koje beskrajnosti je kod Kvaternika maštovita i neukroćena misao 
mogla kršiti sve granice urednog saopćenja. Druga polovica 
»Glasa« razlila se je u izreke neobične dužine, kojima nije bilo 
moguće uhvatiti početak i konac. Rukopis i stil kvare se poste- 
peno tako, da svršetak »Glasa« čine nesuvisle, regbi u sljepačkoj 
naglosti črčkane rijeci, kojima se ne da odgonetnuti smisao. Pisac 
je u svom zahosu htio reci odviše, pa i ne govori, nego regbi tepa 
u ekstazi. Kvaternik je stotine i stotine stranica ispunio svojim 
opaskama o knjigama i člancima. Strast bilježenja razvita je kod 
njega još više u osamljenosti tuđine; potreba mu je, da makar 
papiru povjeri svoje zatomljene misli. Pošto zna, da se ne će 
nikada štampati ovi razgovori sa samim sobom, on im i ne daje 
-nikakvog zaključnog književnog oblika. Navada, koja se je 
uvriježila i danomičnim nestilskim pisanjem Dnevnika, škodila je 
bez sumnje njegovu stilu u izdanim djelima. U doba prvih pra- 
vaških listova, pod kraj sedamdesetih godina, uobičajilo se, da 
mnogi mlađi pravaši oponašaju Starčevićev stil. Kvaternikovu 
izreku mozes u »Hervatskoj« razabrati na prvi pogled, ma da i 
nije potpisana. Kvaternik podbrisava riječi, voli umetke i produ- 
zuje izreku do alineje. Predgovor prvoj knjizi »Istočnog pitanja« 
klasičan je (i po tipografskom obliku) primjer Kvaternikova stila. 
Na tim stranicama ima nekih deset vrsta slova različitih po veli- 
čini, od petita do t. zv. debelih. Ima tu bilježaka, ispod kojih 
slijede podbilješke i nuzbilješke; ima riječi podcrtanih na sve 

moguće tipografske načine. Otkud ova hlepnja za mnogostrukim 
izrazom, otkud ovo gomilanje i preplitanje glavnih i sporednih 
dokazala, otkud — jednom riječi — ovaj stil nervozni i knji- 
ževno neizrađeni, neujednostavnjeni? Otkud ovo preobilje riječi 
i ova neizbrušenost rečenice? Rješenje je jednostavno. Kvaternik 
je toliko u svome objektu, da su njego t vi spisi zapravo uvijek samo 
govori. On govori s jačim ili slabijim naglaskom, sad kliče, sad 
šapće, i ovu razliku zvuka prikazuje grafički većim i manjim 
slovima. Njegovi štampani argumenti zapravo su retorski izlivi. 
On ne će da uvjeri samo suhom istinom, nego i gromom svoje 
vlastite vjere u tu istinu. Zato su i sva njegova povjesnička doka- 
zivanja razvučena do granica u hrvatskoj političkoj književnosti 
prije njega neviđenih. Djelo »Istočno pitanje i Hrvati«« izišlo je 
u dva sveska i doprlo istom do prvog tisućljeća poslije Krista. 
Bizantska je povijest ispričana sa širinom, koja se dade objasniti 
ne toliko u vezi s predmetom samim, koliko u vezi s autorovim 
studijama o hrvatskoj drevnosti. Kvaternik je samo u toliko istra- 
živalac, u koliko je propagandista. Želeći da uvjeri, on se na 
čitaoca uvijek obraća lično, i njegove izreke zvuče kao da nisu 
izreke stilski gotove knjige, nego izreke pisma, koje hoće, da više 
uvjeri dvostruko podcrtanom, negoli lijepo smišljenom riječju. 

Kvaternik je pisao u više jezika. Citati na koje se pozivlje u 
svojim bezbrojnim bilješkama svjedoče, da je mogao s potpunim 
razumijevanjem pratiti, ne govoreći o njemačkom i francuskom, 
svaki tekst mađarski, češki, ruski, poljski i talijanski. Razumije 
se, da je kao slušač teologije poznavao izvrsno i latinski jezik, ali 
za razliku od Starčevića, ne bi se moglo kazati, da je Kvaternikov 
stil iole stajao pod uplivom bilo klasičnim, bilo starijega Balzaca 
ili kojega od enciklopedista francuskih. Za književni oblik Kva- 
ternik nema drugog smisla, osim smisla publiciste; dosta mu je, 
da obaspe čitatelja kišom toplih riječi i da protivničkom doka- 
zivanju ne da odaha. Zato je Kvaternik imao najbolje svoje slu- 
šateljstvo i svoje čitateljstvo u mladeži. Ljubo Babić-Gjalski, 
dakle nesumnjivo čovjek, koji je mogao posvjedočiti dojam Kva- 
ternikove argumentacije na umnu i zanosnu mladost, zabilježio 
je svoje posjete kod Kvaternika kao najveći doživljaj svojih 

đačkih dana Starčević je u svom škrtom stilu bio sigurno manje 

kvaternik i starčević 


U svojim bilješkama Eugen Kvaternik zčve Antu Starčevića 
uvijek Starcem, dajući mu ono ime od mila, kojim ga je okrstio 
u mladosti kao svoga instruktora a i političkog učitelja. »Starac« 
potječe očito od samog prezimena Starčevićeva; uistinu je odnos 
između Starčevića i Kvaternika bio, nešto radi razlike godina, a 
još više radi razlike temperamenata, obilježen onom udaljenošću, 
koja dijeli mladost od starosti. Starčević je u čitavom svom 
životu stajao daleko od ljudi, pa i nad svojim najvjernijim pri- 
stašama. Narod je u njem vidio patrijarhalnog mudraca, koji 
po umu i iskustvu ima pravo da bude vođa. Kvaternik ni koa 
sitnih ni kod krupnih zapisaka svoga Dnevnika ne govori o Star- 
čeviću drugačije nego o bliskom prijatelju, ali to je ipak prija- 
teljstvo zrelijega i u svojim nazorima ustaljenijega muza sa geni- 
jalnim, ali u svojem osjećaju često prebujalim mlađim drugom. 
Znalo je među njima dolaziti i do nesuglasica, temperamentni 
Kvaternik gdjekad se zadere i oštrijom riječju o »Starca«, koji 
mu je odviše jednostran; u zaključnom pothvatu Kvatermkova 
života Starčević nije sudjelovao, pače je rakovičku »smutnju« 
smatrao namještenom od neprijatelja stranke prava. Ova dva 
pravaška Dioskura ne bijahu nipošto od iste ili slične duševne 
građe; poznato iskustvo, da se oprečni psihološki tipovi rado 
vežu u harmoničko slijevanje, potvrdilo se je i ovdje. Uza sve 
razlike odgoja, načina života, vjerskog nazora, a i političke me- 
todike, Starčević i Kvaternik usporedo vode pravašku politiku u 
njenim prvim strogo načelnim i programskim godinama, i nji- 
hove se političke formule razlikuju samo po stilu, ali ne po duhu. 

Starčević je Ličanin, sin sela, koji se odgaja u zapuštenom 
podvelebitskom kraju, kod strica župnika; on je self-made 

man svojih teško i polako stečenih nazora, skroman od navade, 
ponosan na svoju osamljenost, divlji naprema ulaštenoj civi- 
lizaciji i do tvrdoglavosti dosljedan u svojoj političkoj logici, 
k°j u .j e crpao iz Velike Enciklopedije i iz djela prethodnika 
Revolucije. Starčević ima sve biljege samouka, koji u dvostru- 
kom^ znoju stiče svoja znanja; ali ova se zatim ne kolebaju. 
Društvo nije ni moglo djelovati na Starčevića, jer ga nije ni 
poznavao u svojim mladićkim godinama; pa i kasnije, usred 
Zagreba, Starčević postaje pustinjak, živi bez komfora i ni- 
kako ne može da vjeruje ljudima, koji su se okružili ugodno- 
stima života. Oštri i prodirni njegov duh očitovat će se pre- 
često u lugalici, koja je tako lična, da ju ne bi mogao ni izreći 
čovjek društva. Pod svim obiljem fraze, kojim se Starčević služi 
u svojim adresama na kralja, jasno se osjeća, da je za Star- 
cevica kruna samo simbol. Vlastodržac sa pratnjom dostojan- 
stvenika i činovnika, koji predstavljaju dvor ili društvo, u nje- 
govim je očima niži oblik čovjeka. Gotovo sa diogenskim pre- 
zirom svijeta, »Starac« je ostao bohem do kraja svoga života. 
Zadržavši svoju ježevsku slobodu, pa i po d cijenu oskudice 
boravi svoje dane većinom usred četiri zida, zabavljen daleko više 
mislima o općenitosti, negoli o svojem interesu. Pošto nije svoje 
nazore izradio u školi ni izgladio ukrštavanjem suprotnih mi- 
šljenja, Starcevic je svoje misli izražavao kao aksiome, i u 
stvarima duha nije poznavao relativnosti. On je autokrat do 
jm granica, tako da u svojim stranačkim uputama ne će 
da pn življe k sebi mnogo ljudi, već voli nekolicinu stalnu i 
bez nijansa. Starčević je za alineju upotrebljavao riječ »seča«, 
sto bi .malo značiti odsječak. No sjekla je i svaka njegova 

j e i zu čio pravo, ali nije nikad imao znatnijega advokatskog 
posla. Odlazeći prvi put iz Hrvatske prodao je kancelanju 
L svim procesima za 500 for. A prihod svdi parnica sto ih je 
vodio, kad mu je povraćeno odvjetništvo, nije bio m toliki. 
Starčević nije bio jurista po zvanju. On je doktor filozofije, 
ali njegov duh, strog u logičkom razlučivanju učinio ga je 
piscem znamenitih predstavaka, i što je još značajnije, g av- 
nim pomoćnikom u kancelariji jednoga od prvih tadašnjih za- 
grebačkih odvjetnika, dra Srama. Iz mlađih- dana Kvatemiko- 
vih sačuvana je drama »Miroslav«, koja je po stilu sasvim 
nezreli pokušaj; Starčević već zarana ima vještinu stihotvorca, 
i u svim svojim literarnim radovima sudi bez sentimenta, a 
pogotovo bez one mlohave svjetske boli, od koje boluje »Mi- 
roslav«. Ljubezan u općenju, ali nemaran u svojoj^ vanjštini, 
Starčević je ostao svega svoga života pustinjak; žena nema 
uloge u njegovu životu. Kvaternik voli prisjev građanskoga 
sjaja, i u svečanim zgodama rado oblači hrvatsku magnatsku 
halju s agrafama i resama. Sjaj stare historije bit ce ca je 
Kvaternika privukao pravaštvu, daleko više negoli hladni s 01 - 
cizam Starčevićevih maksima. Dok se je Kvaternik osjećao 
mučenikom života, Starčević je također imao očajnih dana. 

. kad je zdvajao i nad svojim radom i nad neshvaćanjem na- 
roda, ali taj očaj bijaše očaj prezira. »U otadžbemckom radu 
nadati se, dolikuje luđaku, zdvajati dolikuje prevarenom lu- 
đaku. Uspjeh ne stoji ni od mene ni od nas, ni od našega 
naroda sama, i zato ja niti mu se nadam, niti ne nadam. Bez 
obzira na uspjeh, ja ću, u koliko budem mogao, ispuniti svoje 
držanstvo.« Ovu izreku Starčevićeva naputka ne bi nikad na- 
pisao Kvaternik. Kvaternik je u političkom radu na prvo mjesto 
stavljao optimističku vjeru u uspjeh. Pobjeda je za nj sigurna, 
i onda kad on sam lično trpi, kao i njegova stvar. Jedna druga 
izreka naputka glasi: »Svakomu treba dati prilike da ne mora biti 
siromah. Pak onda, ako bude siromah svojom krivnjom i ako 
bude drugim škodio ili škoditi gledao, udri bez milosrđa po 
njem.« U potpunoj opreci s ovom nemilosrdnom osudom siro- 
maštva, Kvaternik je držao cijeloga svoga života najdubljom 

onu riječ biblijsku, da je Bog odabrao neznatne ovoga svijeta 
za to da smuti moćne. Dok Starčević i prema najbližima čuva 
svoje dostojanstvo vođe, Kvaternik je razgovorljiv i iskren. U 
Dnevniku bilježi gdjekad potankosti svojih nevolja sa dje- 
tinjskom bezazlenošću. Razlika je u psihološkom tipu tolika, 
da su njih dvojica mogli biti politički suradnici, ali nikad nisu 
bili intimni prijatelji. Prvih mjeseci Rauchova banstva Kvater- 
nik je znao ostati bez novčića u džepu i krpao se posuđivanjem 
sitnih svotica. Posljednji, na kojega se je obratio, bio je Ante 
Starčević. Makar su stanovali u istoj kući i radili u istoj redak- 
ciji, između njih, po razlici ćudi, ostala je uvijek ona razlika 
između »Starca«, koga je iskustvo naučilo ledenoj tvrdoglavosti, 
i mladića, koji je, nošen vjerom Ikarovom, poletio u samu smrt. 

Vjernik i skeptik — evo dolazimo do najkrupnije razlike 
u psihi pravaških Dioskura. Starčević je po svojim nazorima 

0 religiji sasvim pod uplivom prosvjetne literature fran- 
cuske. Zna se, da je u svojoj mladenačkoj drami »Porin« 
slavio poganstvo drevnih Hrvata, uzdižući ga iznad civilizacije 
kršćanstva. Poznata su njegova priznanja, da nikad ne bijaše 
pobožnjak na glasu i njegove prezime izreke »o štetnosti verah 

1 popah«. Kvaternik bilježi ovu anegdotu: vrativši se iz drugog 
progonstva pošao je ravno k »Starcu«, koji nije ni znao za 
njegov dolazak, i našao ga u snu u krevetu. Probudivši se 
Starčević je uskliknuo: Sad vjerujem da Bog jest, — i pripo- 
vijedao mu, kako je imao žive slutnje o njem. Ovaj slučajni 
izliv vjere kod Starčevića dokazuje, koliko je ta vjera bila 
nesigurna i slaba. Ona doista nije pratilica Starčevićeva života, 
jer je Starčeviću tuđa svaka mistika. Kvaternika Renanova ana- 
liza Isukrstova života upravo fizički boli. On je prije svega 
kršćanin katolik, i u stvarima vjere ne popušta ni pod koju 
cijenu. Na blagdane sav živi u vjerskim obredima, poklonik 
je svih svetaca u godini, krijepi sebe utjehama vjere i brani 
sebe zaštitom božjom i zagovorom svih svetih. Kvaternikov 
Dnevnik ne navodi samo datume, nego i kalendarske svece, 

oj ima se svaki put utiče za pomoć. Dnevna molitva i posjet 
crkve u svakoj teškoj prilici života za Kvaternika je svagda 

sreća i razgovor s Bogom. Kvaternik ne računa u svom životu 
nikada s vjerojatnostima zbilje, nego kud i kamo voli računati 
s vjerojatnošću čuda. U njega nema ni truna stoicizma ili pre- 
zira boli, naprotiv on nevolje života osjeća i te kako, ali ih, 
iza intenzivnog trpljenja, brzo zaboravlja vjerujući vazda, da 
je milost božja najjači faktor u razvoju ljudi i naroda. 

U doba naših roditelja bila je uobičajena riječ »muž«. 
Govorilo se o muževima stranke ove ili one, o muževima jav- 
noga života, po uzoru onih »Viri illustres« što ih opisa Corne- 
lius Nepos. Starčević je u predgovoru »Pasmini slavosrpskoj« 
jasno označio svoj ideal muža. To je Rimljanin iz dobe ve- 
likih značajeva koji su radili, živjeli i umirali za respubliku. 
Grk je za Starčevića Graeculus, Grčić, plesač i komedijaš, junak 
na liri i u Bakhovu provodu, pjevač i glumac bez kičme, lju- 
bitelj mirodija i tjelesne lagode, sofista i prijatelj hetera. Rim- 
ljanin je naprotiv svijestan borac, muškarac koji prezire slasti 
i vodi se umom, služeći općenitosti. Rimska strogost života u 
danima aristokratske republike, kad su i djeca učila poznavati 
dužnosti vladanja, Starčeviću je ideal odgoja; on traži na 
prvom mjestu značaj, t. j. snagu volje. Da je pisao poput 
Platona svoju »Državu«, on bi iz nje istjerao sve čarolije, 
kojima se mašta titra u životu ljudi. Starčevićeva antiteza iz- 
među rimskog i grčkog duha podloga je njegove poznate teze 

0 slavosrpštini, t. j. o ćudorednom poroku, koji je u stvari porok 
rase. Kvaternik je u pogledu bizantinstva i slavosrpštine bio 
sasvim istih mišljenja kao i Starčević, ali Kvaternikov ideal 
muža nije nipošto bio stoički. Starčević je u svojoj oporuci 
naložio, da ga pokopaju u običnom drvenom lijesu na kojem 
seoskom groblju zagrebačke okolice. Kvaternik je volio laskave 
ocjene svojih prijatelja, i njegov ideal muškarca bio je mnogo 
ljudskiji od Starčevićeva. Muž je za Starčevića nepristupna i hla- 
dna veličina, Kvaternik je naprotiv vazda muž svoje žene 

1 drug drugova. Zato je Starčević u rađanju stranke njezin 
Mojsije, koji joj propisuje dekalog; Kvaternik je njezin taktičar, 
koji spas Hrvatske traži u oslonu na razne izvanjske sile, i u 
tom se ne plaši ni krupnih skokova. Starčević je u odlukama 

polagan, u činima gdjekad teško pomičan, ali kad stvori od- 
luku, ona je zapovjedna. Kad je Khuen, poslije skandala radi 
prenosa hrvatskih arhivalija u Peštu, dao sabornicu opkoliti 
oružriištvom, zastupnici starčevićanci vijećali su pod glazbenim 
paviljonom na Promenadi, da li će ući u sabor ili ne. Starčevića 
nije bilo među njima. Kad je stigao, pošao je u sabor, a svi 
ostali šutke za njim, pokoravajući se odluci, koju Starčević nije 
ni kušao obrazlagati. Autos efa: on je rekao, ili dapače više 
puta nije ni rekao, nego je samo mahnuo rukom. Priča se za 
Starčevića, da je znao sate i sate sunčati se i šutjeti, ali kad 
bi smislio svoju interpelaciju ili adresu, Starčević bi ju saboru 
otkresao kao da država državi šalje ultimatum. Kvaternik je 
kud i kamo više čovjek pera, uvijek je spreman da predaje 
memorandume i da odgovara na članke. Lutajući po svijetu 
Kvaternik je mogao točnije vidjeti, od koliko se raznih niti 
plete dnevna povijest. Množini dojmova, kako ih Kvaternik 
bilježi u svom Dnevniku, odgovara češća i naglija promjena 
simpatije Kvaternikove. Starčević, kao uvodničar sušačke »Slo- 
bode« i kasnije »Hervatske«, piše sa stalnim svojim rogatim e 
uvodnike, u kojima suvereno ocjenjuje veliku politiku evrop- 
sku, držeći se nekoliko jednostavnih uvjerenja, koja su nepro- 
mjenljiva. Kvaternik u tuđini nije uvijek siguran u svojim po- 
gledima; mrzitelj Austrije, on se do zgode utiče i Rechbergu: 
vjernik Napoleonov, on se odvraća od Napoleonida, kao što 
se je odvratio od Rusije; neprijatelj Strossmayerovaca, on prima 
i pomoć Strossmayerovu za povratak u domovinu, gdje će se 
— u doba vatikanskog koncila — najžešće obarati na nj. Kva- 
temik svoje odluke često stvara u afektu, i zato vrhovnim 
vođom stranke nije bio on, nego Starčević, kojega Kvaternik 
u svakoj važnijoj stvari pita za mišljenje. 

U doba kad Kvaternik u tuđini radi najupornije, stranka 
prava nije po broju svojih pristaša toliko jaka, te bi Kvaternik 
mogao svoje tvrdnje o zahtjevima Hrvata potvrđivati plebisci- 
tima u bilo kojem obliku. Kako je već po svojoj prirodi bio 
čovjek naglih zanosa, Kvaternik je u svojoj taktici mnogi put 
sasvim daleko od realnosti. Ipak je, kako želimo ustanoviti. 

kriva ona misao, koja se je uvriježila u gotovo sve dosadašnje 
poglede na prve početke razvoja stranke prava, misao naime, 
da je Kvaternik bio stalni programski buntovnik i rušitelj pri- 
jestolja, dok je Starčević bio strogi legitimista, koji je tobož 
dopuštao kao političko oružje jedino taj način, da Hrvati pu- 
tem spomenica uvjere kralja o svojem pravu. Ova teza o legi- 
timizmu Ante Starčevića mogla je nastati radi toga, što je 
Starčević svojim adresama davao uvijek strogo službenu stili- 
zaciju, ali se iza njegovih poziva očinskoj vladi Njegova Veli- 
čanstva krije prečesto takva ironija, da iza svih navijenih fraza 
nije teško naslutiti političara, koji ne bi za monarhizam žrtvo- 
vao ni jedne jote narodnog prava. Starcevic je odgojen na 
francuskom duhu, kakav je bio uoči same Revolucije. Mržnja 
njegova na apsolutističke uredbe Vojničke Krajine vidna je 
od najmlađih dana. Starčević prezire Prajsku i Rusiju kao 
tvrđave dinastičke reakcije, njegova je simpatija aristokratsko- 
republički Rim. U Starčevićevu naziranju nema točnije označene 
socijalne crte. Ali je narod sasvim ispravno shvatio, da stranka 
prava znači daleko puČkiju demokraciju nego sto bijaše ona, koju 
je predstavljala građanska stranka Strossmayerova. Starcevic je 
problem političke promjene u Hrvatskoj zahvatio kao problem 
preporoda pojedinaca. Kvaternik je vjerovao u pokret mase. 
Starčević je bio bliži idejama konventa i imao je i u značaju i 
u strogosti programnog zahtjeva nešto od one ledene mudrosti 
Robespierrove, o kojoj duhovito govori Grillparzer. Birajući 
asketski i pristaše i sredstva svoje politike, Starcevic je ogra- 
ničio političku akciju stranke prava. Kvaternik bijaše možda 
nagliji u sudovima, ali je i lakše praštao, vjerujući da ce za 
sobom povući, uz božju pomoć, i staro i mlado. Starčević je 
imao sumnje o ljudima, i samo radi toga nije bio za bunu; no 
to nije njegovo stanovište teoretsko. Zna se, da je u doba polj- 
skog ustanka Francuska spremala u Zagrebu neku vrstu na- 
rodnoga vijeća, koje bi proglasilo nezavisnu Hrvatsku, odboru 
bi na čelu bio grof Julio Janković, a članovi Bogovic, Kušlan 
i Starčević. Pošto se je radilo o revoluciji i posto je Starcevic 
ulaskom svojim u taj odbor na nju pristao, očito je, da je krivo 


54 


postavljati neku opreku između tobožnjeg legitimizma Starče- 
vi,ćeva i revolucionarstva Kvaternikova. U vodstvu stranke oni 
su se izmjenjivali, kako je tražio čas. Kvaterniku nije bilo 
sasvim pravo, da su mnogi stranku nazivali starčevićans om, 
a i objektivno treba ustanoviti, da su historijska djela Kvater 
nikova i njegova politička razmatranja mladež zanosila možda 
jače od spisa StarČevićevih. Romantika u politici nalazi vise 
pristaša od satire. Kvaternik je pogotovo smatran hrvatskim 
diplomatom naprama svijetu; o njegovim konspiracijama širile 
se glasine, koje su ga obavile nekom čarovitom maglom. Dok 
je boravio u tuđini, Kvaternik vrijedi kao idealni zastupnik 
hrvatskih težnja u svijetu; njegova francuska knjiga o povi- 
jesnoj ulozi Hrvata zapravo je prvo propagandisticko djelo 
hrvatsko na jeziku diplomacije. U svemu tomu Starčević je 
imao, i sa pismima, kojima je stajao u stalnoj svezi s Kvater- 
nikom u tuđini, i sa svakodnevnim razgovorima doma, nepre- 
stano udjela. O rivalitetu između Starčevića i Kvaternika ne 
može biti govora, pogotovo ne u onom smislu, kako su se 
kasnije dijelila i raspadala pravaška krila. No pored svega 
vazda suradničkog odnosa i poštovanja međusobnog, ostala je 
na dnu ličnosti osnovna psihološka razlika. Zanešenjak otišao 
je u Rakovicu, i u toj katastrofi, jedini put, u stalnom zajedni- 
čkom političkom poslu, Kvaternik i Starčević nisu se našli za- 
jedno. 

APOSTOL 


Josip Miškatović, koji nije ni iza tragične smrti oprostio 
Kvaterniku političke proti vštine, spočitnup mu je živomu, da 
je svim ljudima dosadio svojim tumačenjima pravaškog na- 
čela, svojim beskrajnim poukama o politici uopće. Ako ovoj 
invektivi oduzmemo strančarski žalac, ostat će tvrdnja' istinita 
i neuvredljiva, da je Kvaternik bio neumoran u propagandi 
svojih misli.. V e ć kao đak on ima nešto od pedanta, koji voli 
opširne i točne izvatke iz čitanih knjiga. Nije obična pojava, 
da netko u mlađim godinama izumi svoje tajno pismo i da ga 
u toku života piše s vještinom, kojom Latinac svladava goticu. 
U tim šiframa bilježi Kvaternik, kako se po sačuvanoj knjižici 
vidi, načela čitane knjige o međunarodnom pravu. I u Dnevniku 
pisana su neka mjesta šiframa; ali bi bilo krivo misliti, da je 
Kvaternik njima krio svoje buntovne misli i osnove. Nipošto; 
— on govori o stvarima, koje su mu mogle donijeti višegodišnju 
tamnicu, bez tajna; šifrom su zakrite ponajviše intimnosti, za- 
bilježene prigodom smrti znanaca, ili pak zgode, nezgode ili 
imena ljudi, kojima bi moglo naškoditi ono, što je zabilježeno. 
Tajno pismo bilo je za Kvaternika priprava životna, baš kao 
i učenje jezika. Njegova je strast od rane mladosti, da na 
papiru pribilježi i s tim za budućnost zadrži svako uhvaćeno 
znanje i svaku slučajnu misao. Radi toga će i svi njegovi kon* 
cepti prebujati obiljem opažanja; navala riječi govori o ne- 
prestanom radu duha. Kad se u njegovoj ostavini čita ono bez- 
brojno mnoštvo bilježaka, kad se u njegovu Dnevniku pregle- 
daju svi mogući izvadci iz svih mogućih novina, Kvaternik se 
privida čovjekom, koji je dobar dio života uložio u to, da sabire 
argumente svih vrsta. 

I doista — pravi publicista stranke prava nije bio Star- 
čević, nego Kvaternik. Starčeviću je, prije svega, nedostajao 
smisao za aktuelnost. Starac je svoje izreke tesao i svaki njegov 
članak ima arhitektonsku crtu. Ako je zabavljen svojim pro- 
blemom, makar kako teoretskim, nema kad da se zabavi dnev- 
nim političkim događajem, pa makar se rušio svijet. Kad je 
ono stranka prava izazvala gungulu protiv Khuena i izbacila 
ga iz hrvatske sabornice, sav je svijet očekivao, što će pravaški 
organ o tom sjutra reći. A sjutra je osvanuo list s uvodnikom 
Starčevićevim, koji duboko, ali sto milja daleko od Hrvatske i 
Zagreba, raspravlja o reformi francuskih financija pod Gol- 
bertom. Starčević je, kako se znade, čitao gotovo jedino »L’In- 
dipendence Belge«, i jednom je pisao Kvaterniku, da stalnu 
rubriku o Hrvatskoj, koju je otvorio taj list, drži važnijim 
negoli pomoć od 100.000 vojnika. Sam nije se nikad brinuo 
za publicističku propagandu u stranom svijetu; Kvaternik je 
naprotiv vječno na straži; gdjegod nađe što o Hrvatskoj, odmah 
zabilježi, i ako ne može da ispravi svojim odgovorom u javno- 
sti, odgovara barem za sebe u bilješkama. Dnevnik je pun 
puncat ovakovih polemika. Kad mu je jednom Frič poslao 
zamotak praškoga dnevnika »Narodni listy«, Kvaternik je pro- 
čitao sve važnije članke, zabilježio njihov sadržaj, komentirao 
ih i razlagao na temelju njih svoja mišljenja ispravljajući i 
pravdajući se tako, da je u to morao utrošiti par dana, jer je 
ispisao čitavu brošuru. Ne prati samo tuđe članke na ovaj 
način, nego i svoje vlastite. Za »Hervatsku« pisao je svaki 
tjedan »Razgled politike«; u rukopisnoj njegovoj ostavini na- 
lazimo arak, gdje je od broja do broja zapisivao glavni sadržaj 
svoga pregleda, bilježeći znatnije zgode i fraze. U publicističku 
propagandu utrošio je Kvaternik doma i u tuđini velik dio 
svojih dana. Njegovi članci nemaju logičke oštrine Perkovčeve, 
a man j e pamfletističke no opet književno savršene naval- 
nosti Josipa Miškatovića; on misli i piše naglije i nervozniji 
je, obilujući citatima i trpajući dokaze. S tim veća je i njegova 
^riga, da argumenat za Hrvatsku iscrpi do kraja. Kad je u 

tuđini morao braniti hrvatsku tezu o Istri i Dalmaciji, Kva- 
ternik nije samo sabrao obilje statističkih data, nego je i risao 
geografske karte, primitivne doduše, ali dosta pregledne, da 
posluže njegovoj propagandi. 

Klasičan je slučaj njegove propagandistične upornosti in- 
tervencija u Parizu radi kazališnog komada »Les Croates«. 
Kvaternik je tom prilikom bio istom mjesec dana u Parizu. U 
komadu bili su Hrvati prikazani od prilike tako, d$ bi ih Parižani 
pozdravili onako, kao i Talijani u poviku: morte ai Croati! 
Pošto je upravo rat francusko-talijanski 'protiv Austrije bio na 
vrhuncu, Kvaternik se je s pravom pobojao, da će Hrvati biti 
prikazani kano divljaci. Odmah je napisao pisma Leouzonu 
Le Ducu, uredniku i prevoditelju svojega djela o Hrvatskoj, 
zatim historičaru Lacombeu, i napokon samom predsjedniku 
novinarskog udruženja vicomtu Laguerronnieru. Za aferu do- 
znao je pače i Napoleon III. Kvaternikovom zaslugom izbrisane 
su iz komada sve uvrede za Hrvate i komad je davan pod 
drugim naslovom. 

U Parizu uveo se je Kvaternik djelom »La Croatie«, koje 
je dijelio svim znancima. Iz Fiorence šalje ispravke raznim 
novinama, oprovrgava u pismima na urednike opažane pogre- 
ške, piše sam članke, i to u čitavim serijama. Ne izbjegne mu 
ni najmanja vještica o hrvatskim stvarima, ni zlo ni dobro 
mišljenje izraženo u člancima. Piše bezbrojne promemorije i 
memorandume, nikad ne odgađa, radeći i dugo u noc, kad 
treba da bude pismom potvrđena kakva informacija, koju je 
usmeno dao. Ima vazda pune džepove izrezaka iz novina, bi- 
lježnica i papirića, pisama svojih i tuđih. Za razliku od Star- 
čevića, koji nije ostavio gotovo nikakve korespondencije, Kva- 
ternik je dopisivao marljivo i obilno, ponajviše o politici. Nje- 
gova pisma upravljena bilo političarima, bilo privatnicima, bilo 
klericima prave su političke rasprave; nije mu teško, da i sa- 
mim srednjoškolskim đacima odgovara na pisma; tako je po- 
čelo i njegovo poznanstvo sa Gjalskim. Gdjegod može, upućuje, 

namećući svoje, a suzbijajući ine političke nazore. Kod depu- 
tacija đačkih, kod objeda župničkih, u vagonu vlaka, na ulici 
i doma on je uvijek političar, uvijek propagandista. Odgojiti 
i podignuti narod u svijesti kod kuće, a u ugledu vani to je 
vrhovno radno pravilo njegova života: »II est si bon d’agir de 
marcher en avant de chasser les nuages qui voilent une verite 
petite ou grande, contingente ou absolue, generale ou locale!« 
Kvaternik je doista agirao, stupao naprijed i »razgonio oblake, 
koji sakrivaju istinu.« A taj rad, nikad nenaplaćen, donosio 
mu je gotovo samih neugodnosti. Razvijajući tvrdoglavo svoje 
političke teze, nije postigao nikad one gipkosti, koja je po- 
trebna, da se prilagodiš mnoštvu. Pošto je bio vječiti advokat 
hrvatske stvari, plaidirao je kod svih mogućih instancija. Obrati 
njegova političkog života prouzročeni su uvijek jednim te istim 
razlogom, što Kvaternik osjeća potrebu da se iskali i od uha 
koje nije htjelo poslušati obrne k uhu neiskušanog slušatelja. 
Po obilju političkih djela, koje djelomice štampa na vlastiti 
trošak, Kvaternik je jedan od najplodnijih političkih pisaca 
hrvatskih. Po množini sastavaka na stranim jezicima na prvom 
je mjestu u hrvatskoj žurnalistici. I život i knjiga, sve je kod 
n j e & a podvrgnuto ovom stalnom apostolatu. Nije ga zanimala 
ni umjetnost ni znanost, o Parizu ili o Fiorenci ne spominje 
nikakav svoj estetski dojam. Njegov se život sastoji u konfe- 
rencijama, posjetima redakcija i svakodnevnom spremanju 
vazda novih članaka, kojima je bitna oznaka volja pedagoga- 
publiciste, da objasni, pouči i ne ostavi nikoji prigovor bez 
odgovora. Kad »Glasove« nije mogao štampati, on ih je širio 
u rukopisu; kad je pisao povijesne dijelove svojih političkih 
rasprava, i ti su protkani aluzijama na članke u dnevnoj štampi. 

itavoga života zapravo i nije imao drugoga zaposlenja izvan 
ovih apostolskih propovijedi u riječima i u pismu. Ogromna 
njegova ostavština samo je jedan ogromni izliv ove unutarnje 
potrebe uvjeravanja. Starčević je znao očajavati radi neshva- 
ćanja puka, Kvaternik je svaki svoj štampani članak držao 
pobjedom po sebi. U položaju emigranta ubogara umio je pro- 

drijeti u štampu Zapada. Bit će posao potanjeg istraživanja, 
da se sakupe po centrima njegovog prognaničkog rada razasuti 
članci, koji su u Dnevniku spomenuti. Oni će dokazati i to, 
da Kvaternik nije mogao postati nikada oficioznim žurnalistom 
ni kod ruske vlade ni kod Havasa zato, jer nije htio govoriti 
nikako drugačije osim u tonu propovjednika. Ideje njegove 
nisu bile duboko izvorne, ali su ponavljane s neumornošću i 
vjerom, koja je nalazila vani slušače, a doma prozelite. 

VJERNIK 


Kad pogledamo događaje života nesretnog u krupnim zgo- 
dama i zagušljivog u dnevnim sitnicama, kad se udubimo u 
ispovijesti Dnevnika ispisane na hiljadu stranica nemira, kad 
se uvjerimo kako je rijetko na svom životnom putu postizavao 
ma i najmanji dio onoga što ljudi uspjehom zovu, moramo se 
zapitati, koja je bila ona čarobna moć, što je Kvaternika držala 
ponad svih nedaća života. Jer on je samo u našim očima ne- 
sretnik. Ima i časova kad se i sam osjeća mučenikom, ali je 
poput viteza iz bajke imao siguran oklop protiv svake strijele. 
Neranjiv je, jer ga štiti vjera. I to ne vjera u ideal politički, 
jer bi takva vjera bila ipak preslaba, da ga uzdigne izvan obzira 
i osjećaja ljudskih. Sve što je imao, žrtvovao je narodu, ali 
ta žrtva nije vezana s mišlju i nadom, da će sustavnim od- 
gojem i polaganim uspjesima doći do sreće i slobode. Njegova 
vjera je vjera starozavjetnoga psalmiste, koji ima svoga boga 
zaštitnika i njemu se s pouzdanjem utiče u svakoj nevolji. 
Kvaternik je ostavio teologiju i možda nije imao smisla za 
apologetička opravdanja vjerskih istina, ali njegov vjerski 
osjećaj je tako dubok, te bismo u hrvatskom javnom životu 
uzalud tražili sličan primjer spoja vjerskog i narodnog osje- 
ćaja. Strossmayer bijaše biskup i povijest će ga vjerojatno moći 
ocijeniti samo onda, ako iz njegove glavne misli o sjedinjenju 
crkava, i prema tomu o pobjedi kršćanske prosvjete u Evropi 
s pomoću slavenske vjersko-političke zajednice, izvede sve 
ostale njegove političke osnove. Kvaternik govori izravno sa 
Svemogućim. Njegova religioznost nema nikakve prisjene novo- 
vjeke; vjeruje poput djeteta, poput onih koje je Isus Krist 
proglasio blaženima u svojoj besjedi na gori. Posljednji biti 

će prvi; neznatne na ovom svijetu izabrao je Gospod — oni 
koji su zapostavljeni, i ljudi i narodi, dolaze na red da po- 
stignu spas i blaženstvo. Kvaternik dakle, pošto osjeća svu 
ogromnost ovako va jamstva božjega, ne očekuje od ljudskih 
snaga pomoći, pače on te pomoći ni ne treba. Bog upravlja i 
pri Bogu je sve moguće: spas i vlastiti i narodni dogodit će se 
po odluci Providnosti, kojoj je moguće i čudo. U jednoj poli- 
tičkoj svojoj raspravi citira Henri Martina, koji je, premda 
libre penseur, napisao: »Franceska je umirala.*- Spas cinjase se 
nemoguć. Uistinu, otkuda da se spas pokaže, kadno su klonule 
sve ustrojene sile društva franceskoga: kraljevstvo, velikaši, 
plemstvo i građanstvo?« »Spas nadođe iz onih dublj ina dru- 
štvenih, u kojih drži Providnost kao sahranjene djevičanske sile 
i nepoznate samimi sebi, da njimi obnovi društva koja pogi- 
baju .. .« »Jedna seoska djevica spasi Francesku. Ne! nadah- 
nuto to dijete ne bijaše igračkom iluzije . . .« ... »ali ima u tom 
i dio božanstvene istine, dio nutmjega nadahnuća, koje proiz- 
lazi iz vrela sve istine.« Tako odgovara Martin na pitanje, 
otkuda je mogao nadoći spas Francuskoj, a Kvaternik upliće u 
razmatranja o Providnosti svoju primjenu na Hrvate: »Može 
li se što strašnijega pomisliti? Nemojmo dakle ni mi Hrvati 
zdvojiti, pa kad bi ise i o nami moglo u tom pogledu ustvrditi: 
tout comme chez nous! — Nego pitajmo i mi, kao što pita 
i franceski povjesnik . . .« »mi smo ova ovdje izveli zato, za 
da svaki prosvijetljen i pošten Hrvat, imajući vjeru u po- 
bjedu pravice kroz Providnost, oćuti u sebi, da se i u njegovih 
grudih krije čitavi jedan svijet, vlastan potresti sudbinom svo- 
jega naroda, ako ga na to pozvati Promisao dostojnim bude 
držao!« 

Iz povijesti Djevice Orleanske Hrvati dakle mogu naučiti 
dvoje: prvo, da spas dolazi iz dubine društva, i drugo, da 
svatko može potresti sudbinom svoga naroda. Tko je taj svatko? 
Očito sam Kvaternik, i onaj »poziv života«, o kom češće govori 
u Dnevniku, sastoji se u tom, da on makar kao neznatni poje- 
dinac, po čudu koje je slično čudu Djevice, može spasiti narod. 
Ovo je najdublja istina vjersko-narodna, i prema njoj nemaju 

moći ni promjene političke, ni napori rušitelja vjere. Vrhovni 
je vođa narodnog udesa Bog, a nosioci etičkog napretka čovje- 
čanstva jesu oni najmanji i najprezreniji. 

Ovo evanđeosko uvjerenje držalo je Kvaternika do konačne 
žrtve. Potvrdu je za to nalazio u svakoj većoj činjenici svjetske 
povijesti, a i u svim znatnijim događajima svoga vremena. U 
posljednjoj knjizi Dnevnika ispisao je čitave stranice izvad- 
cima iz jednog životopisa Kristofora Kolumba. Po pričanju 
životopisca Kolumbo nije pošao otkrivati Ameriku ni kao po- 
morac ni kao zemljopisac, koji je tražio nove pute oko svijeta, 
a još manje kao conquistador. Potakla ga je misao, da spašava 
i podupire kršćanstvo, i način kako je došao do samoga dvora 
španjolskoga, za Kvaternika, koji u najsitnije potankosi tumači 
taj dio Kolumbova života, i otkriće Amerike je jednako čudo 
od Providnosti, kao što bijaše spas Francuske po Djevici Ork- 
anskoj . Neznatni Kolumbo otvorio je novo razdoblje povijesti 
ljudstva, jer je koracima njegovim upravljala Promisao. Kva- 
ternik na kraju ovih bilježaka i »svoje poduzeće« preporučuje 
Bogu i božjoj pomoći, uspoređujući svoj poziv s pozivom Ko- 
lumbovim. 

Uvjet je ove vjere, dakako, božanstvo Kristovo. Kvaternika 
je strahovito uzrujalo pisanje Renanovo. Ako je Krist samo 
čovjek, pada sva njegova životna zadaća. »Pitanje ovo o kršćan- 
stvu za mene je od skrajne važnosti. Ja osnivam cijelo moje 
djelovanje na pobjedi kršćanstva. To mi je jedina nada u mo- 
jim strašnim mukama. Ali nije čudo, da mi duša teži za osvje- 
dočenjem mojih uvjerenja i nada.« »Neizmjerno boli dušu 
moju grozno i upravo nepošteno napadanje infamne, tobož libe- 
ralne štampe franceske na kršćanstvo i na sve, što kršćanstvom 
diše. To truje moj duh i uznemiruje. Bog mora kazniti prokleto 
i nepošteno baratanje sa svetim stvarima. Nema broja, gdje se 
ne huli i ne crni vjera i sve što uz nju drži, i to na najgluplji 
način, da ti se koža ježi. No tješim se ovim: ili je kršćanstvo i 
Evanđelje zbilja djelo božje, a Isus naš Bog i Spasitelj, kako 
nepomično vjerujem, tad tu svetinju nikakovo bogu mrsko hu- 
ljenje ne strovali. »Vrata paklena ne će nadjačati hrid istine«. 

Onda ni moje djelo i poduzeće, osnovano na čvrstoj vjeri, ne će 
propasti. Mogu smjelo nastaviti.« 

Umirile su Kvaternika brošure Michona i Dupanloupa o 
kojima kaže: »Nikada nisam podvojio o istinitosti i božanstvu 
kršćanstva, ali da ga je moći poduprijeti i dokazati tako uzvi- 
šenim razlozima uma, nisam mislio. Sad mi je duša mirna.« 
Koliko mu je potreban bio taj mir duše, svjedoče gotovo svako- 
dnevni njegovi zapisci. Na prvoj stranici milanskog Dnevnika 
iz god. 1867. zabilježena je posveta: - * 

»Bože Svamogući! blagoslovi prjemilostivo djelo ovo 

Majko Spasitelja moga! moli se za mene i moje, 

da uzmognem pobilježi vati sretnih dana! 

Isuse! Usluhni me!« 

Dana 7. travnja zabilježeno je: »Hvaljen i slavljen budi 
Isus-Bog i Spasitelj naš! O ne badava bude današnjim sv. 
Evanđeljem razveseljena duša moja obzirom na veliko čudo 
s Lazarom učinjeno, kadno Spasitelj kaza Marti: »Nonne dixi 
tibi (muzika svira u ovaj par!), qiioniam si credideris, videbis 
gloriam Dei?« O da! Bog je Svamogućan, ja još jučer zdvajah, 
čovječji sudeć, ali pri Bogu je sve moguće.« 

»Dana 18. travnja 1867. In Coena Domini. 

Pomirih se u savjesti mojoj s Bogom-Spasiteljem mojim, 
ispovjedivši se jučer, a danas, na dan Uspomene sv. Euhari- 
stije ustanovljene, pričestih se u crkvi Barnabita. Bože Svamo- 
gući, posveti to djelo, a dopusti premilostivo da današnji blag- 
dan isto takovim činom mogu oslaviti u dragoj mojoj i oslobo- 
đenoj domovini! Lani taj sv. dan opsluživah u Brescii; što 
se sve ne pripeti odonda sa mnom i s Austrijom: o moj Boze, 
dovrši sa zlobnim i koji me u sužanjstvu drže toli nesmiljeno!« 

Ovakovih ekstaza i usklika pune su stranice Dnevnika. 
Nema dana kad se ne uteče svecu ili svetici. Ovaj Lazar, koji 
je vjerovao i vidjet će slavu božju, ovaj prorok, koji vapi pomoć 
Gospoda, to je Kvaternik u svakom času svoga života. Novi 
zavjet je knjiga koja ga prati do u samu smrt. Na papirićima 
ostavio je mnoštvo izvadaka iz Apokalipse i Pisama apostolskih. 

Gotovo i svi njegovi citati potječu iz Biblije. Isti njegov 
»Hrvatski Glavničar« ima motto iz proroka Jeremije. Stal- 
no posjećuje crkvu vršeći vjerske dužnosti s potpunim preda- 
njem. Božić i Uskrs za nj su blagdani, kojima prati sve crkvene 
obrede. Molitva mu je stalna utjeha, i nema iole važnije od- 
luke života, . koju ne bi najprije otklečao i izmolio od Boga, 
Kod franjevaca na Kaptolu imade svoju Madonu, koja mu je 
posebna zaštitnica; k njoj šalje istoga Starčevića, da se ovaj 
za zahvalu pomoli, kad ne može on sam, jer je u progonstvu. 

Vjerski je osjećaj prodro u čitavo naziranje Kvaternikovo, 
te je njegov strogo crkveni katolicizam odlučio u svim krizama, 
kad bi vjersko načelo došlo u sukob s bilo kojim inim intere- 
som. U Rusiji Tajna knjiga nije se činila Kvaterniku ni upu- 
tom ni obvezom, neka i on u ruskoj službi pomogne pravosla- 
vlje. Smatrao je prstom božjim, što je on kao katolik doznao 
za te tajne neprijatelja katoličanstva. U dogovorima s Rech- 
bergom odlučan je za nj savjet rimskog kardinala. Ne smatra 
sebe nikako natražnjakom, ali Strossmayerove govore na va- 
tikanskom koncilu odsuđuje tako da nadvisuje Starčevića i 
stiče pohvalu kaptolskih klerikalaca. Starčević je bio za to, da 
se biskupi biraju, ali je Strossmayerov nazor o protestantizmu 
označio kao sablazan, pošto je protestantima Biblija knjiga 
kao i svaka druga, dok učeća crkva na Zapadu i na Istoku je- 
dino smije tumačiti stvar vjere. Kvaternik hoće da papa bude 
vladar, i kad su mu Talijani oružjem oteli Rim i Rimljane, 
nazivlje to prostim razbojstvom. Interes crkve za nj je u poli- 
tici prevažan. Nije slučaj, da ga u godinama njegova najži- 
vljeg publicističkog rada posjećuju osobito klerici i što on sam 
uvijek rado prima vezu s Kaptolom. Na Kaptolu postojala je 
apozicija protiv Strossmayerova liberalizma. Kad je na povrat- 
ku iz Rima triumfalno bio dočekan u Zagrebu, pojavila se je 
s truja, koja je tražila javni istup protiv manjine koncila. Po- 
znato je, da se je Strossmayer kasnije pokorio kuriji, ali u doba 
Preradovićeve pjesme »Drhtnu Rim vječni«, širila se je, na- 
ročito kod političara, misao, da će Strossmayer u svom galika- 
nizmu poći do shizme, koja bi imala biti neki samostalni nje- 

gov pokus crkvenoga sjedinjenja. Strogo katolička struja kap- 
tolska poslala je u boj protiv tih namjera dra Žerjavića od 
mlađeg svećenstva, koje je prianjalo pravaštvu. Žerjavić je 
spremao knjigu protiv Strossmayerovih govora na koncilu, a 
posjetivši Kvaternika, otkrio je ovomu još dalekosežniji pot- 
hvat. Kaptol je naime bio zaključio izdavati dnevnik, koji bi 
pobijao liberalizam. Uredništvo toga dnevnika Žerjavić je po- 
nudio Kvaterniku još za vrijeme zasjedanja koncila. List je već 
imao 6.000 for. skupljene kaucije. Kvaterfiik" je mislio, da je 
probitačnije da bude urednik svećenik, ali je sav sretan obe- 
ćao suradnju: »Te tako eto Bog Svamogući otvara mi »ostium 
magnum« djelovanja najugodnijeg mi! Nisam dakle badava u 
svijetu zbirao u košnicu filosof. -religiozna znanja! 'O moj do- 
bri Isuse-Bože, najveća mi bude slast Tebe braniti! Indi bi se 
ipak ispunilo ono: »Docebo iniquos vias tuas, et impii ad te 
convertentur«. Budi slavljeno ime božje«. List Žerjavićev nije 
izišao, on je sam napisao knjigu o infalibilitetu. U ostavštini 
Kvaternikovoj sačuvan je nedovršeni rukopis članka, što ga je 
Kvaternik bio namijenio Žerjaviću. Radi članak o temi »Svje- 
tovnjaci prema suvremenoj znanosti i kršćanstvu«, i ima motto: 
». . . rationabile obsequium vestrum.« Ad Romanos, XII, 1.: 

»Čudno doista: poganskomu, bajoslovnomu, s tiranlukom 
Caligula, Nerona i t. d. sprijateljivšemu se obrazovanomu rim- 
skomu svijetu pojavivše se kršćanstvo jest benavost (stultitia); 
— preučenomu, preobrazovanomu, bezbožnomu, slobodnjačkomu 
našemu svijetu ono je također benavost. Židovom sada i onda 
sablazan! — Tu će biti mistifikacije: jedan se od rečenih svje- 
tova mora ipak varati;. . .« »Ali da »učenjaci« i »slobodnjaci« 
naših dana proglašuju nauk Hristov himbom, nazatkom, mra- 
kom, uz ona dva prerečena načela slobodne volje i razuma, 
uz onaj uzvišeni moral: taj pojav proučiti nesamo vrijedi, nego 
je i dužnost svakoga obrazovana i poštena čovjeka.« Kva- 
temik pita, kuda smo društveno dospjeli, i zaključuje, da je 
društveno stanje suvremenoga svijeta propadanje. Jedino 
kršćanstvo može opet pridići propadajuća društva i narode. 
»Kada smo mi Hrvati bili najslobodniji, najugledniji, nepri- 

stupni sužanjstvu državnomu i moralnomu? Onda, kada smo 
bili predziđe Europi kroz kršćanstvo i obrana ovoga; — kada 
smo Austriji i Ungariji podvikli: »Tres fluvii sunt nobis . . .!« 
»Što je pravo, i Bogu je drago!« 

Pravo naroda je zakon božji — tu je izreku iz Whea- 
tona ispisao u mlađim danima izučavajući međunarodno pravo; 
ona je ostala njegovim programom prema svim strujama. Pre- 
plitanje zanosa vjerskog i narodnog bilo je razlog mnogih 
teških časova u njegovu životu, pak i jedne krize neposredno 
pred rakovičkom katastrofom u samoj stranci prava. U svojim 
»Dojmovima i doživljajima« Fran Folnegović opisuje stanje 
u stranci na početku god. 1871. ovako: 

»U proljeću prije rakovičke katastrofe opazila se u stranci 
neka osobita uzrujanost, i do tada neviđeni nesklad. Kvaternik 
dospijeva u sve to izrazitiju opreku sa strankom . . . Opreke 
sa Kvatemikom izbiše očito na površinu u jednoj klubskoj 
sjednici, u kojoj je učestvovalo nešto preko trideset pravaša, 
među kojimi Eugen i Stanko Kvaternik, Ante i David Starče- 
vić, dr. Janko Kiseljak, Edo Halper, uz nas mlađe. Bilo tuj 
ljuta okršaja glede pravca lista. U stranci bilo mlađih ljudi, 
koji su bili potpuni radikalci, i nikako im nije ugađalo Kvater- 
nikovo osobito vjersko katoličko političko pisanje. Kvaternik 
se branio odrješitošću, te pravim žarom dubokoga svoga uvje- 
renja. Ali nitko mu nije pomagao. Ante Starčević nije ni 
pisnuo. Prepirka se sve jače zaoštrava, i Kvaternik plane, pa 
će odrješito: »Ja sam Hrvat i kršćanin katolik. Taj svoj osjećaj 
ja ću u svakoj svojoj enuncijaciji vazda jasno izražavati dok 
me bude živa. Ja štujem svačije vjersko osvjedočenje i ne 
diram u nikoju konfesiju, i to je sve, što pošten protivnik od 
mene očekivati smije.« 

Folnegović dodaje, da je nato on sam lično ustao i do- 
bacio, da među pravašima ima i takovih, koji »ne će uopće da 
imadu vjerskoga čuvstva niti mare za koju konfesiju. Zar nismo 
i prema ovim dužni biti jednako tolerantni, dok su oni istih 
političkih načela s nami?« »Nakon ovih riječi Kvaternik me 
dubokim, dugačkim pogledom tužno promjeri i — umukne.« 

* 

Prije svega potrebno je provjeriti točnost Folnegovićevih 
navoda. Folnegović je u to vrijeme fungirao kao tajnik kluba, 
ali po vlastitom priznanju nije bio pozivan na najvažnije do- 
govore vođa, jer mu nisu pravo vjerovali kao političkom či- 
novniku. Folnegović je svojim zanovetanjima iz »devete dije- 
tenklase« jasno obilježio svoje protuvjersko gledište, koje ispo- 
vijeda također u »Dojmovima i doživljajima«. Postoji verzija, 
da je sa znanjem i dopušenjem Ante Starčevića pristupio za- 
grebačkim framasonima, koji su u to doba” bili sve prije nego 
pravaši. Kako je poznato iz kasnijeg razvoja stranke prava, 
Folnegovićevim imenom skopčane su mnoge afere, koje su odale 
njegovu nedisciplinovanost i upliv takovih sveza u vanjskom 
svijetu, od kojih se nikako nije bilo .nadati uspjehu pravaške 
misli. Folnegović bio je doista samo pravaš po taktici, vazda 
željan političkog afarizma, vazda spreman na tajne spletke i 
dogovore iza leđa. On je jedanput gost Kallayev i, na užas 
svih pravaša tradicije, hvali u nizu članaka austrijsku upravu 
u Bosni. Kad u Zagrebu devedesetih godina sveučilištarci spa- 
ljuju mađarsku zastavu prigodom posjeta Franje Josipa I., 
Folnegović u gradskom zastupstvu osuđuje taj čin i svojom 
izjavom izazivlje u stranci prava raskol. Ni poslije Rakovice 
nije Folnegović pozivan ni na kakvu odgovornost; dokaz da se 
njegovo pravaštvo nije shvaćalo odveć ozbiljno. Ipak njegovo 
pričanje o prizoru u klubu je točno, kao što su dobri i njegovi 
inače duhoviti i uglađeni prikazi mlađe starčevićanske gene- 
racije u istom spisu. Da je postojalo nezadovoljstvo radi Kva- 
ternikovih pogleda o vjeri i crkvi katoličkoj, znamo i iz nje- 
gova Dnevnika, gdje bilježi pismo Eduarda Halpera dvije go- 
dine prije Rakovice. Halper je važan činilac u stranki; položio 
je kauciju za »Hervatsku«, i u izborima 1871. dobio mandat na 
biralištu. Kvaternika je veoma poštovao i podupirao, pače se 
je odrekao i mandata misleći, da će tim otvoriti Kvatemiku put 
u sabor. Preko varaždinskog pravaša i imućnika Radića po- 
ručuje Halper u listopadu god. 1869. Kvaterniku, »da ne bi 
toliko upotrebljivao ili pisao o Providnosti, t. j. u duhu mo- 
ralno-vjerskom.« »Eto, — kliče Kvaternik — jednim sam ipak 

luteran, drugim hipokrita, trećim jezuita! Bog neka sudi, koji 
vidi istinu!« U »Hervatskoj« je par mjeseci prije Rakovice 
zaista izišao članak potpisan od Kvaternika i Bacha, u kojem 
se raspravlja o društvenom pitanju; članak nije dosta jasan 
i očito je napisan dugim ispravljanjem. Svrha mu je međutim 
sasvim u skladu s pričanjem Folnegovićevim. Pravaški organ 
nije nikad javio, da se je Kvaternik radi onoga prizora u 
klubu odrekao predsjedništva kluba, kako tvrdi Folnegović. Za- 
pisnici klubski izgubljeni su ili uništeni, u metežu i strahu iza Ra- 
kovice. Kvaternik je ostao urednikom »Hervatske« do posljednjeg 
broja, popustio nije ni ovaj put, kao što nije u doba drugoga 
progonstva svoga nikako htio da pristupi u redove onih, koji su 
slobodno zidarstvo smatrali temeljem oslobođenja naroda. 

Pod datumom 2. travnja god. 1864. Dnevnik o tom kaže: 
»Szurmay mi se danas ne dopada. Rastrešen je, plah i nestalan 
u riječi. Pri odlasku stojećke me upita: govorim li talijanski?« 

»Veoma dobro razumijem, ali se ustežem govoriti, da se 
ne pometem u franceskom, što mi je sada veoma nužno.« 

»Kad biste Vi htjeli postati framason, znajte da je tu 
nužno poznavati talijanski, ako ne želite kao »vitulus ante no- 
vam portam« stajati.« 

»Na taj se predlog začudim, te odgovorih, da sada ne 
mogu ništa reći, jer ne znadem, kakova je to bratovština. Prije 
nego preuzmem dužnosti, moram poznavati svrhu društva. Dok 
budem živ, podupirat ću sve, što je dobro i plemenito. Ako je 
to njihova svrha, ja sam i nehote njihov član. Szurmay mi stade 
govoriti, da je i Buchholz slobodni zidar. Da se odlučim prije 
eventualnog njegova odlaska.« 

»Pomislim si: do vraga idi, ako hoćeš, u tom me društvu 
ne bude, tim manje, ako je ono napereno proti kršćanstvu. Bog 
bi me odmah napustio. Govoriti ću s Buchholzom. Ako nisu ti 
ljudi proti kršćanstvu i ako ne veže osvjedočenje čovjeka, ne 
cu biti proti tomu. Milku je taj predlog smutio i plakala je, 
sirota. Ja ju tješih nadom u Boga.« 

Kasnije su razni posrednici uvjeravali Kvaternika, da su 
prvi ljudi emigracije slobodni zidari. Tako Klapka, Cairoli i 

Turr, Košut je počasni član. Nuđen mu je visoki stupanj u 
članstvu i pomoć za svaki slučaj, osobito za slučaj utamničenja. 
Vjerojatno bi Kvaternik šezdesetih godina bio postigao bolji 
položaj i veći upliv u emigraciji, da se je odazvao ovim po- 
zivima, kao što je dokazala karijera Imbre Ignj. Tkalca, koji 
je, poslije novinarske svoje karijere u Beču u službi Rusije, 
primljen u talijansku službu i svršio kao visoki činovnik. Ali 
za nj nije bilo izbora; čim je u pitanje dolazila vjera u Pro- 
vidnost božju, mogao je stati samo na onu stranu, kuda ga je 
vodio ne samo odgoj, ne samo simpatija moralna, nego i naj- 
sakritije uvjerenje o pozivu vlastitoga života. Njegov uvod u 
»Povijest Hrvata« pun je opazaka o božanskom zakonu po- 
vijesti. Njegov saborski govor primjenjuje ideju Promisla na 
sve velike događaje hrvatske prošlosti. Folnegović je svojim 
upitom na opisanoj klubskoj sjednici pokazao, da ne razumije 
Kvaternikova bića, kao što ni bića onih koji su odabrani, a ne 
samo zvani. Načelo etičko mora da kod pokretača pronikne u 
cjelokupni svjetski nazor, ako je vrijedno da on za to žrtvuje 
život. Bez ove ničim ne pomućene vjere, da će spas postići ne- 
znatni i da će oni koji su bili zadnji biti prvi, ne bi bilo ni 
Kvaternika političara, a kamoli Kvaternika mučenika. Ponešto 
je naivno priznanje Folnegovićevo, da nitko od pravaškog kruga 
nije mogao razumjeti, zašto je Kvaternik pošao u smrt; on 
sam, Folnegović, shvatio je Kvaternika istom onda, kad je 
dobio u ruke njegov Dnevnik i otkrio po njemu, da je rako- 
vički stradalac bio mistik. Morala je biti vrlo površna psiho- 
logija, koja nije u dodiru sa živim čovjekom opazila ovu 
osnovnu crtu Kvaternikova prakršćanstva. Kvaternik je vjer- 
nik, i samo po tom onaj ideolog pravaštva koji je vjeru svoju 
pravašku zasvjedočio po uzoru prvih priznavalaca kršćanskih. 
Što se više približuje toj završnoj svojoj molitvi Promisli za 
narod svoj i za sebe, njegova je vjera sve udaljenija od svi- 
jeta. Vjernik bit će svake godine bliži nepoznatomu, tumačeći 
sne, uzdajući se u slutnje i motreći znakove božje u zvijezdama 
Kvaternik je pošao u Rakovicu da potraži nebo. 

V R A C 


Kao što je preokret u vlastitom životu i životu svoga na- 
roda očekivao od čuda, tako su Kvaternika oba j ali posebnim 
čarom oni dijelovi Biblije, u kojima je pojava ili vizija nat- 
prirodna. Bilježio je za sebe naročitu analizu Apokalipse, raz- 
mišljao o ascenziji (uzašašću), i u najsitnijem doživljaju nalazio 
»prst božji«. On nosi u sebi tajnu svojega određenja, pak tu 
tajnu i vidi u svemu što zlim ili dobrim upliva na njegov dan. 
Htio bi, da u tom naslućivanju čuda sudjeluje i žena. U 
Rusiji bilježi jednom: »Oh, kada moja mila, mila supruga sve 
tajne puteve božje prouči, tad će se i ona sasvim i slijepo u 
buduće s radošću povjeriti rukovođenju Stvoritelja i Spasitelja; 
njezino nježno srce će se utješiti i okrijepiti, uz to i tijelo 
ojačati, te voljom dobrog Boga u zdravlju i veselju još lijepu 
godinicu sa mnom skupa proživjeti. U to ime milostivi Spasi- 
telju i dijevo Marijo, pomozi nam!« 

Koji su to tajni puti božji? Koji su to znaci budućih do- 
gađaja, poznati Kvaterniku? Ponajprije to su sni. Njegove 
noći nisu mirne, radi obično ili zapisuje Dnevnik do polnoći 
i do još kasnijih sati. U svojoj osamljenosti dvostruko reagi- 
raju njegovi živci. 

15. ožujka u Petrogradu. »San noći med 14. i 15. ožujka. 
Bi reć da sva moja nakana bijaše ovu noć riješena. Premda 
bijaše vatra sinoć, niti mislih na sebe, ipak po dva puta, dakle 
pretrgnuto, snivah o mojem opredjeljenju.« San je radio o 
nekoj vizitkarti i 800 for. plaće. »Još sam jedno uglasto pismo 
primio na kojem se sjećam, da je bilo naročito pritisnuto »Pe- 
tersburg«. Dakle pismo i još ina, na koja se ne sjećam više. 
— Zbudim se. Prema jutru opet zaspim. Snivam da sam 

s Bludovom, i da mi kaziva nešto o meni. Što? Ne znam više. 
Nu na koliko se sjećam, povoljno za mene.« 

»Ja sam naročito ovaj san zabilježio, da motrim, hoće li 
imati kakove posljedice. Tako bijaše jasan. Ne bude li, tad 
nijednomu snu više ne vjerujem. Vederemo.« 

16. ožujka. »Bože moj! Tko pozna putove volje i odluka 
Tvojih. Jučer jošte dvojih o posljednjem snu, te ga samo kao 
kakav curiosum opisah, nu danas jedna mala čest, ali važna, 
ovog sna već je ispunjena.« Ovdje Kvaternik ‘bilježi svoj drugi 
san, u kojem je dobio nekakav billet, to jest dekret. »Isto 
jutro nadalje snivah, da sam bio s mojom milom Ružicom, i 
njoj naročito kazao, da nisam njoj badava pisao devizu u po- 
sljednjem pismu: »Dosta bješe nevolje i t. d.«, kao da* je moja 
stvar gotova. Ako se ovaj san međusobno sa onim jučerašnjim 
izvodi i prispodobi, bi reć kao da je objavljenje božje.« San se 
ispunio u toliko, sto je Kvaternik pozvan Dubrovskomu, i od 
toga dana zbilja se okrenula na bolje njegova sudbina. 

Nije samo u snima nalazio proročanstva budućnosti. U Dnev- 
niku bilježi gdjekad svoje slutnje, pa kad ih poslije više mjeseci 
ponovno čita, opaža njihovo profetičko značenje. Sni ga muče, 
ali i tješe. Naročito ima jedan san, koji se vraća neprestano: 
san o ocu. U svakakvim oblicima taj san za Kvaternika znači 
ozbiljnu opomenu s otajne strane. »Sjena moga oca vrši svoj 
čin.« Očev postupak u snu nije uvijek ljubezan. Jednom hoće 
da udari sina. Sin to ipak tumači kao opomenu božju i kao 
znak poboljšanja. U drugom jednom snu otac je s njim na 
cesti uz batudu (kamenje za ceste), sin hoće da pobjegne, — 
k ra j>* i prizor je začudo sličan posljednjim časovima Kvater- 
nikova života. Obilje ovakovih znakova, sto ih Kvaternik uvi- 
jek analizuje i tumači, nije vazda jednako. U drugom progon- 
stvu, bivši u trajnoj akciji, Kvaternik ne bilježi gotovo nika- 
kvih sanja. Ali s godinama on je sve više sam sa svojom taj- 
nom; posljednja knjiga Dnevnika gotovo je svagdašnje vra- 
ćanje o različitim znacima. Dnevnik sve više postaje razgo- 
vorom sa samim sobom, po izvanjskom obliku stranice se pune 
simboličkim crtama ili risarijama. Crni dani dobivaju crne 

okvire, veselje je podbrisano olovkom crveno, bijelo i modro, 
uz datume nacrtana su srca ili prilijepljene neke markice. Očito 
prevladava sve više mistički simbol. 

Dnevnik je u posljednjim godinama — zadnji zapisci u 
srpnju god. 1870. — sve ličniji. Molitva u kratkim usklicima 
biva svagdašnja. Dani imaju značenje po svecima zaštitnicima, 
ali i po sasvim kabalističnim svojstvima. Nisu rijetke ovakve 
opaske: »Pridržala nedjelja pravo svoje, turoban dan za mene 
i sirotu Ružicu.« Utorak je sretan dan, a i petak. No imade 
i dana u serijama, koje je odredio sam Kvaternik. Kad čeka 
na kakvo važno rješenje, on sebi određuje fatalne dane po 
broju: prvi, drugi, treći i t. d. fatalni dan, tražeći u slutnjama, 
da sudbina progovori u određenom roku. U drugom progonstvu 
bilo je vrijeme, kad je pošao dogovarati se sa Noyce Brow- 
neom, engleskim agentom, hoteći protestantsku Englesku anga- 
žirati za svoje namjere. Poslije četrdesetčetvrte godine života 
to mu ne bi palo na um. Njegovo svako poduzeće sada je reli- 
giozno-politično, dapače ono više ne ovisi ni o samoj vjeri, 
nego o tajni fatuma. Ima stotinu znakova, kojima mu se javlja 
udes. Promisao božja govori mu na sve važnije dane; nesamo 
veliki katolički blagdani i dani, kao što su Uskrs, Božić, 
Nova Godina i Veliki Petak, nego i početak crkvene godine, 
dani godovni, dani smrtni imadu sve otajstvenije značenje. 
Na put Raki jašu daje Kvaternik palminu grančicu, vidi u tom 
jamstvo za sretni uspjeh. Ako muzika zasvira dok on piše, to 
je znak poboljšanja. Sretni udes govori mu i kroz buku koja 
ga noću budi iz sna. Mušica, koja skače po mokrim slovima 
njegova rukopisa, obećava znamenitu sreću. Sitni događaji 
imadu svezu s velikom tajnom života. Kvaternik nosi pod ko- 
šuljom medaljon. Kad ga izgubi kod kupanja u Dobri i opet 
nađe, to je čudo. Čudo je i neočekivana pošiljka novaca. Čudo 
i svaki najmanji uspjeh politički. 

Vrac gata i po zvijezdama. Mjesec dana života ili bar 
najbliži dani bit će pod sretnim znakom, ako je mladi mjesec 
bistar. 5. srpnja 1867. prognanik je istom par dana u domo- 
vini, očekujući svaki čas nove progone. »Grozna dva dana, sri- 

jeda i četvrtak, sretno minuse bez grmljavine. Nikud nisam iz 
kuće maknuo, do sinoć pol osme ure, kada sam posjetio ujaka. 
Na putu k njemu kakove radosti! Upravo nad crkvom sv. 
Barbare zapazim posve jasni i krasni mladi mjesec na cijelom 
obzorju blistajući se. Kolika radost! Kakovim srcem zahvalim 
Bogu, da mi je tu milost dao, da sam se u domovini, u Kar- 
lovcu, uz milu tu crkvicu, s toli sjajnim znakom milosti božje 
susreo! Vruće Bogu i sv. Barbari zahvalih. Tko bi mi to bio 
kazao, kada sam ml. mjesec zadnji put u- Milanu zapazio, 
da ću ga prvi budući put u Hrvatskoj zapaziti sjajna! 0 koli 
čovjek ništa ne znade . . .« 


U RUSIJI 


Kvaternik je stigao u Rusiju koncem siječnja 1858., a 
ostavio Petrograd koncem listopada 1858. — boravio je da- 
kle u Rusiji svega devet mjeseci. U ruskoj službi izdržao je 
još nekoliko mjeseci, boraveći u Pešti — ali već u proljeću 
1859. njegove veze sa službenom Rusijom popuštaju i Kva- 
ternik se sa svojim nadama obraća k Zapadu. Ruska epizoda 
u Kvaternikovu životu nije trajala dugo, a više je imala važno- 
sti po događajima »Tajne knjige« u kasnijem životu Kva- 
ternikovu negoli po samom njegovom političkom djelovanju u 
ono nešto preko godine dana ruskog boravka i službe. Kvater- 
nik nije ni pošao u Rusiju s kakovom jasnijom političkom osno- 
vom; u Petrogradu je prvih mjeseci obijao pragove za bilo 
kakvo namješten je, trebao je da bude cenzor za mađarski jezik, 
dopisnik listova, prevodilac i tumač, a bilo je i očajnih dana, 
kad su sve osnove gubile vrijednost radi tradicionalne ruske 
polaganosti. Konačni je rezultat, smijemo reći, bio u tom, da 
ni Rusija nije upoznala Kvaternika, ni Kvaternik Rusije; on 
je doduše napokon postigao i dobro plaćenu službu agenta u 
inozemstvu, ali i ta dužnost bila je toliko neodređena, da je 
moralo doći do sukoba. Ruski je doživljaj Kvaterniku bacao 
sjenu na čitav njegov život; postao je ruskim građaninom i 
prisegao pače sam život dati za cara, a kasnije se godinama 
mučio, da se otepe toga podaništva; dobio je u ruke »tajnu 
knjigu ruske državne politike« i mislio, da je u toj knjizi vizir, 
koji će ga učiniti neranjivim za sva vremena i posvetiti ga 
kao diplomatu, a kad tamo, iza vizira izišlo je Kvatemikovo 
lice potamnjelo i iskrivljeno. Došao je u Rusiju kao početnik, 
neiskusan i naivan u prosuđivanju ljudi i prilika, i otišao iz 

nje, ni ne sluteći, kako će se brzo završiti njegova »politička 
misija« u Pešti. Kvatemik u Rusiji istom tapa — to je za nj 
prva škola progonstva i prva škola diplomacije, i zato su doj- 
movi njegovi, poslije prijeloma, duboki i trajni. Iza tobožnjeg 
ogromnog uspjeha — koji je u materijalnom pogledu bio do- 
ista izvanredan, jer je Kvaterniku doznačena plaća od preko 
dvadeset hiljada rubalja godišnjih — slijedilo je neposredno 
nepovjerenje i svađa; kasnije mržnje Kvatemikove na bizan- 
tinstvo rođene su i veoma pojačane u toj raspri. 

U Petrograd putovao je Kvaternik obilazno, kroz Prag i 
Varšavu. Bijaše to potrebno, jer je u obje ove slavenske pri- 
jestolnice dobio preporučna pisma za Rusiju. Kvaternika je 
naime u Rusiju vodila i slala ona općenita nada Slavena, da 
će Rusija, kao prirodna neprijatelj ica Austrije poslije krim- 
skog rata, pomagati ne samo sve slavenske pokrete u Austriji 
nego i sve pojedine muževe, koji bi stradali radi svoje oporbe 
protiv njemačke apsolutističke struje u Austro-Ugarskoj. U 
Varšavi, razumije se, nije moglo biti rusofilstva u onom smislu, 
kako ga je bilo u Pragu; ali i kod Poljaka postojala je struja, 
koja je po uzoru Wielopolskoga, zagovarača rusko-poljskog 
izmirenja (»autonomija Poljske onakva, kakovu žele Česi u 
Austriji«), tražila nove putove; jedan od glavnih zaštitnika Kva- 
ternikovih u Petrogradu, profesor i dvorski savjetnik Poljak 
Hube, spadao je k ovoj struji. U Pragu dao je Kvaterniku 
prepo ručnih pisama Hanka; ruski ljudi, s kojima se je Kva- 
temik već prvih dana našao u Petrogradu, listom su poznati 
učenjaci i putnici po slavenskom Zapadu. Hrvatska je Rusima 
bila poznata po Sreznjevskomu, koji je u društvu Vrazovu po- 
sjetio pače i rezijanske Slovence, i bio dobar prijatelj s mno- 
gim Ilircima, dopisujući marljivo sa Zagrebom. Godine 1840. 
bio je u Petrogradu Gaj i primio za svoju »Danicu« potporu 
od nekih 1700 rubalja. Dubrovski, Hilferding, Kunik, Ljevsin, 
Kovalevski, Bludov, — sva imena, koje nalazimo na strani- 
cama Kvaternikova ruskoga Dnevnika, poznata su iz stalnih, 
izvana prosvjetnih a iznutra i političkih sveza Petrograda i 
Moskve sa slavenskim Zapadom; nekoliko prijatelja Kvater- 

nikovih u Rusiji postat će kasnije dopisnicima i članovima 
Jugoslavenske akademije u Zagrebu, čini se, da Kvatemik, 
osim Sreznjevskoga, nije ni po imenu poznavao svoje buduće 
ruske protektore, kad je iz Zagreba krenuo za Rusiju; o Po- 
godinu, koji ga u Petrogradu spasava od gladi (jer i takvih 
je dana bilo!) i pribavlja mu svojim ugledom mjesto i ogromnu 
plaću, Kvatemik ne zna ništa ni poslije četiri mjeseca boravka 
u Rusiji. 19. svibnja bilježi u Dnevniku: »Došav oko 11 sati 
od Guljajevih kući, nađem pismo od Kunika . . . Javlja mi do- 
laz Mihajla Petrovića Pogodina iz Moskve. Tko je to i što 
meni može, ne znam«. Mihajlo Petrović Pogodin je u ovo doba 
osnivatelj »Slavenskog dobrotvornog društva« u Moskvi, glav- 
ni pouzdanik Rusije za sveze sa Česima, Poljacima i Hrvatima, 
izdavatelj »Moskvićanina« i prijatelj Gajev. Pogodin je pet 
puta putovao preko granice, da upozna prilike, osobito autrij- 
skih Slavena; bio je i u Zagrebu. Pogodinu je tada, kad ga je 
upoznao Kvaternik, bilo 58 godina, imao je rang dvorskog sa- 
vjetnika i posjedovao najveću zbirku dokumenata o slavenskoj 
davnini. U Hrvatskoj upoznao je prilike g. 1839. — »bio sam 
među Slavenima, reče jednom o sebi — g. 1825., 1839., 1846., 
1852. i 1856. i vidio kao na barometru njihovo poniženje«. Još 
g. 1830. držao je na sveučilištu u Moskvi govor o sjedinjenju 
svih Slavena pod Rusijom; njegovo prijateljstvo s Kollarom i 
Gajem, njegova razmjerna liberalnost u poljskom pitanju, nje- 
gova trajna pažnja za sve događaje u slavenskim narodima 
(tako je na pr. pomno pratio i razvitak pitanja Krajine u Hr- 
vatskoj), učiniše ga tijekom godina najpozvanijim posrednikom 
između Slavenstva i službene Rusije. Kvaternik je u njem brzo 
upoznao čovjeka istih misli o Austriji, kako bijaše on sam; 
dobio je priliku da čita pisma o raspadu Austrije (štampana 
kasnije), koja je Pogodin pisao preko ministra Uvarova caru, 
našao u Pogodinu štitnika moćnog, voljnog i odlučnog; no 
ostaje činjenica, da mu nije ni imena znao, prije nego se je 
s njim upoznao lično. Razumljivo je, da — ovako slabo upu- 
ćen — Kvatemik prvih tjedana i mjeseci luta bez pravog kom- 
pasa; osim osnovne simpatije za Rusiju, protivnicu Austrije, on 

ni nema u to doba iole pozitivnijeg cilja. Značajno je, da mu 
je u to doba najsimpatičniji Rus jedan Sibirac, koji je na strani 
od svih događaja i zanosi Kvatermika jedino priprostom do- 
brotom svoje prirode. 

Pošto bijaše izagnanik, Kvaternik je u Rusiji nazirao svoju 
zaštitnicu ne samo zato, što je ona bila slavjanska vlast, nego 
i zato, jer je od kuće točno o njoj znao jedno: Rusija je nepo- 
mirljivo zamrzila na Austriju radi ponašanja Austrije u krim- 
skom ratu. Odnos Rusije prema Austriji bio je začudo nalik 
odnosu Hrvata prema Beču. Hrvati sy, žrtvo vavši na hiljade 
života, g. 1848. pomagali cesaru, kojemu je carstvo, uz pomoć 
Jelačićevu, spasio ruski vojskovođa s ruskom vojskom . . . 
»Ugarska leži pred nogama Vašega Veličanstva« — ovim je 
riječima ruski vođa svome caru javio pobjedu, a nato je car 
predao Mađare na milost i nemilost Franji Josipu I. Hrvatima 
je isti ovaj car, poslije svladanog ustanka, zahvaljivao lije- 
pim riječima, iza kojih su slijedili čini neizmjerne nezahval- 
nosti. Hrvati su, prema poznatoj izreci, kažnjeni isto tako za 
svoju vjernost kao što Mađari za svoju nevjeru. Uveden je u 
Hrvatskoj, jednako kao i u Mađarskoj, centralistički apsoluti- 
zam s njemačkim službenim jezikom, ukinuta su sva historij- 
ska ustavna prava, zaveden je sustav »vojničke despocije« i 
zatiranja svih narodnih težnja hrvatskih. Kvaternik sam bijaše 
politička žrtva istog onoga smjera, »goleme nezahvalnosti« u 
unutrašnjoj politici Austrije, koji je u vanjskoj politici, za 
krimskoga rata, dobročinstvo Rusiji vratio izdajom. Austrija, 
u krimskom ratu, kad je sav evropski Zapad stao na put ru- 
skoj ekspanziji u Orijentu, nije se zadovoljila niti neutralno- 
šću prema Rusiji, nego joj je sa svojim četama htjela pasti iza 
leđa, zahtijevajući, da Rusi napuste svoje ratne pripreme u 
Podunavlju. Badava su i najugledniji vojskovođe austrijski, 
među ovima i Radetzky, upozoravali na to, koliko Austriji vri- 
jedi prijateljstvo Rusije; Rusija je morala uzmaknuti i na 
Krimu i u zemljištu donjega Dunava. Poraz u krimskom ratu 
nije za Rusiju bio ni toliko važan radi vojničkih ili političkih 
posljedica, koliko je na sve Ruse, od cara počevši, djelovao kao 

težak moralni udarac. Otpad Austrije uvrijedio je lično cara 
Nikolu. Thouvenel, poklisar Francuske u Carigradu i kasniji 
ministar izvanjskih posala Napoleona III. — ostavio je u svo- 
jim službenim izvještajima predpovijest krimskoga rata u aneg- 
dotama i ličnim opažanjima, koja njegove diplomatske spise 
čine izabranim plodovima francuske duhovitosti i savršenog 
gauloiskog stila. Točna izreka cara Nikole o Franji Josipu glasi 
po Thouvenelu mnogo oštrije i grublje, nego što se obično ci- 
tira. Car je ruski kazao: »De la part du roi de Prusse rien ne 
saurait m’ etonner, mais l’ingratitude de Tempereur. d’Autri- 
che m’afflige profondement. J’aurais du me rappeler, que 
quand on met un enfant coucher dans son lit, on s’expose a etre 
mouille«. (Ništa me ne bi moglo začuditi sa strane kralja pru- 
skoga, ali nezahvalnost cesara austrijskoga žalosti me duboko. 
Trebao sam sebi dozvati u pamet, da svatko, tko uzme u svoj 
krevet na spavanje jedno dijete, time se izlaže da bude omo- 
kren). Iste godine, kad se je Kvaternik raskrstio s Rusijom, 
knez Gorčakov odbio je jasnim riječima austrijske pokušaje, 
da se — izvršivši izdaju — opet obrati za pomoć Rusiji. Upravo 
uslijed držanja Austrije u krimskom ratu dozrela su u Rusiji 
mišljenja, da »le bassin du Danube recele des problemes«, da 
dunavski basen krije probleme, koji su najvažniji za rješenje 
istočnog pitanja ili, još krupnije, da put u Carigrad Rusiju 
vodi preko Beča. Krimski rat je sveo poglede Rusije na Podu- 
navlje i na Balkan — Kvaternik dolazi u Rusiju u čas, kad se 
je Rusija »sabirala« (»La Russie ne boude pas, elle se recueille«, 
oznaka Gorčakova iz g. 1856.). Udarac, primljen u krimskom 
ratu, bio je tim teži, što je Rusija bila pogođena u jednom 
svom idejnom interesu, koji je predstavljao i najdublju 
bit svih ruskih težnja naprama evropskom Istoku i naprama 
Evropi samoj. Povod je krimskom ratu u pitanju prestiža Ru- 
sije i ruskog pravoslavlja u crkvenim pitanjima Istoka; rat se 
je vodio oko Palestine, i u svojim zametcima taj je rat doista 
»križarski rat« na cara ruskoga, kako ga je nazvala francuska 
štampa onoga vremena. Napoleon III. nije bio voljan, da 
žrtvuje makar trunak francuskog državnog i svećeničkog upliva 

u Carigradu već zato, što mu je to nalagala i unutrašnja nje 
gova politika, oslanjajući se na prijateljstvo pape i potporu 
klera. Ali za Napoleona III. sporno pitanje oko uprave, klju- 
čeva i nakita kršćanskih svetih mjesta u Palestini nije imalo 
nipošto onog mističnog značenja, kao za vladara svih Rusa. 
Rusija je tendirala prema Carigradu i Levantu jednom upor- 
nom politikom, koja je isprva bila više osjećajna negoli impe- 
rijalistički proračunana. Mirom u Kiiciik Kainardzi g. 1774. 
Rusija je dobila pravo, da njezin poslanik u Carigradu može 
praviti opaske, koje se tiču kršćanskog vjerozakona u turskom 
carstvu. Tim časom postao je car ruski idealnim zaštitnikom 
istočne crkve ti Turskoj; utvrđena je činjenica, da je Rusija 
bila pripravna braniti ogromnom vojskom od 400.000 ljudi ste- 
čevine ovoga ugovora i proširiti ga do potpunog rusko- turskog 
saveza. Engagement Rusije u pogledu istoćne crkve bio je tolik, 
te je Nesselrode, predšasnik Gorčakova, izjavio sultanu izrič- 
no, da ruski car ne će dopustiti na Istoku prevagu rimske crkve. 
Car Nikola imao je, kako bilježi Thouvenel, viđenja. Rodila se 
legenda, da se je neko nadzemaljsko biće, odjeveno poput duv- 
ne, u noći javilo Nikoli i zapitalo ga: »Nikola, sine Pavlov, da 
li imaš ljudski ili vjerski cilj, kad napadaš Tursku?« — »Samo 
vjerski« — odgovorio je car. »Dakle možeš nastaviti« — reče na 
to prikaza. — »Bog će najvećim uspjehom okruniti tvoje sveto 
oružje«. Deklaracija Nikole I. od studenoga 1853. zaista je 
puna mističkih aluzija, a završava citatom iz Biblije: »In te, 
Domine, speravi, non confundar in aetemum« (Kvaternik je i 
za sebe usvojio ovaj stih, pa ga cesce citira u bilješkama i član- 
cima). U ratnom proglasu carevom ne odlučuju više nikakve 
ljudske sile. »Bože, Spasu naš! čega da se bojim?« — vapije 
car. _ »Krist neka ustane, i neka se rasprše njegovi neprija- 
telji«. 

Kvaternik nije ušao u Rusiju Nikole I.; pod Aleksandrom II. 
duh je liberalniji, i sam Pogodin objasnio je Kvaterniku raz- 
liku; ali je važno ustanoviti ove politicko-religiozne uplive ne- 
davne prošlosti zbog toga, što je »Tajna knjiga« u najužoj svezi 
s onim ruskim težnjama, koje su dovele do konflikta između 

Rusije i Napoleona III. Liberalna struja u emigraciji ima za 
Kvaternikova ruskog boravka već svoga Hercena i njegov »Ko- 
lokol«, u kojemu je sve glasnija zvonjava slobodarska, zvonja- 
va, koja se čuje sve do središta Rusije. No još uvijek, a tako će 
ostati i kroz decenije, tvrđa je ruskog duha Moskva, stara pri- 
jestolnica Rusije i predstavnica slavenofilstva, koja želi »oslo- 
boditi« ostale Slavene pod zastavom slavensko-pravoslavne mi- 
sije naprama »pokvarenom« Zapadu. Rusija se nipošto nije 
bila odrekla osnove grofa Menčikova, da primi na sebe jam- 
stvo za održanje Turske, a pri tom stekne caru ruskom izričiti 
protektorat nad grčkom crkvom u Levantu. U »Gorkim uspo- 
menama« Kvaternik bilježi ovaj citat iz »Biirževija Vjedomo- 
sti«, da objasni svoje ruske nedaće: »Padanje papizma i uspo- 
stavljenje pravoslavlja uništiti će i posljednju sjenku protivno- 
sti, koja je Slavene dosada u dva neprijateljska stana dije- 
lila«. Kvaternik je imao, na putu iz Varšave u Petrograd, pre- 
poručno pismo od znamenitog poljskog pravnog povjesničara 
Maciejowskog za Romualda Hubea, koji je kao Poljak i osobiti 
pravnik postigao senatorsku čast u Rusiji. S Poljakom Hubeom 
nije bilo teško govoriti; Hube je pri prvom sastanku kliknuo 
Kvaterniku: Sie sind ein wahrer Fund fiir mich! i odmah stao 
smišljati, kako bi mu Kvaternik izradio izvatke o austrijskom 
zakoniku. Ali isti Hube morao ga je kasnije tješiti, da se u Ru- 
siji vrijeme ne računa na tjedne nego na mjesece. Pogodin, 
koji je poslije dugih mjeseci doista riješio pitanje Kvatemi- 
kove egzistencije, imao je za nj vječno isti savjet: Patientia 
victrix! Ruski Dnevnik Kvaternikov pun je sumnja, odgađanje 
odluke dovodilo ga je u očaj. Odviše se je nadao u »slavjan- 
stvo« vladajućih, a zaboravljao, da po zakonu nije ni mogao 
biti činovnik. Za samu putnicu bilo je potrebno, da primi rusko 
državljanstvo; mjesto konzula ili tajnika u ministarstvu izvanj- 
skih posala nije mogao dobiti prosto zato, što je bio katolik. 
Izradio je za Ruse potanku promemoriju o načinu, kako bi Ru- 
sija morala uzeti na se oslobođenje svih austrijskih Slavena, a 
naročito Hrvata, no ove »Misli austroslavenskog emigranta 
Hrvata« (Pensees d’un emigre austroslave Croate) nisu, kako 

se vidi po brzom prekidu u Pešti, u Rusiji uvjerile nikoga. Već 
pri prvom susretu s generalom Kovalevskim i Hilferdingom 
Kvaterniku je jasno rečeno, da kano katolik ne uživa dostat- 
nog povjerenja; finansijer Novoseljski, koji je podupirao na- 
mještenje Kvatemikovo, isto tako nije mogao »u predloženom 
obliku« prihvatiti »Misli«. Pošto ni »Misli« ni kasniji »Plan« 
Kveternikov o njegovom djelovanju, nisu sačuvani, ne može 
se prosuditi, u čem je u potankostima postojala opreka između 
shvaćanja Kvaternikova i namjera Rusa, kojrsu — prema bi- 
lješkama Kvaternikova Dnevnika — bili pristupni i dosaptava- 
njima nekoga Srbina Kostića, Kvaterniku neprijaznoga. Mo- 
žemo navesti za primjer, da je Kvatemik bio zanesen, kad je 
u Petrogradu vidio na vojničkoj paradi prvi put u životu, da 
Slaven zapovijeda Neslavenu (Tataru) i da je bio često ganut 
zanosima svojih znanaca za Slavenstvo. No u isto vrijeme, 
Kvaternik bolno osjeća gospodstvo tuđega, francuskog i nje- 
mačkog jezika, u višem društvu ruskom, a i isključivost pravo- 
slavlja u svima naziranjima političkim. Kvatemik se u Petro- 
gradu ljuti na dosadnu birokraciju i još dosadniju policiju, ali 
nipošto ne promatra prilike onako, kako ih je tumačio kasnije 
Starčević, koji je Rusiji apriorno nijekao svaku političku ini- 
cijativu, pošto je ona država despotska. Naprotiv — Kvatemik 
bijaše i te kako voljan, da se posluži ruskom pomoću, ali je 
prijelom i nastao toga radi, što je on imao svoje ciljeve, -a Ru- 
sija tražila od njega propagandu, upućenu smjerom, kojega — 
kako se opravdano čini — Kvaternik nije ni shvatio pravo. Kva- 
ternik je u Podunavlju imao da bude političko-trgovački agent 
ruske ekspanzije, koja je doduše mogla koristiti i Hrvatskoj, 
ali je od Kvaternika u prvom redu tražila vjernost već utvrđe- 
nim ruskim ciljevima. Kao duboko uvjereni katolik, Kvatemik 
nije mogao tih ciljeva odobravati bez kritike. Dao se je u 
službu, kojoj nije odgovarala ni njegova lakovjerna, za daleke 
ciljeve zanosna, ali za redovni posao potkapanja nesposobna 
narav, a ni njegovo vjersko gledište. Pošto iz sačuvane »Tajne 
knjige« možemo nedvoumno ustanoviti, što je od Kvaternika 
tražila Rusija, time će biti objašnjena i ona strahovita dilema, 

u koju je Kvaternik zapao u Rusiji i koja je, donekle, svojom 
gorčinom (vidi »Gorke uspomene« u podlistku »Hervatske« nepo- 
sredno prije rakovičke katastrofe) doprinijela teškoj psihološ- 
koj krizi posljednjih tjedana Kvaternikova života. Žena Kva 
temikova Ružica napomenula je jednom zgodom, da do Rako- 
vice ne bi bilo došlo, da je Kvatemik bio izabran u izborima g. 
1871. u Klanjcu. Njen je muž propao kod izbora najviše radi 
protivničke agitacije s »Tajnom knjigom«; taj poraz sam po 
sebi ne bi, dakako, bio doveo Kvaternika u Ljupču Dragu, ali 
Kvaternikove muke u domovini, iza povratka i rehabilitacije pod 
Rauchom, vezane su najuže o taj ruski rukopis, koji ne otkriva 
doduše tajnu njegove smrti, ali ga je Kvatemik sam držao ve- 
likom tajnom svojega života. 


* 

TAJNA KNJIGA 


Tajnu je knjigu Kvaterniku u Petrogradu dao Kunik, a Po- 
godin bi, po jednoj bilješci Kvaternikovoj, imao biti njen ne- 
potpisani sastavljač. Kunik je u to vrijeme bio akademikom, 
ali se je mnogo bavio i propagandističkim poslima, kako raza- 
biremo iz Dnevnika Kvaternikova, koji govori o mnogobroj- 
nim vezama Kunikovim sa trgovačkim, pomorskim i znanstve- 
nim krugovima. Na odlasku iz Petrograda Kvaternik (21. listo- 
pada 1858.) bilježi: »Posljednji moj posjet u Petrogradu upra- 
vljen je onomu, koji, znajući i ne znajući, uzrok je današnjeg 
povoljnog i sretnog mog položaja — mojemu Kuniku. U duši 
me boli s njime se rastati. Zamoli me, da mu pišem koji put za 
akademiju stvari i vijesti. Obećah mu i bit ću mu zahvalan do 
smrti. U najvećem mom zlotvoru Švajcaru i najboljem dobro- 
činitelju Kuniku ne vidim prijatelja ili neprijatelja, nego pro- 
sto načine vječne providnosti, samo sto jedan djelovaše kao 
lijek, a drugi kao zdravlje. Iskreno se s njim poljubih, i osta- 
vim ga žalosnim osjećajem«. 

»Dobročinitelj« Kvaternikov bijaše Kunik radi dva uzroka: 
on ga je upoznao is Pogodinom i on mu je dao citati Tajnu 
knjigu. Dani, kad je prepisivao »tajne«, obilježeni su u Dnev- 
niku kao usudni: »Ovaj dan je najvažniji života moga u svo- 
jim posij edicam, koje sada jasho a prije nikako ne r ažurnih«. 
»Danas radih cijeli dan na djelu, koje mi ima na svaki način 
sretniju budućnost otvoriti«. Od uzrujanosti Kvaternik je tih 
dana i noći bolestan. »Djelo«, koje mu je toliko važno, da ga 
»načinilo drugim čovjekom«, jest ekscerpt iz ruskog rukopisa, 
ekscerpt, pisan više dana i noći. »Tajna knjiga« je po svojem 
sadržaju zapisnik konferencije,, održane u g. 1857. pod pred- 

sjedanjem predsjednika ruskog parobrodarskog društva Novo- 
seljskoga. Kvaternik je crpio čas doslovce, čas u izvodu, čas u 
jeziku originala, čas prevodeći ukratko; njegova misao nije bila 
samo sačuvati izvod iz »tajne«, nego i pisati knjigu o »tajnoj 
knjizi«. Na koncu izvoda Kvaternik piše: »Kada budem sasta- 
vljati djelo .vrhu tog djela, moći ću ovako po prilici začeti: 
»Tko ne pozna uzroka posljednje turske-ruske vojne? Zar Sveta 
Mjesta tome ne dadoše povod? Sveta Mjesta, koja kriju pre- 
mnogo religioznih, političkih, komercijalnih i socijalnih tajno- 
sti pod zaista svetim imenom svojim? Da, i čisto religiozne tež- 
nje i nehotice sadržavaju u sebi najšire izglede političke i bu- 
dućnosti gospodstva na Istoku!« Iza iscrpljenih 17 točaka, Kva- 
ternik opaža, da je morao muka i nevolja propatiti i stradati 
fizično, moralno i duševno, dok nije, slava Bogu!, postigao 
sreću, a na koncu rukopisa bilježi, da Bog tako htjede, da se to 
čudo javi. Svršio u Petrogradu dana 24. svibnja 1858. 

U čem je čudo? Čudo je u tom, što je Kvaternik došao do 
uvida u glavne tajnosti ruske državne politike i što on, katolik 
i Hrvat, znade najtajnije niti istočnog problema. G. 1862. Kva- 
ternik je u Ziirichu sam izradio na francuskom jeziku »Notices 
preliminaires« za rimsku Propagandu i u njima dao svoj pre- 
gled i svoje mišljenje o bilješkama, ruski pisanima, koje su u 
potankostima danas već i slabo razumljive i nevažne. Neka 
dakle Kvaternik govori sam prema ovom pokraćenom prikazu. 

Prethodne bilješke . 

» . . . . et infirma mundi elegit Deus, ut confundat 
fortia. Et ignobilia mundi, et contemptibilia elegit 
Deus, et ea, quae sunt ut ea, quae non sunt, destru- 
eret: ut non glorietur omnis caro in conspectu ejus. 

Pavao apostol Korinćanima I. gl. I. st. 27 — 28. 

§ 1. Oko sredine godine 1857. zasjedala je u Petrogradu 
komisija sastavljena od visokih ličnosti Ruskog Carstva, crkve- 
nih i građanskih, pod upravom g. Novoseljskoga, ravnatelja 
parobrodarskog i trgovačkog društva ruskog (u Crnom Moru), 
radeći pod patronažom Nj. Kn. V. Velikog kneza Konstantina 
i pod izravnim uplivom Sv. sinode ruske crkve. Komisiji bijaše 

naloženo, da izradi osnovu, u ostalom sasvim tajnu, kojoj bi 
kao prvi i neposredni cilj imala biti sustavna organizacija 
buduće djelatnosti »Nove misije spiritualne« (duhovnaja) ru- 
ske u Jerusolimu, a ta bi se protezala po svoj Palestini i Svetoj 
Zemlji. Organizacija ova poslužila bi u isti čas kao instrukcija 
za ovu misiju (djelatnost, koja se ima oprijeti novom su- 
stavu — kako vele autori projekta — Propagande Rimske), i to 
ne samo u tu svrhu, da paralizuje tu odviše energičnu akciju 
katolicizma u Svetim Mjestima, nego da i isključi politički i 
religiozni upliv Francuske kao i svaki upliv zapadni, i da s tim 
osiguraju i osnuju — kako vele dalje autori projekta — te- 
melj ortodoksije i jamstvo budućeg triumfa isti- 
ne. (Vidi str. 17. projekta). Ova komisija, oslanjajući se na 
iskustva, činjena na samim mjestima, i ispitavši ozbiljno i 
istinski poučno sve okolnosti, koje uplivaju, a osobito ispitavši 
izvještaje o političko- vjerskom djelovanju Rusije, otkrila je, 
gledajući u prošlost i popravljajući ih, pogrješke prve ruske mi- 
sije, poslane u Palestinu g. 1841., koje su počinjene, jer je ta mi- 
sija imala predrasudu o povoljnom rezultatu svojeg djelova- 
nja. Riječju, ova je komisija riješila zadaću, koja joj bijaše 
nametnuta, i podnijela je svoj Izvještaj najprije ruskoj car- 
skoj vladi, najprije u rukopisu; vlada — videći ogromnu važ- 
nost izvještaja — naredila je, da se štampa u pet do sedam 
eksemplara prema koncu godine, tako da je projekt mogao 
izići u brošuri od 160 stranica u oktavu, a ipak ne navodeći 
ni bilo kakvog naslova ni imena pisca ili mjesta gdje je štam- 
pana. 

Držalo se potrebnim prigodom štampanja i kao dodatak 
pridodati tekstu ovoga projekta nekoliko opazaka i razjašnjenja 
koja su neophodna, i to pod naslovom aneksa (»priloženija« u 
posebnoj maloj brošuri od 42 strane u oktavu), pozivajući se 
na stranice spomenutoga teksta i popunjujući ga, prekrivajući na 
taj način praznine rukopisa. Svidjelo se je Providnosti, da ovo 
znamenito izdanje, udešeno na razor naše svete vjere, padne 
— ne sasvim jednostavnim putem, — u ruke jednom katoliku, 
u tu svrhu, da savjetovanja moćnih budu jos snažnije pomu- 

ćena, u skladu sa sentencijom koja je postavljena na Čelo ovih 
bilježaka. 

§ 2. Ova osnova budućeg sustavnog djelovanja današnje 
ruske misije u Jerusolimu sadržava u isto vrijeme ciljeve po- 
sredne i sekundarne, primjenjujući i za ove načelnu svrhu. Isto? 
tako govori o sredstvima, koja su neophodno potrebna za svaki 
poželjni uspjeh. Ova se sredstva mogu imenovati i razdijeliti 
u materijalna i moralna, a pozvana su na to, da maskiraju 
pred evropskim poimanjem i evropskom ljubomornošću učinak 
buduće aktivnosti, i da sakriju istu ovu akciju ispred očiju svi- 
jeta, varajući budnost zapadnih vlasti i religija. 

Ovi ciljevi posredni i drugotni jesu ponajprije koristi ma- 
terijalne i trgovačke za Rusiju, koje su predstavljene poduze- 
ćima rečenog parobrodarskog društva; te su po redu izložene 
u upitnoj knjizi. Posljedak bi za Rusiju bio, da pokrene i 
zaštiti interese ortodoksije na Istoku. Samo se po sebi razumije, 
da je ovo trgovačko društvo pozvano da posluži ne samo kao 
sredstvo materijalno i financijsko, koje bi poglavito poslužilo 
religioznim svrhama u Palestini, nego bi ono poslužilo kao 
izlika za političke i vjerozakonske prohtjeve rečene velevlasti, 
pošto je »Parobrodarsko društvo Crnoga mora« u očima svijeta 
poduzeće čisto industri jalne prirode. To su i otvoreno priznali 
autori projekta, kako vidimo na stranicama 100—128 i t. d. 
projekta. 

Radi toga interesi rečenoga trgovačkog društva idu poput 
crvene niti kroz čitav sadržaj upitnog djela i nastoji se ne bez 
razloga dokazati, da i najčišći materijalizam nuka Rusiju na 
obranu vjerozakonskih prednosti Rusije u Svetoj Zemlji, pod 
svaku cijenu i uz velike novčane žrtve, koje će nositi pristojne 
kamate u vrlo blizoj budućnosti. Dobro je izračunan zaključak, 
da u ovom poduzeću materijalizam pomaže religiju, a ona će 
pomoći njega. 

Pošto dakle stranu vjersku pustimo za sebe u cijeloj 
ovoj aferi, moguće je uvidjeti, da i zapadnjački materijalizam 
može u ovaj čas dobiti udarac, koji je uostalom dobro sakriven. 
Katoličke vlasti, koje imaju upliva u Palestini, morale bi izvući 

korist za sebe iz otkrića ovih spletaka i tajnih namjera nji- 
hovog zajedničkog neprijatelja, pobijajući ga istim ^ oružjem 
i istim sredstvima, t. j. pripravljajući također pomoć materi- 
jalnu i financijalnu, na koju je rusko društvo pozvano. Ove 
katoličke vlasti neka pruže svojim pomorskim društvima (Loyd, 
Messagerie imperiale) pomoć suglasno sa sustavnom kombina- 
cijom autora Tajne knjige. 

§ 3. Ali sredstva materijalna i saobraćajna, podržavana i 
stvorena od gore imenovanoga ruskog trgovačkog društva, ni- 
pošto nisu dovoljna da pokrenu religioznu djelatnost kao dje- 
latnost isključivo ćudorednu. Mislilo se zarana na to, da se 
valja pobrinuti za sigurna ćudoredna sredstva, koja .ce mas 1 - 
rati djelovanje Duhovne misije i njoj dati raison d etre na- 
prama ortodoksnoj grčkoj crkvi i naprama zapadnim crkvama. 
Ova bi moralna sredstva trebala također popuniti sredstva ma- 
terijalna, tako da bi jedna druga pomagala i u isti mah služila 
izlikom za sav religiozni pokret, kojemu je svrha da udari na 
katolicizam i na zapadnjačku politiku. Moralno ce sredstvo i i 
reprezentirano hodočašćima ruskoga puka na Sveta Mjesta, 
organizovanima u masi, kojima je lako vidjeti svrhu: potpuno 
potamnjenje ostalih bogoštovlja kršćanskih u očima istocnjaka, 
i to s pomoću ogromne množine ortodoksnog življa, koji i 10 
sustavno predstavljan od neprekidnih ruskih hodočašća. Po- 
slije toga bi došla izlika, da je nužna prisutnost Duhovne mi- 
sije sa svim konzekvencijama, kako bi se pazili i nadzira i ru- 
ski vjernici. Pravi bi cilj ipak bio, da se postave spletke i mine 
protiv katolicizma pod ovim moćnim plaštem. Kad bude jed- 
nom srušen upliv katolicizma, nestat će po sebi i svakog poli- 
tičkog upliva Zapada. 

Nije badava prva riječ knjige »hodočašće« i njegova orga- 
nizacija, koja je provedena s osobitom točnošću prema ruskim 
vjerskim ciljevima. Ovo duhovno sredstvo, dostojno orgamzo- 
vano, moralo bi u isti mah dati potpore ciljevima i materijal- 
nim koristima društva trgovačkoga, koje doprinaša velike žrtve 
na slavu ortodoksizma u Svetoj Zemlji. 

Jednom riječju vidimo, da se ovdje međusobno podupiru 
sredstva, koja imadu uskoriti i osigurati triumf glavnoga cilja. 
Da zaključimo: zadaća je ruskoga društva, da izvana pred 
očima Evrope maskira ono, što se zove hodočašćem, da iznutra 
omogući djelatnost Duhovne misije ruske i da poda izliku ru- 
skom trgovačkom društvu, koje bi moralo izgledati kao čisto 
spekulativno industrijsko poduzeće, a u stvari bilo bi ogromno 
sredstvo za vjerske i političke svrhe Rusije. 

§ 4. Treba postići vjerski, trgovački i materijalni uspjeh 
korolarno prema gore rečenoj kombinaciji, i taj će uspjeh pri- 
rodno i nužno doći, t. j. doći će isključiv upliv i pače triumf 
ruske politike u Svetoj Zemlji i po njoj kasnije u cijelom Ori- 
jentu. Religiozni ciljevi nisu u ovom slučaju ništa drugo nego 
ciljevi politički. Jasno je da su glavni autori toga ljudi ruske 
vlade u prvom redu, koji mogu raditi pod tim plaštem i kao 
članovi trgovačkog društva, a ipak biti i članovi vlade. Poznato 
je, da su članovi rečenog nacionalnog društva također i članovi 
vladajuće obitelji. Čini se dakle, da su autori projekta uzeli na 
neki način kao sredstvo ruski vjerski fanatizam, da njim po- 
dupru političke koristi ruskoga carstva na Orijentu. Ruska vla- 
da treba da sudjeluje i odobri projekt i da primi mnoge po- 
nuke i mišljenja u projektu, tako da projekt bude autoriziran i 
odobren, ali njegova izvedba ne će ni prenagliti, niti smije pre- 
teći događaje. Ipak će vlada ruska učiniti sa svoje strane sve, 
da dočeka, kroz triumf ortodoksizma, mirno slavlje političke 
supremacije u Orijentu. Društvo ruske navigacije ne bi sigurno 
trošilo na hiljade rubalja, kad ne bi znalo, da je u tom podu- 
zeću i sama ruska vlada. 

U knjizi o kojoj se radi, divno su izvedene ova zadaća i ova 
namjera ruske vlade, te bi i manje providna i odlučna vlada 
nego što je ona u Petrogradu morala znati iz toga projekta 
izvući jasnu korist. Jednom riječju, sama ruska vlada govori u 
tom djelu; tko ga čita, mora to priznati bez prigovora. 

§ 5. Kad se ovaj projekt bude potanko proučio i kad se bude 
sakupilo i usporedilo sve što su dosada izvršili Duhovna mi- 
sija, Parobrodarsko društvo i ruska vlada u smislu nazora i 

pobuda ondje razloženih, svatko će se morati potpuno uvjeriti, 
da je taj spis autentičan i neizrecivo važan- i da ga je svojim 
čudom htjela otkriti sama Providnost. No isto tako treba shva- 
titi, da ne valja gubiti vrijeme, nego se požuriti, potražiti za- 
štite na svom vlastitom polju i nastupati s vlastitim oružjem. 
Proti ruskim sredstvima treba upotrijebiti slična sredstva. 

§ 6. U tu svrhu ja ću prevesti ovu tajnu knjigu i bit ću 
tako smion, da ću u obliku opazaka u bilješkama naznačiti svoja 
mišljenja, u koliko mi se bude činilo potrebno, oslanjajući se 
na moja iskustva u Rusiji. Reći ću, kakg bi se najbolje i naj- 
praktičnije moglo okrenuti oružje da se razore ove osnove i 
da slavi slavlje naša strana, u koliko se tiče svete vjere i bo- 
žanske riječi: tu es Petrus. Razumije se samo po sebi, da bi 
Propaganda rimska, saznavši ove tajne, mogla ih upotrijebiti 
još sistematični je nego što bi znao laik, kojemu nisu poznate 
političko-religiozne prilike u Palestini. 

§ 7. Da knjiga i prijevod mogu nositi biljeg autentičnosti, 
ja ću navesti uz prijevod i sam ruski tekst, kako sam ga kopi- 
rao. Pri tom sam točno pazio, da i najmanje važne stvari budu 
prenesene u riječima samih autora. U isti mah želim popuniti 
prijevod, koji je možda manje točan, pošto je različan duh 
jezika francuskog i ruskog, a ja ne vladam savršeno stranim 
ovim jezicima. 

Zurich, 3. jula 1862. Eugene Kvaternik 

avocat 

Ovako je Kvaternik u mjestimice nejasnom i stilistički na- 
silnom francuskom konceptu uhvatio glavnu misao o važnosti 
Tajne knjige za Propagandu. Sam originalni izvod iz ruske 
brošure, kako je danas sačuvan u čitljivom prijepisu s mnogo- 
brojnim točnim ruskim citatima, glasi: »Izvadci iz tiskane knji- 
žice (brochure) ruske bez naslova i mjesta tiskanja, sadržava- 
juće plan ruskog djelovanja političkog i religioznog u pitanju 
upliva ruskog glede istočnog stališa, imenito Svetih Mjesta, i 
kroz ova pretežnost u svom Orijentu. — Knjiga tajna i neizre- 
čene važnosti«. 

U gornjim francuski napisanim bilješkama Kvaternik je 
sadržaj »Tajne knjige« prikazao s namjerom, da potakne akci- 
ju protiv Rusije, Stoga nije ni ulazio u potankosti svoga eks- 
cerpta iz ruske brošure. Iz sačuvanog originalnog izvoda, koji 
citira doslovno čitave odlomke brošure, razabiramo, da je glav- 
na namisao .predsjednika konferencije Novoseljskoga bila u 
tom, da postigne od ruske vlade sto veću potporu za svoje pa- 
robrodarsko društvo. Već na prvim stranicama govori se o tom, 
kako Francuzi sa svojim parobrodarskim društvima imadu pri- 
vilegij za prijevoz putnika u Svetu Zemlju. G. 1853. bilo je 
za ruske hodočasnike takvo putovanje onemogućeno, pak je 
sada društvo Novoseljskoga preuzelo zadaću, da pobudi nova 
hodočašća. Društvo ce izdati posebni »Vodič« u ruskom duhu, 
olakšati viza za Istok, mijenjati novce, urediti ruski gostinjac 
u Carigradu, sagraditi u Smirni skladište za ugalj i robu — 
ovakvih 17 točaka sačinjava stvarni sadržaj projekta. Proma- 
tran sa današnjih pogleda, Kvaternikov izvod nema ni izda- 
leka one važnosti (a ni cijene!), koju mu je pripisivao Kvater- 
nik, tada istom - učenik diplomatske metode. Istina — projekt 
Novoseljskoga dokazuje, da Rusija ni poslije pariškog mira 
nije bila voljna odreći se ofenzive na Istoku, provodeći svoje 
prodiranje ako ne inače, a ono barem pod plaštem parobrodar- 
skih i općih saobracajno-trgovačkih interesa. I rimska Propa- 
ganda i austrijski ministri Bach i Rechberg, s kojima je Kva- 
ternik pregovarao o prodaji ovih »tajna«, nisu, s pravom, bili 
mnogo iznenađeni Kvaternikovim otkrićima. Kvaternik je i za 
svoga boravka u Rusiji i poslije u najmučnijim i najbjednijim 
časovima svoga života, precijenio »tajnu«. Postupci, koje je 
predlagala konferencija visokih dignitara i svećenika ruskih, 
spadaju u onu vrstu diplomatsko-političkih osnova, što se teh- 
ničkim izrazom nazivlju »pacifičkom penetracijom«. Prastara 
poslovica o međunarodnim odnosima kaže, da zastava ide za 
trgovinom, t. j. da prije sredstava političkog i vojničkog pri- 
tiska u kolonijalnoj politici dolazi prodor trgovački. Klasičan 
primjer engleske indijske kompanije, koja se od trgovačkog 
društva pretvara po vremenu u političko tijelo i pripaja Britan- 

Beča u Peštu, nisu bili državna plaća, nego honorar Novoselj- 
skoga u propagandističke svrhe najprije komercijalne, a zatim 
istom političke. »Tajna knjiga« dana je na čitanje Kvaterniku 
zato, da sam za svoje djelovanje pronađe sličan neksus između 
trgovine i politike. 

Dakako, praktičnog duha u Kvaternika nije bilo ni za lijek. 
On je sanjao o tom, kako će Rusija spasiti hrvatsku slobodu, a 
Rusi, koji su ga plaćali, tražili su od njega, da pod firmom 
trgovačke agenture traži sveze u korist širenja ruskih interesa 
u Podunavlju. Za Ruse bila je važna preporuka u tom, što je 
Kvaternik bio prognan iz Austrije; njegovo znanje jezika i 
spretnost u govoru služiše mu kao preporuka i kod Pogodina 
i kod Novoseljskoga. Ali pri poslu se je doskora vidjelo, da 
»mirno prodiranje« sa sredstvima trgovine nije Kvaternikov 
posao. U Petrogradu su ga lako potkopali, i Novoseljski mu je 
doskora uskratio apanažu, koja je bila zbilja neobično velika, 
ali je očito morala služiti i za podmićivanja i za spletke. Od 
Rusa je Kvaternika, čini se, najbolje shvatio ruski poslanik u 
Beču, Balabin; Kvaternik tvrdi u »Gorkim uspomenama«, da 
je Balabin još i koncem g. 1859. imao u njega potpuno povje- 
renje. Stvar je razumljiva, jer je Balabin pripadao liberalnijoj 
ruskoj struji i uvažavao težnje Poljaka za oslobođenjem. Novo- 
seljski je od Kvaternika htio napraviti diplomatu-trgovca; to 
bijaše nemoguće, pa sve kad i ne bi bilo onog jaza između služ- 
benog pravoslavlja i katoličkog »agenta« Kvaternika, misija bi 
Kvaternikova u Pešti bila zapela prosto zato, što je Kvatemik 
zadaću svoga života vidio u nečem sasvim drugom nego što su 
od njega tražili i očekivali Rusi. Od Rusije imao je stvarno tu 
korist, da se je snabdio novcem za dalnje pute u prvom svom 
progonstvu. Rusija mu je nudila mjesto u Petrogradu sa 3000 
rubalja plaće, Balabin je i kasnije, kad je Kvaternik sasvim pod 
francuskim uplivom, računao, da bi se ovaj »emigre austroslave 
Croate« mogao vratiti u rusku službu. 

Otpust iz ruskog podanstva dobio je Kvaternik istom po- 
slije drugog svog povratka, za Raucha. Ali jednog tereta iz 
Rusije nije se mogao riješiti nikad. »Tajna knjiga« nije mu 

donijela sreće, ćudo se pretvorilo u prokletstvo. Dogodilo se 

ovako: , * . v 

Prepisujući knjigu, Kvaternik se je - makar je računao na 

namještenje u Rusiji - mućio slutnjama o tom, nije li - sa- 
znavši tajnu — dobio u ruke silno oružje za svoje buduće me- 
đunarodno djelovanje. Sklon maštanju o čudesnoj budućnosti, 
osjećao je kod prepisivanja i strah i nadu. Kad su Rusi odviše 
zavukli stvar njegova namještenja, Kvatermku se, prvi put i 
ne sasvim jasno, javila misao, da u »Tajnoj knjizi« može ima 
i oružje protiv Rusije. 16. svibnja zabilježio je u Petrogra u 
ovo: »Današnji dan je zastalno bačena kocka svega života i 
svršila se misija moja u Rusiji ili ne. Tada mi je svejedno, ci- 
ieli svijet mi je otvoren«. Dan kasnije: »Danas radih cijeli dan 
na djelu, koje mi ima na svaki način sretniju budućnost 
otvoriti. Nije mi dobro bilo, rano legoh spavati. Ah! ali je ne- 
mirna moja duša nad mojom sudbom«. Mjesec dana kasnije 
komentira zabilješku opaskom pod crtom: »Ovaj dan je naj- 
važniji života moga u svojim posljedicam, koje sada jasno a 
prije nikako ne razumih. Veliki je Bog i velika milost njegova!« 
Poslije saznanja o »Tajnoj knjizi«, Kvaternik (Dnevnik, 
lipnja) drži i svoj položaj kritičnim i tajnim, moli Boga da mu 
prosvijetli pamet za odluku. Otkuda taj nemir, zašto ta nesi- 
gurnost? Zato, jer se Kvaternik u sebi buni protiv tendencija 
Rusije, koje su mu otkrivene. Ali sve sumnje uzmicu, kad Rusi 
stavljaju »konac mukama« Kvaternikovim. 29. lipnja zapisuje: 
»Hvala, hvala svemogućem Bogu i Spasitelju mome,, konac je 
mukama mojim stavljen! Budućnost, novaca, sve mi je na ras- 
položenje. Oh, današnji dogođaji mogli bi se kroz arke opi- 
sati«. Toga dana imao je naime odlučan susret sa Zemcuzmko- 
vom, koji mu je u ime Novoseljskoga i generala Kovalevskoga 
konačno povjerio misiju u Pešti. Žemčužmkov je predlagao 
Kvaterniku, da promijeni ime u »Zagrepski«, i taj je posjet 
bio tako »odlučan za cijeli život«, da Kvaternik ne će »tajnosti 
njegove pismu povjeriti«. »Boze moj, ja sam sav potresen ^ 
važnosti današnjega dana. Rusi se dakle uvjeriše o mojoj ce 
stitosti, vide bo mene po prokletom Švabi notirana. Neka, neka, 

ali od današnjeg dana pamet u glavu i to široko! . . . Danas je 
dan sv. Petra i Pavla, danas je moja sreća učinjena. Put 
k s 1 a v i po božjoj je volji prokrčen, nekmojoj osobnoj, 
nu k slavi Rusije i Hrvatske kroz mene. Jedno 
me se vec carstvo boji, a i neka se boji Bogom . . .«. U srpnju 
je Kvaternik doznao, da će njegovo »djelovanje biti vani pod 
plaštem agenta Kokorova« i da će trajati dvije godine. U 
listopadu primio je rusko podanstvo i prisegao (na njemačko 
evanđelje) caru. U Pešti je zabilježio, da ondje boravi u »po- 
litičkoj misiji« i smatra taj boravak »strašnim i temeljitim 
preokretom« u svom životu, jer je »uz velike patnje« postigao 
ono, za čim je »tolikom mukom težio.« 

U ovom klicanju radi uspjeha, Kvaternik ni ne spominje 
»Tajne knjige«. Ona mu dolazi na um opet u danima sumnje 
i žalosti. U godini 1860., travnja mjeseca, kad je već davno 
prekinuo odnos s Rusijom, Kvaternik piše iz Pariza Tommaseu, 
da je njegov napor na francuskom dvoru bezuspješan. Latinska 
je rasa nepoštena prama Slavjanima. »Ah, gorki časovi opet 
počinju za mene!« završuje o tom dnevnu bilješku. U Parizu 
nastaše za Kvaternika »pravi dani desolationis Jerusalem«, 
princ Napoleon vraća mu bez opaske njegov memoire. »Sve 
je tmasto i zastrto na političkom obzorju.« Kvaternik se u 
toj tami hvata »religiozno-narodno-političkog poduzeća«. Po 
nagovoru žene svoje namjerava, da »Tajnu knjigu« ponudi 
bonskoj Propagandi i da novcima, koje od Propagande dobije, 
bude pomožen, kako bi »uzdržavao našu narodnost do konačnog 
rješenja stvari.« Propaganda, koju je Kvaternik sondirao kroz 
jednog slučajnog poznanika, svećenika u Parizu, nije imala 
novaca, da kupi »Tajnu knjigu« niti je pokazala interesa za 
to. »Da sam prije znao, što danas doznadoh, — piše Kvaternik 
18. svibnja u Parizu — ne bih bio uznemirivao toga svećenika. 
Ovdje u Parizu moja rola posve izigrana. Što imadoh učiniti, 
učinih. Sada idem na kocku života.« Pošto se ni kar- 
dinal arcibiskup pariški ne zanima za stvar, Kvaternik misli, 
da mu preostaje jedino — put u Rim. 

q Honia u Rim«: »Dogotovih noćas pismo za kardi- 
nala. Popitah se za Propagandu. Čujem, da grofa Ovčarevica 
nije u Rimu, da je u Dubrovniku. Dakle nikoga, na koga bi 
se u toli važnom poslu mogao obratiti! 

Popodne posjetih naš mili hrvatski kolegij ... U 8 sati 
odem ka kardinalu... Sjednemo, te mu ja izdaleka ispripo- 
vjedim sve moje nevolje, dok ne dođem na djelo. On tad 
odma stane čitati tri arka, i dočita. Čitajući ga mnoge s vari 
poricaše, za mnoge priznade, veleći, da je već u tom svemu uo 
kroz nekog austr. generala, koji bijaše u Jeruzolimu, 

Kruna svega bijaše, da rimski dvor, jer nema novaca, 
ne može nikako djelo kupiti, i ako ja nisam o svoti rekao ni 
riječi. On me uputi na Bacha, austrijskog ministra. Htjede mi 
dati preporučno pismo, no ja mu zahvalih • • • , v j nl , f a 

srcem ostavih, to sam Bog znade! Već kasno noću dođoh kuci, 
misleći na kardinalov savjet, da idem k Bachu. Što bi učimo.« 

10. 1 i p n j a. »Danas odlučih pomoliti se na grobu sv. apo- 
stola Petra i Pavla, da bi zaštitom i molbom tih svetih P° Bogu 
nadahnut doznao, što imam sada raditi. Poslije podne odluci 
posjetiti kanonika Don Juru« (u Sv. Jeronimskom zavodu). Kva- 
ternik se je za boravka u Rimu slučajno sastao s kanonikom 
Sv. Jeronima Don Jurom Benzijom i sad je od njega tražio 
informacije o Bachu. Tom prilikom našao je još jednog sve- 
ćenika, Don Marka, s kojim je govorio o papi. »Iskrenim osvje- 
dočenjem govoraše taj čovjek, da će se stvar za papu dobro 
riješiti. Tada nam kaza dva proročanstva, iz kojih je on to 
zaključivao. Jedno francesko (za koje doznah lani od Lacom- 
bea, da je historički prikazano), a drugo jednog kardinala, 
koji je lani umro. Osobito ovo posljednje je na mene djelovalo. 
Jer u njem među ostalim irnade: da će car austrijski čudno- 
vatim nekim činom poduprt poći Svetu Zemlju 
osloboditi. Kada to Don Marko pripovijedaše, baš me srsi hva- 
tahu, tako ta pripovijest zasijecaše u svu t a j n u, radi koje se 
nalazim u Rimu. Molitva dakle na grobu sv. apostola ne bijaše 
badava. Stoga uslijed te pripovijesti odlučim posje- 
titi Bacha.« 

11. lipnja. »Danas uli sati bijah u poslanika Bacha . . . 
Potanko kao kardinalu ispripovjedim mu svu prošlost počevši 
od dana, kad mi uzeše pravo odvjetovanja, pa do danas. Na- 
glasili Rusiju i rusku politiku, postupanje njezino sa mnom; 
moju knjigu, Napoleona i njegovo postupanje prama meni. 
Napokon dodoh na ponudu moga djela Au- 
striji. 

On mi obeća prvom zgodom pisati u Beč. Dadoh mu izva- 
dak, pripravljen za kardinala, da ga do sutra pročita. Ponuka 
nm opetovano, da pođem osobno u Rechberga, i da mu sve 
kažem, jer bi to veoma dobro bilo. Kažem mu uzroke, zašto 
to ne mogu učiniti, jer sam kompromitovan. Opetova više puta, 
da ako sam literarno sagriješio, da to mogu i literarno ispra- 
viti. Kazah mu tad, pod kojim uvjetima i načelima prema 
Austriji to mogu učiniti. Razložim mu u tom obziru 
svu politiku Austrije prema Hrvatima.« 

12. lipnja. »Bijah u Bacha preko sata... Preporučim 
mu toplo ovo važno religiozno-političko poduzeće, te ga osta- 
vim prilično zadovoljan. — Dadoh mu termin od mjesec dana.« 

v Dan P° sli j e otputovao je Kvaternik u Genovu, tu se sastao 
za ženom, koja mu je došla u susret iz Pariza, i pošao s niom 
u Zurich. 

22. 1 1 p n j a u Ziirichu. »Danas otpremih kroz austrijsko 
poslaništvo pismo u Rim austrijskom poslaniku Bachu, u kojem 
mu opširnije razlažem načelo sistema, kojeg bi se Austrija mo- 
rala držati naprama Hrvatima te se uprijeti na načelo na- 
rodnosti. Poslah mu i moju knjigu.« 

12. srpnja. »Danas je rok za odgovor Bacha. Dogotovih 
pismo za Rechberga, da mu ponudim moje djelo i osnovu po- 
litike. Izvijestim ga opširno o sadašnjem stanju politike Napo- 
leona sa Mađarima i Rusije sa Srbima. Stavih mu rok za od- 
govor do konca julija. A da nisam mislio ili kombinirao, taj 
isti rok stavih i Balabinu, kojemu se zagrozim povratkom u 
domovinu. — Bože moj! poslije tolikog kolebanja 
moje sudbine evo gdje sam? Nek se vrši volja 
božja! — Korak na Rechberga poduzeh po sa- 

vjetu moje Milke, premda sam dan dva prije 

i sam nešto o tom mislio.« 

14. -srpnja. »U četvrt na tri legoh spavati. Cijelu noć 
sam pisao pismo na Rechberga. Usnuh slatko . . . Probudiv se 
i nehotice mi na um pade, da sam u Petrograđu u odlučnom 
trenutku mog života, na molbu Bogu upravljenu, vidio oca, koji 
mi svjetova ne ostati u Rusiji i ništa u njoj ne tražiti. Ako taj 
san prispodobim s današnjim, kad Činim ponudu djela Austriji, 
i vidim zadovoljstvo moga oca, i nehotice mislim na veličinu 
Boga, koji mi valjda time javlja odobrenje i uspjeh podu- 
zeća ... 

U pet sati otpremih pismo. Čitah važnih vijesti u raznim 
novinama, iz kojih se gorko osjeća, da je ispravan moj savjet 
i mogao bi Austriji dobro doći, a čitam i vijesti, iz kojih vi- 
dim, da Austrija i sama nešto kuša s narodom 
moji m.« 

30. srpnja. »Danas primih 4 pisma veoma važna. Jedno 
od austrijskog poslaništva iz Berna. Tu mi se javlja, da je tele- 
grafski iz Beča javljeno, da se moja »Eingabe« u načelu prima. 
Riješiti će se do konca kolovoza. Doznačuje se naknada za 
prebivanje u Beču. Suze oblišenas, narodne muče- 
nike, od radosti nad tom vijesti. 

Ako pomislim, da je 29. telegrafirano iz Beča, to znači, da 
je odluka pala poslije sastanka Topliskog. Kako si dakle mogu 
tumačiti sastanak i njegov uspjeh? Hoće li Hrvati zasijecati 
u sudbinu carstva, kad se je sve iznevjerilo? Zašto nije prije 
sastanka došao taj mali odgovor? — Baš u hipu, kada jos usli- 
jed sastanka zujiše hiljadu misli po glavi Rechbergu? Duša 
me moja ne vara. Da se današnjim danom z a č i ru- 
lje ispunjavati proročanstvo Muževića Hu- 
sara i mojih roditelja o meni. 

To potvrđuje i nehotice pismo Starčevića. — Bože, Bože! 
brani me milošću tvojom, da pošteno i sretno ustrajem na stazi, 
koju mi pravednost i preblagost tvoja po svoj prilici naznaci.« 

3. kolovoza u Zurichu. »Čitam u »Ost. D. Post«, da 
je Rechberg 29. srpnja na večer došao u Beč, a ipak još taj 

dan mi je brzojavio. Dakle znak, da mu je moj predlog na 
srcu, kad se tako požurio.« 

9. kolovoza. »Pod večer vratim se sa suprugom sa 
šetnje, te mi kažu domaći, da me »ein deutscher Herr« čeka. 
Ja u hodnik, te opazim zbilja tog gospodina s očali, koji me 
odmah nagovori i stane pitati o telegramu primljenu iz Beča 
kroz Bern na moje ponude. Ja potvrdim, te ga upitah, s kim 
imadem sreću govoriti? On mi kaza, da je Sectionsrath iz Beča, 
i m e n a m i ne k a z a, te da je on »ein lebender Anhang« 
rečene depeše. 

Tada se stadosmo razgovarati o mojim ponudama. On 
kaže, da sam stavio 3 točke za knjigu. Za dvije prve: povratak 
u domovinu i povratak prava advokature, nije podvrženo ni- 
kakvim poteškoćama. Glede treće točke izrazi se ponešto sple- 
teno, ali da i tu nisu poteškoće nesavladive. Kaže mi, bi li mu 
mogao dati kakav izvadak, da se znade, što je u toj knjizi . . . 
Dadoh mu i predgovor, složen za djelo . . . Zamoli me, da mu 
sastavim kakav program rada, jer da se bez toga 
ne može vratiti . . . 

Bože! kako se ta drama razvija i kako će se dovršiti!? 
Radih do dva sata noću na programu rada za moj 
n a r o d.« 

Sutradan je Kvaternik prepisao »jedan dio noćnog sa- 
stavka« i pošao »k svome Sectionsrathu« u hotel. Taj je, na 
njegovo veliko čudo, bio na odlasku; uzeo od Kvaternika i ne- 
prepisani dio programa i obećao mu, da će sigurno za koji 
dan dobiti pismeni odgovor. Sectionsrath mu je rekao, da se 
može, kadgod hoće, vratiti u Beč. 

12. kolovoza. ». . . oko podne donese Milka preporučeno 
pismo. Od koga, Bože moj? Na pismu stoji Bregenz. Kad pro- 
čitam, to ti je od onoga Švabe, koji me posjeti sa strane mini- 
starstva. Traži od mene jamstvo povjerenja; da mu dadem 
izvještaj o mojoj djelatnosti u Rusiji, Franceskoj, Rimu, o 
uplivu u Hrvatskoj, da se vidi, jesam li kadar izvesti »das 
kuhne P r °gramm«. Potpisan je Konrad Artois. Ja mu odgo- 
vorili odmah u Bregenz »poste restante«, što i koliko mogoh i 

misi j ah, da mu se mogu povjeriti. Među ostalim upozorih ga, 
da nastoji, neka »Oest. P.« publicira oko 20. o. m. moje članke, 
to bi bila popara za Mađare pred licem svijeta i ustuk nji- 
hovoj stjepanskoj svečanosti. Stavih mu odlučno energično 
termin za odgovor do 31. o. m. Ako do- tada glede politike 
ne dobijem odgovora, ja odustajem od moje politi- 
čke ponude, te samo molim za odgovor: da ili 
ne glede Tajne knjige. Ja bi se s ovim svinjama mogo 
mjesece potucati i natezati. Ako što mislim učiniti* za Habzburge, 
ne smijem se kompromitirati napram našiip.« 

16. kolovoza. »Popitah se danas u Hotel Bauer, kako 
se moj bečki anonymus zove, te saznadoh, da je upisan kao 
»Particulier aus Wien, Hirsch«, dakle ime javljeno' iz Bre- 
genza je krivo.« 

22. kolovoza. »Danas sam se s mojom Milkom rastužio 
radi neizvjesnosti, u kojoj čamimo... Svi razlozi 
govore sada više za dobar uspjeh kroz Be č.« 

28. kolovoz a. »Otpremih danas u Beč pismo biskupu 
Strossmayeru ujedno sa člankom »Das Verhaltnis des Konig- 
reichs Croatien zu der ungar. St. Stephanskrone«. Pozvah je- 
dinog tog čestitog našeg zastupnika, predstaviv mu svu groznu 
nesreću, u kojoj se narod sad nalazi, gledom na nutarnje ne- 
prijatelje i izdajice domovine kao i na vanjske: ruske, srpske, 
talijanske, njemačke, mađarske i franceske, da brani samostal- 
nost kraljevine napram nasrtanju Mađara. Nabacih riječ o na- 
šem primatu i patrijarhatu srpskom i t. d. Dok ovo pišem, Bog 
znade, kakova čuvstva probijaju moju dušu, očekujuć bečko 
rješenje. Jošte tri dana, te će se riješiti sudba cijelog mog 
života.« 

31. kolovoza. »Pisao sam danas Rechbergu, da mi od- 
govori sa da ili ne najdulje do 4. septembra uključivo makar 
telegrafički i to na oba pitanja: i glede hrvatske politike i 
Tajne knjige. Ja sam kao katolik i domorodac učinio sve, prije 
nego se upustim u materijalizam. A1 od sada s načelima za 
peć, uz nje čovjek štap u ruke, te prosjači. Nikome ne pomaže, 
a sebe upropašćuje. Drugo je to za onoga, koji je bogat, pa 

imade siguran dohodak, taj može izdržati. Ako na 4. na večer 
ne primim odgovor, ja ću se tad pomoću Boga obratiti na 
Rusiju i njoj vratiti, što ne će Bog da drugima dođe u ruke.« 

3. rujna. »Noćas, na raskrižju budućnosti 
moje i moga naroda kroz habzburški dom, 
ukaza mi sq po treći put moj mili pokojni otac. Ugodni njegov 
boravak sa mnom pokazuje, da odobrava taj moj postupak.« 

4. rujna, utorak. »Kad ove retke pišem, zraka se nade 
pojavi, nu bijah cijeli dan neizrecivo turoban. Danas bo je 
odlučan dan za moj život. Danas pada rok stavljen Rechbergu. 
Prekjučer je već prošla kriza moje duše. Ja sam sasvim 
rezigniran, izgubih svaku nadu. 

Ostavih moju sirotu bolesnu u krevetu, a ja odoh u 1 sat 
u muzej. Oh, srce mi ne bijaše do sada tako tužno! 

Danas prije podne počeh pisati Novoseljskom, da bar nešto 
započnem. Gorčina dopre na vrhunac, kad se popeh iz grada 
u 4 sata u Flunteru. Oh, moj Isuse, i prama Tebi gorko sa- 
griješili u čemernoj mojoj tuzi. 

Došav kući, nađoh si milu u krevetu. Vruće poljubih tu 
moju mučenicu, a ona me radosno pogleda, pa će: Ja imadem 
nešto lijepog, jako lijepog! — Ah, upitam, valjda pismo? Nu 
ona izvadi ispod popluna telegrafičnu depešu, odaslanu danas 
popodne u 2 i pol sata iz Beča sa glasom »Heute geht der 
Brief ab.« 

Bog znade, kako mi bijaše pri duši. Sadamijebarem 
čast oprana. Što dobri Bog sa mnom odredi, to neka bude. 
Opet radosno zagrlih Milku. Zraka nade opet je tu. Jer čemu 
bi mi telegrafirao danas, ako nije stvar povoljna, jer će list 
i onako sutra doći. Nu treba mi salvum conductum, 
taj može samo pismo donijeti. Imadem dakle ufanje u Boga, 
da cu kroz habzburški dom naći pomoći momu narodu, što bih 
volio, no sve ruske krune. Bože, smiluj se poduzeću!« 

9. rujna. »Danas je opet jedan prokleti dan u mome 
životu. Švapski list, javljen po žici 4. -ga, odviše je dugo pu- 
tovao. Mislio sam, da će biti dobro urgirati rješenje. Jučer 
na večer sastavih, prepisah i otpremih pismo na Rechberga, u 

kojem mu predbacih postupanje bečke vlade . . . Došav kući, 
nađem ženu, gdje plače. Došao je napokon list od bečkih haj- 
duka, u kojem se medenim švapskim riječima sasvim odbija 
moja ponuda Tajne knjige, a o političkoj stvari po infamnoj 
švapskoj metodi šaraju... Dakle poslije tolikog očekivanja, 
radosti i nade sve ode u dim! . . . Samo mi je milo tužnu moju 
suprugu, kako je gorko plakala. 

Da, da sam htio nepošten biti kod Talijana, Mađara, Fran- 
ceza te Engleza, danas bi pjevao. Da hoću, j v oš danas mogu 
kod Švabe, ali ne ću; idem nazad k Slavjanu, kakav je da je!« 

11. rujna. »Jučer počeh raditi na posljednjem 
važnom koraku života moga, t. j. na pismu Novoseljskom o 
Tajnom djelu. Stavljam njemu ponudu, kad ju je Austrija 
odbila.« 

12. rujna. »Sada, kad već propade nada u Englesku, 
u Talijansku, u Rusku, te napokon i u Austriju, vraćam se 
opet Slavjanu. Kakav je, da je, bolji je nego se je ijedan ino- 
stranac pokazao. Danas dogotovih pismo za Novoseljskog, te 
ga u ime božje i majke njegove i odaslah u Petrograd. U 
pismu mu razložih infamni postupak Rusije sa mnom, te mu 
kazah moje sadanje stanje, koje me sili iz najljepših ideala 
pasti u čisti materijalizam. Toga radi u prevažnom predmetu 
obraćam se prije svega na Rusiju, nudeći joj Tajno djelo uz 
neke uvjete za svotu od 200.000 srebrnih rubalja. Do 15. ok- 
tobra mora sve biti gotovo.« 

Pismo, upućeno Novoseljskom, nije ovoga našlo, jer je 
putovao po Aziji. Iz pakla ove krize Kvatemika je izbavilo 
21. rujna pismo Josipa Prausa, pisano po nalogu Stross- 
m a y e r o v u. 

»U pismu me dakle pozivlje — uz prijateljski po- 
zdrav biskupa — da nastavim spis, te ga čim prije pošaljem 
u Beč. Suze me obliše, videći da i veliki muževi cijene moje 
nastojanje i brige i rad za moj tužni rod. 

Dalje evo još veće radosti, jer mi se javlja preugodna 
vijest, da se je Rechberg veoma zadovoljio sa 
prijatnim očitovanjem biskupa o meni, pa će uslijed 

toga poduzeti mjere, da se odstrane zapreke mom po- 
vratku u domovinu i mom namješten ju.« 

28. listopada bilježi Dnevnik događaj listopadske diplome; 
»Poslije četiridnevne neumorne radnje dovrših pismo na Rech- 
berga o veoma znamenitim spisima od 20. listopada, diplomi 
i manifestu.- Pisah u istom smislu kao i Strossmayeru, samo 
opširnije i točnije. Zadržao sam koncept. Na koncu ga zamolih, 
na temelju Strossmayerove preporuke, za povratak u domovinu 
i za namješten je, prikladno mojoj naobrazbi, značaju i isku- 
stvu u svijetu.« 

9. studenoga primio je Kvaternik pismo od kanonika Mli- 
narića iz Pešte, koji ga u ime Strossmayerovo pozivlje, da 
odmah dođe u Zagreb. 

13. studenoga Kvaternik je u Beču i polazi odatle u Za- 
greb, gdje se je već 26. istoga mjeseca sastala banska konfe- 
rencija za pripremu saborskih izbora. 

Bilo je potrebno sakupiti iz Dnevnika Kvatemikova čitav 
niz bilježaka o Tajnoj knjizi, jer je polemika o odnošaju Kva- 
ternikovu prema Rechbergu bila sigurno najgorče iskustvo 
Kvatemikova života. Kvaternik je iz Ziiricha prvi put pisao 
Rechbergu 12. srpnja. Nije prošlo ni pet dana, i već je imao iz 
Zagreba pismo Starčevićevo, o kojem Dnevnik kaže: »To me 
pismo uopće sadržajem ne samo rastuži, nego uvrijedi infam- 
nim sumnjičenjem nekojih, da sam austrijanski plaćenik«. Star- 
čević je dakle već dosta znao o poslima Kvaternikovim u Rimu, 
a Strossmayer je od Rechberga kasnije sigurno saznao i potanki 
sadržaj Kvaternikovih ponuda. Ipak, u javnosti nije bilo pri- 
govoreno Kvaterniku sve dotle, dok je vijećao sabor god. 1861. 
i dok nije poslije raspusta sabora nastupio oštriji režim. Raz- 
log, zašto su njegova prva pisma Rechbergu spočitnuta od strane 
»pozoraša« bio je u tom, što se je Kvaternik poslije raspusta 
sabora Rechbergu pritužio na politiku Ožegovića i Mažuranića, 
koji mu ne daju advokature. Na prve prigovore napisao je Kva- 
ternik »Njekoliko riječi mojim nazlobnikom i ozloglasiteljem« u 
karlovačkom »Glasonoši« koncem travnja 1862., a kad je »Po- 
zor« na to odgovorio, Kvaternik je objavio ponovni odgovor 

»Pozoru«. U prvom odgovoru Kvaternik nadovezuje na riječi 
Matejeva evanđelja, koje je uzeo za motto, ovako: Od napadača, 
koji mogu ubiti tijelo, možemo se braniti zakonom i putem 
pravde svjetovne, ali i javno mnijenje pozorno prati tu obranu 
hrabreći nedužno napadnuta; radi nedosežnih uzroka vječnoga 
reda, pravednik katkad i podlegne, no ipak zato ne može ga oži- 
gosati tuđa zloba ili javna nepravda, pače on tim postaje čišći, 
jer duh njegov slavi pobjedu nad tijelom, koja je pobjeda naj- 
veće blago čovječanstva. Silni događaji nam svakodnevno po- 
tvrđuju ovu istinu, i Kvaternik je o njoj »razborito osvjedočen«. 
On je samo kap u bujici naroda; kap se može izvaditi, ali se bu- 
jica zaustaviti ne da. Bio je turnut u tuđinu zato, što se drži ne- 
pomično temeljnih državnih zakona hrvatskih i »tjelovno pati« 
za svoje domoljublje. Tamo od svog političkog pojavljenja i su- 
djelovanja u domovini (26. stud. 1860.) lebdjela mu je jedino 
buduća sreća naroda, a ne ono, što želi u ovaj hip narod. Bio je 
na pr. u mađarsko-hrvatskom pitanju iznimka, dok su ga svi 
opominjali na »umjerenost«, spram opće želje naroda. U austro- 
hrvatskom pitanju stajao je i protiv saborske manjine i protiv 
negacije Stojanovićeve (većine). U pitanju srpskom izvrgao se 
je mržnji svih zavedenih pravoslavnih Hrvata, a upravo pravo« 
slavni Hrvati će zamalo biti prva potpora njegova narodne 
hrvatske politike. Izgubio on i svu privrženost osobnu, ne će iz- 
gubiti privrženost njegova ideja kod naroda. Opunovlašćuje 
ovim javno Rechberga, da ga javno demantira. Istina je, da je 
pisao Rechbergu srpnja god. 1860. i da je tražio od njega 200.000 
forinti, ali je to isto pisao istodobno i u Rusiju, jer se je tečajem 
trogodišnjeg iskustva u inostranstvu uvjerio, da je potrebno 
jedno pismo ili govor paralizirati drugim istodobnim pismo ili 
govorom, da te danas sutra momentani prijatelj ne ožeže. Rech- 
bergu je predložio, da se u Austriji provede sustav grupa; 
hrvatskoj grupi pripala bi Istra, Dalmacija i alpinski Hrvati 
(Slovenci). Ako Rechberg provede ovaj prijedlog, Kvaternik 
nije tražio od njega ni pare. 

Opadači Kvaternikovi pobrinuli su se, da se afera s ponu- 
dom »Tajne knjige« raširi u stranoj štampi. Bečki »Ost und 

West«. što ga je uređivao Imbro Ignjatijević Tkalac, ponovio 
je »Pozorove« navale u opširnom članku pod naslovom »Qua- 
ternikijade« zovuci Kvaternika porugljivo »umišljenim Aristi- 
dom«, ili jos gore, »umišljenim Talleyrandom« i variirajući 
biblijsku riječ ovako: »et stulta hujus mundi eligit Deus«. Ri- 
ječka je čitaonica radi ovih Tkalčevih napadaja doduše izba- 
cila Tkalčev list, ali tim nisu prestale raspre, koje su dirale i u 
Kvaternikovu čast. Kad je u borbi protiv Raucha obzoraška opo- 
zicija htjela, da naškodi Starčevićancima držeći ih za Raucho- 
ve saveznike, ciljala je cesto na Kvaternika, spominjući Rech- 
bergovu aferu. Gotovo neposredno prije Rakovice, Miškatović 
je u članku »Muževi« sa svom žestinom udario na oba pravaška 
vođe. Kvaternika se taj članak dojmio osobito bolno, pak*u 
»Hervatskoj« g. 1871. u nizu podlistaka pod naslovom »Gorke 
uspomene« odgovara »Zatočniku« i svim ostalim kritičarima 
svoga rada u tuđini. 

»Čitao sam ovo dana izvadak iz pisma Ljudevita Košuta, 
pisma, koje je on upravio iz tuđinstva kao odzdrav svojim 
cestitajucim mu zemljakom, koji se baš nisu mnogo obazirali 
na to, sto su istovetna plaćenička švapska pera tiskom progla- 
sila Košuta »den Diebsvogel von Ungarn«. 

Poslanicu svoju završio je pisac, glede na izraženu prija- 
telja zelju: neka bi spisao svoje »uspomene«, odbijajući tu želju 
s razloga: »što on nalazi u samopisih života najprikladnije sred- 
stvo samoveličanja«. 

Na koliko nisu čini, djela i događaji pojedinaca usko spo- 
jeni sa sudbinom i događaji naroda, imade Košut posvema 
pravo; — ako jesu, onda predmetno (objektivno) bilježenje nji- 
hovo jest i rodoljubna, jer povijesna dužnost pojedinca; bez 
toga bo se ne bi mogli ni događaji naroda razumjeti, kano ti 
nepotpuni, tamni«. »Jer su takove nepristrane uspomene puto- 
kaz i za sva buduća vremena narodnoga života«, i to nesamo 
zato, da potaknu na požrtvovno djelo, nego i da utiru putove, 
kojima se lakše ide. Uplivi susjeda na narod su kroz stoljeća 
isti, i narodni se život u stvari ne mijenja. Uspomene se obje- 
lodanjuju poslije smrti pisca, pošto povijest kontrolira samo 

izvršene čine. Kvaternik dakle ne piše svoje memoare, nego će 
priopćiti javnosti samo nekoliko izvršenih čina; on to čini radi 
svoga društvenog poštenja, pak izrično apostrofira Vončinu, jer 
je »Zatočnik« njegov list. 

»Ništa ne dira do suza čitatelja Hristova životopisa, koli 
ono mjesto, gdje se on zemljakom svojim, predbacivajućim 
mu da je zao duh u njemu, to jest da je zao, ljuto uvrijeđen u 
uzvišenom svojem dostojanstvu, tuži se gorko proti njima, go- 
voreći: »Vi pako obeščastiste mene!« To može dostojno shva- 
titi samo onaj, koj je dosta nesretan takovu gorkost duše i sam 
u životu svomu iskusiti«. Ove je uspomene »gorče za pisca 
crtati, negoli mu bijaše podnositi ih, jer se tiču života njegova, 
dakle predmet prenježni«; one su »javna optužba, kojom vas 
ja evo stavljam i izazivljem pred sudište naroda«. 

O Tajnoj knjizi ima u »Gorkim uspomenama« potanko go- 
vora. Kvaternik o tom kaže: »Hoću da razvijem stvar redom 
vremena, te ću prozboriti najprije o glavnom sredstvu, koje si 
odabrah u svrhu povratka u domovinu, za da nastavim u njoj 
političko svoje djelovanje. Takovim sredstvom scijenih punim 
pravom spis, u kojega posjed prispjeh na najmoralniji način 
(što će i sami Rusi najbolje znati; jer inače, van poštenim 
putem, bilo bi nemoguće dočepati ga se, osobito katoliku): bu- 
duć mi ga priopćio u Petrogradu za ravnan je političko ruski 
jedan rodoljub, koj već s ovim svijetom ne računa«. Kvaternik 
bilježi (prvi put u javnosti) kratki sadržaj Kunikove knjige i 
navodi, da je bila štampana samo u sedam komada. Tumačeći 
svoj odnos sa Rechbergom, spominje i onaj treći uvjet stavljen 
Rechbergu, koji nije izričito spomenut u Dnevniku »da mu se 
dade odšteta u 200.000 forinti za štetu, koju je pretrpio usli- 
jed oduzetog prava odvjetništva i za tajnu rusku knjigu«. Kod 
Bacha u Rimu bio je na savjet kneza Gučetića Ovčarevića, o 
tajni govorio je sa predstojnikom kongregacije »De propa- 
ganda fide« kardinalom Barnabo, koji mu je rekao, da Austrija 
te stvari zna. Rechbergu je podnio memorandum sa znanjem 
Starčevićevim, a u Zagreb ga je pozvao Praus u ime Stross- 
mayera, koji je onda boravio u Beču s Ambrozom Vranica- 

niem na vijećanjima o proširenju rajhsrata. U potankostima Kva- 
ternik u »Gorkim uspomenama« navodi argumenat o dvostru- 
koj diplomaciji i dokazuje, da je riječ o novcu bila nuzgredna. 
Glede pisma Rechbergu, u kojem je tobož iz busije napao Mažu- 
ranića, tvrdi, da je izrično bio ovlastio Rechberga, da rečeno 
pismo pokaže Mažuraniću. 

Ova svakako gorka epizoda, koja je doista mogla imati i 
utjecaja na loš izborni rezultat Kvaternikov god. 1871., može 
se prema objektivnoj ocjeni svesti na slijedeće: 

Prije svega osjećaji Kvaternikovi o sadržaju Tajne knjige 
nisu nikada bili bistri. Može se kao činjenica utvrditi, da nije ni- 
kada poslušao uputa Tajne knjige. U Pešti je doduše, kako je 
zabilježio kanonik Iveković, imao posjetnice s imenom Eugen 
Osipović Kvaternik; austrijske su vlasti pazile na nj kao na 
ruskog agenta, imao je rusku putnicu i rusko državljanstvo; 
- ali nije vidno učinio ni koraka za probit pravoslavno-ruske 
penetracije u onom smislu, kako je tražila tendencija Tajne 
knjige. Kad se je rastao s Rusima, koji su brzo prozreli, da 
njega s njegovim ultrahrvatskim i ultrakatoličkim nazorima ne 
mogu upotrijebiti, Tajna je knjiga za nj postala nekom amaj- 
lijom, koja ima da posluži u teškim vremenima. Kadgod bi Kva- 
ternika napala bijeda života, on bi dvostrukim zanosom i regbi 
za svijet zaslijepljenih očiju vjerovao u posebno određenje i 
svoje i različitih objekata mašte i realnosti, što bi mu ih nana- 
šala sudba. U Francuskoj iza Villafranke za nj nije bilo više 
opstanka, čini se da nije imao više nikakove emigrantske pot- 
pore iz stranih vrela. Velike osnove o Napoleonima, i princu i 
caru, pale su u vodu. Žena mu je bolesna, očajna radi nesta- 
šice i nemirna od čežnje, da se pošto poto s mužem vrati kući, 
na bilo kako osigurani kruh. Sve, što je Kvaternik doživljavao, 
bilo je i onako doživljeno s krajnjom napetošću. Prisutnost žene 
u ovoj dezolaciji u Parizu i još gorem »opušćenju« u Zurichu 
poslije neuspjeha rimskoga, pojačala je ova dnevna razočara- 
nja do neprestanih suza, do trajne krize živaca. Kvaternik u 
svom Dnevniku točno ju zove krizom duše. Dugo je kolebao, a 
kad je k razlozima i tužbama žene pristupilo saznanje, da bi 

povratak u domovinu bio moguć, da se sprema slobodnija era 
u Hrvatskoj i reforma Austrije, onda se je na mahove mogla 
javiti i ona reakcija, koja je zabilježena na nekoliko mjesta 
Dnevnika, ali je prodrla u štetnom za nj rezultatu jedino ovaj 
put. Očajan radi odugovlačenja, radi polaganih ili nikakvih 
uspjeha, Kvaternik je više puta u svoje prognaničko doba stva- 
rao zdvojne odluke, da će od idealiste postati materi jalista. 
Vidio je oko sebe, kako se može iskoristiti i revolucionarna po- 
litika; doživio je i doma i vani mnogo otpadnika. Kleo se gdje- 
kad, da će napustiti svoju hrvatsku tvrdoglavost, ali nije imao 
u sebi nikad snage zla, da posluži na štetu Hrvatske. U slučaju 
Rechbergovu poklapala se je doista vjerska i politička tenden- 
cija Kvaternikova s onim, što je on očekivao od nove Austrije; 
prevelike nade njegove uvijek su mu i u svakom ozbiljnijem 
času života mutile pogled. Tako je i sada mislio, da može preko 
»Tajne knjige« postići znamenite koristi i za se i za domovinu. 
Ako uvažimo njegove pretjerane zanose i prejaka očajanja, 
upliv žene, a napokon i dah novoga vremena, koga je Kvater- 
nik, kako je pokazao Strossmayerov poziv, pravo osjetio, ne 
ćemo se začuditi, da je ovaj sanjar, zaputivši se tobož na prak- 
tičko polje, u isti mah predlagao grupnu reformu Austrije, tra- 
žio za sebe odvjetništvo i nudio za ogromne novce »tajnu«, za 
onih 200.000 forinti, koji su imali biti neka odšteta njegovih 
stradanja. Iz Dnevnika osjećamo u svakom retku, koliki je kaos 
u to doba morao vladati u duši Kvaternikovoj. Vrhunac je nje- 
gove smućenosti u tom, što piše pače i Novoseljskom, da od 
njega ishodi rublje za »tajnu«. Postoje u Kvaternikovoj 
ostavštini bilješke iz ruskih dana, iz kojih se vidi, da je već 
onda htio pisati Novoseljskom iz inostranstva u pogledu »Taj- 
ne knjige«; bilo je to u ono vrijeme, kad je radi nemara služ- 
bene Rusije trpio glad, htio otići iz Rusije, i prijetnjama o 
»Tajnoj knjizi« osvetiti se i naplatiti za pretrpljene patnje. 
Momenat »krize duše« bio je sasvim sličan kasnijemu. Pošto se 
je spremao, kako sam veli, na bijeg iz Rusije, u kojoj je upo- 
znao egoizam »žalibog kao Slaven u slavenskoj zemlji«, dalo bi 
se razumjeti, da je tada razmišljao o tom »poslu sasvim mate- 

rijalnom«. Ali pisati Novoseljskom iz Ziiricha bijaše skrajnja 
naivnost, zato što je Novoseljski sve te tajne poznavao bolje 
od Kvaternika, a sigurno ne bi bio voljan, da žrtvuje ogromnu 
svotu od 200.000 rubalja za to, da tajna ostane tajnom. Isku- 
stvo je pokazalo, da i Propaganda i Austrija znaju za rusku 
osnovu o Svetim Mjestima. Pismo Kvaternikovo, poslano u Ru- 
siju, nije bilo plod nikakve diplomacije, nego je rođeno u ne- 
proračunljivoj uzrujanosti njegovih ziiriških dana. Kad je go- 
vor o ovim dvjema ponudama »Tajne knjige«, nije suvišno za- 
pitati, zašto Kvaternik nije taj veliki secretum ponudio ili ba- 
rem natuknuo princu Napoleonu ili francuskoj vladi. On je o 
tajni govorio Sarda Garigiju, ali — koliko se zna — nije poku- 
šao da putem svoga otkrića postigne bilo kakovu, ne materijalnu 
nego niti moralnu probit u svojim odnosima s francuskim po- 
uzdanicima. Francuska je imala i te kako ozbiljnih političkih 
interesa u pitanju Svetih Mjesta u Levantu; rusko političko- 
religiozno hodočašće sigurno bi zanimalo Jeromea Napoleona, 
a i samoga cara, jer je krimski rat u Turinu i u Parizu bio još 
nedavna uspomena. Odgovor o ovom politički možda i nelogič- 
kom postupku Kvaternikovu može se naći u tom, što je Kvater- 
nik u Turinu i u Parizu htio nastupati kao predstavnik Hrvata, 
pak je sa ovog višeg pijedestala razvijao pretežno teoretsku 
propagandu. Dok je vjerovao u neposrednu pomoć Napoleonida, 
nije ni mislio na to, da bi njih ruska knjiga možda više zani- 
mala negoli hrvatske tužbe. Kad su se survale nade u fran- 
cusku pomoć, tada se je Kvaterniku »Tajna knjiga« prikazala 
kao posljednje sredstvo, da se povrati u domovinu. 

Čežnja za domom, koja je bila dvostruko jaka kod sirote 
žene njegove, istrgnute iz građanske sredine i bačene u osku- 
dan život emigracije, objašnjuje psihološki dovoljno muku, 
koju je s »Tajnom knjigom« mučio Kvaternik. U političkom 
pogledu treba reći, da se ovaj dio Kvaternikovih odnosa s Rech- 
bergom nije ni spominjao za sve vrijeme političkog djelovanja 
Kvaternikova kod kuće, dok nije na javu izišla optužba nje- 
gova protiv Mažuranića. Ne trebamo vjerovati, da je Ante 
Starčević odobravao pisma Kvaternikova Rechbergu, pak se ni 

ne radi o tom, da li ih je on bio voljan pokriti svojim moral- 
nim autoritetom. Važnije je, da je Strossmayer, koji je kod 
Rechberga zagovarao Kvaternika, sigurno znao za sve potan- 
kosti, pa je ipak, kako svjedoči Miškatović, držao Kvaternika 
»kao jaje na dlanu«, nukao ga da piše i plaćao tiskarske troš- 
kove za njegove njemačke filipike protiv Mađara. Čitava afera 
o »Tajnoj knjizi«, koju je u »Zatočniku« nastojao izrabiti Ivan 
Vončina, inače poznat kao najneskrupulozniji politički akter u 
Hrvatskoj onih vremena, svađa se na Kvaternikovu naivnost. 
Njemački Sektionsrath, koji mu nije rekao niti pravog svog 
imena, a u hotelima se zapisivao pod lažnim adresama, bio je 
po svoj prilici spretan detektiv Rechbergov, koji je izvukao iz 
Kvaternika ono, sto je Austrija o »Tajnoj knjizi« htjela znati. 
Ponude o novcima i prijetnje materijalizmom bile su poslije 
toga jednako suvišne. Amajlija »Tajne knjige« nije mogla dje- 
lovati naprosto zato, što se je Kvaternik odlučio u Zuri ehu za 
»praktičnost«. A tomu nije bio vješt ne samo tada, nego ni za 
cijelog svoga života. 

SABOR 


GOD. 


1861 


Položivši zakletvu ban Josip Šokčević rekao je u prvoj sabor- 
skoj sjednici: »Ako se u prošlost našu obazremo, četiri najzna- 
menitija odsjeka u javno-državnom životu naroda našeg nala- 
zimo. Prvi: kad smo s početkom dvanaestog stoljeća kralja 
ugarskog Kolomana za našeg kralja odabrali, kad smo ga u 
Biogradu krunili i svetom zakletvom i njeg i sve nasljednike 
njegove zavjerili, da će naš ustav i naše javno pravo vazda 
čuvati, braniti i neoskvrnjeno uzdržati. — Drugi: kad smo u prvoj 
polovini 16 . vijeka sada sjajno vladajući dom za našu nasljed- 
no vladajuću kraljevsku kuću odabrali. Treći: kad smo počet- 
kom osamnaestog stoljeća pragmatičku sankciju sasvim samo- 
stalnim i nezavisnim načinom poprimili. Četvrti: kad smo se 
godine 1848 . za narodni spas i političku nezavisnost našu, sna- 
gom duha i junačke mišice borili. 

Evo nam sad, gospodo, petog i možebit najvažnijeg odsjeka 
u narodno-državnom životu našem, evo nam sabora god. 1861 ., 
koj nekim načinom nastavom sabora 48 . godine nazvati mo- 
žemo. Vi ćete, čestita gospodo, slavni naroda našeg zastupnici, 
osim najvažnijih unutarnjih pitanja, riješiti imati državopravne 
odnošaje naše naprama susjednim narodom, koji pod krunom 
sv. Stjepana žive, s kojimi smo mi tečajem stoljeća sreću i ne- 
sreću dijelili. 

Ne ima dvojbe, da po javnom pravu našem, stvar tu po ne- 
zavisnoj volji i odluki našoj riješiti imamo«. 

Banska povelja ističe »neoskvrnjenu vjernost, neporočnu 
vječnu službu i velike mnogobrojne usluge«, »rijetku i izvan- 
rednu vještinu u rukovanju i obavljanju poslova javnih, krasne 
i izvrsne darove uma i srca, i vrlinu u svakovrsnih strukah voj- 

ničkih i građanskih« u Josipa Šokčevića. Preobilne ove pohvale 
idu na račun kuri jalnoga stila onoga vremena. Ako se i smanje 
na objektivniju mjeru, ostat će činjenica, da je Šokčević, da- 
kako uz suradnju Mažuramća i Priče, umio inaugurirati i kao 
predsjednik voditi sabor sa svečanošću, koja je dolikovala času. 
Šokčević je dočekan s oduševljenjem i njegove riječi o važnosti 
sabora bile su zaista mišljenje i osjećanje ne samo njegovo, nego 
i čitavog sabora i naroda. Listopadska diploma potekla je iz 
težnje, da se stvori jaka i jedinstvena Austrija; put k tomu 
imao je biti, za razliku od prošlosti, put ustava. Početak i konac 
kratke saborske periode obilježuju ogromnu razliku u tempera- 
turi. No pored svih sukoba, koji su nastali u samom saboru tije- 
kom vremena, treba priznati, da je sabor bio prožet idealnim 
parlamentarnim duhom. Naši oci bijahu tada svijesni svoga do- 
stojanstva. Neprestano se u govorima ponavlja vjera, da su 
ustavna prava moguća samo ravnopravnom suradnjom kralja 
i narodnog zastupstva. Saboru je prethodio sastanak zastupnika, 
na kojem se je raspravljalo o obrascu banske prisege, pošto se 
je po drevnom pravu ta formula priopćivala saboru od kralja 
na odobrenje. Za zakletvu Šokčevićevu bijaše određena for- 
mula, kojom je zaklet ban Jelačić. Za ustoličenje Šokčevićevo 
bio je određen kao kraljevski zamjenik stožernik Haulik. Po 
želji odbora za previđenje formule zakletve, Haulik je zamolio 
brzojavno kralja, da bi se promijenio tekst prisege. Odbor, ko- 
jem je predsjedao grof Julije Janković, tražio je, da se u pri- 
segu umetne: Njegovo Veličanstvo »koje se kao kralj apoštol- 
ski, Ugarski, Dalmatinski, Hrvatski, Slavonski i t. d. tečajem 
sadašnjih sabora Ugarske i trojedne kraljevine kruniti ima«, 
da se istaknu temeljna prava i cjelokupnost trojedne kralje- 
vine i da se mjesto oznake »zakoni državni« upotrijebi oznaka 
»zakoni ovih kraljevina«. Razlika između prisege propisane od 
kralja i ove koju je želio još nekonstituirani sabor jest u tom, 
što je naglašena obveza kraljeva, da se u ustavno vrijeme od- 
mah kruni i što je vjernost austrijskim zakonima zamijenjena 
vjernošću hrvatskim pravicama i zakonima. Mažuranić je opo- 
minjao, neka se ne gubi vrijeme ceremonijama; kralj nije pri- 

stao na promjenu obrasca prisege. Epizoda je ipak odala još 
prije ustoličenja Šokčevićeva onaj jaki ustavni i slobodarski 
duh, koji je vladao raspravama sve do konačnoga odbijanja 
kraljevskog prijedloga o ulasku u rajhsrat. Predloženi su smje- 
sta prosvjedi, što je ban imenovan bez vijećanja o prisegi i bez 
trojnog prijedloga sabora. Kvaternik je, prije ulaza Šokčevi- 
ćeva, interpelirao o abdikacionim spisima. Šokčević je sam sebe 
označio ustavnim banom i ispričavao prošlost, koja je ostavila 
brazgotina u narodnom i državnom životu. Ustrojstvo županija 
i saziv sabora označuje novi duh vremena. Banov je govor bio 
zaista zanosan; sabor ga je u drugoj sjednici ushićeno pozdra- 
vio, jer se je zbilja činilo, da ban i sebe smatra članom ustav- 
nog sabora. Od mnogo sjajnih riječi nije se osjetio pasus poli- 
tički, u kom je Šokčević, razigravši zastupnike navještenjem o 
pristupu Dalmacije, označio zadaću sabora, kako je shvaćena 
na dvoru. »Naposljetku — reče Šokčević — Vi ćete, slavna go- 
spodo, riješiti imati odnošenje naše naprama cjelokupnosti car- 
stva našeg, koje je svim narodom ravnim načinom potrebno, 
osobito nam Slavjanom, koji želimo u uži savez sa ostalimi Sla- 
vjani carstva stupiti. Ja mnijem: da će narodi rado uz cjelo- 
kupnost pristati, pošto će u njoj garanciju i zaštitu svojih na- 
rodnih i ustavnih prava, svoje sreće i razvitka ugledati. — Mni- 
jem: da ce sabor u tom obziru onim pravcem udariti, kojega 
se je sabor naš godine 1848. držao.« 

Ako sav ostali nakit govora banova pripišemo njegovoj go- 
vorničkoj spretnosti, ovaj odsječak sadržava bez sumnje misao 
Mažuranićevu. Ali Mažuranić se je prevario računajući, da će 
veselje radi ustavne ere zatrti uspomene na nedavnu prošlost. 
1848. nije se u Hrvatskoj dala povratiti zato, jer je između 
Jelacica i Šokcevica stajalo strahovito iskustvo centralističke 
ere. Mažuranić je kusao preko Priče t. zv. prijedlogom osred- 
njeg odbora, da ostavi otvorena bar tajna vratašca za rajhsrat. 
Kad je Šokčević poslije dugih zavlačenja bio prisiljen da kao 
predsjednik sabora stavi izravno jednostavno pitanje, pristaje 
li sabor na to, da Hrvatska i Slavonija udioništvuje na carstve- 
nom vijeću, nije ustao niti jedan jedini zastupnik, dok je na 

protivno pitanje ustao čitav sabor. Trebalo je pedeset i pet sa- 
borskih sjednica, da se na ovaj način odbije najvažniji dio 
kraljevih propozicija. Uz različne incidente, koji su sabor nu- 
kali na neprestane prosvjede, čitava se rasprava saborska usre- 
dotočila oko osnovnog pitanja, hoće li Hrvati da sebe proglase 
najprije dijelom Austrije, a zatim da urede svoj odnos prema 
Ugarskoj. Posljedak svih rasprava bijaše u stvari negativan, 
ali su te rasprave dale prilike, da se hrvatsko pitanje razvije 
sa ozbiljnošću, poznavanjem povijesti i sa sviješću o važnosti 
odluke, kako se doista nikada nije dogodilo u tolikoj punoći 
od vjekova. 

Naproti dvjema prijedlozima, Pricinu, koji je tendirao pre- 
ma Beču, i Stoj ano viče vu, koji je tendirao prema Pešti, Kvater- 
nik je iznio svoju osnovu o budućim odnosima u habsburškoj 
monarhiji. Osnova je potanka i obrazložena na široko. Sabor 
ju je slušao s poštovanjem i zaključio, da se govor Kvaterni- 
kov odmah štampa i razdijeli. Govornici svih struja priznavali 
su Kvaternikovu prijedlogu idealizam, ali su i sumnjali, da li 
se da izvesti. Ante Starčević ga je usvojio i hvalio, ali je ipak 
glasovao za Stojanovića, pošto Kvaternikov prijedlog ne bi ni- 
kako mogao proći. Govor Kvaternikov i njegova osnova nisu 
imali konkretnog političkog rezultata, ali je Kvaternik u ugledu 
tako poskočio, da je u prvoj polovici saborskog zasjedanja za- 
sjenio i samoga Starčevića. 

Govor je u svom teoretskom dijelu prva izrađeni ja teorija 
pravaštva. Prošlost njegova naroda uči ga, da mu jošte danas 
odzvonilo nije. Prije hiljadu trista godina dio praotaca naših 
spušta se na jugoistok Evrope i spasava cara Heraklija od ra- 
zora avarskoga. Kasnijoj franačkoj navali Hrvati se odrvaše 
tako, da po riječima cara Konstantina bijahu slobodni i svojega 
prava. Sjeverni Hrvati iznikoše iz lica zemlje, stopiše se u slo- 
vinske narode, jer svršiše zadaću svoga života. Praoci naši juga 
europejskoga suzbiše Tatare. Eno u saboru potomak junaka 
hrvatskog Martina Dragoša, praoca grofova Draškovića. Ta- 
tarski narod, koji već više od polovine svijeta pod sebe spravi, 
nađe grobove svoje na hrvatskom Grobničkom polju. »Badava 

po većputih pomagasmo bosansko-hrvatsko kraljevstvo iz tur- 
skih pandža osloboditi; ono pade tako dobro ko i bugarsko, 
srpsko, grčko i arbanasko. Zasužnji se Ugarska; a pade Bu- 
dim grad, ali Ture Zagreba grada nikada ne dirnu!« Najveći 
junak turskoga naroda Ahmed Ćuprili-paša reče: »Sa njemač- 
kima vojskama lako je izaći, ali Hrvati pokazuju neobuzdanu 
drzovitost«. Ova četiristogodišnja borba, koja se tekar prije 
sedamdeset godina dovrši, dakle o kojoj starci naši i kazivati bi 
znali, dokazuje, da Bog bdije nad narodom našim. Naumili smo 
budućnost naroda na zdravom umu političkom i čestitom srcu 
osnovati. Ovo je čas našega života ili smrti narodnopolitične. 
Nesretna je misao, da ćemo biti skučeni pod Beč, ako ne bude 
s Budimom ništa. Neki navode, »da smo preslabi sami svoju 
slobodu uzdržati«, da dokažu, da je potrebna realna unija 
Hrvatske s Ugarskom. »U tom pogledu mogu pozornost visoke 
kuće na jedan epizod od godine 1848. obratiti, kada se u ono 
vrijeme, upravo u ovoj kući o jakoj, jednoj itd. Austriji općim 
mnijenjem zaključivalo, tad povikaše neki iz ove galerije gore: 
»Jezik vam do grkljana iščupati koji ste za tu ideju«. Deset 
samo godina iza toga minu, a ja pitam: tko imadijaše pravo 
»opće li mnijenje« ili pojedini glasovi?« — Vrijeme je sudac, ali 
jao onda kad vrijeme pravdu kroji! Ne meći prste med vrata, 
jer će ti ih stisnuti vrata. S Ugarskom je moguć ne realni, nego 
jedino politički savez, savez krvi i pobratimstva. Mi moramo 
odlučivati po našoj slobodnoj volji. Mađari svojataju naše ju- 
nake. Ekonomski bila bi realna unija s Mađarskom štetna za 
nas, jer Ugarska mora nositi novčane posljedice svoje bune. 
Nije istina, da Hrvatima na sadašnjem raskršću preostaju samo 
dva puta. 

»Većina hrvatskoga naroda u Austriji živućega sakupljena 
je evo kroz zastupnike svoje zakonitim, starodavnim običajem 
na ustavnom saboru svome, da suverenom svojom voljom o bu- 
dućoj svojoj sudbini vijeća. 

Narod trojedne kraljevine, ne da se tajiti, nalazi se u ovaj 
par osakaćen na slobodi i cijelosti svojoj; došao je da vijeća 
o tom, kako da se to ispravi. Svi se u tome slažemo, da to inače 

biti ne može, ako ne: »ustanovljenjem novog državo-temeljnog 
zakona, koji će sve dosadan je oživiti i u prvanje stanje uspo- 
staviti, za da se odnošaji naši napram susjedah izravnaju. Svi 
smo također tog mnijenja, da taj korak bude na temelju ustav- 
nosti sagrađen, inače bio bi bez temelja, dosljedno, nit zdanje 
stajati ne bi moglo. 

Stoga, gg. zastupnici naroda! ja predlažem: »da se narod 
trojedne kraljevine hrvatske-slavonsko-dalmatinske iz nazočnog 
sabora svoga sa vladajućim kraljem svojim u dogovor ustavni 
stavi, te tim načinom odnošaje svoje napram Ugarske i Au- 
strije, svojim koristima i probitcima shodno, na temelju svojih 
starodavnih ustavnih prava kao i državo-temeljnih zakona duhu 
i zahtijevanjima vremena odgovarajući uredi, te novim držav- 
no-temeljnim zakonom posveti. 

Za moći ovu svrhu postignuti, svrhu toli bitnu, od koje sva 
bolja budućnost naša zavisi, ja kao temelj te bolje budućnosti 
stavljam: 

a) slobodno uređenje odnošaja krune i države hrvatske na- 
prav Austrije; 

b) savez obrane s ugarskom državom«. 

Kruniti se imade kralj u Zagrebu. Austriju nije moguće 
ignorirati, jer ona opstoji faktično. Njeno bivstvo prilagodio je 
Kvaternik najstrožoj hrvatskoj ustavnosti. U govoru ogradio se 
je naročito od prigovora revolucionarnosti. Njegov prijedlog 
temelji se na pokretu evropejskih država, jer je pitanje hrvat- 
sko europejske važnosti. Za svoj ustav Kvaternik traži među- 
narodnu garanciju i jamstvo za teritorijalnu cjelokupnost u 
svakom slučaju, a, za slučaj rasapa njemačkoga saveza, i pri- 
stup slovenskih pokrajina. U međunarodnim odnošajima car 
austrijanski je zajedno kralj hrvatsko-slavonsko-dalmatinski po 
pragmatičkoj sankciji, ali on vlada državom hrvatskom isklju- 
čivo kao ustavni i legitimni kralj sveukupne kraljevine Hrvat- 
ske. Kruna i kraljevina Hrvatska nezavisna je i suvereno-samo- 
stalna i napram ostalih država, kraljevina i zemalja habsburš- 
koga doma. U kraljevski naslov umetnut će se »kralj sveukupne 
Hrvatske kraljevine«. Kruna i kraljevina Hrvatska slobodna je i 


116 


nezavisna spram krune i države Ugarske, ali hoće stupiti u 
politički savez s narodima ugarske krune i države u svrhu 
uspješnijeg branjenja slobode i ustava. U potankostima o 
državo-pravnom ustrojstvu trojne kraljevine predlaže Kvater- 
nik, da se u Zagrebu ustroji »kraljevsko državno vijeće«, koje 
će imati puno vlasti ministarstva. Prvi predsjednik državnoga 
vijeća sjedi u Beču kao ministar-posrednik uz ustavnog kralja 
hrvatskog. On opći s austrijskim ministrima rata, inostranih 
djela, pjeneznih i trgovine kao njima posvema ravnopravan, 
a ne kao austrijski ministar, nego kao zastupnik ustavni kralja 
i naroda trojedne kraljevine. Bez privole sabora ne smije se 
odlučivati o ratu i miru niti se smiju dizati novaci. Ako bi došao 
u pogibelj ustav hrvatski ili ugarski, imade se taj predsjednik 
sporazumjeti s načelnikom vrhovne oblasti Ugarske kraljevine 
o zajedničkim mjerama i koracima, da se pogibelj u korijenu 
utuši. Državno vijeće odgovorno je isključivo kroz sabor na- 
rodu. Kraljevska odluka ne vrijedi bez kontrasignature prvog 
predsjednika državnog vijeća. Hrvatski se sabor državni mora 
sastati najmanje svake treće godine. Ima se osnovati u zakonima i 
povijesti utemeljena »narodna hrvatska vojska«, koja će pri- 
seći kralju kroz hrvatski ustav, a zapovijedat će joj »vrhovni 
kraljevine kapetan«, odgovoran saboru. Ta vojska stoji i vojuje 
pod narodnim trojedne kraljevine grbom i barjakom troboj- 
nim. U vrijeme mira sastoji se narodna vojska hrvatska samo 
iz narodnog »šerežanstva«, te bdije na nutarnji mir i red zemlje; 
brani sigurnost ustava, slobode, osobe i imutka. 

»§ 54. Narod dakle trojedne kraljevine hrvatske-slavonsko- 
dalmatinske upira garancije bolje budućnosti svoje na slijede- 
ćim uvjetima ovog temeljno-državnog zakona: 

a) na zakletvi kralja i diplomi krunidbenoj; 

b) na saboru svome; 

c) na odgovornoj saboru državnoj vrhovnoj domaćoj vladi; 

d) na narodnoj vojsci svojoj; 

e) na zavezu obrane i pobratimstva s ugarskimi narodi; 

f) napokon: ako moguće, na isposlovanju s ugarskim sa- 
borom garancije velevlastih Evrope; i to onda, kad se opće- 

europejska razmirica međunarodnimi ugovori uređivala bude, 
da se i na taj temeljni naš zakon obzir uzme.« 

Iz ovih glavnih crta Kvaternikova prijedloga slijedi, da je 
njegova osnova ustava u svojoj praktičnoj suštini imala od 
prilike ostvariti ono, što su kasnije dobili Mađari svojom 
»ugarskom kućom«, u Beču. Predsjednik hrvatskoga državnoga 
vijeća boravio bi u Beču, dakle se državnim središtem smatra 
Beč, i prema tomu Kvaternikova osnova računa sa snagom 
Austrije. Što bi zapravo imao značiti politički savez s Mađa- 
rima, to nije potanje razjašnjeno u praktičnom dijelu Kvater- 
nikova prijedloga. Njemu je bilo do međusobne pomoći hrvat- 
sko-mađarske u obrani ustava, i s tim je mogao postići odo- 
bravanje tadašnjih unionista, premda u dotičnom paragrafu ne 
govori o mađarskom narodu, nego o narodima Ugarske. S druge 
strane Kvaternikova je osnova trijalistička, s oslonom egzeku- 
tive na Beč; s tim bi donekle bilo udovoljeno propozicijama, 
pak su zato Kvaternikov prijedlog mogli hvaliti i neki centra- 
listi, ali sve ove praktične uredbe, koje doista nisu bile a limine 
neprovedive, imale su samo sekundarnu važnost prema onim 
jamstvima međunarodnoga značenja i ustavnih restrikcija, koje 
bi od Austrije bile učinile englesku monarhiju. Kvaternikova 
osnova postigla je općeniti pljesak; po zaključku sabora bila 
je odmah štampana i razdijeljena, ali za nju glasovao nije 
nitko, jer nije nitko vjerovao u ta jamstva. Jedni su tražili 
oslon na austrijske Slavene, drugi na Mađare. Kvaternik je 
odabrao treći put, i zato je ostao sam. Branio je svoj prijedlog 
još u dva navrata odgovarajući na prigovore svih predgovor- 
nika. Njegov parlamentarni uspjeh nije bio oslabljen time, 
što su na koncu pobijedili unionisti, jer je Kvaterniku bilo 
više do toga, da u velikim pogledima dade svoj pogled na 
prošlost i zadaću hrvatskog naroda, na budućnost Austrije i 
na opći položaj u Austriji. Govor je djelovao poglavito tim, 
što je njim iznio gotov tehnički elaborat o funkcijama državnog 
vijeća i o odnosu ove hrvatske vlade prema bečkom ministar- 
stvu. Ni prijedlog osrednjeg odbora, a ni zaključak sabora o 
pregovorima s Mađarima nisu imali izrađenih potankosti. Kva- 

ternik podaj e paragraf irani ustav obzirući se na sve eventual- 
nosti. Pošto je svoj prijedlog pročitao i obrazložio, kao jedan 
od prvih govornika u raspravi, dao je on toj raspravi velike 
obrise. Još više: Kvaternik je u svom govoru povezao hrvatsko 
ustavno pitanje s međunarodnom situacijom. Njegovi histo- 
rijski dokazi kao i pogled na Europu gotovo su jednaki 
onima, što ih je razvio u svojoj knjizi »La Groatie et la con- 
federation italienne«. Isto tako su raspredanja o savezu s Ma- 
đarima osnovana na njemačkoj štampanoj Kvatemikovoj po- 
lemici sa Szalayem. Govor je najozbiljnije pripravljen, i kad je 
štampan i razdijeljen članovima, ovo se je izdanje moralo 
smatrati, u najmanju ruku, znamenitom političkom studijom. 
U duplici i replici Kvaternik se govornički usavršava tako, 
da govor dobiva bujnost i dramatičnost izraza. U ostavštini 
nađena je bilježnica s ekscerptima iz Bautaina: »0 umjetnosti 
govorenja u javnosti«. Što duže traje sabor, to se jasnije vidi, 
koliko se brinuo, da svoj oblik izgradi prema uputama knjige 
o govorništvu, napisane od Francuza, dakle čovjeka, za koga 
je vještina govora uvjetni dio svake političke i parlamentarne 
karijere. Drugi govor o prijedlogu ustava ima početak velike 
emfaze: 

»Preuzvišeni gospodine bane! Slavni zastupnici naroda! Da 
ja iz dosadanjeg vijećanja vrh pitanja odnošaja naših spram 
Ugarske vođenog ne bi bio osvjedočen, da hotomično gluhim 
ušesima pjevam, da pred hotomično zatvorenima očima različite 
političke boje razvijam: to bi ja ovako po prilici obraniteljni 
prijedloga moga govor, u nadi, da će isti povoljnim uspjehom 
ovjenčan biti, začeo, otvoreno pitajući poslije iskusa javno i 
osebno učinjenog, sakupljenu gospodu zastupnike naroda: Jeda 
li će klete i potmajne grožnje ubojitih jatagana i smrtonosnih 
cijevi? jeda li beznačajna i podla težnja za tuđinstvom? jeda 
li nenavist, laskanje, lakomišljenost ili glupost politička? jeda 
li će napokon strah ii trepet odlučiti sudbinom naroda ovoga 
u odlučnom i svečanom tom momentu, sada, gdje se ne radi 
toliko o biću ili nebiću — vrh toga bo bdije viša sila i moćnija 
ruka — no o povjesničkoj i narodnoj časti ili beščasti za svu 

budućnost našu? Ili će pako odlučiti u tom pitanju odnosa ja 
naših spram Ugarske i Austrije bistri inače hrvatski um, po- 
vjesnički li ponos hrvatskoga imena? ili ne će li valjda nepo- 
bitni razlozi, čestito srce, te ljubav sinova trojedne ove kralje- 
vine k slobodi i otadžbini razmrsiti čvor pitanja, od kojeg 
zavisi, da nas narodi Evrope počituju ili preziru; da obrazo- 
vanost evropejska u nas nadu stavlja, ili da nas sažaljuje? Da, 
gospodo zastupnici naroda! tako bi ja pitao ovu visoku kuću, 
da ne bi bio uvjeren, ko što jurve napomenuh, da gluhima 
pjevam; ali znajući to, tad mi je ležeće, da barma pred licem 
svijeta i naroda, kog zastupam, opravdam poduzeće svoje, koje, 
ako će i pasti, neka barma slavno padne, neka padne tako, da 
vi svi gospodo ovdje prisutni u savjesti i umu vašem osvjedočeni 
ostanete, da pravednu, mogućnu i praktičnu stvar predložih i 
branih, da se tajno u srcih vaših pitali budete: zašto ne bra- 
nismo pravednu stvar: ne imadosmo bo čista razloga ustegnuti 
pravednome nastojanju privoljenje i odobrenje svoje!« 

Ovaj apel sa mnogo patosa i visoko naglašenim retoričkim 
pitanjima, sa klimaksom glasa i kretnje podsjeća na očite uzore. 
Izgradnja je govora takova, da je govornik očito mnogo puta 
čitao, i to glasno čitao svoga Demostena i svoga Bossueta. U 
trećem govoru, kako je štampan u saborskom dnevniku, raz- 
dijeljeni su pojedini odsjeci zvjezdicom. Očito je, da Kvaternik 
kao govornik ne improvizira, nego se pripravlja, kako će svoju 
misao izraziti također s retorskim efektom. Starčević govori 
Škrtom izrekom, suzuje svoju misao na malo riječi, koje ne- 
maju obline, sve je kod njega regbi maljem raspršteni kamen. 
Kvaternik je u govoru sličan onim goranskim tesarima, koji 
otešu od debla gredicu glatku i za promet gotovu. 

Sabor god. 1861. radikalizirao se silom prilika. Oni, kojima 
je bilo povjereno, da ishode pristanak sabora na kraljevske 
propozicije, upotrebljavali su u saboru taktiku, da maskiraju 
istinsko mišljenje saborsko time, što bi sabor izrazio kralju 
lojalnu zahvalu, koja bi vrijedila kao znak susretljivosti. U 
Beč je poslana deputacija na poklon. Ali ni taj put, kao ni u 
vijećanju o adresi, nije Mažuranićevcima uspjelo, da sabor pri- 

kažu sklonim ulazu u rajhsrat. Kad nije uspjela taktika maski- 
ranja, prešlo se je na krupnije oružje. Carska naredba pro- 
glasila je zaključke rajhsrata obvezatnima, makar Mađari i 
Hrvati ne izaslali u nj svoje zastupnike. Graničarskim zastup- 
nicima zabranjeno je iznašanje krajiških tužba. Igrala se dvo- 
struka igra; kralj je Strossmayeru kao predsjedniku saborske 
deputacije kazao, da Hrvate čeka na Istoku velika zadaća, ali 
da zato mor^ ostati Krajina. Kvaternik je zadovoljan prvom 
polovicom kraljeve izreke, a žali drugu. Ali ni prva polovica 
nije bila službeno objavljena. Sukobi između sabora i bana 
bivaju sve češći. 15. svibnja održana je tajna saborska sjednica 
radi toga, što je predsjedništvo namjesništva izdalo naredbu 
municipijima, da proglase veljački patenat, koji je, kako je 
poznato, ograničavao ustavna prava, pa i ona, koja su bila 
zajamčena listopadskom diplomom. Uložen je prosvjed, govo- 
rilo se o izdajstvu domovine. Par dana prije toga uzrujan je 
sabor radi poziva, što ga je ugarska kancelarija upravila hrvat- 
skim velmožama, da dođu na ugarski sabor. Već u desetoj sa- 
borskoj sjednici Kvaternik obilježuje položaj strahovitim slut- 
njama: 

»Prvi svibanj 1861. teško je osvanuo hrvatskomu narodu, 
i da ovog pisma nije, to bi ipak bio prigovorio, dočim soldati 
s bajoneti po Zagrebu trče, dočim nas Beč bije, bije nas i 
Budim, mi sjedimo med dvije vatre, med dva stolca, hoćemo 
li pasti ili ne, narod koj se u takovom položaju nalazi, kao naš, 
nije moguće da ima budućnost, ako se ne bude odlučio, da ide 
ili lijevo ili desno. Gospodo zastupnici naroda! naši velikaši 
pozivaju se u Budim, kraljevske propozicije pozivaju nas u Beč, 
kud ćemo? hoćemo li dvostruko ropstvo?« »Ovakova perfidija 
neka se ne igra s nami, tu ne vlada niti državni razum, niti 
poštenje, tu se sudi danas ovako, sutra onako; ja sam osvje- 
dočen, da ako bude bečka vlada ovim putem pošla, pre jasni 
dom za 3 godine mora prijestolja lišen biti; mi moramo dakle 
vladara odlučno opomenuti, da će ovakovi ljudi dinastiju 
upravo baciti.« »A da se u buduće našoj domovini ne nose štete 
takovimi spletkami, predlažem: 


121 


1) da sabor izjavi, da svaki, koj bi se usudio proti cjelo- 
kupnosti hrvatskog naroda budi činom ili savjetom raditi, ima 
se smatrati izdajicom domovine; 

2) da svaka pojedina osoba, ili municipij, koj bi se usudio 
bez dovolje ovog sabora, budi kod kojeg god drugog zakono- 
tvornog tijela udioništvovati, ima se smatrati izdajicom do- 
movine. 

Zakon o izdajicama domovine primljen je, uz neke 
ispravke; o pohodu u Peštu prije pregovora s Mađarima ne 
može biti govora, ali ban Šokčević sa svojim nastojanjima, da 
podupre prijedlog osrednjeg odbora, dolazi u neugodan polo- 
žaj, da bude od sabora desavuiran u javnom glasovanju. De- 
bata o adresi nije se mogla ni provesti, jer bi adresa po svoj 
prilici remonstrirala oštro protiv kraljevih naredaba i protiv 
ljudi, koji su oko kralja. Sabor je 12. studenoga raspušten. O 
dojmu raspusta piše Kvaternik u Dnevniku: »U tom reskriptu 
se vrijeđaju najsvetija prava našega naroda. Vrijeđa se i naša 
osobna čast, jer nam se zlobno i lažno podmeće ono, o čem 
naš sabor nije nikada snivao, da želimo t. j. uspostaviti feuda- 
lizam! Prokleta ruka, koja je to napisala i kralju na potpis 
podmetnula. Odgovarat će pred Bogom i narodom za tu bogo- 
mrsku potvoru, kojom nas htjede ocrniti pred Evropom. Proti 
toj infamiji htjedoh odmah iza čitanja reskripta prosvjedovati, 
ali mi ban ne dade do riječi. Grozna indignacija zavlada cije- 
lim saborom.« 

»Od toga dana začimlje nova i sretnija faza u hrvatskoj 
povijesti.« 

»Sav je grad zbunjen i smeten.« 

Sabor je raspušten, i to znači za Kvaternika sretniju fazu 
u hrvatskoj povijesti. Eto čitave razlike između onoga Kvater- 
nika, koji se je vratio u domovinu vjerujući Strossmayeru, i 
onoga Kvaternika, koji sada proklinje Mažuranića. Sabor god. 
1861. ne bijaše dakle samo raskršće narodno, nego i raskršće 
Kvaternikova života. Vratio se je doma da riječi listopadske 
diplome ispuni stvarnim jamstvima za hrvatsku ustavnost. 
Donio je sa sobom iskustvo o savremenoj monarhiji, koja mora 

počivati jedino na sporazumku kralja i naroda. Naglasi vao je u 
saboru vazda čast naroda i njegov ugled u Europi. Išao je o bok 
Strossmayeru tako daleko, da je predlagao čvrstu ustavnu svezu 
s Austrijom. Reskript o raspustu sabora morao je Kvaternika 
ujesti za srce zato, što je pored svega naglašivanja historickih 
pravica narodnih bio daleko od svakog feudalnog shvaćanja; 
njegova dosljednost u tom bijaše tolika, da u svojoj osnovi 
ustava hrvatskog ne govori o banstvu, zamjenjujući bana sa 
ministrom. Pokazalo se, da su moderne ideje o ustavu i parla- 
mentarizmu, koje je naročito on uveo u rasprave sabora, bile 
samo teret. 

Ne može se ovdje razlagati svaka faza saborskoga zasje- 
danja, jer je važnije za naše poglede istaknuti one momente, 
koji su bacili sjenu unaprijed na Kvaternikov daljnji razvoj. 
Starčević je stvari i ljude poznavao iz bližega, ali je u sabor 
došao nešto kasnije. Kvaternik je radikalni ustavnjak prvih 
sjednica i budi simpatije kod mnogih, na koje će u budućnosti 
računati u svojim pre vratnim osnovama. Kušlan, Janković, 
Drašković, Jakovčić, Žuvić, Zlatarović, Pacel, Vrdoljak, Ku- 
kuljević, Šram, Jakić, Vardijan, Levin Rauch, sve su to nje- 
govi saborski drugovi. Ušao je u sabor kao političar, koji je 
htio biti konstruktivan, a završio obračunavajući sa Strossma- 
yerom i veseleći se, da »Pozor« pri raspustu piše o grijehu 
svojih ljudi. God. 1861. gonila je Kvaternika na lijevo. Između 
njegova ustavnog prijedloga i nazora koje je razvijao u »Her- 
vatskoj« deset godina kasnije, stoji ogroman jaz. Pritisak Au- 
strije približio ga je, ako još ne Mađarima, a ono ipak unio- 
nistima. Saborska godina za nj je godina obrata; načela su 
već utemeljena, ali se ustavno sredstvo pokazuje preslabim, 
da budu izvedena. Naročito poslije nasilnog odstranjenja Kra- 
jišnika iz sabora za Kvaternika nema izmirenja s Austrijom. 
Krajiška epizoda u saboru god. 1861. odlučila je o raskršću. 
Trebalo je još samo progona kaznenog, da Kvaternik odabere 
put, koji je vodio u Rakovicu. 

PROGONI 


»Ne samo Poljaci pravi, nego i Bakunjin, i Hercen, i E. 
Kvaternik, i Frič, uopće svi muževi, koji nastoje o sreći i slo- 
bodi domovine svoje, progonjeni su.« Ante Starčević pišući 
ove riječi imenovao je Kvaternika kao četvrtoga uz trojicu 
revolucionaraca. Za Friča znamo, da je Kvaternika uveo u 
urotu naroda i narisao mu uzorak onoga istoga pečata, kojim 
je potvrđen jedan jedini akt vlade u Rakovici. Bakunjina je 
Kvaternik jednom htio posjetiti, ali ga nije našao. Hercena ne 
spominje nigdje, premda je »Kolokol« Hercenov postojao već 
prije Kvaternikova dolaska u Rusiju. Uostalom od sve trojice 
dijeli Kvaternika njegova religioznost i njegov isključivo hrvat- 
ski patriotizam, bez ikakve primjese socijalizma ili međuna- 
rodnog revolucionarstva. U tuđini Kvaternik, koliko se znade, 
bio je samo na crnom spisku Austrije; turinska policija izdala 
mu je pohvalnu svjedodžbu; u Parizu vrijedio je kao pred- 
stavnik Hrvata, koji se uopće ne miješa u francuske raspre 
o liberalnim i konzervativnim peripetijama Napoleona III. Bič 
vlasti osjetio je Kvaternik najprije u vlastitoj domovini. Uz 
kratke intervale u god. 1861. i u eri bana Levina Raucha, Kva- 
ternik je ganjan i od apsolutizma, i od Šokčevića, i Mažu- 
ranića, i od »Zatočnika« i »Obzora«. Morao je suzbijati ne- 
pravdu i klevetu, tako da u Dnevniku češće jadikuje o svojoj 
nesigurnoj poziciji u domovini. Dosta je reći, da se je »Za- 
točnik« ufao tvrditi, da je Kvaterniku oduzeto odvjetništvo radi 
toga što je gulio ljude — tvrdnja koja je u još ružnijem obliku 
ponavljana i poslije njegove smrti. Činjenica je, da je Kva- 
ternik ostavljajući domovinu prviput cijelu svoju klijentelu 
prodao za 500 forinti, dakle za svotu koja bi isključivala i 

najmanju pomisao o izrabljivanju, sve kad ne bi bilo poznato 
i to, da su mu Gorani kroz Luku Tomca prvi ponudili 
mandat za sabor. Kvaternik je izgubio odvjetništvo zato, jer 
je vrijedio kao buntovnik. Apsolutizam je tražio, da svi od- 
vjetnici ponove ispit. Kvaternik je došao na prijavak ispita 
s bradom. Barba decet virum, brada resi muža, ali apsolutisti 
nisu trpjeli muškog ponašanja. Najprije je Kvaterniku udaren 
porez od 620 forinti; na prosvjede ta je svota smanjena tako, 
da je morao platiti samo 14 forinti, ali je pri tom osjetio, da 
će vlastodršci izvršiti prijetnju jednog Bachovog husara: »Er 
muss Gemeindesekretar werden«. Kad je pred veo Kreishaupt- 
mannu deputaciju, koja se je pritužila na zloporabe činovnika, 
taj mu je rekao: »Ja ću Vas tako urediti, da ćete četvorica 
nositi jednu košulju.« Sve da je Kvaternik i položio zahtijevani 
ispit, nije vjerojatno, da bi dugo mogao izdržati opisane pri- 
like. Zna se, da je već tada imao dodira s francuskim konzu- 
lom na Rijeci i s nekim riječkim Hrvatima, na koje se je iz 
tuđine obraćao kao na svoje sumišljenike. Tadašnja vlast je 
s njim svršila nakratko: kad je poslao molbu, da mu radi bo- 
lesti očiju odgode ispit, jednostavno su mu javili, da više nije 
odvjetnik. Tko drugi možda bi potražio nova sredstva života; 
Kvaternik bio je razbješnjen radi nepravde i ne krzmajući ni 
časa odlučio se na emigraciju. Preporučna pisma, koja je dobio, 
dokazuju, da sukob s vlašću nije ni bio radi odvjetništva; 
Kvaternik po svojoj naravi odupro se je pritisku s krajnjim 
sredstvom: otišavši u Rusiju i primivši rusko državljanstvo. 

Kad se je, nagovoren od Strossmayera, vratio doma, mje- 
seci saborskoga rada bijahu za nj slavni. Nitko nije ni spo- 
minjao njegova ruskog državljanstva. Strossmayer mu je za 
književne zasluge, t. j. za njegovu polemiku s Mađarima, nudio 
prsten kao dar samoga kralja. Njegova adresa bila je tako 
jednodušno odobravana, da je sabor zaključio objelodaniti ju 
štampom i proglasiti diljem zemlje. Iza raspusta sabora Kva- 
ternik je opet, kako ga je nazvao Švajcar, diabolus rotae. Po- 
četkom 1862. Mažuranić-Šokčevićeva vlada zaplijenila je u 
tiskari njegova »Politička razmatranja, svezak II.«, a u ve- 

ljači primio je odluku dikasterija, kojom se odbija njegova 
molba za povratak odvjetništva, dok se ne rehabilitira kao 
austrijski podanik. Prosvjedovao je francuskim pismom Šokče- 
viću i apelom na Rechberga, kojemu je optužio vladu i politiku 
Ožegovića i Mažuranića kao izdajničku prama dinastiji ili kao 
glupu. Rubido ga je nagovarao, neka zatraži austrijsko drža- 
vljanstvo. Kvaternik to odbija kao poniženje. Sve se je najednom 
srušilo na njega. Strossmayer je ohladnio prama njemu radi 
toga što je odbio carski prsten, Šokčević, koji je prije bio 
s njim vanredno ljubezan, poslao je njegov prosvjed sudu, 
Mazuranic ga je odlučio progoniti do kraja. Kod sudbenog stola 
povedena je protiv Kvatemika istraga. U novinama napadnut 
je Kvaternik kao denuncijant i buntovnik. 

Istraga je vođena u dva pravca: Kvaternika su preslušavali 
najprije kao pisca zaplijenjene brošure, a zatim kao sumnjivca 
zbog otvorene bune. U svojoj lakovjernosti on je, čini se, od- 
više povjerovao nekom Krcivoju, koji mu se prikazivao kao 
pristaša najotajnijih njegovih namjera, a stvarno bio je poli- 
cijski uhoda. Kvaternik je s njim obilazio neke krčmice na 
periferiji Zagreba i tu pripovijedao o svojem djelovanju u 
progonstvu pribirajući pristaše. U tim razgovorima prevlada- 
valo je i nezadovoljstvo sa Strossmayerom kao vođom naroda, 
pak je Kvaternik spominjao, da bi bilo dobro na mjesto nje- 
govo postaviti grofa Julija Jankovića. Krcivoj mu je ponudio 
dopisivanje u tajnom pismu i doveo k njemu nekog župnika 
Relkovića, koji mu je govorio o buni u Granici i Bosni. Ma- 
terijal istrage morao je biti dosta opasan, pošto je na savjet 
Starčevićev Kvaternik poslao na Rijeku svoju ženu sa svim 
spisima u očitoj namjeri, da ju slijedi, ako bi zaprijetila veća 
pogibelj. Oprez bio je na mjestu, to više što je i Starčević bio 
optužen i osuđen radi sličnog delikta u isto vrijeme. 

Rasprava je započela 5. rujna 1862. Kvaternik je okriv- 
ljen radi smetanja javnog mira i poretka, delikt je počinjen 
brošurom »Politička razmatranja na raskršću hrvatskoga na- 
roda, posvetio ih svim razborito mislećim Hrvatom Evgenij 
Kvaternik, hrvatskih zakona odvjetnik, svezak II.« U dvorani 

bilo je oko 40 slušatelja. Dakle je bila prepuna. U optužnici 
pročitane su zaplijenjene stavke. U ovom slučaju proveo je sam 
sud onu praksu, koja se je kasnije uvriježila u austrijskom 
parlamentu. Kad je naime vlast zaplijenila kakav članak ili 
brošuru, zaplijenjena su mjesta pročitana u parlamentu u obliku 
interpelacije. To se je nazivalo imunizacijom. Sud je objavio 
na sličan način Kvaternikove izjave, za koje ne bismo inače 
nikako doznali. Valja se zbilja čuditi smionosti Kvatemikovoj 
i njegovu osjećaju slobode, kad je mogao dati u štampu i za 
javnost odrediti slijedeće stavke: »Nezadovolji li pako Austrija 
narod hrvatski, nije li naravno, da će Franceska u srijedi na- 
šega naroda a kroz ovi Dunavom i na sve strane s koristih 
svojih slavodobiće slaviti? Treba li tu još kakove bune hrvat- 
ske?« . . . »nezadovoljstvo Hrvata, to je najdovoljnija vojska 
naša spram zapadnoga pokreta.« Spominjući Garibaldija Kva- 
temik je napisao doslovce ovo: »A1 gdje je ona crna duša ma 
kojega bilo bečkoga državnika — bilo njemačkoga ili hrvatskoga 
— koja bi mogla Hrvatom za zlo uzeti, ako lišeni najsvetijih 
svojih prava, ugnjeteni do gladi, hladno će kao led gledati iskr- 
civanje tuđih vojska na zemljištu, koje ni sada ma ni imenom 
njihovo? koji Hrvat moći će prepriječiti, ako se ma i u naj- 
posljednjem primorsko-hrvatskom selu prijestolje hrvatsko ili 
ugarsko (ako se tako pobjediteljem svidjelo bude) uskrisi?« »Nu 
ova sredstva jedne i druge strane ovdje razglabati niti je mjesto, 
niti probitačno; kako se pako imade naš narod raznimi ovimi 
sredstvi tajno oko njega borećih se živalja na svoju političku 
korist služiti: to spada u opseg tajne politike hrvatskoga na- 
roda.« »Ali upravo taj politički sukob: što Austrija obiluje 
neprijateljima u Europi; Hrvati pako u nastojanju svomu iz- 
vući se ispod faktične sile austrijske, podupirani su simpatijom 
iste te Europe; taj, velimo, sukob tih raznih težnja čini: da 
naš narod postaje i nehotice sredstvom političkim Austriji ne- 
prijateljnih država ili naroda.« »Nagon fizički uzdržanja goni 
Hrvate, da se tim političkim sukobom i koriste.« »Sva masa 
cijeloga hrvatskoga puka od Dunava do Budve sadanju fak- 
tičnost austrijsku krsti »nesnosnim jarmom«. Hrvati su prak- 

tični i lojalni u svojoj politici, jer su oni prirodna straža u 
Noričkim alpama u sukobu, koji će se između Romana i Ger- 
mana odigrati radi Rajne. »Nužno je, da bivaju smutnje, ali 
jao onomu kroz koga bivaju smutnje, veli Isus Bog.« 

U svom iskazu Kvaternik izjavljuje, da je 1847. privatno 
svršio pravoslovne nauke u Zagrebu, a odvjetnički ispit da je 
položio u rujnu 1848. 

Predsjednik: Dakle u ono burno vrijeme? 

Kvaternik: Nije onda burno bilo. 

U Rusiju je posao 4. siječnja 1858. Dobio je na svoju 
molbu putni list i dozvolu za iseljenje. Iselio se je i postao 
ruski podanik. U Rusiji je bio 10 mjeseci, a ostalo vrijeme 
probavio je u Francuskoj, Italiji i Engleskoj. Rehabilitiran 
je na temelju naredbe vladine, da narodni zastupnik na saboru 
ne može biti nitko van sin trojedne kraljevine. Sabor ga je 
priznao kao sina trojedne kraljevine; verifikacioni odbor pri- 
znao ga je zastupnikom. Već u ožujku 1860. odrekao se je 
podaništva ruskoga. U tom poslu se je prijavio kod ministra 
Rechberga. Za vrijeme sabora je tražio, da mu se vrati pravo 
odvjetovanja, koje mu je bila otela apsolutna vlada. 

Pošto je predsjednik suda razvijao gledište, da je sabor 
mogao smatrati Kvaternika urođenikom ili domaćim sinom, ali 
za odvjetništvo da je potrebno austrijsko državljanstvo, Kva- 
ternik je replicirao: »To nije tako po duhu naše ustavnosti. 
Najsvetije poslanstvo jest zastupanje naroda; na to imao sam 
pravo kao sin trojedne kraljevine, a po tom sam onda bio i 
podanik austrijski. Jer čim sam najsvetije zvanje izvršivao, 
bio sam u službi, a to ne može tko nije podanik.« 

Predsjednik pita, da li i za drugi svezak brošure vrijedi 
ono »mi«, koje Kvaternik rabi u prvom svesku, gdje veli, da 
se savjetovao sa svojim prijateljima. 

Kvaternik u nastavku rasprave dne 9. i 10. rujna izrazio 
je nadu, da će sud shvatiti njegovo djelo drugačije nego po- 
licija. Djelo njegovo je »napereno na odstranjenje raznih sada 
u državi vladajućih teorija.« Inače su osnovi legalni. On je 
proti centralizaciji, dualizmu i federaciji, »moja pako teorija 

je trijalizam.« Hrvatska može biti od Ugarske i Austrije realno 
neodvisna. 

Predsjednik je tražio naročito, da se Kvaternik izjavi o 
izrazu »tajna politika naroda hrvatskoga.« 

Kvaternik: »Tajna politika rukovodi, što javna politika 
brani.« »Mi smo svi nezadovoljni ... Mi budemo onda zado- 
voljni, kad nam se povrati potpuni ustav.« Nije buntovnik, tko 
se tomu nada. Sustav i vladar nije isto. »Kad koja naredba 
dođe, ona sama nezadovoljstvo probudi.« »Ja ne bunim, buni 
se svaki sam.« Na prigovor o stranoj pomoći, nastavlja: »Bu- 
dući da u Europi i Austriji živimo, to na naš narod moraju 
djelovati austro-europejski događaji. Isto tako, kako su god. 
1859. na Lombardiju djelovali. To zavisi, kakav bude plan 
politike; u tom je samo razlika, budu li ju Hrvati znali na svoju 
korist iscrpiti, ili ne.« »U tom smislu kažem, da austro-europejski 
događaji na nas djeluju. Neka se danas iskrca neprijatelj u 
Selcih ili gdje, pa bude rekao: »od danas imate pol štibre«, 
to je naravska stvar, da će imati narod za sebe.« 

Predsjednik upozorava, da Austrija ne znači samo bečki 
državnici, nego znači i vlada i vladar; »ovdje riječca, tamo ri- 
ječca, i tako sve skupa cijelo djelo je kadro mržnju proti vladi 
i vladaru probuditi.« 

Kvaternik: »Ove riječi izgube se u cijelom djelu, kao vrč 
vode u Savi.« »Ja sam imao prilike pobolje upoznat se sa po- 
litikom franceskom i ruskom. Vidjeli smo, što je Franceska 
radila; ja zato, vrativ se u Austriju nastojao sam, da pomognem 
narod postavit u svoja legitimna prava. Bivši u Zuri ehu pisao 
sam g. grofu Rechbergu, da će Austrija zlo proći, ako iznevjeri 
načelo legitimnosti, i ja mislim, da moje pismo još ima. Ja 
sam gosp. ministru Rechbergu i to kazao, da habsburški dom u 
posjedu Hrvatske može sretan biti, jer narod hrvatski drži 
ključ od Jadranskoga mora.« Za svakoga Hrvata vrhovno je 
ishodište pragmatička sankcija od god. 1712. »Čim je naš vla- 
dajući dom sa narodom hrvatskim stupio u dogovor političko- 
diplomatički: »hoćete li primiti ženski spol?« »hoćemo, ako se 
o veze sveta prava naša počitovati i braniti«, čim je to: i poslje- 

dica je, da mora braniti i počitovati prava međunarodnim 
ugovorom ujamčena.« Po ustavu je sabor prvi faktor, i zato 
se smije govoriti o naredbama vlade, jer tek onda, kad se u 
zakonodavnom tijelu i municipijima očituje volja naroda i 
kad ona što odluči, onda je istom vlada eksekutivna vlast. Ako 
je rekao, da Austrija mora propasti ako ne zadovolji Hrvate, 
to nije prijetnja, nego političko mnijenje. Naročito opaža, da 

se danas Europa nalazi u istim odnosima kao poslije mira u 

Campo Formio, kad je osim Engleske sva Europa bila proti 
Austriji. 

Predsjednik kaže, da je bunio narod time, da će Francezi 
Hrvate učiniti slobodnima, ako i ovi ne bi htjeli. 

Kvaternik: »To je opet isto, što sam kazao iz prakse, od 
god. 1859.; ove godine posjeli su Francezi hrvatski otok Lošinj, 
te su svoj barjak razvili, nekoji tvrde da hrvatski — boje bo 

su iste; — u Parizu su rekli, da je hrvatski, a diplomacija, da 

je franceski, narod u Lošinju mislio je sigurno onda da je slo- 
bodan.« »Tko može jamčiti, da je Schmerlingovo osvjedoče- 
nje najbolje? Ako ustavno živimo, prva nam je dužnost ka- 
zati, evo tako mislimo.« »Drugi nije tumač mojih riječi, nego 
ja.« 

Državni odvjetnik okrivio je djelo radi smjera. Kvaterni- 
kovi razlozi u obrani nisu vjerojatni; on kaže, da je sabor 
raspušten zato, »da se ovaj kupi, onaj smuti, treći preplaši.« 
Pod tim nije Kvaternik smatrao bečke Nijemce, nego vladara. 
Dvorska kancelarija ne priznaje Kvaterniku državljanstvo au- 
strijsko. Predlaže, da se Kvaternik osudi na godinu dana tam- 
nice i nakon pretrpljene kazne istjera iz cesarevine Austrije 
kano inostranac. 

Kvaternika je branio dr. Lavoslav Sram, njegov i Starče- 
vićev lični prijatelj, koji je u Rauchovo doba također zašti- 
ćivao Kvaternika. Šram je izrekao sjajan obrambeni govor 
s glavnom temom o slobodi štampe. Pravnički dio plaidoyera 
tumači razliku između vladanja i izvršivanja vladinih prava. 
Glede državljanstva je sabor bio najkompetentniji faktor. Na 
koncu govora branitelj je apelirao na sud, neka najtočnije 

uvaži razloge obrane, jer se ovdje radi »o blagostanju, o sreći 
ili nesreći, i možebiti o pogubljenju, bar moralnom pogubljenju 
mojega branjenika.« Govor dra Srama pozdravili su slušatelji 
s odobravanjem i povicima: »Živio!« Kvaternik je osuđen na 
mjesec dana tamnice, pooštrene samotnim zatvorom od osam 

dana. 

0 osudi rekao je Kvaternik: »Osudu ovu sudit će Bog.« 
Ako viši sud austrijski potvrdi osudu, svejedno je, da li 
će biti utamničen jedan dan ili hiljadu mjeseci gledeći na po- 
sljedice, kojima gubi svoja moralna i građanska prava. »Ja 
ostajem gladan i gol, i za buduće se obezbijediti moram.« 
»Prekjučer se je meni na temelju ruskoga podaništva domovina 
uskratila.« »Za onaj dakle slučaj, da banski stol ovu osudu 
potvrdi, gdje mi ne preostaje drugo, nego da se potucam kao 
bijesno pseto, da ga prvi, koji ga susretne, ubije, stoga se ja 
utičem nj. veličanstvu caru sviju Rusa, i za slučaj da mi se i 
putem priziva krivično dosudi. Stoga izručavam vam moj putni 
list.« 

Predavši putni list predsjedniku suda kazao je, da se mora 
uteći pod bilo kakvo pokroviteljstvo, premda se je odrekao 
ruskog podanstva, jer se nije slagao s politikom ruske vlade. 
Želi biti podanik cara Francuza, ali ne će da ide u svijet kao 
buntovnik, zato će se obratiti na rusko i francesko poslanstvo 
u Beču, da rasude ova sudska akta, a dotle će braniti svoja 
osobna i građanska prava ustupajući samo sili. Prosvjeduje 
protiv svakog nasilja i zadaje poštenu riječ, da se iz Hrvatske 
nikud ne će udaljiti. 

Predsjednik je u posljednjim riječima parnice izjavio, da 
je sud bio nadležan za odsudu, premda je Kvaternik inostranac. 
Sud nije izrekao izgona. Što kani Kvaternik učiniti, to spada 
na političke vlasti. Vraća mu ruski pasoš. Iza dogovora s bra- 
niteljem Kvaternik je izjavio, da ostaje kod svoje riječi. Banski 
stol pooštrio je kaznu na šest tjedana zatvora i na- 
dodao izgon. Stol sedmorice potvrdio je prvu osudu. 16. veljače 
ušao je u zatvor, a izišao na Cvjetnicu. 

* 

Rasprava protiv Kvaternika bila je politički događaj 
prvoga reda. Pošto se je u isti mah vodila u Pragu slična 
istraga protiv dra Gregra, bijahu obje afere znak despocije, 
koja je po riječima Starčevića bila digla glavu već za vrijeme 
sabora. »Pozor« donosi raspravu u stenogramu; Kvaternik i 
branitelj primaju ovacije, u sudskoj dvorani dolazi do dra- 
matskih scena. Početak reakcije opaža se i u postupku suda. 
Predsjednik bijaše Fr. Šmidt, prisjednik banskog stola, a vo- 
tanti kot. predstojnici Eugen Barac i Škender Kavić, državni 
odvjetnik Mavro Milčić. U svojoj obrani Kvaternik je naveo, 
da je i sam Mažuranić u reprezentaciji sabora god. 1861. ta- 
kođer tražio povratak ustavnih prava. Predsjednik suda odmah 
je ispravio optuženoga tvrdeći, da je Mažuranić napisao samo 
izraz banske konferencije i da »to nije od g. kancelara, nego od 
cijele konferencije.« Kvaternik je bio pozvan na odgovornost 
i radi toga, što je Šokčeviću pisao, da su ga savjetnici kraljevi 
lišili domovine. Kvaternik je uzalud tvrdio, da nije sebe pri- 
znao tuđincem i da je od Rechberga tražio samo zaštitu, u 
toliko da se prevede djelo na njemački i prosudi. Sve je ovo 
aludiralo na dnevnu politiku, a sud je odavao potpuno apso- 
lutističko shvaćanje. Osuda je Kvaternika ogorčila do suza. 
Sa samom konfiskacijom imao je 200 forinti štete, a poslije 
sudske osude bio je siguran, da će ga policija izagnati. »Teško 
je ovdje bez suza govoriti, ne znam suza li žalosti ili ogorče- 
nosti.« Pristaše mađaronske stranke god. 1860. bili su pravedni 
s njim, jer ga nisu kod verifikacije napali kao nedržavljanina; 
ako bude sada isključen iz domovine, to je glasom ustavnosti 
naše proditio fraterni sanguinis, te bi mu se u tuđini veće 
pravednosti i milosrđa nadati. 

Osuda sama išla je daleko ispod stavke predložene od 
državnog odvjetnika, ali ovdje se nije radilo o veličini kazne, 
nego o njezinu efektu. Cilj optužbe bio je onemogućiti Kva- 
terniku politički rad u domovini, i taj je cilj osudom postignut. 

Proces Kvaternikov je proces politički. Prema tomu treba 
ispitati i t. zv. državni raison ovoga progona. Sa stanovišta 
kriminalistike moglo se je dopustiti uvjerenje, da je Kvaternik 

prevršio mjeru u svojoj brošuri. Čitavi ton brošure zvuci do- 
ista tako, kao da ni ne postoji »faktičnost«, koja se zove Au- 
strija. Kvaternik se je branio ustavom, koji nije bio uzakonjen 
u kriminalnim paragrafima. Primjer Lombardije, na koji se 
je pozivao, bio je od njega iznesen s prozirnom namjerom, jer 
se je pozivao na postupak zemlje, koja je otpala od Austrije. 
Obrana o hrvatskoj zastavi, koja je i francuska zastava, sigurno 
mu nije mogla pomoći kod suda, a još manje ga je prala nje- 
gova tvrdnja, da bi narod pozdravio i ratnog dušmanina Au- 
strije, kad bi taj dušmanin donio zadovoljstvo i ukinuće po- 
reza.’čini se pače, da je Kvaternik svoju obranu udesio kao 
općenitu ispovijed svoga političkog života, da prije prisilnog 
odlaska iz domovine istrese sve, što mu je na duši. Ali, ako 
je smisao Kvaternikove obrane jasan, nije sasvim objašnjeno, 
čemu je optužnica bacila u javnost sva ona u istinu buntovna 
mjesta brošure. Kvaternik je poslije odsude smrtno zamrzio 
Mažuranića i Strossmayera, smatrajući ju naročito Mažurani- 
ćevom ličnom osnovom. Ali taj motiv bi za optužbu bio pre- 
sitan. U štampi pozoraškoj Kvaternik je mnogo puta napadan 
radi pisma Rechbergu, no navala na Ožegovića i Mažuranića 
nije u istrazi i parnici bila ni od kakve odlučne važnosti. Što 
je dakle navelo Austriju, da do suza ogorči Kvaternika? Po 
čem je pretendent carskoga prstena žigosan kao buntovnik? 
Koga je htjela politički pogoditi ova politička osuda? Da li 
stranku prava ili možda koju političku snagu vani? 

Prva se misao nameće, da je Kvaternik bio u pitanju kra- 
jiških zastupnika i njihova sudjelovanja u hrvatskom saboru 
jedan od najžešćih protivnika Šokčevićevih. U Zagrebu nije 
bila tajna, da su krajiški zastupnici imali sastanke sa Starče- 
vićem i Kvaternikom. Buntovni duh krajišnika pripisivao se 
najviše saborskoj ljevici. Još se nisu pisali onakvi antimili- 
tarski članci, što su izlazili kasnije u pravaškim organima, ali 
je duh u konventikulima bio za »Austriju« već tada opasan, 
i Šokčević je krajišnike jednostavno silom otpravio kući po- 
stavši od predsjednika sabora za čas generalom i komandantom 
Krajine. Sabor god. 1865. nije imao Kvaternika, a imao je 

pokorni je krajišnike. Ipak ovaj motiv ne čini se dostatnim, da 
opravda proces, koji je nemilo odjeknuo u javnosti. Zanimiva 
je pojedinost, da je Kvaternik pri povratku iz drugoga pro- 
gonstva sastao na kolodvoru u Zidanom Mostu Šokčevića, koji 
se je upravo selio iz Zagreba poslije svoga pada. Kvaternik se 
je ipak rukovao s njim — dokaz da mu nije pripisivao najveću 
krivnju radi procesa. 

Drugo je nagađanje, da je Kvaternik gonjen po zapovi- 
jedi samoga cara Franje Josipa, koji mu nije nikada mogao 
oprostiti interpelacije o svom stupanju na prijestolje. Već u 
prvoj saborskoj sjednici, čim je saboru bio predložen obrazac 
banske prisege, ustao je »Eugenio« Kvaternik (ovako ga na- 
zivlje Dnevnik sabora) i rekao: »Buduć da se ban ima ovom 
prisegom zavjeriti ne samo narodu i njegovomu ustavu, već i 
vjernošću prama ustavnomu kralju Franji Josipu I., to zahti- 
jeva načelo ustavno, čast suverenoga naroda, da se saboru nje- 
govomu prije svega priopće svi spisi odnoseći se na zasjednuće 
prijestolja po Njegovom Veličanstvu kralju sadašnjemu, t. j. 
abdikacionalni spisi Ferdinanda V. i Franje Karla, i zato ja 
molim, da se gg. zastupnici naroda o tom izjave.« Uz Kvater- 
nikov zahtjev je odmah pristao Bogović i o njem se je vodila 
rasprava, u kojoj su sudjelovali mnogi ugledni članovi sabora. 
Kvaternik je o njem uzeo ponovno riječ u šestoj sjednici, kadno 
je njegov kum Vinko Pacel tražio, da se kraljevske abdikacije 
pročitaju prije nego se proglase kraljevske propozicije. Kva- 
ternik je kazao: 

»G. zastupnik naroda Pacel je prijedlog načinio, koj ni- 
kako mimoiti ne može duboka ćućenja ovog visokog sabora. 
Ovdje se radi o priznanju nas samih, radi se o tom, da smo 
mi narod, ako ga primemo. G. predgovomik Pavleković govorio 
je o stvarih, koje se tiču časti naše domovine; ovdje se radi 
o eksistenciji naroda. Mi smo suverenom voljom sakupljeni 
narod, i naš sabor je zakoniti sabor. Od vremena Kolomana 
sve do današnjega dana nije hrvatski narod dao nikad suve- 
renstvo svoje pogaziti i zanijekati. Kad smo g. 1848. poslije 
krvavih dogođaja na ustavnom polju se pomolili, da stupimo 

na naš prvobitni ustavni položaj, i onda smo naše suverenstvo 
uzdržali, i to dvostrukim ugovorom naprama Ugarskoj i Au- 
striji- radi se, da čujemo kraljevske prijedloge; a kako možemo 
čuti, kad ne znamo tko je naš vladar. Znamo da smo imali Fer- 
dinanda V. Mi stupamo sada opet na ustavno polje, a da imamo 
nova vladara, to nam se mora prijaviti, drukče moramo uzeti, 
da još Ferdinand V. vlada; to je logično politično zahtijevanje, 
koje se prije svega konačno riješiti mora, ako se ne ćemo pogr- 

diti pred cijelom Evropom«. . , .... 

Spisi o abdikaciji doista su i predloženi bili saboru. Miš- 
ljenje da se je Kvaternik izložio svojim prijedlogom mržnji sa- 
moga kralja, rodilo se je iz toga, što je u Londonu neposredno 
prije sastanka hrvatskoga sabora bio velik boj između kralja 
Franje Josipa lično i Ljudevita Košuta. Košut je naime kao gu- 
verner u emigraciji dao štampati kod tiskara Daya u Lon- 
donu mađarske banknote sitnije vrijednosti, koje su imale biti 
izdane u ime narodnog odbora i poslužiti kao platežno sredstvo 
u budućoj provali talijansko-mađarskoj u Ugarsku i u namje- 
ravanom ratu Italije s Austrijom. Na intervenciju iz Beča engle- 
ska je policija zaplijenila ogromnu već zalihu i obustavila štam- 
panje. Ovaj akt smatran je od javnosti protuzakonitim. Engle- 
sko je shvaćanje ovo uplitanje policije držalo prostom krađom. 
Da ishodi pravno valjanu zapljenu i uništenje Košuto vih bank- 
nota, Franjo Josip I. je bio prisiljen, da se lično obrati na en- 
gleski sud. Takova je tužba dakako pobudila senzaciju. Par- 
nica je vođena pred t. zv. Chancery-sudom kao civilni proces. 
Tuženi su litografi i Košut, tužitelj je Franjo Josip, car austrij- 
ski, kralj ugarski i češki, a suci su lord kancelar i podkancelar 
Stuart. Košutov branitelj bijaše Toulmin-Smith, pravnik zna- 
menit po svojim knjigama o ustavu njemačkom i engleskom, i 
naročito po spisu »Local selfgovernement and centralisation«, 
u kojem dokazuje, da su autonomija i sloboda jedno te isto. 
Prije rasprave izdao je Toulmin-Smith otvoreno pismo na mi- 
nistra vanjskih posala Russella pod naslovom: »Tko je taj 
ugarski kralj, koji podnosi sada molbu engleskom Chancery- 
sudu?« 

Na pitanje odgovorio je u svom prvom »affidavit« pod 
prisegom Košut, da po ugarskim zakonima Franjo Josip I. nije 
ugarski kralj, posto ugarski ustav ne priznaje slučaja, da bi za 
živa kralja moglo doći do promjene na prijestolju. Franjo Josip 
nije krunjen niti priznat voljom naroda. Krunidba mora se sla- 
viti, po točnom uvjetu ustava, šest mjeseci iza smrti bivšega 
vladara. A kralj Ferdinand i njegov presumptivni nasljednik 
nadvojvoda Franjo Karlo nisu mrtvi, i prema tomu Franjo 
Josip nije ni mogao njihovim odreknućem postati ugarskim 
ra jem. Ugledni londonski list »Morning Chronicle« pisao je 
Kosutovim pravcem, i afera je zauzimala sve veće dimenzije. 
Kralj i njegovi savjetnici zamolili su odgodu, a Apponyi, au- 
strijski poslanik u Londonu, po pisanju toga lista je pobjesnio, 
jer je Kosutov affidavit gorka pilula za njegova carskog go- 
spodara: »Ako sudbena oblast hoće da sudi objema strankama, 
ona ne može izbjeći tomu, da istraži, je li tužitelj doista onaj 
kojim se nazivlje i je li on uistinu po zakonu u posjedu one 
sile, onih prava i privilegija, na koje se pozivlje. Smiješna je 
stvar, da engleski Chancery-sud treba prosuditi, ali sud mora, 
prema navadnoj praksi equity litigation mora car Franjo Josip 
di odstupm od svoje tužbe ili se mora naprotiv ovog snažnog 
affidavit odlučiti da predloži takove dokumente, kakovih još 
nikad nikoji vladar nije prikazao inozemnom sudištu«. 

U nastavku parnice Košut je iznio zaključak ugarskog sa- 
bora o odreci Ferdinanda I. i citirao proglas o tom »kućnom 
događaju, u kojem proglasu doista Ferdinand I. govori o sebi 
kao o caru austrijskomu. 25. travnja 1848. je Ferdinand dao 
konstituciju austrijskoj monarhiji, ali u toj charti ni ne spomi- 
nje Ugarske ni njoj pripadajućih zemalja (t. j. Hrvatske). Taj 
erdinand dakle nije niti nekoliko mjeseci kasnije mislio, da 
se u carevini Austriji podrazumije Ugarska. Uostalom, i po- 

slanik Apponyi potpisao je svoja potraživanja kao poslanik 
austrijski, a ne ugarski«. 

., Ko šutov affidavit odgovorila su tri znamenita prav- 
ni a bečka dokazujući pravo carevo samo u koliko se tiče izda- 
vanja banknota. Engleski je sud zbilja presudio samo ovu stra- 

nu. Odsuda navodi doduše Košutov prigovor, da se radi o po- 
litičkom i čisto državnom pitanju, ali stoji inače na gledištu, 
da je novčani saobraćaj »velik privilegij vladine vlasti«. Radi 
se o javnom pravu, koje stoji pod zaštitom međunarodnog pra- 
va. Sud se može baviti samo postojećim zakonima i postojećim 
vladama. Tužitelj je po postojećim pravima imao pravo tra- 
žiti zaštitu. Engleska kruna priznaje prava tužiteljeva kao kra- 
lja Ugarske, i zato mu se ne može uskratiti zaštita. Proti Ko- 
šutovoj apelaciji vrhovni sud je potvrdio prvu osudu, i Košut 
je, uz ostale udarce toga vremena, izgubio i ovaj novac, koji 
je morao poslužiti novoj revoluciji. 

Poslije ove sudbene i novinske raspre, bilo je bečkom dvo- 
ru, razumije se, malo ugodno, ako se je igdje u Monarhiji po- 
tezalo pitanje o abdikaciji. I u hrvatskom saboru trebalo je, da 
se dva i tri puta podcrta i pojača Kvaternikov upit. Bilo je 
pokušaja, da se stvar zabašuri u dnevniku saborskom; Makso 
Priča, saborski »pismovođa« i pouzdanik Mažuranićev, htio je 
onemogućiti Kvaternikov zahtjev na taj način, da je tobož be- 
zazleno predložio dnevni red, po kojem bi se raspravljalo o 
kraljevskim prijedlozima prije nego što bi sabor dobio spise 
o abdikaciji. 

Ipak bi bilo nepravo tvrditi, da je Kvaternik upravo ovim 
prijedlogom sebe izložio progonima. Način, kako je govorio, 
nije bio uvredljiv, što više, uz njegov prijedlog pristala je ve- 
ćina sabora, pojačali su ga Pacel i Kukuljević, a zagovarali 
članovi obiju struja saborskih, pače i sam Strossmayer, koji je 
tada bio na dvoru u osobitoj milosti. Uostalom postojao je 
praecedens, jer su abdikacioni spisi bili podneseni ugarskom sa- 
boru. Zatezanje s odgovorom na kraljeve prijedloge o ulazu u 
rajhsrat bilo je Mažuraniću neugodno, ali je i bilo napetosti 
radi Kvatemikova prijedloga; ta nije trajala dugo, pošto su 
abdikaciona pisma, doduše poslije ponovne urgencije, pročita- 
na u trinaestoj saborskoj sjednici. 

Prema svemu što se je u samom saboru događalo i po čem 
se je Kvaternik lično isticao u raspravama, moramo zaključiti, 
da njegov progon nije izravna posljedica saborskih događaja. 

Datum, kad je Kvaternik suđen, upućuje na drugi izvor. Zna- 
mo da Kvaternik na kraju svoga prvoga progonstva nije imao 
dodira s mađarskim emigrantima. U saboru on je protivnik Ma- 
đara više nego Austrije. Brošura pak, koja je zaplijenjena, ne 
govori samo o iskrcanju Francuza na Lošinju, koje se je bilo 
dogodilo, nego i o jednom drugom iskrcanju, koje se može do- 
goditi, a spominje se u svezi s imenom Garibaldijevim. Kad je 
Kvaternik pisao svoju brošuru, on bijaše obračunao s Austrijom, 
i govori o njoj znamenito oštrije, negoli u svojem saborskom 
prijedlogu o odnosu Hrvatske prema ostaloj Monarhiji. Ako 
usporedimo njegova naslućivanja o iskrcavanju neprijateljske 
vojske na Jadranskoj obali s onim podacima, koji su poznati 

0 namjeravanoj talijansko-mađarskoj ofenzivi i francuskim 
osnovama u godini Kvaternikove odsude, smijemo naslutiti, da 
je upravo usporednost ideja u brošuri i kod neprijatelja Au- 
strije Kvaterniku pribavila tamnicu. Kako u svom Dnevniku 
sam ispovijeda, nije se radilo samo o štampanoj riječi; on je 
s Krcivojem govorio i o mogućnosti krajiške pobune. Javlja se 
tu i ime grofa Jankovića, koji je imao biti šefom narodne vlade 
Hrvatske, ustanovljene urotom naroda za vrijeme drugog pro- 
gonstva Kvaternikova. Osim toga, njegova žena nosi na Rijeku 

1 sakriva neke spise na savjet Starčevićev. Kakvi su to spisi? 
Zašto se za njih zanima Starčević? Predsjednik suda načinio 
je na raspravi značajnu aluziju pitajući, zašto Kvaternik go- 
vori »mi«, i koji su to prijatelji, koji su se s njim savjetovali. 
Skupljene u jedno sve ove činjenice, a pogotovo bojazan Kva- 
ternika i Starčevića dokazuju, da je postojao crimen i izvan 
brošure. Austrija htjela je pogoditi u isti mah i Starčevića, i 
Kvaternika, i Jankovića, pokazujući im, da zna za njihove taj- 
ne sveze u inozemstvu. Pozadina Kvaternikove odsude bit će 
dakle u prvom pokušaju pravaša, da pokrenu hrvatsko pitanje 
iz stranog središta, Austriji neprijateljskog. Kao svaki poli- 
tički progon, i ovaj je imao za posljedicu, da je i pravaše i 
Kvaternika odgurnuo dalje na lijevo. 

U jednoj točki rasprava protiv Kvaternika nije bila više 
rasprava o ličnoj krivnji, nego se je ticala čitavog naroda. »Po- 

zor«, koji nije nipošto bio prijazan Kvaterniku, morao je ustati 
protiv jednog važnog motiva optužnice. U ime stranke Stross- 
mayerove daje Mirko Hrvat u »Pozoru« od 20. rujna očitova- 
nje i ustaje protiv gledišta državnog odvjetnika. Narodna 
stranka (»Pozorova«) ostat će uvijek na temelju obostranog 
ugovora od god 1527. (t. j. cetinskog izbora). Državni odvjet- 
nik optužio je Kvaternika i radi pasusa o pragmatičkoj sank- 
ciji 1712.: »Vrhovno indi načelo narodne politike hrvatsko-au- 
strijske jest: 1. počitovati i svom narodnom snagom braniti onaj 
vez osobe, kojeg je hrvatski narod konačno sa prijestoljem svo- 
jim aktom diplomatičnim od god. 1712., — primivši sankciju 
pragmatičku prej. habsburške kuće — neoborivo svezao dotle: 
dok se glasom istog međunarodnog akta sveto obdržavali budu 
oni uvjeti slobode i nezavisnosti hrvatskoga naroda, na temelju 
kojih isključivo primljena je napomenuta pragmatička sank- 
cija«. Pošto je optužnica priznavala samo austrijske zakone bez 
obzira na ova dva ugovora Hrvata s kućom habsburškom, »Po- 
zor« je uzrujanošću javnog mišljenja prisiljen, da prosvjeduje 
protiv toga i dodaje bilješku: »Budući da je konačnom raspra- 
vom štamp. parnice K. sve na vidjelo iznešeno, što je on proti 
nam kriva, neistinita i netemeljita napisao, to smo s neke stra- 
ne dužni užiti se svoga prava na obranu svoju, nu tužan polo- 
žaj našega protivnika ne dopušta nam, da to odmah učinimo, 
al ćemo svakako učiniti, na koliko prama javnomu mnijenju 
bude potrebito, kad se g. K. riješi svojih neprilika«. 

Iz ovih riječi zakletog političkog protivnika osjeća se težak 
dojam Kvaternikove nesreće na narod. Kad ga je policija izag- 
nala na talijansku granicu, bijaše to sudbonosni okret za austro- 
filsku politiku Mažuranićevu. 

O odsuđenom dru Gregru pisali su češki listovi, da je nje- 
govom odsudom odsuđen narod. Pošto je Kvaternik u saboru 
god. 1861. bio jednoglasno slavljen, vrijedi za njegovu odsuđu 
ista oznaka. 

STARČEVIĆ 


I 


MAĐARONI 


Kad je na čudo i zaprepaštenje ne samo vlastodržaca, nego 
i mnogih poštenih narodnih ljudi, god. 1905. na Rijeci pri- 
mljena i od zastupnika Hrvatske, Istre i Dalmacije potpisana 
riječka rezolucija, među obzorašima nastao je gotovo rascjep. 
Oni bijahu u to vrijeme generali bez vojske. Ipak imena De- 
renčin, Mazzura, Zahar, Smičiklas i Vrbanić značila su u poli- 
tičkoj raspri mnogo. Pošto Derenčin i osobito Zahar nisu odo- 
bravali Supilova koraka, a Vrbanić ga je branio, bijaše po- 
trebno da generalštab dođe na čisto barem o pravcu lista »Ob- 
zora«. Odlučilo je tumačenje Smičiklasovo. Ovaj nesumnjivi 
znalac hrvatske povijesti ustvrdio je i dokazao prilikom jedne 
interne sjednice najvišeg obzoraškog vijeća, da su oni Hrvati, 
koji zbilja predstavljaju narod u historičkim njegovim nagoni- 
ma, birajući u odlučnom času između Beča i Pešte, uvijek bi- 
rali oslon na Mađare. Misao Supilova o zajedničkom udarcu 
mađarsko-hrvatskom protiv Austrije nalazi doista opravdanja 
u bunama Zrinskih i Frankopana, a pogotovo u obratima po- 
slije 1848. Pravaši, koji su predstavljali najradikalniju struju 
hrvatsku, odsudiše Jelačića. Ante Starčević je čitavog svog vi- 
jeka propovijedao poglavitu dogmu, da sve zlo dolazi od Au- 
strije. Već u saboru 1861. on nazivlje kraljeve propozicije »au- 
strijanskom zapovijeđu«, koja »hudobno« baca »sjeme zavade 
s narodi Ungarije«. »Otkako nas Austrija s onimi narodi po- 
miriva, mi smo sve time zavađeniji«. »Ako smo mi narod sa- 
mostalan, narod neodvisan, mi ćemo naša međunarodna odno- 
šenja otkazati, kad i kako se nami svidi; ako li smo narod Un- 
gariji podložen, pravedno je da Ungarija ona odnošenja usta- 
novi: — bilo ovo ili ono, Austrija ne ima pravo miješati se u te 

naše poslove«. Naši oci nisu se nikad odrekli svoje neodvisno- 
sti, jer to nisu ni mogli, »jer otkako nam obitelj Habsburga 
kraljuje, nijedan potpun sabor nismo imali. Ne ću se upuscati 
u potanko otkaživanje međa naše kraljevine, kadno oci naši 
izabraše nam Habsburge za kralj e, nego samo napominjem, da 
nam tada Vrbas bijaše istočna međa«. »Salcburg ima samo jed- 
noga gospodara, a za narod hrvatski Austrija ne zna, da li on 
spada pod Austriju, koju su Hrvati iz ništa velikom učinili, ali 
pod Ungariju, koju su oni oružjem nadvladali«. »Nijedno zlo, 
dolazilo ono prividno otkuda mu drago, dok smo s Austrijom, 
ne smimo nikomu nego samoj Austriji pripisivati, ali, da sa- 
svim jasno kažem, mi, ako nas razlog vodi, moramo kazati, da 
nam je sve one nepravde, koje pretrpismo i koje trpimo i od 
Mađara, sama i glavom Austrija počinila. Gospodo, nije Ma- 
đar našu domovinu izudio, nije Mađar narod hrvatski pobar- 
bario, potuđinčio i zasužnjio, ne truje nas danas Mađar u 
Srijemu, u Vojničkoj Krajini, u Dalmaciji, na Rijeki, riječju 
po svoj našoj domovini: — nikakvo zlo nije nami Mađar s ovu 
stranu trista i trideset i četiri godine učinio, on nam ga ne čini 
ni danas, nego sva naša nesreća dolazi od same Austrije«. 
»Time, gospodo, ja velim, da treba prije svega da dobijemo i 
mi i Ungarija naš potpun ustav i da nam taj ustav ujamče vele- 
vlasti. Kada se to zbude, mi ćemo se sa svimi narodi Ungarije 
za dvanaest ura pogoditi«. 

Starčević je dakle već bio odredio svoj izbor, dok je Kva- 
ternik još kolebao. Međutim, za prvo vrijeme zasjedanja sa- 
bora, stranačke opreke još nisu programski tako oštre. Sam 
Starčević surađuje do zgode i u »Pozoru«, koji mu doduše i 
sakati članke, ali ih ne odbija. Jaz je pukao onda, kad je Sla- 
voljub Vrbančić u saboru obijedio velikaše unioniste, da s ne- 
poštenim namjerama tjeraju Hrvatsku u zagrljaj s Ugarskom. 
Grof Janković razbjesnio se je na klevetu i unioniste izađoše 
iz sabora. 0 tom eksodusu bilo je burnih rasprava. Starčević 
je, na svoj način, osudio Vrbančića; njegove su simpatije vid- 
no na strani onih, s kojima će zajedno glasovati za prijedlog 
Stojanovićev. Pošto je Pricin prijedlog uvažavao zajedničke 

interese s Austrijom, za Starčevića nije postojala dilema; on 
ostavlja pače Kvaternika samoga, da može glasovati s onima, 
koji su kasnije nazvani mađaronima. Krivo ima Miškatović, 
kad u svom životopisu Ivana Perkovca tvrdi, da je postajala 
nekakva koalicija Stojanović-Živković-Kvaternik. Postojale su 
u saboru, a tako i u narodu, zapravo dvije struje. Jedna, koja 
je simpatizirala sa slobodarskim pokretom Mađara, i druga, 
koja je vjerovala u neku slavensku politiku Austrije. Mirko 
Bogović, nekadašnji veliki Ilirac, opisao je u listopadu 1860 . 
Josikinom svaku težnje unionista ovim riječima: »Što mi tra- 
žimo i što mi želimo? Mi želimo da sjedinjeni s našom ugar- 
skom braćom opet zadobimo historijski pravni temelj, kako je 
postajao od davnine prije oktroirane charte. Osim toga želimo, 
da se sazove naš na neodređeno vrijeme odgođeni sabor, da se 
u njem može u zakonskoj formi opet primiti veza s Ugarskom 
ondje, gdje je bila i prekinuta; želimo svrsishodnu duhu vre- 
mena reformu. Jednom riječju ponovno sjedinjenje s Mađa- 
rima pod krunom sv. Stjepana i da se napokon sazove ugarski 
sabor, kojem bismo i mi prisustvovali, te bismo ondje zajedno 
s Mađarima našu konstituciju opravili takovim garancijama, 
da nikad ne bi više bilo o njoj pitanja i da ne bi nikako mogla 
biti prebačena.« Program Bogovićev je gotovo jednak Starcevi- 
ćevu. Političke protivnike krstio je slavosrbima i mađarolcima; 
ovo su mađaro-tirolci, dakle oni, koji po nalogu Austrije hoće 
da se mire s Mađarima. Slavosrbi su pasmina i moralne na- 
kaze; mađarolci su političke budale. O mađaronima sudi Star- 
čević sasvim drugačije (»Stranke u Hrvatskoj«): »Pod ime- 
nom mađarona razumijevamo muže, koji od nekada, kako i 
danas, govore da po Hrvate ne ima dobra osim u društvu 
s Ungarijom. Dakle, mađaroni imaju stalnu, makar nejasnu, 
neinokupnu težnju koja ih vodi: oni su politička stranka. Mož- 
da bi se dalo reći, da ovaj ili onaj, stanoviti mađaron, želi slo- 
bodu i sreću samo sebi, ne narodu, ne Hrvatskoj. Taj prigovor 
mi niti možemo temeljito primit ni odbit. Makar on i stajao, 
mi ispovijedamo, da nam ljudi takove ljubavi nisu dosta, da 
je takova ljubav bezumna; nu itako, ta nam je ljubav neiz- 


142 


mjerno draža negoli ljubav živinske sebičnosti vjenčana s mrž- 
njom svake slobode, svake sreće, osim sreće vlastite svoje. Mi 
držimo, da je bolje u općini imati barem nekolika bogatca, ne- 
goli same prosjake, da je u državi bolje imati barem nekoliko 
slobodnih muževa, negoli same robove. To sve mi držimo bez 
povrede našega načela, koje nastoji, da u općini ne bude ni- 
jednoga prosjaka, da u državi ne bude nijednoga roba. Tako, 
dakle, najgori mađaron možda ne mari za narod ni za domo- 
vinu; nego on nije navlaš ni po načelu, neprijatelj naroda, ni 
domovine, ni slobode, ni sreće. Mi sudimo tako na temelju jav- 
nih čina mađarona«. 

Ova etička ocjena mađaronstva nije sjajna, ali ona je 
dopuštala Starčeviću, da u svojoj taktici bude bliže grofu Ju- 
liju Jankoviću negoli Strossmayeru. Prevažna je u njegovoj 
definiciji mađaronstva riječ sloboda. Ne treba misliti na revo- 
lucionarca Košuta, kad se govori o Starčevićevim simpatijama 
za pobornike slobode. I oni Mađari, koji su utirali put dualiz- 
mu, bijahu ustavnjaci nada sve. Nije doduše historijska istina, 
da je Deak nudio Hrvatima bijeli list, a i Starčević je bio 
odviše skeptik da vjeruje u bijele listove. No taj isti Deak, koji 
je s Franjom Josipom paktirao o izmirenju Mađara i dvora, 
tražio je prije svega odgovorno ministarstvo. Osim ove sim- 
patije za slobodoumlje, Starčević je gledom na odnošaj prema 
Mađarima imao temeljno pravilo, da se Austriji ne smije dati 
nikada prilika za intervenciju — zato, kako se kaže u Naputku 
o ponašanju u saboru — ne smiju se izazivati Mađari osim ako 
je borba na život i smrt. U borbi između dualizma i federaliz- 
ma, koja se je odigravala od raspusta sabora pa do obiju na- 
goda, Starčević nije nikada tajio svoga nepovjerenja u ikakvu 
reformu Austrije. Osim toga, godina 1848 . sa suradnjom rusko- 
austrijskom činila se Starčeviću pogubnom za sve tečevine Za- 
pada; pošto je rusku knutu mrzio nada sve, bojao se je, da bi 
us ija, pomažući Austriji kao pod Paskijevićem, jednoga dana 
m ogla doprijeti i do Jadrana. Hrvati, kako je već 1861 . izjavio 
^ sa oru, imadu dužnost, da zajedno s Mađarima očuvam Za- 
Pad od ruskoga prodora. 

Dok su iskustva u domovini već za vrijeme saborske pe- 
riode opravdavala okret od Austrije, vanjsko-politicki doga- 
đali upućivali su Hrvate očito na to, da se samo od poraza Au- 
strije mogu nadati narodnom spasu. Pritisak je popuštao samo 
poslije Solferina; Mađari su dobili nagodbu poslije Sadove. 
Hrvatski je sabor god. 1865. uzalud tražio izravne pregovore 
s kraljem; neuspjeh politike Strossmayerove i Mazuramceve 
bio je sve očitiji. Talas narodnog ogorčenja prelit ce posljed- 
nje zatočnike austrofilizma. Kvaternik je izagnan, Starcevic je 
odsuđen, ali je suđen i Perkovac, ali je zabranjen i > >Po *° r<< - 
Reakcija sili slobodoumnije elemente na nove koalicije, bin ate 
Mrazovića i barun Levin Rauch traže proglasom da bi se u 
Zagrebu otvorila narodna čitaonica, u kojoj bi se našli zajedno 
pristaše Strossmayera i Jankovića. Starčević napinje sav svoj 
satirički duh i svoju stihotvorsku vještinu, da u mađaronskom 
»Zvekanu« zatre posljednje sjeme »skupnih interesa«. Strasne 
su trzavice u dobi prvih nagoda i pregovora, pak u eri Vaka- 
novićevoj, ali je samo strogi posljedak političke logike, da Star- 
čević prema prvom nagodbenom banu baronu Levinu Rauchu 
ne stoji u nepomirljivoj opoziciji. Šta više, prvih mjeseci Rau- 
chova banstva imalo je doći i do suradnje u vladi. Kvaternik 
je mnogo puta pohađao Raucha, koji mu je omogućio borava 
u domovini i vratio mu državljanstvo i odvjetništvo. Ova stra- 
nica povijesti stranke prava bila je do otkrića u posljednjoj jo 
neobjelodanjenoj knjizi Dnevnika, tamna, pak je potrebno a 
se rasvijetli obilnije. 

baron levin rauch 


Ličnost Levina Raucha u hrvatskoj političkoj povijesti 
najnovijega vremena nije nikad prikazana objektivnije. Nje- 
govo je banstvo doba nečuvenih sukoba u društvu, na ulici, u 
novinstvu, na biralištu i na sudu; to je doba građanskog rata 
između mađarona i Pozoraša. Nikakvo sredstvo ne bijaše pre- 
zreno, kad se je radilo o tom da se s jedne i s druge strane 
potkuri taj kotao od paklene smole. Rauch sam nije došao na 
bansku stolicu po svojoj državničkoj znamenitosti, nego više 
po svojoj glasovitoj odlučnosti. U saboru god. 1861. Rauch je 
izrekao jedan jedini govorčić, preporučujući dakako što uži sa- 
vez s Ugarskom. Jedina je krupnija tražbina njegova govora, 
da se Krajina odmah pripoji Hrvatskoj; mnogo su više utjecali 
u saborski rad njegovi kasniji suradnici Brlić, Zlatarović i Žu- 
vic. S velikašima, koji su radi uvrede Vrbančićeve ostavili sa- 
bornicu, izišao je i Rauch. Kasnije se javlja u društvenom za- 
grebačkom životu kao vođa mađarofila. Prije nego postaje ban- 
skim namjesnikom i banom, poznat je više kao dobar gospodar 
nego kao političar. Valja mu svakako priznati konzekvenciju. 
Dok su Julije Janković i Ladislav Pejačević stajali po strani 
ne hoteći da se lično zalažu za nagodbu, Rauch je primio na se 
taj teret s tvrdoglavošću gentrya. Treba uvažiti, da je sam Fra- 
njo Josip lično zaprijetio Strossmayeru represalijama, ako se 
pojavi u saboru kao protivnik nagodbe. Strossmayer se je od 
bure uklonio u Pariz; lako je zamisliti, kakve je oblike morala 
obiti politička borba između Strossmaverovaca i Rauchovaca 
poslije ovakova uvoda. Suvremenici rišu Raucha kao oporog i 
gordog plemića; bansko svoje ustoličenje ovršio je s velikom 
pompom, prisegao je pred saborom, i izrekao zanosan govor o 

. lb i: u imao je suradnika velike pravničke erudi- 

U daljim riječima pisma veli se, da je »g. grof« opreka od 
»gentlemana« i da ima »hajdučku smjelost«, a završetak je 
ovaj: »Od mene vam ne ima više odziva, izim da vas zgodnom 
prilikom kao bezobrazna i dosadi j iva pustolova vritnjaci po- 
dvorim. 

U v. Sisku 22. veljače 1870. 

Ivan Vončina«. 

Grof Seherr-Thosz je uvaženi bivši član mađarske emigra- 
cije, sada prijatelj Andra$syjev i Rauchov; Ivan Vončina je 
vođa »Pozoraša«, kasniji zagrebački načelnik i odjelni pred- 
stojnik. Istina, Vončina nije u političkoj borbi nikad imao ma- 
nira, ali ovakav ton je besprimjeran. Pozadina je Vončinina 
pisma u tom, da je grof kao vojnik a elan Lonjsko-poljskog 
konzorcija bio pozvao Vončinu na dvoboj. Treba sebi predočiti 
potpunu rastrovanost društvenih odnosa, da se shvati između 
takvih ljudi ova vrsta polemike. 

Sličnim navalama u pozoraškom novinstvu pomućena je i 
prava slika Rauchova. Rauch je osjećao veoma, da u štampi 
nema jednako jakog oružja s opozicijom. Miškatović je tada 
bio u naponu svoje publicističke snage. Svoje protivnike Rauch 
nije mogao uspješno suzbijati u oficioznoj »Hrvatskoj Slogi«, 
koja se nije čitala. Njemu bi bila potrebna grizuća šala Starče- 
vićeva i neumorno pero Kvaternikovo. Bilo je zato trajno nje- 
govo nastojanje, da uza se priveže i Starčevića, koji je zajedno 
s Rauchom pripravljao Kvaternikov povratak, i Kvaternika, od 
kojega je po povratku iz progonstva očekivao da će se osveći- 
vati svojim progoniteljima, koji obojici bijahu zajednički ne- 
prijatelji. U spomenutoj već molbenici za otvorenje narodne 
čitaonice Rauch je imao kuražu svoga mnijenja i umetnuo je 
nekoliko političkih aluzija, koje su osobito u pokrajini bile 
primljene s uvaženjem. Kao banski namjesnik i ban on je htio 
1 više, htio je imati i stranku, koja ne bi postizavala većine iz- 
bornim makinacijama i ne bi računala samo na više činovni- 
štvo i na ostatke negdašnje većine iz sabora god. 1861., nego 
bi svoju snagu crpla iz naroda. U prvom početku svoje uprave 

na čelu zemlje Rauch je ozbiljno računao na to, da će fronta 
njegova i pravaška biti zajednička. Nudio je Starčeviću mjesto 
odjelnog predstojnika, a Kvatemiku župansko, uredničko i arhi- 
varsko mjesto, pod uvjet, da se Kvatemik ne odriče politike, 
nego da otvoreno i javno stupi na njegovu stranu. 

Prvi susret Kvaternika s Rauchom nije bio najugodniji. 
Kad je Beust god. 1867. proglasio amnestiju za političke grje- 
šnike, Kvatemik je bez putnice pohrlio iz Milana u Beč, da 
ishodi kod Beusta audijenciju. Beust je s njim vrlo uljudan; 
Kvatemik mu je razlagao, da se misli odreći politike; klanjao 
mu se kao »autoru svoje sreće« i isticao »veliki čin amnestije«. 
Beust mu je odgovorio: »Versohnungen liberal hin« i na Kva- 
temikovo pitanje, da li se može »anstandslos« povratiti u do- 
movinu, potvrdio riječima »Ohne weiteres«. Primljen ovako 
ljubezno od Nijemca, pošao je Kvatemik u hrvatsku kance- 
lariju, gdje su ga dočekali gotovo sa psovkama i prijetili mu, 
da kao ruski podanik nema prava na amnestiju. Kvatemik je 
ipak poslušao Beusta i neustrašen krenuo doma. Ali za neko- 
liko dana uručena mu je odluka banske vlade potpisana od 
Levina Raucha, u kojoj se kaže, da se Kvatemik imade prema 
naredbi namjesničkog vijeća od god. 1865. otpraviti preko 
granice makar i nasilnim sredstvima. Na savjet prijatelja od- 
mah je iz Karlovca, gdje mu je odluka uručena, pohitio do 
Raucha. Rauch mu je poručio preko Zlatarovića, neka pod- 
nese molbenicu, a do rješenja bit će mu dozvoljen boravak. 
Prvi taj susret s Rauchom opisuje Kvatemik u Dnevniku ovako: 

»Od Zlatarovića odoh opet, po savjetu ovoga, ka Rauchu, 
kojeg taj put vidih i kojeg osobnost sad prviput pobliže mo- 
trili. Čovjek visoka stasa, snažan, najljepše dobe, uljudan u 
općenju sa mnom. Kazivah mu, da buduć sam, po njegovoj 
želji, moju stvar razložio Zlataroviću, ne bi ga rado tim uzne- 
mirivati; no on prekine me, i veljaše: Neka mu samo opetujem 
sve, te mu ja izvršim volju. Kazivah mu nadalje, i med mno- 
gim drugim, kako neka me ima ispričana, što polaziv kroz 
Zagreb, nisam mu se prijavio, jer stranom što nisam znao je li 
je već on funkcije svoje nove časti poprimio ili nije; stranom 

što sam se htio ugnuti i mogućnosti kakove demonstracije ili 
ovacije, što bi se moglo pri višem mjestu nepovoljno proti meni 
tumačiti i škoditi mi pri rješivanju podneska moga. Ali vidim 
sad, zalibog, da sam se prevario u misli mojoj; jer jedva došav 
kući, eto u Karlovcu i Novigradu potjera proti meni kao i 
pod okrutnim! vladami god. 1863. i 1865., koju bi posjetom 
njemu učinjenim odstranio bio od glave svoje.« 

Rauch ga je uvjeravao, da je tu odluku neki činovnik 
iskopao iz prijašnje dobe i da mu je doneseno tako na potpis. 

»Razgovarasmo se i o Pozoraših i Strossmayeru i to ad 
voćem demonstracije kako gori izvedoh. Pozoraše mu pred- 
stavih kao moje dušmane, koji su temelj postavili nesreći mojoj 
nazočnoj. O demonstracijah govoreć stranke ove Strossmayeru 
namijenjenih i o njenoj bijesnosti (koju ja stupidnom progla- 
sili; sve te opstojnosti voda su na mlin moj); da će on kasnije 
dem°„, racije dopustili i sam, ali „ , om stražnom metežu sa- 

iiri / p^alju” mOŽe ' rPje,i ^ ‘ 

Govorih i njemu, da je moja namjera u politiku u bu 
duce, ne nujdati se, posve se posvetiti mom zvanju okvjeth • 
u ostalom, da k pomirenju duhova, ako pozvan, uvijek bi rado’ 
po mogućnost: doprinašao. Na to R. odmah prihvatio- A kako 

taoJT. f 1 ’ ako bi se ” aumi » i* polja pot 

ili u™e„i J m S up„“ van iem ” Z 1 °. ' ““e * PU *'"' 

b Kgo!ie, govorismo, i on mi kaza ni l k °] a mi lif ~ 

nalog, da me .. 7,„ u k( ° ncu: da će dati Urici 

sutra dobiti odluki ^ U uznerrdru j e > i da ću sutra ili p 0 - 
Ranch , , na m ° Je sadan J e korake.« ? 

osnovom. Starčević° člkto Kvate ™ ka dočeka ° s gotovom 

^ 

produljivanjem XTdo' “ 

s Bogovićem Rauch je rekao, da Kvatermkovu stvar, toj«* 
njegovu rehabilitaciju kao građanina i odvjetnika, sm 
sSn pitanjem i pitanjem načela. Zlatarovi je svjetovao 
Kvaterniku, neka počne odmah odvjetovati, ali to nije 
moguće, jer bi protustranka uvijek mogla uložiti prigovor, koji 
bi sud bezuvjetno uvažio. Pa ipak rješenje nije dolazilo brzo 
drugiput bio je Kvaternik kod Raucha, da požuri odluku o 
svojem podanstvu, od koje je odvisilo sve, posto se je bio obrano 
na Rusiju, da ga ova otpusti iz svoga državljanstva Rauch, 
upravo spreman za put u Beč, obećao mu je naj j 
intervenciju; ako ne uspije u Beču, riješit će - povo^o. 

»Onda se upustio sa mnom u razna pitanja: da bude K 
jina ukinuta; da će Mađari dobiti do 80.000 vojske; razvijao 
mi, da Mađari, za slučaj poraza Austrije, niti mogu biti bez 
te vojske u svom i dinastije interesu. — Govorili smo i o vanj- 

^ Veoma me obradova, kad mi on začne govoriti o nuždi 
imati jedan organ politički. Odvratih mu, da mi Jeznanoza 
tu namjeru od strane mog prijatelja (on prekine tne • 

Dra Matoka? Ja odvratih: I ovog i dra Stare.), da sam j 
moji pripravni na tu ideju pristati, staviv za uvjet da o ma- 
đarizmu ni govora povesti ne ćemo; u ostalih P> tanjih nemanj 
životnih, mi nezavišnjaci smo u harmoniji s Mađaroni. On to 
odobri i govoraše o nuždi svesti stranke na manji broj, jadi- 
kujuć o rastrgnuću našeg naroda u tom obziru, sto ja povladih 
posvema. Tim ovaj razgovor zasad ogramcismo. Bit ce to sje 
velikog drveta! Bog je velik: Salutem ex inimicis nostns. 

O mojoj i njegovoj dobi se već pri rastanku govor poveo; 
on je 48, ja 42; mislio je, da smo součemci; da mu je moj otac 
bio profesorom, na to osobitu radost očitovah. - O njegovoj 
obitelji bio također govor pogledom na citat Pozorov o Rauch 
pod Mar. Terezijom; da imade šest generacija u Hrvat. Reko 
mu: Pozor mu je samo ime dignuo onim citatom, jer su ne i 
htjeli dokazati, da ova obitelj tek iz dobe ovog vijeka je u 
Hrv. udomljena. - O Strosmayerovcim bje govora vise. 

Pri odlasku i on me do vrati sproveo, ru ovav se sa mnorr 

rekao je: »Sie werden sehen (oder sich iiberzeugen), dass ich 
mich fiir Sie nicht umsonst angenommen (oder interessirt) 
habe.« Ja mu toplo zahvalim i ostavim muža koji toli duboko 
upliva u sudbu moju.« 

Rauch nastavlja promišljeno; kao dobar poznavalac ljudi 
postaje s Kvaternikom intiman, uvlačeći ga pomalo u svoju 
politiku. I sam Starčević obaviješten je odmah o ovom drugom 
razgovoru i veseli se, što protivnicima ne će uspjeti, da osujete 
»dobro djelo«. Rauch je znao za namjeru o izdavanju »Her- 
vata«, i odobravao ju. Bečki je »Pozor« u listopadu javio, 
da se zastalno znade, da će iza povratka banova iz Beča i 
pod njegovim auspicijima doskora početi izlaziti novi organ 
»Hrvat«; sve je već u redu, samo se čeka na podjeljenje au- 
strijskoga državljanstva njegovu uredniku. Kvaternik bilježi u 
Dnevniku ovu »zadjevicu o sebi« i jednostavno dodaje: »Po- 
mozi Bože, tako već jednom bilo.« No rješenje o državljanstvu 
i opet zapinje. Po povratku iz Beča Rauch je izjavio Kvater- 
niku, da je radi Rechberga njegova stvar u Beču naišla na 
poteškoće, ali ga je tješio, da će se doskora promijeniti poli- 
tika i preporučio mu strpljivost. Kao odštetu za zatezanje Rauch 
mu je obećao i novčanu pomoć, ali ne javnim putem. 

»Dana 27 . ožujka. Petak . . . Vrlo me je prijateljno 
primio R.(auch); ja sam mu se izvinio, što mu mogu tek danas 
posveti djelo, koje je pod njegovimi auspiciji izašlo, što nisam 
ga mogao dosad pristupna naći. — U kratko mu sadržaj djela 
razložih i smjer. Odobri to, i povjeri mi, da imade i on niti 
toga pitanja u ruci, to jest: kao agente svoje u Bosni. Ja se 
tomu uzradovah. Pita me, je li sam već u Zagrebu nastanjen 
posve? Odgovorih: da upotrijebiv dobrotu njegovu i dozvolu, 
ja sam sam ovdje bio dosad, ne ufajući se u neizvjesnosti 
svojoj suprugu si amo dozvati, ali ću to sad po Vazmu uči- 
niti. Jer da se nadam, da će se sad već jednom moja sudbina 
nesretna riješiti, buduć u Beču poraženi su moji dušmani Rech- 
berg et Comp. u kamo li delikatnijoj i veličajni joj stvari: 
crkvenoj; s toga da lje niti u personalne stvari uplivati ne 
budu mogli. Ja mu razložih tužno moje stanje: isključen iz 

odvjetništva, iz javnih služba, političkog djelovanja; naličim 
onomu, kojemu se veli: dajem ti život, ali ti oduzimljem zrak, 
vodu i kruh. 

On mi na to odvrati, da će sad nastojati, da se definitivno 
meni domovina povrati. Ja mu od srca zahvalih. Pri odlasku 
izrazih želju, da bi vrlo želio, da mi je moguće s njim od srca 
jednu uru porazgovoriti se kao izvanslužbeno; da bi bilo i za 
nj probitačnije, da čuje s drugih logora glasove, da bude izvi- 
ješten dvo- a ne samo unilateralno. Na to on odmah blago- 
stivo mi odvrati, neka u nedilju, poslije podne, od pol četvrte 
do devete, kad budem htio, k njemu dojdem, da ćemo se po- 
razgovoriti.« 

29. ožujka 1868. »Imadoh s Rauchom razgovor urečeni. 
Prije toga bijah sa Aurelom Kušev. u antišambru. Ovaj mi 
govoraše o Starcu (prema kojem najveće počitanje, ako istina, 
ispovijeda) i meni; zašto u mađ. novine ne pišemo? Hvali nas, 
ispovijedaj uć krhkoću mađaronsku ... S Rauchom sam imao 
dugi razgovor . . . Svjetovah ga, da si ustroji žurnal vlastiti 
anonimni, nezavisni; privatni sekretarijat politični ... Za »Star- 
cem« i on uzdiše; zašto se natrag povukao? . . O svojoj opoziciji 
dosadanjoj je govorio, da je našao u presidijal. pisarni i proti 
sebi naloga; i njegova supruga da je bila opomenuta, da se 
kani političnog otvorenog govorenja, za vladanja Šokčevića. 
Ja ga opomenuh, neka tomu duhu dosljedan ostane, neka se 
ne dade zbaciti po dogođajima. 

Govorih mu uz žurnal, da mu je potrebno imati privatnog 
polit, tajnika; odmah je prihvatio tu misao kao potrebnu; rekoh 
mu, da bi se za sretna držao ja, biti takovim; poznanje jezika, 
odnošaji moji s inostranstvom i prvimi muževi i poznanje op- 
stojnosti vanjskih — bi me za to preporučili. Ja sam mu rekao, 
da sam s mladim Napol., Garibaldijem itd. u savezu bio. Ali 
dalje o tom nismo govorili. 

O Štrosm. i njegovu djelovanju zborismo . . . Povjerio mi 
je, da je Mrazović bio u Biogradu, ali samo 24 sata, te pita: 
što je on mogao tamo činiti? Zabrinuti su mađ. glede toga. 
— Uopće glede ist. pitanja mi je uvijek govorio, da on nastoji 


152 


0 tom, da bi mi Hrvati dobili naš dio u Bosni i Hercegovini; 
da proti tomu niti Mađari ne mogu ništa imati; da su to naša 
virtualna prava. Odgovorih mu: u tom ćemo vas dušom i tije- 
lom podupirat. 0 nekako vom agi iz Banjaluke, koji je u rukuh 
Strossm., govori mi, da će ga »abfangen lassen«, da iz njeg 
ispipa, što je u stvari. Govorismo o aristokraciji bosanskoj, da 
treba ih štititi u njihovu imutku. Pristah na to, dodah: i u vjeri. 
Vrijeme mora ona pitanja riješiti. — Mnogo smo govorili, o 
naših ljudih, koje bi imali poslati u Bosnu, o kojoj, kao našoj, 

1 da se radi da bude naša, mnogo je govorio. Da ćemo doskoro 
viditi nešto izvanrednoga s onu stranu se zbiti. Hrvati da se 
moraju arondirati, bit ćemo jači spram A — je i U — je. Odobrih 
te nazore, da su i naši.« 

U ličnom odnosu Kvaternika prema Rauchu valja odijeliti 
dvije stvari: ideje političke i pitanja rehabilitacije. Rauch se 
je osobito u pitanju istočnom slagao s Kvaternikom, a tako i 
u mržnji na »Pozoraše«. Razgovori obojice prilično su iskreni, 
iza zatvorenih vrata; ali kad su pravaši zatražili koncesiju za 
izdavanje »Hervata«, i u tu svrhu morali naznačiti glavne točke 
svoga programa, Zlatarović je na akt stavio bilješku, da je 
program »sehr verfanglich«. Prigovor je Rauchov uvijek isti: 
zašto Starčević i Kvaternik »ništa ne rade«, t. j. zašto se ne 
dadu birati u sabor. Starčević je grubo odbijao svaki takav 
prijedlog, a Kvaterniku bilo je najviše stalo do toga, da 
Raucha navede na čin pomoći. Čekajući na rješenje svoje 
molbe za povratak odvjetništva, koja je napokon na njemačkom 
prijevodu došla u ruke i samom Andrassyju, pisac »Istočnog 
pitanja« nije se mogao zadovoljiti Rauchovim priznanjima i 
komplimentima. Kvaternik je s pravom smatrao, da mu je 
učinjena nepravda izgonom iz Hrvatske i nastojao je da dobije 
neku odštetu za pretrpljenu nevolju. Pošto u Hrvatskoj nije 
postojao emigrantski fond, Kvaternik je tražio bilo kakvu pot- 
poru, pak je apelirao na Raucha, da mu pokrije barem tiskar- 
ske troškove za »Istočno pitanje«. Troškovi su pokriti prilo- 
zima sa različitih strana. I Rauch je doprinio 100 forinti, kao 
i kardinal Haulik. Nema ni trunka istine u tom, da bi Rauch 

davao biio kakvu potporu pravaškim listovima. Kvatemik je 
a limine odbio Rauchovu ponudu, da piše u mađaronski list 
»Hrvatsku slogu«, a kad je bilo govora o arhivariji, nije nikad 
došlo do konkretnijih rezultata, jer je o izboru arhivara od- 
lučivao sabor. U siječnju 1869. govori opet s Rauchom o časti 
arhivara, koju bi prihvatio, kad bi mu ju ponudila domovina. 
»Ali on nasijecaše po već puti, da bi mi (stranka prava) i poli- 
tičke službe primili. Ja mu odgovorih, da naše stranke ljudi 
jesu u službah, da ih je više nego li misli, da su dobri, mar- 
ljivi i pošteni činovnici. Tuj mu učinih prispodobu naše stranke 
sa prvimi kršćani: osim progonjenika na javi, za njih se nije, 
prije Konst. Vel., ni znalo; ali oni su već tako sve podrovali, 
da su bili doprli ća u carske dvorove, dok jednog dana, eto 
dvora i rim. carstva kršćanskoga. 

Nešto govoraše, da, kao gledeć na ustezanje naše od po- 
slova, ne može nas ni u Bosni upotrijebiti. Ja mu na to suho 
odvratih, da mi niti ne bi htjeli što takvoga preuzeti, da ambiciji 
tuđoj proti svojem narodu koristimo . . . 

0 pravih naših veljah mu: Ja ću vam samo nešto kazati: 
Vaš djed, najveć pradjed sjedio je u hrv. saboru, gdje su 
Hrvati, suver. svojim pravom, odlučivali proti zaklj. ug., da 
oni ne dadu Mar. Tereziji one milijune zajma, koje joj do- 
pitaše Mađari, i to opetovano sabor zaključio, niti se što proti 
tomu usudio učiniti kralj ni Mađari. Eto vam prava realnog, 
mladog, pri kojem je vaša krv sudjelovala!« 

Rauch se je, kako Dnevnik opaža, pri ovom razgovoru 
»držao hladnije«. I onda, kad mu je saopćio da je otpust nje- 
gov iz ruskog podanstva riješena stvar, Rauch je izrično na- 
glasio, da ne želi da se Kvatemik odreče politike, pače je 
jednom i prorokovao: »Mi ćemo još zajedno raditi«. Kad je 
Rauch imenovan banom, Kvatemik se je ponadao bržemu rje- 
šenju svojih tegoba. I doista, upravo u dane Rauchove insta- 
lacije prispjela je otpusnica Kvatemikova iz ruskoga podan- 
stva. Ustanovljeno je, da je taj otpust dvije godine prije izdan, 
ali su ga tobož u bečkoj kancelariji nekamo zameli. A i poslije 
toga bilo je poteškoća sa rehabilitacijom, pošto je na staro 

ljeto iste godine Kvaterniku priređena ovacija mladeži, a David 
Starčevic tom prilikom govorio vrlo oštro. Raucha su prisilile 
vojničke vlasti, da zaplijeni »Hervat«; ipak nije nipošto pre- 
kinuo razgovore s Kvatemikom, pače ga je primao na vrlo 
duga savjetovanja. Prvoga veljače 1870. primio je konačno 
Kvatemik odvjetnički dekret, kojim mu se bezuvjetno vraća 
pravo odvjetovanja. Ovu odluku stvorili su Rauch i Žuvić 
protiv mišljenja kompetentnog suda. Kvatemik je sav zanesen, 
kad bilježi primitak dekreta: »Domine in te speravi, non con- 
fundar in aeternum!! Dies, quam fecit Dominus, exultemus et 
laetamur in ea!« klikće biblijskim veseljem. 

Dnevnik Kvaternikov završava se krajem srpnja g. 1870.; 
u posljednje mjesece zapisa nema važnijih političkih razgo- 
vora s Rauchom. Čini se, da osjeća skori Rauchov pad. Rauch 
je u saboru instaliran svečano, ali ulica ostade hladna. Dnev- 
nik to konstatuje s veseljem, a isto tako zamjera Rauchu, što 
je poslije smrti Haulikove predložio za nasljednika tuđinca 
Mihalovicha. Kad je radi brošure Davida Starčevića nastala 
afera s profesorima i četvorica, među ovima Jagić, ostavili 
službu, Rauch je Kvaterniku priznao, da je radi Davidove 
brošure sam car presirao. Posljednja bilješka o odnosima iz- 
među Raucha i pravaša govori o tom, da je Rauch bio naumio 
urediti u Zagrebu zemaljsku tiskaru, pošto su se tiskari nećkali 
štampati pravaška izdanja. 

Prema svemu sto Dnevnik iznosi o suradnji Levina Raucha 
i pravaša a Kvatemik po svom običaju navodi o tom naj- 
iskrenije potankosti — može se zaključiti, da je Ante Starčević 
još prije Kvatemikova povratka u domovinu prihvatio zgodu, 
da^ u svezi s unionistima obori s vlasti »mađarolce«, koje je 
držao najvećim krivcima nesretne hrvatske politike. Rauch, 
kojega je uostalom slavio i Perkovac, kazao je jednom o Star- 
ceviću: »Er ist^nicht genug lenksam.« Doista, jedva je moguće 
i zamisliti Starčevića kao podčinjenog političara ili pače činov- 
nika s prisegom, pa bio na makar kakvom mjestu. Širile su 
se glasine^ o tom, da je Rauch nudio i Kvaterniku veliko- 
zupansku čast. Ipak, do političkog saveza nije došlo nikad, a 

nije ni moglo doći, jer je i ban uvijek bio odvisan od one 
Austrije, koju je Starčević smrtno mrzio. Kvaterniku je Rauch 
povratio domovinu i građansko pravo; to je učinio kavalirski, 
kad je već znao, da ne će biti moguća stranka unionističko- 
pravaška. Rauch je ustavnjak, koji istoga grofa Jankovića 
drži reakcionarcem, bliži je pravaškoj koncepciji zato sto u 
dnu duše vjeruje, da je panslavizam ili, jos gore, panrusizam 
jedina zbiljska opasnost. Ali pravasi, prirodno, nisu ni ćaska 
mogli vjerovati zaštitniku Rauchovu Andrassyju, koji je tvrdio da 
je baš toliko Mađar koliko i Hrvat. Vojnički pak krugovi nisu 
trpjeli ni Raucha ni pravaša. Njihov je štićenik Vončina. Kad 
je Vakanović na osnovu pamfleta o veleizdaji bio naumio uni- 
štiti Strossmayera i njegove pristaše kaznenim progonima, Mate 
Mrazović kuca na vrata vojničkog komandanta u Zagrebu, da 
od njega traži zaštitu. Za ovakove političke igre Starčević ne 
bi bio nikada. Pravaška negacija bila je opravdavana ne samo 
političkim nego i etičkim načelima. Da je Rauch bio kakav 
državnik evropskog kalibra, možda se Starcevic ne bi bio tako 
brzo odvrnuo od njega. Istina, Žuvić je pod egidom Raucho- 
vom odlučno prosvjedovao protiv mnogih povreda nagodbe, ali 
ta gravaminalna politika nije nikad bila izabrano oružje pra- 
vaštva. Rauch je bio čovjek važnog političkog momenta, od 
njega se je tražila energija, mnogo spretnosti nije imao. Kva- 
terniku se je odužio pošteno. Psihološki su zanimljivi odnosi 
između Raucha, čovjeka grube odluke, i Kvaternika, koji ga 
poučava o ulozi njegovih pradjedova. Rauch je Kvaterni'ku 
pružio mogućnost eksistencije u domovini i u teškim posljed- 
njim godinama života pribavio patniku nekoliko veselih dana. 
Ali susret s Rauchom nije Kvaterniku donio sreće, kao što nije 
ni ojačao sveze između pravaša i mađarona. Kvaternik je dobio 
odvjetništvo, ali nije mogao dobiti klijentele; poslije Rauchova 
pada na njem je ostao odium prijateljstva s čovjekom, kojega 
je srušilo Lonjsko polje. Kvaternik je, ozloglašen i potkopan, 
propao kod izbora 1871. — društveni odnosi rastrovani borbama 
o oktroiranu nagodbu. 

pravaška štampa 


Prvi pravaški list nije »Hervat«, kako se obično navodi, 
nego »Zvekan«. Ante Starčević je doduše svoje nazore širio u 
»Nevenu«, pače i u »Pozoru«, no pravaški zub osjeća se istom 
11 n J e govim prilozima za »Zvekan«. To je satirički listi protiv 
Strossmayera, izdavan s pomoću mađarona. Uređivao ga je 
Manasteriotti, kasniji urednik Rauchove »Hrvatske sloge«. 
Rauch sam, po svjedočanstvu Račkoga, rado je čitao »Zvekan« 
i od srca se smijao krupnim Starčevićevim rugalicama u listiću, 
koji je za vrijeme trećeg Kvaternikovog progonstva jedino bio 
pristupan pravašima. U sabranim spisima i govorima Ante 
Starčevića što ih je bio počeo izdavati klub stranke prava, 
nisu ni spomenute ove prve Starčevićeve satire u stihovima, 
kojima su se doskora pridružila »Pisma mađarolaca«, štampana 
po prvi put u istom »Zvekanu«. Starčevićevi su stihovi sasvim 
makaronski, ostali dio »Zvekana« često nije imao mnogo duha 
i pojedine bilješke mirišu po onakovoj vrsti pamfleta, kako je 
opisao Šenoa u posljednjem dijelu svoga »Mladog gospodina«. 
Ali je »Zvekan« imao bezobzirnost rugalice i kresanja u lice. 
Strossmayer i Mrazović štampani su pače i u karikaturi, ako 
se ne varam, jednoj od prvih u Hrvatskoj političkoj publici- 
stici. U tuđini Kvaterniku je svaki broj »Zvekana« radost i 
utjeha. Poučavajući svoje znance, što trgovce, što uskoke, mom- 
ke iz austrijske vojske, čita im »Zvekan« kao jedini list, koji 
u Hrvatskoj istinu gudi. Trebalo je godine dok je stranka došla 
do svoga ozbiljnoga organa. Po srijedi je dakako pitanje finan- 
ci jalno, a nije lako naći ni urednika, koji bi se potpisao, izlo- 
živši se veoma vjerojatnom kaznenom progonu. Vrijeme za 
pravaški organ doći će istom u eri Rauchovoj, tada Starčević 

ima sigurnost, da će biti dozvoljeno izlaženje, a ima i urednika 
dra Ivana Matoka. Izdanje prvoga broja »Hervata« ima s tim 
veće značenje, što je tom prilikom prviput ustanovljen stra- 
nački program pravaša. »Hervat«, izišavši g. 1868., nije revija, 
nego je po svojem značaju više stranački buletin. Članci su 
pisani u obliku odlučnom bez diskusije; Starčević diktira u iz- 
rekama, koje su jednako zaoštrene politički i stilistički. »Her- 
vat« je u prvoj godini imao oko 200 predbrojnika. Za ono 
doba mnogo, pošto su pozoraški dnevnici istom za malo pre- 
stizali taj broj. Suradnici radili su dakako besplatno. Bac je 
dopao kao odgovorni urednik i zatvora. Poglaviti urednički 
trud padao je sve više na Kvaternika, koji je u dva godišnjaka 
mjesečnika »Hervata« i »Hervatske« ostavio najbolji dio svojih 
studija o aktuelnoj svjetskoj politici. Državnički akcenat nje- 
gova pisanja donio mu je posebnu slavu pravaškog diplomate. 
No jednako je važna njegova uloga u izdavanju pravaških 
listova po tom, što je Kvaternik stilom i svestranošću svoje 
opaske publici, a naročito mladeži, mogao bliže biti od Taci- 
tovski škrtog Starčevića. Starčević je u »Hervatu« više književnik 
nego Kvaternik, ali je manje publicista. Kvaternik prati svjetsku 
politiku i odaje sigurno naj marni jega čitaoca svjetskih novina 
u ono vrijeme. Poslove administracije lista vršio je dr. Matok, 
koji je fungirao kao izdavač, a čini se i finansijer prvoga go- 
dišta. Dr. Matok je u povijesti prvih godina pravaštva jedna 
prilično nejasna ličnost. Folnegović ga crta kao čovjeka, koji 
je umio svojom pojavom i svojim govorima očarati i muško i 
žensko. Vanredno lijepe građe, pune plave brade i miloga mo- 
droga oka, bijaše naoko nježan, a tako i grlo njegovo zvonko i 
ugodno. Kretao se otmjeno, skoro preuslužno, bio gostoljubiv, pak 
je njegova kuća, dočekujući goste iz pokrajine i tuđine, bila kano 
stvorena da postane nekim središtem pravaškoga pokreta za 
Rauchova banovanja. Ovoj Folnegovićevoj karakteristici odgo- 
vara i ime od mila kojim ga je zvao uži pravaški krug i Kojim 
se je potpisivao na pismima Starčeviću: Junges. Ali, naprotiv 
ovih ljubeznih biljega, dr. Matok morao je imati prilično po- 
slovne spretnosti. Kancelarija mu je išla tako dobro, da je 

trebao već i drugog koncipistu. Sam Sram tužio se na njega, 
da mu otima klijentelu. Tvrdilo se je, da imade već i lijepu 
glavnicu u štedionici, a kuća je bila bez sumnje bogata i go- 
stoprimna. Kvaternik je isprva bio sav zanesen radi Matoka 
i smatrao ga osobito dobrim čovjekom. Vjeru je potreslo po- 
najprije govorkanje o Matokovoj ženi, koja mu zapravo nije 
bila žena, a nije se mogao ni vjenčati s njome, jer joj je živio 
muž. I Ružica Kvaternikova imala je nekih osnova s Matokom 
i sa svojom rođakinjom. Ali je sve prekinuto naprečac i ne- 
milo i za stranku i za lični odnos prema Matoku. Pročulo se 
da Matok priča o tom, kako je on jedino plodonosno drvo stran- 
ke i hranitelj ubogara. K tomu je Kvaternik doznao od Raucha, 
da je Matok imao kod vlade intervencija o naseljenju trapista 
u Hrvatsku i o nekim parnicama, u kojima njegov postupak 
nije bio sasvim čist. Rauch je Matoka sudio kao afaristu i nije 
ga ni htio računati među pravaše. Događaji su pokazali, da je 
imao pravo. »Hervat« je bio zaključio svoje prvo godište sa ma- 
terijalno nepoznatim, ali moralno svakako lijepim uspjehom. 
Pristaše su čekali na poziv za novu predbrojku, koji je imao 
donijeti i nove programne odluke po uzoru poziva za prvo go- 
dište. Na zaprepašćenje svih, a najviše Kvaternika, Matok je 
bez znanja Starčevićeva u posljednjem broju godišta na omotu 
lista suhoparno saopćio, da se list radi nepovoljnih prilika na 
neko vrijeme obustavlja. Premda je u objavi bilo rečeno, da će 
stranka raditi dalje, čitava je javnost razumjela, da je Matok, 
podmićen ili naplaćen bilo na koji način od protivnika stranke, 
oteo pravašima list izdavan pod svojim imenom i na taj način 
pokušao lišiti ih riječi u javnom životu. Najviše su bjesnili 
protiv Matoka David Starčević i Kvaternik. Prva briga bijaše 
da se Matokova izdaja učini neškodljivom. Zaista, i to najviše 
brigom mladeži i uz novu kauciju položenu od Halpera, prija- 
vljen je odmah novi »Hervat« sa urednikom Vjekoslavom Ba- 
chom. Matok, koji je međutim privatno kušao, da se ispriča 
Starčeviću i da mu obiteljskim prilikama objasni svoj postu- 
pak, pojavio se je sada u pravoj slici. Priopćio je u »Narodnim 
novinama« i »Agramer Zeitungu« prilog, u kojem je napao 

Starčevića i Kvaternika, a u isti mah prosvjedovao je kod na- 
dležne oblasti protiv daljnjega izdavanja »Hervata«, pripisu- 
jući sebi prvenstvo za to ime lista. Radi toga je drugo godište 
»Hervata« izišlo kao »Hervatska«, opet u svescima, dok je tjed- 
nik »Hervatska« započeo izlaziti istom 1. siječnja 1871. i svršio 
sa 41. brojem, koji je izišao u istu onu subotu, kad je u Bro- 
čancu već bio buknuo ustanak. Matokova afera dojmila se je 
Kvaternika silno, ali je imala i tu posljedicu, da su pravaši po 
ovom pokušaju svojih protivnika (vjerojatno je iza Matoka sta- 
jao savez Vončina — generalna komanda) naučili cijeniti vri- 
jednost svoje štampe. Njihovi listovi napreduju i sadržajem i 
opsegom. »Hervatska«, koja izlazi kao tjednik, nije doduše ni- 
pošto novina u onom smislu, koji se danas pridaje toj rijeci. 
Starčević je u njoj razlagao svoje poglede osobito na istočnu 
politiku, koji su u Hrvatskoj bili sasvim iznimni. Kvatermk je 
nastavljao svoj »Razgled politike« prateći ponajviše bune i 
ustanke. Već u mjesečniku Kvaternik je našao prilike, da se 
radi ustanka u Kotoru naruga Austriji. On ga zove ratom, nje- 
mu su Bokelji »lupus in fabula«. Nijemci su ustanak zvali »Slivo- 
vitz-Rummel«, a kad tamo, Austrija je trebala, da uguši ustanak, 
50.000 vojnika. Rat se vodi na »hrvatskom zemljištu«, u Boci, o 
kojoj Kačić pjeva: 

Ej Kotore, gnjizdo sokolovo 
Na visokoj grani savijeno! 

Svijeno je na jeli zelenoj, 

Ter pokriva Buku od Kotora, 
kojano je dika od Hrvata. 

»Vješajući i harajući onostranu braću našu, vi time harate i 
vješate nas, a koj se na što takova odvaži, taj neka računa sa 
savkolikim hrvatskim narodom, koji ne uvažava, ako ne po- 
štenu i otvorenu, to jest junačku borbu«. 

U svezi sa pisanjem o Krajini i sa apsolutnom negacijom 
austrijskih interesa pisanje Kvaternikovo nije defenziva, nego 
potpuno ofenziva. Ruga se, da država od 33,000.000 ne može 
kroz dva mjeseca ukrotiti pučanstvo od 20.000 duša. Ovo je 

stalni refrain pravaške štampe. U domaćoj politici njena je za- 
daća, da podržava narodni ponos na temelju povijesti; cilj je 
Velika Hrvatska na ogromnom teritoriju od Norika do Balka- 
na.. Svaka kompromisna politika je popuštanje i zamagljivanje 
velikog cilja, zato slavosrbe preziru isti oni, koji im daju vlast 
u ruke. Izvan Engleske i Francuske nema prosvjete u Europi, 
i prema tomu pravaška štampa ne uvažava dosljedno ni samoga 
Bismarcka, jer biljeg evropskoj politici i evropskoj prosvjeti na 
Zapadu nikada ne će dati Prajska. Vani naslanja se pravaška 
politika, dakle i publicistika, na Napoleonide; slavljenje Na- 
poleona bit će njezina stalna rubrika. I poslije Sedana pravaška 
je ^štampa vođena ovim načelima: »Mi smo uvijek crpili osvje- 
dočenje svoje, glede konačne prevlade politike stranke prava, 
s nutra iz historije Hrvata; historije, koja sjajem svojim jedna- 
ko potamnjuje naduto mađarstvo kao i nevoljni serbež i slav- 
stvo, rđavo švapstvo kao i kukavno talijanstvo; — s vana pako 
iz povijesti onih živalja, koji su kroz tolike vjekove prednjačili 
Europi slavom svojom, te koji, ako su koj čas narodnjega života 

i klonuli, nisu zato nikada se iznevjerili dostojnosti čovje- 
čanstva. 

Polugom glavnom dakle pobjede svoje politike, smatrala 
je stranka prava franceski narod, međunarodne koristi hrvatsko- 
franceske; sredstvom pako te pobjede držasmo rješivanje euro- 
pejskoga pitanja, koje ima konačno riješiti i sudbinu franko- 
hrvatsku. Napoleona III. mogućnim držasmo, kao neograniče- 
noga skoro upravitelja sudbine naroda svoga; zatim kao pred 
sudom cijeloga svijeta prvoga diplomata; . . .« — »Napokon ci- 
jenismo ga i kao dobročinitelja tolikih oslobođenih njegovim 
uplivom naroda; kao zatornika ugovora god. 1815., zatornika 
one »svete urote« proti općenitoj slobodi naroda.« 

»Uslijed spisa naše stranke, već za rata austro-italskoga 
godine 1859., kadno Francezi zauzeše proti Austrijancem naš 
otok Lušinj, zaori ne-hrvatski moćni glas, koj je nadaleko odje- 
kivao: »Deja sur une de ses lles (croates) flotte le drapeau libe- 
rateur!« — (Jurve se vije na jednom od njezinih (Hrvatske) 

otoka zastava oslobođenja!) - Eto, jedva smo se iz svojega 
350 godišnjeg narodnjega sna prenuli, m ne otvonv jos dobro 
svoje oči; jedva smo dali od sebe znak života: pa nam vec za- 
padni svijet pruža pomoćnu ruku, ne oteže se primki nas u kolo 
slobodnih naroda; otvara nam vrata bolje budućnosti! — To 
bijaše još prije Solferina.« 

Ove su riječi supstrat svih nastojanja Kvatemikovih; pu- 
blicistika pravaška u dnevnom komentiranju događaja gleda 
potpuno na njegove naočari. A treba uvažiti kolika je smjelost 
bila u toj pravaškoj publicistici, kad je Kvaternik u gornjim 
riječima jasno i glasno opetovao ono isto, radi česa je devet 
godina prije bio odsuđen na tamnicu i izagnan iz domovine. 
Zasluga je pravaške štampe, da je cenzura morala popuštati 
do tih granica. Imperijalistički i suvereni proglasi u »Hervat- 
skoj« čine posebni odsjek u hrvatskoj publicistici. Nikad ne bi- 
jaše lista, koji je sa više uvjerenja branio stranačke nazore. 

Naravna je posljedica ovakovih apsolutnih pokreta bila 
ponajprije ta, da su se prilike u Austriji i Ugarskoj posmatrale 
većinom satirički i sa omalovaženjem. Vjekoslav Bach pisao je 
kroz tjedne te komentare pod naslovima »Mađarske gusle« i 
»Austrijanske diple«. List »Hervatska«, kao visoko politički 
organ, nije imao ni mjesta za lokalne događaje zagrebačke, 
pak se je domaćom kronikom bavio samo onda, kad bi bio u 
pitanju stranački interes, tako na pr. povodom učiteljske skup- 
štine, u kojoj su prevladavale slobodarske tendencije, ili pri- 
likom proslave Zrinsko-Frankopanske, koja je te godine prvi 
put priređena oficijelno od stranke prava. 

S druge strane »Hervatska« brižljivo pazi, da očuva što užu 
svezu s pokrajinom. Tu se pazi na svaku sitnicu, o lokalnom 
događaju vode se rasprave, pogotovo ako se radi o Krajini; do 
se u zagrebačkim pitanjima pak i u polemici s političkim pro- 
tivnicima ne ističu lični momenti i ne imenuju bez potrebe oso- 
be, u dopisima vojuje se s navodima imena i zgoda, bez obzira 
i bez poštede. Ovaj dio pravaškoga organa uređivan je s oči- 
tom pomnjom, i ne ćemo se prevariti, ako brigu za to pripise- 

mo Kvaterniku. Posljednji brojevi »Hervatske« čitaju se danas 
kao ravni uvod u rakovičku bunu. Tu su po kumpanijama pre- 
tresena mišljenja ljudi, tu se jedan glas budućih ustaša odaziva 
drugom. Pravaška publicistika pred Rakovicom je u naponu 
svoje snage. Poslije smrti Kvaternikove prestaje i »Hervatska«, 
i godine ce proći, dok stranka dobije svoj organ. U prvoj pe- 
riodi pravastva publicistika je poglavito djelo Kvaternikovo, 
i zato je taj odsječak njezin najbuntovniji. 

BONAPARTIZAM 


Pravaško glasilo »Sloboda« ima u svom broju od 25. lip- 
nja god. 1879. člančić o smrti princa Louisa Napoleona, pisan 
očito od Ante Starčevića i štampan počasnim velikim slovima. 

»Princ Louis Napoleon. 

Mi se klanjamo velikomu narodu franceskomu, kad je svr- 
gao Napoleona III., mi bi mu se bili klanjali, da je proglasio nje- 
gova sina carem. U jednom i drugom slučaju njegovi čini ne bi 
bili drugo van izljev njegove suverene volje. 

Žalimo smrt Ljudevita Napoleona, ne zato, jer je francuska 
pretendenta, nego jer je u njem plemenita stvar zaštitnika iz- 
gubila. Došao on ne došao na prijestolje, bio bi si već u nasto- 
janju, da bude vrijednim nasljednikom tradicija svoje obitelji, 
za slobodu naroda velikih zasluga sticao. 

Ove tradicije sadržane su u jednoj od naj spasonosni j ih po 
narode ideja, što ih je povijest proizvela, ter koja, kako je iz 
same narave ljudske crpljena, povjesnicom budućih vjekova 
zavladati bude: u ideji narodnosti. 

Što je po naravi spojeno istim porijeklom, istim jezikom, 
istimi običaji, istimi interesi, mora da se sljubi u jednu državnu 
cjelinu, pak ako nije bila prošlost, mora da im je budućnost za- 
jednička. 

Iz misli što ih je na Sv. Heleni diktirao grofu Las Cases, vidi 
se, kako je velike osnove u tom pogledu gojio Napoleon I. Pa 
kako je on htio osloboditi i ujediniti Hrvate i Poljake, tako je 
njegov sinovac pripomogao ujedinjenju Italije. 

Mi Hrvati, od one kukavice, koja nam svoj opstanak za- 
hvaliti imade, razuđeni, raznarođeni, rastrovani, ne nalazimo 
spasa u ničem, nego u onoj napoleonskoj ideji. 


164 


Napoleonska ideja pako nije druga, nego ideja stranke 
prava.« 

Nikada i ni na kojem mjestu nije sa najautoritativnije pra- 
vaške strane ovako utvrđena istovjetnost težnja pravaških i 
težnja napoleonskih. Starčević je iste godine u hrvatskom sa- 
boru dokazivao, da je u pariškom kongresu mali Pijemont zau- 
zeo mjesto Austrije među velevlastima Evrope i tim jasno obi- 
lježio svoj pogled na rezultate krimskoga rata i na ulogu Fran- 
cuske u Europi; a nije nikad ni kasnije dopustio ni najmanje 
sumnje o tom, koliko Francusku pretpostavlja Austriji. I sama 
pravaška lozinka: »Bog i Hrvati« znamenito naliči na onu »Dieu 
et la France«. No u citiranom članku o sinu Napoleona III. nije 
govor samo o simpatijama, nego se načelo Napoleona i njego- 
vih nasljednika izjednačuje sa načelom stranke prava. Potrebno 
je, da se ustanovi postanak ovako važne i odlučne konstatacije. 

Zanos za Francusku i za Napoleona baštinio je Ante Star- 
čević od svoga strica Šime Starčevića, župnika u Lici i kano- 
nika u Karlobagu, koji je u doba Napoleonove Ilirije zname- 
nito podupro francusku propagandu svojim »Ričoslovicama«, 
t. j. gramatikama hrvatsko-francuskim. Boraveći kod strica 
Ante Starčević mogao je u najmlađim danima od njega usi- 
sati ono poštovanje prema francuskoj napoleonskoj upravi, 
od kojega je dijelak imao i na kraj kraja sam car Franjo, kad je 
požalio, što su Francuzi prerano otišli. Pogotovo je odlučno za 
čitavi kasniji razvoj Starčevićev, što je zarana naučio fran- 
cuski; njegov racionalistički duh Ličanina, i njegova skeptička 
narav našle su u francuskoj bistroći i u ironičnoj ili bar točno 
promišljenoj izreci nedostiživih francuskih stilista obilnu hra- 
nu. Kad je u hrvatskom saboru prviput raspravljeno pitanje, 
koji će se moderni jezik učiti u srednjoj školi, Eugen Kvater- 
nik je stavio prijedlog, da se mjesto njemačkog jezika u gim- 
nazije uvede francuski kao obligatni predmet. Kao stari parla- 
mentarne, Starčević je prilikom jedne rasprave o prilikama 
hrvatskoga sveučilišta napao baš toljagom na njemačke profe- 
sore i njemačku znanost, pun mržnje na đake Bursche i profe- 
sore pivopije. Novine, koje je čitao svaki dan potanko, bijahu 

L’Inđependence Belge. Kolika je bila prevaga francuskog kul- 
turnog upliva u mladoj stranci prava, koja je još sedamdesetih 
godina naličila u Zagrebu više obitelji negoli stranci, svjedoči 
knjižnica ostavljena od dra Davida Starčevića. David je prav- 
ne nauke svršio u Pešti, ali po svojoj biblioteci bio je potpuni 
Francuz, posjedovao je za onda u Hrvatskoj iznimnu zbirku 
izabranih francuskih autora, a da su oba Starčevića, i Ante i 
David, mnogo čitali te knjige, vidi se po opaskama i podcrta- 
nim mjestima. Kvaternik je i pisao francuski, ne imajući doduše 
francuskog stila, i pače ne savladavajući niti potpuno grama- 
tičku konstrukciju, ali je zato jednako marljiv čitalac francu- 
skih novina, i u Parizu toliko vješt razgovoru, da može u tuđim 
razlaganjima braniti svoja gledišta. 

No svi ovi puti, kojima su osnivači stranke prava prila- 
zili francuskom duhu, ne bi dostajali, da se objasni ona krupna 
razlika između pravaša i svih ostalih stranaka u Hrvatskoj 
tijekom decenija, koja je onako nedvoumno obilježena u član- 
ku o smrti princa Napoleona. Usporednost ideja pravaških i 
napoleonskih rođena je iz toga, što je Napoleon I. kao vjeru 
budućnosti postavio načelo narodnosti. Ni Starčević ni Kvater- 
nik nisu mnogo vodili računa o tom, da je Napoleon I. izveo 
termidorski obrat i od konzula republike sebe napravio impe- 
ratorom carstva, kao ni o tom, da je Napoleon III. u carstvu, 
koje je također slijedilo iza njegova predsjedništva republike, 
kolebao između t. zv. prosvijetljenog apsolutizma i mlohavog 
liberalizma. Za pravaške vođe nije bilo važno što se događa 
unutar francuskih granica i da li Napoleon I. progoni gospođu 
Stael i Napoleon III. progoni Victora Hugoa. U politici evrop- 
skoj i svjetskoj Francuska je kroz više od pola vijeka držala 
stijeg slobode i prava naroda. Napoleon Veliki i Napoleonide 
mogahu biti doma i apsolutiste, ali za Poljsku, Mađarsku, Ita- 
liju, a pravaši mišljahu i za Hrvatsku, njihova politika bila je 
stalnim ustukom reakcionarnih težnja Rusije, Austrije i Pru- 
sije. Bilo je mnogo istine u nazoru, da je male države moderne 
Evrope stvorila diplomacija; ali da se mali narodi oslobode 
ispod jarma silnijih, za to bijaše potrebno, da javno mnijenje 

u Evropi, a za njim i diplomacija, prizna načela, koja su doista 
zastupali Napoleoni. Napoleon Treći izdao je u vrijeme ranijih 
svojih političkih nastojanja brošuru o namjerama napoleon- 
skim (Les idees napoleoniennes), u kojima Napoleona Veliko- 
ga zove izvršiteljem oporuke revolucije. Kao car obilježio je 
Napoleon III. svoja gledišta nazdravicom 1856. godine, kad je 
pozdravio slogu evropskih vladara riječima, da će ta sloga biti 
trajna, ako se bude osnivala na pravičnosti i zakonitim intere- 
sima naroda. Dok je Metternich riječ narod htio izbrisati iz di- 
plomatskog rječnika i Italiju nazivao geografskim pojmom, 
Napoleon III. dokazao je svojom intervencijom u Italiji, da je 
narod stvarnost. Austrija je poslije Solferina izgubila Lombar- 
diju i talijansko jedinstvo postalo je pitanje najkraćeg vreme- 
na, unatoč tomu što su još sporadično vladali dinaste pod zašti- 
tom Austrije. U »Ustavima Franceske« Starčević veli o Napo- 
leonu, da je stvarao čudesa doma i vani; svi ustadoše protiv 
Napoleona, to jest protiv Franceske, protiv naroda, protiv slo- 
bode. Članak Kvaternikov »Napoleon III. i Evropa« pisan je 
sa zanosom, koji kasnije pred Sedan nije htio da vidi stvarnosti. 
Za Napoleona III. vrijedi Kvaterniku riječ Cezarova: veni, vidi, 
vici. Riječi Napoleonida jesu ideje slobode i nezavisnosti. Na- 
rodnosti podijeljene historijom ili zemljopisnim razlikama ima- 
du se ujediniti, kako je kazao Napoleon I. na otoku Sv. Helene. 
Napoleon III. kliče: L’empire c’est la paix; carstvo je doista 
mir, od njega ovisi sloboda i umirenje Evrope, a to znači i 
nova era za čitavo čovječanstvo. 

Budućnost nije potvrdila ovu slijepu vjeru Kvaternikovu; 
on sam doživio je poraz Napoleonov, njegovu predaju i zaro- 
bljenje u prusko-francuskom ratu. Ali ni ovaj potpuni potres 
Bonapartizma u Francuskoj nije umanjio pouzdanja i Starče- 
vićevog i Kvaternikovog u konačnu pobjedu ideja napoleon- 
skih. U prvom broju »Hervatske« piše sam Starčević, da je Na- 
poleon sustav zabacio i svu svoju prošlost pogazio, ali »nika- 
kov Napoleon ne bi bio dao, nitko ne će dati slobodu narodu 
koj sam hoće svom silom da bude sužanj. Nu da bude Napo- 
leon III. Švabe potukao, on bi bio, makar i nehotice, oslobođe- 

nju Europe premnogo pokoristio, bio bi poslanstvo svoje u ve- 
likoj mjeri ispunio, i potpunu ispunjenju čvrst temelj postavio«. 
»Što bude s narodi poslije Sedana? Ono isto što bi bilo i bez 
Sedana«. »Zašto se Hrvati dosada tolikimi rati nisu pokoristili? 
Samo zato, jer Hrvati nisu znali ni raditi za se«. Skepsa Star- 
čevićeva, kako se vidi, tiče se Hrvata a ne Francuske, što više, 
Naputak stranke prava pisan poslije Sedana uoči izbora g. 1871. 
glasi za Francusku, kao nosilicu ideje slobode, optimistički: 

»Promjena koja nastade u Franceskoj poslije Sedana, pru- 
ža Hrvatom još sjajniju budućnost, negoli bijaše ona, kojoj se 
mogosmo od Napoleona nadati. Ovaj bo, srecan monarka, vec 
i kao takov imadijaše mnoge obzire naprama dinasti jam, i ne 
imadijaše potrebe iskati izvanjsku pomoć od naroda. Poslije 
Sedana tomu je drugačije. Jer, danas, Franceska ne može nego 
ovo jedno: načiniti mir s Prajzom dobitnikom; načiniti mir, 
protjerav Prajza, i preurediv, barem ponešto, Europu. 

U prvom slučaju mora po svoj prilici republika propasti i 
povratiti se monarkija. Nu ostala republika, ili došao monarka, 
Napoleon ili tko drugi: svaka buduća vlada, da propustimo sve 
drugo, morati će gledati zbrisati s Franceske ljagu, i u tu svrhu 
trebovati će bezuvjetno izvanjskih prijatelja. — U drugom 
slučaju, bila republika, bio monarka, oni će, kao i u prvom slu- 
čaju, iskati izvanjsku pomoć tim većma, što će sva zamršena 
europejsl$a pitanja morati riješena biti. U oba ova slučaja, fran- 
ceskoj vladi ne će dati mirovati nesamo čast naroda i domaće 
stranke i težnje, nego nju će na posao nagoniti i Rusija i Prajska. 

U trećem slučaju, Franceska će ili preurediti Europu, ili 
će u tu svrhu samo nešto učiniti. Ako Europa preuredi, najma- 
nje što Hrvati dobiju, biti će život i osigurana mogućnost ra- 
diti u buduće. Akoli Franceska samo temelj postavi za preure- 
đenje Europe: Hrvati će u tomu dobiti barem to, da budu osla- 
bljeni i zastrašeni Mađari i Austrija, i time da Hrvati, u teme- 
ljitoj nadi na bolju budućnost, budu mogli za se raditi, i pri- 
praviti se za velike čine, koji budu od dana do dana slijediti. 

Svakim bo korakom Franceske napreduje stvar slobode i 
načelo narodnosti, a tih se boje i Mađari i Austrija. 

Najgora posljedica ovoga rata bila bi ta, da Franceska ne 
samo bude posve satrvena, nego da se i posve odrekne prvoga 
mjesta u Europi. Nijedna ta točka nije moguća, nu recimo, da 
se obje obistine. 

Tada bi nastalo takmaštvo među Rusijom i Prajskom i 
obim bi naj većma stajalo do Hrvata. Mađari bi bili primorani 
svom snagom raditi o savezu podunajskom, i za taj bi sustav 
bila i Engleska, i Tali ja, i ostale manje države. 

Uopće ako nadvlada Franceska, ona će satrti i Austriju i 
Mađare, ako li nadvlada Prajska, nemština austrijska i izvanj- 
ska budu satrti Mađare, a izvanjske države budu mekšati Au- 
striju. U oba slučaja Hrvati dobivaju«. 

U ovom naputku uzete su u obzir različne okolnosti koje 
su, kad je ona bila pisana, bile moguće u toliko što još Prusi 
nisu bili ušli u Pariš. Mir je Francusku skinuo doista sa prvoga 
mjesta u Evropi i Starčevićevo proročanstvo o umekšanju Au- 
strije nije se ispunilo; Bismarck se je izmirio s Austrijom i 
podupirao Mađare; trojni savez bijaše u godini Napoleonova 
pada skrajnja ne vjerojatnost, ali u toj istoj uputi, koja odiše 
tolikom ljubavlju za Francusku, Starčević je naslutio i kasniji 
francusko-ruski savez. Gledište pravaša o Napoleonu III. mo- 
glo je biti odviše vjerničko, ali je kasniji razvoj prilika doka- 
zao, da je stranka prava pristajući uz Francusku protiv Prusi je 
prozrela dublje u budućnost od svih ostalih stranaka u Hrvatskoj. 

Stranka prava, a pogotovo Kvaternik imali su s tom Fran- 
cuskom, koja je zastupala u Evropi i pravo naroda, također 
izravnih dodira. Princ Jerome Napoleon imao je da pomogne 
oslobođenju i sjedinjenju Hrvata onako kao što je pomogao 
oslobođenju i ujedinjenju Italije. Taj je Napoleonida donekle 
utjecao i djelotvorno u osnovama o hrvatskoj pobuni i po 
njem, pored svega konačnoga neuspjeha, udaren je bar na čas 
pečat onoj idejnoj svezi između pravaštva i napoleonstva. Taj 
je dio posla s princom Napoleonom izvršio Kvaternik, i u sa- 
stancima s princom, pak u suradnji s prinčevim najbližim su- 
radnikom grofom Cavourom, moramo vidjeti najvažniji poslje- 
dak Kvaternikova rada u progonstvu. 

PRINC JEROME NAPOLEON 


Svoj dolazak u Pariš Kvaternik u »Gorkim uspomenama« 
opisuju kao uspomenu sretnu i nezaboravnu. »Proviđen i prepo- 
ručnicom grofa Cavoura na italskoga poslanika u Parizu, vite- 
za Nigru, kao i na principa Napoleona: banem ja prvi put u 
taj svjetovni grad dana 7. travnja 1859. godine; nakon sto 
prije polaska iz Turina ondje još doživih Kellerspergijadu au- 
strijansku. — Čuvstva se ona ne dadu opisati ni nacrtati, koja 
me obuzimahu, kadno mi bilo dano to gledati kao slobodnu 
Hrvatu, očekivajuću pedepsu božju nad onom Austrijom, koja 
je bezdušnim svojim baratanjem s Hrvati, i mene učinila slo- 
bodnim gledaocem njezina smrtna trzanja; dočim je ona još 
uvijek gvožđenu svoju nogu za vratom moje domovine držala! 
— Želio bi svim Hrvatom doživjeti takova osjećaja u kojem 
hipu života njihova! To; pa stupiti u Pariz u mojih tadanjih 
opstojnostih: oj, nezaboravnih časova usred gorkostih uspome- 
na mojih!! « 

U istinu, Kvaternikova se emigrantska uloga u Parizu iz 
temelja promijenila. U ruskoj službi bio je odvisan od sple- 
taka »opskurantne partaje religiozne i natražnjačke politike« 
(pismo Balabinu iz Pariza); u Parizu izdao je, doduše ne pod 
svojim imenom, ali sa čistim hrvatskim gledištem, političku stu- 
diju La Croatie et la Confederation Italienne. Imao je prilike 
govoriti s uglednim političarima, a napokon je i tri puta posje- 
tio princa Jeroma Napoleona i napisao za nj memorandum o 
hrvatskom pitanju. Glavni je posrednik pri tom bio Sarda 
Garriga, bivši francuski guverner u Reunionu, a tadašnji pouz- 
danik Cavourov. 

4 . kolovoza u Parizu. »Piše mi Sarda Garigi, da do- 
đem k njemu na razgovor. Odnesoh mu knjigu za princa Napo- 
leona. On je sav zanesen za Tajnom knjigom. Politizirasmo. 
Reče mi napokon, da će me činit igrati veliku rolu. Dakle bi se 
stvari zacele razvijati. Velik je Bog i tajni putevi njegovi«. 

7. kolovoza. »Začeo sam raditi sa Sardom Garigijem na 
velikom djelu naše budućnosti, t. j.: Kakovu korist može imati 
Franceska, imenito dinastija Napoleonida, od samostalnosti 
Hrvatske?« 

17. studenoga. »Jučer ugovorena sjednica sa Sarda 
Garigijem za ustanovljenje pitanja započela je danas. Nadam 
se, da je danas t. j. 17. studenoga uoči mog imendana buduć- 
nosti hrvatskoga naroda položen temeljni kamen. Ustrojenje 
hrvatske države u Turskoj umjesto projektiranoga, na unište- 
nje hrvatskoga naroda, bosanskog ili saveznog kraljevstva na 
jugu Europe.« 

16. ožujka. »Bijah u poslanika Nigre. Uljudan, mlad, 
vatren čovjek. Ljubezno me primi. Cavour mu piša o meni; 
održa dakle riječ! Znak, da podaje neku važnost našem podu- 
zeću. Razložih mu opširno politiku rusko-mađarsku. Shvati ju 
dobro. Kazah mu prvi uzrok, zašto dođoh k njemu: da mi pri- 
bavi audijenciju kod Napoleona. Pozva me za sutra k sebi u 
7 sati, dat će mi pismo na princa Napoleona. Prvi put prozbo- 
rili javno glede kandidature Czartoriskog Ladislava za kralja 
Hrvatske in petto. On je katolik, Slavjan, ne bi nikoja vlast 
bila proti tomu izboru. Savojske kuće principu mnoge bi se 
države protivile. To i on odobri i priznade. Zahtijeva od mene 
moju kartu i adresu. Radosno mu je izručih i još veselije otidoh«. 

23. ožujka. »U 2 sata popodne uputih se u »Palais Royal«. 
Javim se huissier-u, dadem pismo g. Nigre, te dobijem pristup 
odmah«. 

»Princ me primi uljudno. Predstavim se i ponudi mi sje- 
sti. Ja mu stadoh razlagati političko stanje naše napram Rusi- 
je, te zamolih ga za audijenciju kod cara. S prva hladan, kaza, 
da on to ne može; nu ja nađoh slabu stranu, te mu predočim i 
pokažem iz daleka prijestolje hrvatsko. To djelovaše. Tada si 

dade potanje stvari razložiti. Ja mu kazah našu krepost vojnu 
od 240.000 ljudi. Na to klikne: Si ćela etait vrai! Pozvah se na 
fakta g. 1848. — I glede Mađara prozborismo. Kaže, da bi se 
valjalo složiti. A ja njemu, da osim sloge srdaca, druga je ne- 
moguća, dapače da bi to bila nesreća za Francusku! Napokon 
odluči, da mu učinim notu vrhu naših stvari i težnja, te u po- 
sebnoj audijenciji da mu saopćim. Ja ga pri odlasku opet za- 
molili za audijenciju kod cara. Obeća. — Pita me za Nigru. 
Govorismo o Jelačiću te reče, da je g. 1848. poslao tajnika svoga 
u Pariz. — Oprostismo se, a ja imadem sad sukno i škare«. 

»Govorismo i o knjizi mojoj, koju sam poslao kroz Sardu, 
on potvrdi. Za Sarda reče, da je čovjek, koji lako vjeruje. Ra- 
zumijem! Dakle je ipak pošten«. 

24. ožujka. »Radih na memorandumu za princa Napo- 
leona o Hrvatskoj. Daj Bože, sretnim usplodio plodom. — Na- 
knadno bilježim, da mi jučer kazao princ, da car radi velikih 
posala ne bi me mogao primiti«. 

29. ožujka. »Zaključih, pomoću Boga, djelo za princa 
Napoleona. Razgovarah navečer s milom suprugom o abbeu, 
s kojim sam putovao do Sens-a, idući lani u Italiju. Ne bi li to 
bio božji prst za dva slučaja t. j. glede tajne brošure, koja bi 
se imala dostaviti kroz njega i kroz kardinala arcibiskupa jon- 
skoj propagandi i glede religiozne politike, koja se ima tjerati 
među Hrvatima kao kontrabilanciranje ruskoj propagandi. Mo- 
gao bih valjda kroz kardinala arcibiskupa pariškog dobiti audi- 
jenciju kod cara, ako ne bi išlo ovim putem. U svoje vrijeme 
dade mi taj abbe svoju billetu i adresu. Nihil fit sine ratione 
sufficienti! — Dušmane treba jednakim oružjem biti«. 

30. ožujka. »Pomolio se danas Bogu; čitao u pismu bi. 
Pavla apost. ka Korinćanom veličanstven izraz: »et infirma mun- 
di elegit Deus, ut confundat fortia«. Ep. I. cap. I. A u takovim 
groznim borbama crva proti brdinama nužna je takova božan- 
stvenim duhom nadahnuta utjeha!« 

»Sada mogu napisati sastanak s princem Napoleonom. Do- 
šao sam u no čekao sam, dok red na mene prispije, do 
četvrt na četiri. Došav k princu, razložim mu razdiobu moga 

memoranduma, podnešena u ime hrvatskog naroda, te došav 
na posljednju točku otvoreno mu kazah: Ako bi Franceska 
htjela zauzeti se za naše stvari, tada mu hrvatski narod nudi 
prijestolje sveukupnog hrvatskog kraljevstva. On se na ovu 
izreku kao naročito u prvi mah ne obazre. Nu kaza mi, da bi 
bilo nužno s Mađarima se sporazumjeti. Ja tada izvadim pi- 
smo iz džepa od Tommasea, te mu rekoh o odluci Mađara, da 
će i na isto odcjepljenje od Hrvatske pristati, ako Hrvati to 
žele. Zatim izvadim etnografsku kartu, te ga uputim, što je 
mađarizam napram rumunizmu i slovacizmu za francesku po- 
litiku. To je djelovalo. Pita me za Zagreb. To je glavni grad 
Hrvatske; a Karlovac da mora biti jaka tvrđava. Ja mu ka- 
žem, da je trećeg reda; on bijaše protivnog mišljenja. Pita me, 
imade li Mađara na hrvatskoj strani. Pokažem mu baš protiv- 
no: da Hrvati daleko zasijecaju u Mađarskoj. Pita me, što mi 
želimo? Ja kažem: ništa nego moralnu i financijalnu pomoć. 
— On kaže, da s Austrijom su u dobrim odnosima, zato pitanje 
hrvatsko ne bi se moglo sada potaknuti. Ja mu kazah, da je 
upravo to važna strana hrvatskog pitanja i što je dvorez nož. 
Danas se može potaći isključivo hrvatsko pitanje u Turskoj kao 
priprava k austrijskom, te onda u zgodan čas na Austriju. — 
Dopalo mu se, što mu kazah o vrganjima, slici Mađara. Po dva 
puta mi kaza kasnije, da će čitati memorandum i onda mi znat 
kazati odluku. Bijaše mnogo radosniji. Prijestolje djeluje! — 
Pita me, hoću li još koji dan ostati u Parizu, da će mi moći od- 
govoriti za 5 — 6 dana. Ja mu kazah, da ću ostati dotle, dok 
stvar konačno ne riješim. Ja još polaskah njegovoj osobi i osta- 
vim ga. — Evo sada kocka je bačena, što Bog dade i sreća ju- 
načka. Još nekoliko dana i vidjet ću. Bože blagoslovi djelo i 
rasvijetli pamet onim, s kojima radim.« 

»Kazah mu, samo u onom slučaju, kad on ne bi htio prije- 
stolje, da bismo mi izabrali Čartoriskog ml. — To je djelo- 
valo. Tada stade govoriti, da će čitati i onda se izraziti, i to po 
dva puta. — Do trećega pako Bog pomaže!« 

3. travnja. »Radih i danas na djelu za cara Napoleona 
o hrvatskom pitanju«. 

13. travn j a. »U pol 1 odvezem se k princu. Čekah cijelu 
uru i četvrt. Napokon uniđem. Princ me posjede tik uza se na 
kanape. Bijaše veoma prijatan, više nego do sada. Htjede reći, 
da ne može pristati na prijedlog, a ipak vidjeh, da bi želio biti 
kraljem Hrvata. No, sta je? To je nepouzdanje u moju osob- 
nost. »Je ne vous connais pas (ne poznam vas)« reče. »Vi ste 
lani jedno lijepo djelo izdali (učini mi komplimenat), a drugo 
ne znam ništa o vama. To je isto kao da bi koji legitimac došao 
u Englesku i tjerao njihovu stvar.« Ja ga upitah odrešito: »Ka- 
kovih dokaza želi imati Vaša carska visost, da se osvjedoči? 
Recite, pa ćete vidjeti moju moć.« Nato on: »Lako je, kad 
Košut dođe. Mi znamo, da on bijaše diktator Ugarske, pa mu 
se vjeruje.« Zatim reče, da mu je zao, što ne ćemo sporazuma 
s Mađarima. Ja mu razložih, kako se želimo sporazumjeti i na 
kojem temelju. Na to on: »Zašto se onda s Mađarima na tom 
temelju ne sporazumi jete?« Rekoh mu za bolesnog Telekija. 
»A s Košutom?« upita. Naprosto odbih s njime svaki dodir, 
jer je taj čovjek uzrok sve naše nesreće. Ja mu nato predadem 
djelo za cara, moleći ga, da ga prouči. No on se hladno držaše, 
veleći, da car ne ima vremena. No ja mu odvratih, da od toga 
zavisi sudbina Napoleonida. Neka to prouči, i da sam siguran, 
da ce ga proučiti. Na dva tri puta mi reče, da se stavim u spo- 
razum sa Nigrom i sa Sardinijom, buduć se naše stvari više 
tiču Italije, koja je s Austrijom u ratu, te da bi nam ona mogla 
dati novaca. Ja mu otvoreno rekoh, da u Pijemont ne imademo 
onoga povjerenja, kao u Francesku. — Veli, da mnogo tražimo; 
toliko milijuna! Ja mu odvratim, da za prvi mah ne tražimo 
nego samo milijun franaka, što nije baš mnogo, a ostalo au 
fur et a mesure, kako se već budemo dizali, te da ni Franceskoj 
ne će uzmanjkati kamata i glavnica. Pri odlasku mu rekoh, 
da se nadam, da ću još imati sreću biti s njim. A on mi odma 
ponudi ponedjeljak ili petak. Ići ću i četvrti put k njemu u 
petak, da vidim, što će biti napokon iz tog petka.« 

»Iz tog sastanka — ako se ne varam — zaključujem to: da 
su Napoleonovci zaključili s Nigrom, da bude posrednikom 
među Hrvatima i Francezima. On je odviše lakom na prije- 

stolje hrvatsko. Na prvom posjetu Nigri o tom ću se jasno 
osvjedočiti, a u petak odlučih govoriti po ruski. Te igre mi 
je odviše. I danas opazih moje djelo u prinčevoj knjižnici.« 

19. travnja. »Jučerašnja dva sata (od 7 — 9 navečer) 
čekanja, a današnja četiri (od 10 — 2), hoće li doći poziv za 
audijenciju k princu, silno me uzrujaše. Radi se o sudbini moga 
naroda. Koliko god puta je tko pokucao na vrata, mislih: eto 
lista. Poslije četiri popodne mišljah, ne će biti ništa do večeras 
— ali eto lista. Na listu crveni pečat, a do sada ne bijaše ni- 
kakav. Dakle nešto izvanredno. Strahom otvorim pismo. Supruga 
sjedijaše uz mene. Čitam list: secretaire particulier javlja mi: 
budući je princ tres occupe actuellement (previše sada zapo- 
slen), ne može mi dati tražene audijencije. Ružica mi kaza, da 
sam porumenio, čitajući taj list. Moguće. Od tog lista zavisi 
sreća ili nesreća moga naroda. Stadoh kombinirati u glavi: ili 
se taj actuellement proteže na to, da ni princ ni car nijesu još 
pročitali moj memorandum, ili car još nije odlučio ništa. Onda 
ću tražiti drugu audijencu. Ako se pako taj actuellement pro- 
teže da mi uopće ne misli više dati audijencije? . . . Da me je 
mislio prosto odbiti, ne bi me bio pustio čekati do danas, to 
bi i jučer bio javio.« 

Kvaternik je uzalud pravio kombinacije — do četvrte au- 
dijencije nije došlo — približenje Francuske Austriji bilo je 
mnogo aktuelnije, negoli je osamljeni prognanik slutio. Ponovno 
se je vidio s princom istom poslije godina. 

Prognan po drugi put, Kvaternik je god. 1863. otputovao 
ravno u Pariz i stigao tamo 7. srpnja. Već u kolovozu traži način, 
da može doprijeti do princa Napoleona. Audijenciju je zatra- 
žio izravno kod prinčeva tajnika i dobio odmah (17. kolovoza). 

»Čim stupih u kabinet, ponudi mi princ feuteuil, da sjed- 
nem. Nakon formalnih komplimenata, upita i odgovora, ispričah 
mu sve, što sam doživio kroz tri godine odsustva iz Pariza, do 
napokon zatvora i kako pomoću engleskoga i franceskoga kon- 
zula pobjegoh iz Hrvatske. Kazah, kako me je Austrija predati 
htjela u ruke Rusije, premda me je hrvatski sabor zakonskim 
člankom priznao sinom hrvatske domovine.« 

»Jeste li s Mađarima kao i prije? — upita me princ.« 

»Uvijek istoga osvjedočenja. Ako Mađari žele postići svoju 
svrhu, neka se sporazume sa narodima Dunava, inače zlo po 
njih. A oni eno što rade u Erdelju proti Rumunjima! Hoće da 
im otmu sve. Oni time koriste samo Austriji. Neka si Franceska 
izbije iz glave, da su joj Mađari prijazni. Oni će uvijek držati 
sa Germanima proti Francezima. Tečajem moga boravka u 
Parizu, da korisno vrijeme uložim, posvetio sam se radnji o 
»podunavskoj konfederaciji« u obliku memoirea za vašu carsku 
visost. Molim vašu carsku visost, da se udostoji primiti ovaj 
spis i dobrohotno ga pročitati, pa će se osvjedočiti o istinam, 
koje ovdje zastupam.« 

»On primi u ruke memoire, pročita natpis i obeća, da će 
ga sigurno čitati, pa me upita: »Kako su kod vas dolje stvari?« 

»Mogu vašu carsku visost na svoje osobno i narodno po- 
štenje uvjeriti, da su kod nas svi duhovi, osim Strossmayerovih 
Austrijanaca, potpuno oduševljeni i zauzeti za cara Napoleona. 
Ali je skrajnje vrijeme, da se nešto poduzme i stane raditi u 
tu svrhu, da se podupre narodna stranka. Imade za to sto na- 
čina, pa ću ih dozvolom vaše carske visosti izraditi i podnijeti 
sudu vaše carske visosti, da se osvjedoči, kako se može raditi, 
a da se nikoga ne komprimitira, i da ne dođe do komplikacija. 
Evo Rusija radi, nastoji, širi brošure među Hrvatima, šalje 
svoje političke agente u Hrvatsku, i sada ih imade, izdaje no- 
vine »Ost u. West«, a Franceska gleda i šuti. Kad bi Fran- 
ceska nešto poduzela za Hrvatsku, mnogi od aristokracije, vi- 
deć da imade nade u uspjeh, pristali bi dušom i tijelom uz 
narodnu stvar, kao grof Janković.« 

»Kada mu stadoh ovo nabrajati, on je samo gledao u mene, 
kao da želi razumjeti više, nego mu kažem.« 

»Franceska imade budućnost, — nastavih — , ako se istočno- 
europejsko pitanje osloni na hrvatsku i rumunjsku narodnost. Od 
Soče do Bojane, od Pulja do Crnoga mora imade narod, koji vise 
vrijedi, nego li pitanje Biograda ili Cetinja. Kolika je srecna 
okolnost za Francesku, da katolički hrvatski elemenat isključuje 
ino vjerski srpski elemenat sa Jadranskog mora.« 

»Rumunji su kukavice (ils sont mous), nije na njih mnogo 
računati — opazi mi on.« 

»Doduše izgleda, a valjda jest; ali valja uzeti u obzir i 
njihovo današnje kukavno političko stanje. Rumunjska je steg- 
nuta, pa je prisiljena na neutralnost, a neutralnost je podlost.« 

»On mi na to ništa ne odgovori, zamisli se, pa me upita: 
Otkuda ste vi?« 

»Iz Zagreba, baš iz metropole hrvatske.« 

»A vaš otac?« 

»Moj otac rođen je nedaleko od Rijeke.« 

»Uvidio sam, da sam predugo ostao i stanem se ispričavati. 
Na to mi kaza, da odlazi iz Pariza za cijeli mjesec dana.« 

»Kad budem tako sretan, da opet vidim vašu carsku visost* 
zamoliti ću, da se u načelu izrazi o mom prijedlogu, stavljenu 
u memoireu, tada bih mogao dalje nastaviti.« 

»Ja sam se već od poslova povukao natrag — odvrati mi 

on.« 

»Tim bolje, nadodah ja, — onda će stvar biti manje 
sumnjiva.« 

»Tu mu se duboko naklonim i odem.« 

14. studenoga zamolio je Kvaternik ponovno audijenciju 
kod princa. Tajnik Hubaine odgovorio mu je, da je princ na 
ladanju; neka pismeno javi, o čem želi razgovarati s princom. 
Zimu proveo je Kvaternik u prvim dogovorima za bunu u Dal- 
maciji. Princa nije više vidio, jer se je 14. ožujka preselio u 
Turin. 

Princ Jerome Napoleon ili »mladi Napoleon«, kako ga 
zove Kvaternik, stričević je Napoleona III., a zet Viktora 
Emanuela. Napoleon III., uvažujući plebiscite kao izraze 
javnoga mnijenja, koji su i njega samoga bili podigli na mjesto 
predsjednika republike i pomogli mu do carstva, volio je ii 
naponu svoje moći govoriti javno i programski. Ali za česta 
svoja šurovanja s predstavnicima pobunjenih naroda u Europi 
trebala je Napoleonu III., negdašnjemu prognaniku, jedna 
tajna ruka, koja bi se pružala namjesto careve i za cara sa- 
kupljala nezadovoljnike. Tu je ulogu vršio princ Jerome. Na- 

poleon III. bio je imperator, koji se nije mogao svojim rije- 
čima obvezati prije dovoljnih priprava. Za nj i mjesto njega 
govorio je, savjetovao se i spremao je događaje princ, koji je 
doduše također služio na visokim političkim i vojničkim mj e " 
stima, ali je mnogo više pomagao caru kao zastupnik ideja 
napoleonskih, i u vremenima, kad je Napoleon III. spremao 
ratove, i u godinama mira, kad bi se odricao evropskih bun- 
tovnika, svojih pomoćnika. Car i princ Jćrome nisu ^se slagali 
u svemu, premda ga je car očinski ljubio. Princ .ljase 1 
niji, pučkiji i u svojim simpatijama iskreniji. Talijansko ujedi- 
njenje djelo je carevo, ali Cavour je imao u princu stalnijeg 
suradnika. Doći do princa Napoleona značilo je pokucati na 
vrata careva, jer ta se vrata nisu otvarala odmah. To je osjetio 
Kvaternik, ne mogavši doći do izravnog razgovora s carem, 
kao što je dolazio Košut. Sa svim tim one tri audijencije Kvater- 
nikove za prvoga progonstva i ona jedina u god. 1863. pred- 
stavljaju veoma ozbiljnu historičku činjenicu, koja svjedoci o 
istinskom interesu tadašnjih francuskih vlastodržaca za hrvat- 
sko pitanje, a Kvaternika lično, kako reče i jedan od njegovih 
protivnika, diže u red diplomata. 

Kvaternik je za razgovor s princom oblačio veliku galu 
hrvatskog magnatskog odijela, u kojem se dao i fotografirati; 
pripravljao se za te razgovore razmišljanjem i pisanjem memo- 
rijala. Istina, kao uvijek, Kvaternik i tu nije odviše oprezan 
u svojim maštovitim kombinacijama. Već u prvoj audijenciji 
kušao je natuknuti nešto o hrvatskom prijestolju i u svom 
Dnevniku na dva mjesta ističe, da je to »djelovalo«, i kad je 
u drugoj audijenciji izrično ponudio u ime hrvatskoga naro a 
to prijestolje, da je princ bio pod dojmom dileme, hoće li Hrvati 
njega ili Czartoryskoga. Međutim Kvatemikove bilješke o prin- 
čevim utiscima nisu dokumenat politike prinčeve, nego dolcu- 
menat psihologije Kvatemikove. Zastalno je naime poznato, da 
je princ Napoleon, sigurno sa znanjem i po odlučnoj volji ca- 
revoj, odbijao uvijek od sebe ma i najmanju pomisao o pre- 
tendentstvu. U Italiji postojala je struja, koja je držala, da će 
Jćrome Napoleon biti prvim kraljem Italije, no princ se zado- 


178 


voljio s ulogom vojskovođe, makar je sam Cavour mislio, da 
će princ zavladati u srednjoj Italiji. Ima o prinčevu otklonu 
svake krune jedno svjedočanstvo, koje je još rječitije. U svojim 
uspomenama Ljudevit Košut priča, da je, prije Kvaternika, a 
jednako kao i Kvaternik »u ime nacije« ponudio princu krunu 
ugarsku. Princ je ustao, naklonio se duboko i zahvalio. »Ali 
molim, da o tom ne bude više govora među nama, i da toga 
ne spomenete caru, kad budete s njim govorili. Mi Bonaparti 
naučili smo mnogo iz povijesti našega ujaka. Nismo naučili 
samo ono, što moramo raditi, nego i ono, što ne smijemo. Među 
ovo posljednje spada i to, da članovi naše kuće ne smiju nikada 
zaposjesti strana prijestolja, pošto bi to protiv nas moglo iza- 
zvati evropske koalicije.« Ponuda cara Napoleona Austriji o 
meksičkom prijestolju za austrijskog nadvojvodu Maksimilijana 
potvrđuje potpuno ovaj oprez carev, koji je bio tolik, da se 
caru nije smjelo niti govoriti o pretendentstvu princa Jeromea 
po prijedlogu Košutovu. Prema svemu, Kvaternikova ponuda 
hrvatskoga prijestolja nije mogla imati efekta, a ne bi ga imala 
ni onda, da je iza te ponude stajala i koja jača snaga od Kva- 
ternikove. 

U prvoj audijenciji, prama Dnevniku, naveo je hrvatski pro- 
gnanik, da se u Hrvatskoj može dignuti na bunu 240.000 vojnika, 
a u drugoj jednoj prilici objasnio ovu ogromnu brojku time, što 
bi šest generala sa svim podčinjenima, u slučaju bune, prešlo na 
stranu Francuza. Princ je na to kliknuo, ne vjerujući, a želeći: 
»Ah, kad bi to bilo istina!« Kvaternik je izvodio dokaz iz god. 
1848., ali je brojka bez sumnje pretjerana. Jelačić je u svojoj 
vojni iscrpio sve sile Granice i za rat opremio svega 60 do 70.000 
graničara. Za Kvaternikovu brojku doznali su i Mađari; u pismu 
Nikoli Josiki god. 1860. Košut kaže: »Prošle godine za vrijeme 
boja bili su hrvatski ratni zarobljenici veoma pripravni, da se 
dadu protiv Austrije organizirati po njihovim vlastitim oficirima, 
ali niti jedan nije bio za to, da se sjedini s nama. Sada je u Pari- 
zu izdao hrvatski agitator, neki Kvaternyik, jedno djelo (»La 
Croatie«). Poslao je princu krasno izdanje djela i molio audijen- 
C1 J U > koju je i dobio. Naveo je, da će na želju cara šest hrvatskih 

komandanata jamčiti, da će caru na raspoloženju biti 200.000 
hrvatskih vojnika. Ako malo računaš prema vjerojatnosti, usklik- 
nut ćeš: »Dobro je nadrobio.« Princ ga je pitao, zašto se Hrvati 
ne slože s Mađarima. Odgovor bijaše, da je nemoguće i da ne 
će biti ništa od toga.« 

Princ je sigurno, kao bivši zapovjednik divizije u talijansko- 
austrijskom ratu, poznavao prilike u austrijskoj vojsci bolje 
nego je Kvaternik mislio. O tom svjedoče i prinčevi upiti o 
jakosti tvrđava u Karlovcu i Petrovaradinu. U svom drugom 
progonstvu Kvaternik je kasnije shvatio, što ta pitanja znače. 
Princ je mnogo više simpatizirao s Mađarima, nego i sam car, 
pak su i opaske Kvatemikove o sporu mađarsko-hrvatskom 
dospjele na nepravu adresu, pogotovo radi toga, što je Kvater- 
nik protiv Mađara istaknuo Rumunje. Thouvenel je jednom 
odao, da Napoleon III. ne odobrava rumunjskih želja glede 
aneksije Erdelja. »Od svih naroda koji stanuju uz Dunav — 
rekao je car — moje simpatije posjeduju jedino Mađari i Srbi; 
ali ja sebe često pitam: zar ne bi bilo lakše stvoriti jaku, rat- 
ničku Jugoslaviju pod Mihajlom, negoli ugarsko kraljevstvo 
- ja ne znam pod kim.« Ako je vijest Thouvenelova iole 
istinita ( a mađarski emigranti su vjerovali da jest), tada bi se 
u ovoj carevoj izreci sjedinile sve opreke, koje su spriječile 
Kvaternika, da za svoga prvoga progonstva nađe terena kod 
princa Jeromea. 

Jer dublji razlog, zašto su ove tri prve audijencije naglo 
prekinute i zašto je Kvaternik ostavio Pariz očajan, nije ni- 
pošto u kojoj od ovih potankosti njegovih razgovora s princem. 
Za Kvaternika, kao i za Košuta, bio je u tom vremenu osudan 
mir u Villafranci. 1858. na sastanku u Plombieresu uglavili su 
Napoleon III. i Cavour sporazum po kojem je, iza očekivanih 
uspjeha u zajedničkom ratu protiv Austrije, Sardinija ustupila 
Francuskoj Savoju i Niču, a za uzvrat dobila Lombardiju i 
Veneciju, Parmu i Modenu. Ugovor je zapečaćen vjenčanjem 
princa Jeromea Napoleona sa Klotildom, kćerju Viktora Ema- 
nuela, i potpisan na dan vjenčanja. 8. lipnja 1859. ušao je Na- 
poleon s Viktorom Emanuelom u Milan; pobjeda francusko- 

talijanska kod Solferina podigla je visoko talijanske i ma- 
đarske nade. Ali, na zaprepaštenje saveznika, Napoleon III. 
zadovoljio se je s polovičnim uspjehom. Prethodni mir u Villa- 
franci dogovoren je između cara Franje Josipa i Napoleona III. 
uz čašu šampanjca i bez prisustva ministara. Napoleona III. 
sklonulo je na ovakav postupak, koji je iznevjerio velike nade 
Talijana, više razloga. U Pruskoj učvršćivala se je u dane Sol- 
ferina misao, da treba Rajnu braniti na Padu, t. j. da je Pru- 
sija dužna priskočiti u pomoć Austriji, ako hoće da slomi he- 
gemoniju Francuske na kontinentu. Razgovorom u Villafranci 
odijelio je Napoleon Prusiju od Austrije, približivši se Austriji. 
To je približen je bivalo sve čvršće baš u doba Kvaternikovih 
audijencija. Pietri, začuvši za Villaf ranku, uskliknuo je: 
»To je konac, sve je izgubljeno!«, a Cavour mu je rekao: 
»Vaš car me je obešČastio.« Činjenica, da se je Cavour odrekao 
vlade, najbolje tumači, zašto je princ Napoleon prekinuo raz- 
govore s Kvaternikom, koji mu je bio preporučen upravo Ca- 
vourovim pismom. 

God. 1863. princ je s Kvaternikom ljubazniji i prima ga 
brzo. Kvaternik je ovaj put iskusniji, navodi argumente, koji 
su sređeniji, ne apelirajući više na prinčevu slavičnost ili žudnju 
hrvatske krune. Princ, koji već poslije Villafranke nije htio da 
plovi klerikalnijom strujom, bio je sada doista »dalje od po- 
slova«. Pasivnost prinčeva vidi se iz neposrednog doživljaja 
Kvaternikova iza ove posljednje audijencije. Kvaternik, zapo- 
čevši u Parizu a nastavljajući u Turinu, ulazi u pravu pravcatu 
urotu, kojoj bijaše cilj pobuna u Dalmaciji i Hrvatskoj. U ovu 
najozbiljniju eru svojih progonstva Kvaternik nije ušao posred- 
stvom ni princa ni grofa Nigre. Ipak razgovori s princem uvje- 
rili su Kvaternika o istinskoj važnosti hrvatskoga pitanja i ispu- 
nili mu dušu nadama, koje su ga hrabrile do smrti. Jednoga od 
Napoleonida upoznao je lično i mogao mu iskreno objasniti svoja 
gledišta. Nitko manji nego Košut sam morao je osjetiti, koliko 
su u Parizu poslije prvoga boravka Kvaternikova bolje upućeni 
o Hrvatima. Košut je Kvaternika mogao smatrati fantastom i 
agitatorom, ali su Kvaternikove publikacije na francuskom je- 

ziku i njegovi razgovori s uglednim ličnostima politike i novin- 
stva, pa napokon i sa princom, prisili istoga Košuta, da zname- 
nito ispravi svoja mišljenja o odnosu Hrvatske prema Ugar- 
skoj. Nesumnjiva je zasluga Kvatemikova, da su ove audijen- 
cije kod princa Napoleona, vjerojatno i posredstvom samoga 
princa, urodile ozbiljnim pokušajem suradnje hrvatsko-mađar- 
sko-talijansko-poljske za ustanak proti Austriji. Princ nije rije- 
čima hrabrio Kvaternika, niti je Hrvatsku stavio pod zaštitu Na- 
poleona III. Ali makar i neizravno, ove audijencije dovele 
su Kvaternika za doba drugoga progonstva u aktivnu međuna- 
rodnu suradnju. U Parizu mogao se je žaliti, da mu pored audi- 
jencija kod carskoga stričevića u džepu ostaje još ciglih deset 
franaka. Nedugo zatim, u Turinu, Kvaternik je na vrhuncu 
svoje buntovne aktivnosti u progonstvu. 

Zato mu je uspomena na Jeromea Napoleona ostala syeta, 
pak nije u propast Napoleonida htio vjerovati ni onda, kad su 
Nijemci zarobljivali čitave Napoleonove vojske. U svim nevo- 
ljama posljednjih dviju godina svoga života Kvaternik ima dana 
naj dalekosežnijih nada. 9. svibnja god. 1869. za nj je takav 
sretan i odlučan dan: 

»Došav danas k Starcu, eto iznenada glasa, da ima danas, 
u nedjelju, doći u Zagreb, u 2 sata, tko? ni više, ni manje, nego 
sam princ Jerome Napoleon! — Kao munja nas presiječe divni 
taj glas! Ali nevjerovani, nemogući skorom, dok i drugi glaso- 
noša isto ne prijavi. 

Sam Bog zna, kako nam bijaše pri duši! Misao: da u tih 
opstojnostih dolazi Napoleonid u Zagreb, jest zbilja po Hrvate 
više nego laskateljna!! Dvije misli pri tom prodiru srca čistoga 
rodoljuba: što je taj pojav važan stoga, jer u Hrvatskoj biv- 
stvuje stranka, koja pojmi svu važnost toga dogođaja; stranka, 
koja se zove »stranka prava, nezavisnosti«. 

Što bo bi značio taj dogođaj, kad bi se vrtio sav narod 
oko dvih izdajničkih težnja: Beč-peštanske stranke? Ali ne, Pro- 
vidnost htjede, te je i hrvatski narod progledao! A da pri tom 
i moja neznatnost imade svoj dio, hvalim Svamogućemu, kao 
najveći dar njegov za nedostojni moj život! 

Poslije podne. Zbilja eto prevažna dogođaja već i 
zbivša se: princ Napoleon nalazi se unutar zidina glavnoga grada 
Zagreba! U 3 sata manje četvrt uvede se Ilicom. 

Strašni se je i grdi oblak nad Zagrebom, od sv. Jakova, 
gradu zagrozio; reć bi da će biti oluje i tuče. Već pred podne 
sve je na to svjedočilo; silna sparina. I zbilja, ja i Ružica otpra- 
vismo se oko 3-će da idemo šetat spram kolodvora, ne bi Y se 
sastali s dolazećimi. Jer lupeštvo mađaro-švapsko govoraše, da 
će doći neki u 2, drugi u 3 sata. I akoprem je već jučer tele- 
graf u Zagreb došao noseći taj glas za danas, ipak i Agr. Ztg. 
je šutila, i službeni ljudi za se zadržaše. Tek danas oko 10 sati 
se stvar po gradu raznese! Samo da se ne čine spreme!! 

Ja dakle i Ružica krenemo iz kuće, dođemo do Keglevića; 
takova vijavica praha i vjetra se zbila, da smo bili prisiljeni 
vratiti se kući, ne ufajući se niti Ilicom proći. Ali jedva da do- 

đosmo do Pongraczeve kuće, eto hrle kučije za kučijom 

s Napoleonom! Ali s druge strani, akoprem je jug sve ove dane 
držao, danas sparina za tuču, i ona vijavica se slegla: najed- 
nom, kao čudo (i je čudo!) okrene bura, baci sve one grozne 
oblake nazad za Sv. Jakov i eto ti vremena najdivnijega, a i 
bez nevremena unišao je Nap. u grad! 

Odem k Starcu, eto naših za mala kapaju; i na preveliku 
radost čujem, da su ga naši baš lijepo dočekali na kolodvoru 
(hazbije!) i živio! gromkim pozdravili, na veliku Ijutost službe- 
noga svijeta, koji je mrtvim šutanjem ga primio, i mislio, da 
će tako ići svagdje! Uz naše pristade i općinstvo živiokati! Od- 
mah se spremiše, da i kod Hotela svoje učine. 

Govori se, da će ostati jedan dan, sutranji, u Zagrebu; drugi 
opet da je stan uzajmljen na tri dana. Bilo ovo, ili ono, sve- 
jedno: prevažno je, što je posjetio Zagreb. Dana 2. o. mj. eto 
ga u Dubrovniku (Gružu), danas u Zagrebu! Prođe dakle svu 
Hrvatsku zemlju od skrajnjeg juga, do Zagreba! Čudno se je 
moralo vidjeti Napoleonidi, gledajućemu iz Zagreba preko 
Save, dokle je već jednom sve bilo francesko! . . . Ominozno! 

Odoh šetati proti Maksimiru, u nadi, da je prošao princip 
onamo. I nismo se prevarili! Eto ga u pol 7 sati vraćajućeg se 

vidjeh iz biskupove bašće, nad Škoppinijevom kućom, iz zida. 
Pozdravih ga duboko, on mi odzdravi čvrsto pogledav me na 
zidu stojećega. Eto kako se vrijeme mijenja! God. 1863. bijah 
ja kod njega na posjeti; eto ga sad u Zagrebu! Misli li na po- 
nudu?! « 

Princ Napoleon je po nekoj verziji imao ostati u Zagrebu 
tri dana, a zatim proslijediti Savom u Beograd; za čudo se je 
iz Zagreba uputio ravno u Pariz. 

Dana 10. svibnja, ponedjeljak. »To je više, nego 
li bi se usudili nadati! Dakle tu je šaranje nemoguće: brbralo 
se, nagađalo kako mu -drago, eto činom je zasvjedočeno, da taj 
put ide isključivo Hrvate i hrv. narod! Napoleon krenu iz Pa- 
riza, Adrijatikom ravno u Zagreb, od tud kući! Takova ekla- 
tantna počast iskazana Hrvatom, isključivo Hrvatom, je više 
nego li, ko što veli Stari, nota u Moniteuru na našu korist pi- 
sana. Dakle ode u dim i Biograd, i Pešta i Beč! Da, isti Beč!! 
Mrko li gledaju Beč-Peštanci na ovaj izvanredni pojav! Europa 
mora sad i nehotice govoriti o Hrvatskoj!« 

Princa su u Zagrebu, dakako, zaokupili službeni krugovi. 
Pravaška je mladost ipak našla prilike, da mu priredi ovacije 
u Maksimiru i pri odlasku na kolodvoru. Vikalo se i »Vive la 
liberte!« Princu se je Zagreb veoma svidio, ali bečki listovi nisu 
bili zadovoljni, jer je publika aklamirala princa, koji je bio to- 
bož samo uhoda. Princ je u Zagrebu pitao i za Kvatemika. 

Dana 13. svibnja. »Kod Starca bivši, čudnu mi vijest 
javi: da mu je Matok jučer kazivao, da je čuo iz vjerodostojna 
izvora, da je Napoleon za mene pitao. Ja to ne mogu vjerovati, 
akoprem i nemoguće nije; ali kad bi to bila istina, to ne bi mo- 
glo drugo biti, ako ne demonštracija; davši za razumjeti dotič- 
nim (a to nije mogao pred drugim reći, ako ne pred Zlatar., 
Rauchom ili Gablenzom, koji ga zaokupiše!), da Napoleonidi 
znadu za nas, da ih zanima naša stvar, koju poznaju, napokon, 
da ju i odobravaju, pokazujuć tim pitanjem, da ih zanima sud- 
bina naša«. 

Ovaj jedan dan prinčeva boravka u Zagrebu imao je za 
Kvatemika zaista neko usudno značenje. Stanko Kvaternik su- 

djelovao je s Davidom Starčevićem u demonstraciji, prateći 
princa povicima, i to u kočiji. Radi toga bio je zapostavljen i 
proganjan u službi; nepravda učinjena Stanku odbila je, uz 
ostale neprilike, Kvatemika od Raucha. General Gablenz izja- 
havši u susret princu pao je s konja, i Kvaternik je to tumačio 
kao očitu kaznu božju za Austriju. Način, kako je pravaška 
općina u Zagrebu dočekala i ispratila Napoleona, napunjao je 
Kvatemika ponosom. Uza svu skromnost koju, za odnose Hrvata 
prema Napoleonidima, pripisuje »svojoj neznatnosti«, ovaj je 
dan bio za nj dan slave, na koju se u Dnevniku i kasnije češće 
vraća. Kvaternik je taj dan smatrao znamenitim dokazom, da 
u Hrvatskoj postoji jaka struja frankofilska i da se je princ 
Jćrome mogao uvjeriti, da je toj struji i stranci vođa on, Eugen 
Kvaternik, onaj isti koji mu je u ime hrvatskog naroda nudio 
krunu. 

Sjetimo se: u odlučnoj trećoj audijenciji god. 1859. ovaj 
isti princ rekao je Kvaterniku, da ga ne pozna. Košut je imao 
legitimaciju, posto je bio diktator Ugarske; kakva je legitima- 
cija Kvaternikova? God. 1863. Kvaternikova legitimacija mo- 
gla je biti u tom, što je bio zastupnik na hrvatskom saboru, 
izabran u više kotara, govornik adrese, kojoj je povlađivao či- 
^ aV ? . S v a ^?° r na P°k°n, prognanik, ovaj put lišen domovine radi 
političkih razloga i radi parnice, u kojoj je osuđen zbog simpa- 
tija za Francusku. Ali sve to ne bijaše dosta da podade težine 
riječima Kvatemika o mogućnosti bune i da uvjeri princa, kako 
će na njegov mig ustati stotine hiljada. Košut sam dobro je 
osjećao u svojoj emigraciji, da se ne smije igrati sa svojim upli- 
vom na Mađare. U predavanjima, što ih je držao u Engleskoj, 
u pismima svojim pouzdanicima na dvoru turinskom i pariškom, 
u savjetovanjima s Gavourom i s Napoleonom III., Košut nikada 
ne dopušta ni to da se mađarska revolucija god. 1848. nazivlje 
bunom; on ne će »emeute«, on hoće da uzdrži fikciju kako je 
vodio pravi pravcati rat naroda s narodom i kako ga još uvijek 
vodi. Kad se je radilo o provali francusko-talijanskih četa 
s poljskim i mađarskim legijama kroz Dalmaciju i Hrvatsku ili 
kroz Vlašku u Ugarsku, Košut nije htio riskirati ni to, da Ma- 

đari dočekaju i podupru ustankom sam kakvu malenu prodorn 
četu, nego je tražio od Francuske i Itahje u tu svrhu 50M nji 
hove vojske. Princ Napoleon mogao je vjerovati, a i vjerovao 
ie da je lako pobuniti graničare, ali nije imao pouzdanja, da 
to’ može učiniti Kvaternik. Njemu je trebao Jelačic, za kojim 
bi poletjela cijela Granica. Nedostatna legitimacija Kvaterm- 
kova skrivila je da su Francuzi u stvari hrvatsko pitanje prepu- 
Su Cavouru. A kad je god. 1861. Cavour »mro, Kv_a,em,k ,e 
ušao u konspiracije, u kojima je imao igrat. uiogu pace i Gar^ 
baldi. Pa ipak, vjera u Francusku nije oslabila kod Kvaternika 
nikad. Pohod princa Napoleona u Zagreb raspirio je tu vjeru 
do ognja, koji je plamsao i zaplamtio u Rakovici. Ante Raki- 
iaš intimni i jedini pravi urotnički drug Kvaternikov među 
Hrvatima, našao se kano čudom u Zagrebu isti dan ka i princ 
Napoleon i hranio Kvaternika svojim vlastitim nadama u uspjeh 
bune koju će pomagati Francuska. Onu legitimaciju, koju je 
princ Jćrome tražio od Kvaternika god. 1859. u Parizu, Kvater- 
nik je htio pribaviti činom god. 1871., i zato je posao s Antom 
Rakijašem u Rakovicu. Zaključna katastrofa Kvatermkova ži- 
vota, po ovom momentu, u uskoj je svezi s općim pravaškim a 
naročito Kvaternikovim zanosom za Napoleomde. 

I u prvoj i u drugoj emigraciji Kvaternik je, vežući se za 
Francusku, bio prisiljen da računa s emigracijom mađarskom, 
koja je imala jaku organizaciju na cijelom evropskom Zapadu. 
Mađarski revolucionarni odbor imao je u Turinu i u Parizu 
svoje diplomatske zastupnike, koji doduše nisu bili oficijelno 
priznati, ali su posredovali između Košuta i dvorova u stalnom 
dopisivanju. Košut sam nije više bio guvernerom Ugarske, nego 
je živio kao siromašan građanin prehranjujući sebe i obitelj po- 
litičkim predavanjima po Engleskoj i Americi; ali je imao puni 
ugled bivšega diktatora i stajao u stalnoj svezi s domovinom. 
Bilo je u mađarskoj emigraciji mnogo trvenja; svađa između 
Košuta i Gorgeyja imala je svojih posljedica; Košut, Klapka i 
Turr često nisu govorili dobro jedan o drugomu. Kako se je 
bližio rok austro-ugarske nagodbe, tako su Košuta ostavljali 
mnogi; Andrassy se vraća kući i postaje pače ministrom; Te- 
leki biva uhapšen u Dresdenu i predan bečkom redarstvu, pa 
kapitulira. Ipak, godine 1859. i 1864., kadno Kvaternik sudbinu 
Hrvatske želi svezati o ratni uspjeh francusko-talijanski protiv 
Austrije, mađarski je upliv kod Viktora Emanuela i Napoleona 
III. jak, i o tomu uplivu ovisi donekle i sam odnos Kvaternikov 
prema državnicima na Zapadu, kod kojih je tražio pomoć za 
Hrvatsku. Izmirenje s Mađarima preporučio mu je princ Jerome; 
Tommaseo je tražio od Kvaternika, da na ponuku Tiirrovu ode 
u London na sastanak s Telekijem. Radi bolesti Telekijeve do 
loga sastanka nije došlo; neuspjeh u Parizu obratio je Kvater- 
nika Strossmayeru i k nadama u reformu Austrije. Poslije prvo- 
ga progonstva bijaše još moguć ovaj obrat; poslije iskustva na 
saboru od god. 1861., poslije zatvora radi brošure »Politička 

razmatranja, II. dio«, poslije nasilja Šokčevićeve i Mažuram- 
ćeve vlade, koja ga je poput zločinca dala otpremiti pre o gra- 
nice Hrvatske, Kvatemik je drugim očima stao pratiti rad Ma 

dara u emigraciji. Na ponuku češkog revolucionarca Fnca Kva- 

ternik pristaje na dogovore s mađarskim emigrantima, za lo- 
jalni mađarsko-hrvatski savez. 

17 veljače 1864. bilježi Kvatemik o tim razgovorima 
s Fričom ovo: »Bijah kod Friča. Nekako me zdvojno prum. Go- 
vorasmo o politici. Dođosmo na Mađare i Hrvate. Reče mi, i 
ne priječim sadanji mađarsko-hrvatski pokret. Odgovonh, da 
ću se teško već moći baviti politikom. On stade okolišati pa 
opet na isto. Ja mu rekoh, da nisam protivnik sporazuma s Ma 
đarima. Zašto se ne bi koji od njih udostojao k meni pristupiti 
Znadu, da sam i ja uz Starčevića od nekakvog uphva u Hrv 
skoj Neka se na hrvatskom zemljištu razvije barjak hrvatske 

nezavisnosti, nestati će «Pl« ak -/ u H ;. Vatskoj / Ug V g ;rMa U 
tom smislu. On iznenada reče: Ne bi li ja poduzeo put do Ma 
dara u Italiju? - Kad bih imao sredstava bi ali ovako • - Bila 
bi velika sreća, kad bi Hrvati, Talijani, Mađari, Cesi i Poljaci 
sklopili veliki savez slobodoumnih naroda. Recite Mađa ”™ a ’ 
da će oni prije ili kasnije voditi boj na smrt i život sa Rumu- 
njima. Koliko bi im bio nuždan bratski hrvatski narod u toj 
borbi' Mađarsko-hrvatski savez uz lojalnost Mađara bila bi 
stvar veoma naravna. Ali oni moraju svečanim načinom pri- 
znati pred licem svijeta našu suverenu povijesnu nezavisnost, a 
ne primati iz ruku zajedničkog dušmana komade hrvatske ze- 
mlje kao god. 1861. Međumurje. Dušmanmu dati prigode da se 
veseli nad ? našim slaboćama, nije demokratski; to je kukavno. 
Ja sam postao dušmanin Mađara, jer ne ću da podupirem za- 
mjenu jarma naroda moga. Do takova nepostenja ne cu se po- 
niziti. Na koncu rekoh, da mogu i hoću koristiti općoj stvari 
slobode. Da imadem dosta^ upliva u Hrvatskoj, osobito u Gra- 
nici. Vidim, da je taj Frič u svezi sa Mađarima. Priča, a je 
vodio dogovore sa Garibaldijem i Mieroslavskim«. 

Ton ovog razgovora iz g. 1864. sasvim je drugačiji nego 
bijahu Kvaternikovi povici u saboru g. 1861. Kvatemik će o- 

skora ne samo stupiti u pregovore s Mađarima, nego i u urotu. 
Klapka, Tiirr, Szurmay i Kupa dolaze s njim u najbliži dodir. 
Košut sam nije poznavao Kvaternika i spominje ga u svojim 
zapiscima iz emigracije samo na jednom mjestu. Ipak ne može 
biti sumnje, da je Kvaternikov odnos s Cavourom znamenito 
utjecao na mišljenja mađarske emigracije, u prvom redu Ko- 
šuta, o uređenju hrvatsko-ugarskih odnosa. Kvatemik je u jed- 
nom članku »Hervatske« god. 1871. o Košutu pisao na način, 
koji je do toga časa bio u Hrvatskoj gotovo nemoguć. »Što je 
Košut punim pravom prigovarao Hrvatom, jest potišteno ono 
nastojanje, uslijed kojega prosjačiše oni od Beča, da se od Un- 
garije otkinu: »ne da postanu samostalni i nezavisni 
narod, nego dasepodvrgnuaustrijanskomu ministar- 
stvu . . .« Stranka prava je za slobodu prije svega, ne priznaje 
dakle ni taktike Jelačićeve ni Mažurani ćeve. Pošto je Košut 4. 
rujna 1848. izjavio, da će Mađari uvažiti sve pravedne želje Hr- 
vata, i da traži miroljubivi put izravnanja, Jelačić nije smio 
11. rujna udariti na Mađare. Košut nije pogodio proročarstvom: 
»Iz upada Jelačićeva u Ungariju slijediti će sloboda Ungarije.« 
»Pravi neprijatelji su vrebali iz posve drugih špilja: baš kao i 
danas!« 

Članak pravaškoga organa razumljiv je poslije brošure 
Davida Starčevića o Jelačiću; ipak ne odgovara točno historič- 
kim faktima. Ljudevit Košut nije imao o hrvatskom pitanju uvi- 
jek ista mišljenja. Njegovo držanje ovisilo je o tom, koliko su 
Hrvati bili potrebni Mađarima u njihovoj borbi protiv Beča. 
Taj isti Košut, koji se je pozivao na to, da je u županijskoj skup- 
štini u Budimu Hrvatima zaželio sretan put u potpunu neza- 
visnost, htio je početkom g. 1848. s mađarskom deputacijom u 
Beč, da tamo zahtijeva istragu »o hrvatskim smutnjama«. U svo- 
jim predavanjima Englezima o ugarskom ustavu Košut je tvr- 
dio, da je »narod i država jedno«, ali da se naredbe o jeziku iz 
god. 1848. nisu protezale na Hrvatsku. Istina jest, da se ti za- 
ključci nisu smjeli protegnuti na Hrvatsku, ali ne zato, što Ma- 
đari ne bi bili htjeli mađarizacije hrvatskih ureda, nego zato 
Sto nisu mogli da za svoje zaključke o tom dobiju sankciju. Da 


189 


nije bilo pritiska mađarskoga, ne bi bio moguć Jelacic Kosut 
je pred Englezima Hrvate prikazivao kao panslaviste. Po nje- 
mu je panslavizam izumio poljski velmoža i ministar Aleksan- 
dra i Kad je god. 1815. propala svaka nada u uskrsnuće Polj- 
ske izmislio je Adam Czartoryski novu konfiguraciju prema 
kojoj bi, kako je Košutu pričao nećak Czartoryskoga grof Za- 
mojski, mjesto prevage Poljske nastupio protektorat ruskoga 
cara nad svim Slavenima. Mettemich je, po Košutu, panslavi- 
zam upotrijebio, da posvadi Hrvate s Mađarima, jer sami hr- 
vatski zastupnici, nisu bili za to, da se odijele od ugarske krune, 
kad im je to Košut bio pustio na volju. Pod Hrvatima ov je 
Košut misli samo Josipovića i njihovu turopoljsku stranku, jer 
u nastavku svojih pričanja o panslavizmu mora priznati, da je 
za Gajem i Jelačićem stajala većina. Hrvati su imali osnove, 
koje su zahvaćale daleko; »spekulirali su, da zajedno sa Štajer- 
skom, Koruškom, Istrom i Ilirijom osnuju neodvisnu veliku Ili- 
riju, kojoj bi se zatim priključili i susjedni puci slične rase iz 
Turske. U tu svrhu je Gaj, vođa pokreta, dao pobudu za neki 
novi ilirski jezik i književnosti). Gaj je stranku otvoreno nazvao 
ilirskom; stranka je terorizirala(I) Hrvatsku i računala ovako. 
»Ako Ugarska, uzdržana u potpunom integritetu, ostane u miru 
s kućom austrijskom, biti će Ugarska moćnim oslonom dina- 
stije; a za Iliriju veliku i neodvisnu ne će biti nade. Ako pak om 
(Hrvati) pomognu kući austrijskoj, da ona u svojoj bezgraničnoj 
požudi vladanja i nas, svoj najmoćniji oslon, , savlada, i ako oni 
(Hrvati) pomognu narodnostima u našoj zemlji, kako bi ove nasu 
domovinu raskomadale poput plašta Hristova, onda ce ima i 
tim više nade, da će im u dio pasti »neodvisna velika Ilirija«, jer 
se je za pobune 1848. moć kuće austrijske zatresla u svojem 
temelju, Italija se činila izgubljenom, Prag bijaše sav u oružju, 
a Beč je dinastiju prisilio na bijeg, i tako se činilo, da ce pro u- 
naravna mješavina nespojivih elemenata, t. zv. Austrija, udariti 
pravcem prema svojoj propasti. Ovo bijaše račun, koji je i ir- 
sku stranku u Hrvatskoj naveo, da podigne oružje protiv nas, i 
na obzorju ovog računa treperila je u sutonu nesretna zvijezda 
panslavizma, koji je bio žedan svjetskog gospodstva«. 

Košut je u Engleskoj ponavljao svoje informacije o sastan- 
ku između Batthyanyia i Jelačića; Jelačić je »fanatizam Iliraca 
upotrijebio kao puko sredstvo«. Jelačić je također »imao aspira- 
cije o slavenskoj velevlasti; i on je htio da Slaveni budu go- 
spodari, ali gospodari u složnoj Austriji, a ne izvan nje. I nje- 
gov cilj bio je jedinstvo carstva«. 

Košut u svojim esejima, koji su i štampani u više jezika, 
promatra hrvatsko pitanje — dakako sa ekskluzivnog mađar- 
skog gledišta; rat god. 1848. nije nipošto bio po svojim razlo- 
zima ovako izračunan, ali je prilično točno što Košut u god. 48. 
vidi sukob dvaju imperij alizama: mađarskoga i slavenskoga. 
Inače je njegovo gledište o Hrvatskoj češće zamućeno šoviniz- 
mom. U esejima zove Hrvatsku partes incorporatae. Hrvatska 
je šest stoljeća sjedinjena s ugarskom krunom, i to je jedina 
slavenska rasa, koja je uživala ustavnu slobodu do u najnovije 
vrijeme. Hrvati su za god. 1848. dobili prokletničku nagradu, 
t. j. zajedničko ropstvo s Mađarima. Hrvatska imala je plemić- 
kih privilegija više nego Ugarska (u Turopolju postoji seljačko 
plemstvo). Hrvati su imali svoje zastupnike u donjoj i gornjoj 
kući kao narod; u gornju kuću slala je Hrvatska svoje zemalj- 
ske poklisare kao znak svoje državne egzistencije. Hrvatska je 
imala nacionalnu autonomiju i posebnu narodnu egzistenciju 
prema nama. U Hrvatskoj plaćala se je kroz stoljeća samo po- 
lovica poreza; taj je privilegij dan radi turske pogibelji, ali kad 
je pogibelj prošla i kad je ustrojena Krajina, porezi su ostali 
na polovici prema ugarskima. 

Kako se vidi, Košut je i u ovim svojim propagandističkim 
predavanjima bio prisiljen da Hrvatsku označi kao posebni dr- 
žavopravni individuum. Razumije se, da je prešutio pokušaje 
Mađara upravljene od 1790. do 1850. protiv te hrvatske indivi- 
dualnosti i njihovo presizanje u hrvatsku autonomiju. Isto tako 
ne vrijedi navod o polovici poreza što su ga plaćali Hrvati, jer 
je druga polovica bila krvavo plaćena žrtvom teritorija i ljudi, 
što ih je progutala i gutala Granica. 

Kvaternik je gledišta mađarske emigracije poznavao iz 
njezina publicističkog rada i imao je često prilike da bude ne- 

zadovoljan. Princu Napoleonu nije zatajio poteškoće spora 
hrvatsko-mađarskog. Ali sredinom šezdesetih godina mnoga su 
mišljenja Mađara bila očito korigirana. Pripravljajući zajedni- 
čki ustanak hrvatsko-mađarski, i Tiirr i Klapka morali su umi- 
rivati Kvaternika. Tako se je dogodio uzajamni upliv, koji tu- 
mači članak »Hervatske«, ali se također bjelodano vidi u izja- 
vama Košutovim i uputama o načinu, kako će se poslije zajed- 
ničke ratničke djelatnosti udesiti mirni odnosi između Hrvat- 
ske i Ugarske. Ovo odmicanje Košutovo bilo je možda i najpo- 
zitivniji rezultat urote od god. 1864., koja nije izvršena, ali je 
približila i Kvaternika i stranku prava Mađarima na sličan na- 
čin kao što se u Hrvatskoj razvijalo mađarofilstvo poslije pada 
Šokčevića. Jer ne valja zaboraviti, da je Košut s mađarskom 
emigracijom od pedesetih i sedamdesetih godina predstavljao 
najjaču revolucionarnu silu u Evropi. Francuska narodna skup- 
ština izjavila je prigodom intervencije ruske vojske u Ugar- 
skoj, da je ta intervencija »pogibeljna za budućnost slobode«. 
Engleski ministar vanjskih posala proglasio je događaje u Ugar- 
skoj kao an important Euvropean transaction. Poslije god. 1849. 
nastala je u poraženoj Mađarskoj »grozna tišina«, no Košut je 
sa svojim drugovima u tuđini našao puta, da mađarsko pitanje 
uzdrži kao neriješeno i da za nj pobudi zanimanje, pače i inter- 
venciju Zapada. Na konferenciji u Dresdenu tražio je bečki 
dvor, da talijanske provincije Austrije i Ugarska budu pridru- 
žene konfederaciji, dakle da Bund zajamči austrijsku pripad- 
nost Lombardije i Ugarske po potrebi i oružjem. Mađari su pro- 
tiv ove namjere prosvjedovali memorandumom, u kojem su do- 
kazivali, da bi time Bund došao pod vlast Rusije, koja je 1849. 
na poziv Austrije ušla u Ugarsku. Turinski kabinet prosvjedo- 
vao je protiv zaključka dokazujući, da bi talijanske države time 
postale ropski vazali Austrije. Engleska se pridružila prosvjedu: 
Napoleon, tada predsjednik republike, proglasio je casus belli; 
a kad je napokon i car Nikola vlastoručno pisao Franji Josipu, 
Austrija je morala u veljači 1852. povući svoju osnovu. 

Uspjesi talijansko-francuskog saveza pogotovo su digli 
ugled Mađara. Napoleon primao je lično Košuta i bio s njim 

vanredno ljubezan. Sa talijanskom vojskom borile su se mađar- 
ske legije, aristokracija i viši oficiri mađarski podržavali su veze 
sa vlastodrscima u Parizu i Turinu, a samomu Košutu povjerio 
je car francuski, da svojom propagandom u Engleskoj zadrži 
Englesku u njezinoj neutralnosti. Za vrijeme talijansko-fran- 
cuskog rata Austrija je ostala dvaput izolirana. Prvi put u aferi 
dresdenske konferencije, drugi put, poslije krimskoga rata. Ma- 
đari su umjeli dobro izrabiti obje situacije. Poslije Villafranke 
i polaganog približavanja Francuske Austriji, Mađari, upućeni 
na Turin više nego na Pariz, nastojat će da se približe Hrva- 
tima. Već god. 1859. poslao je Košut iz Londona orijentaciju 
za svoje pristaše doma i u tuđini. U njoj se kaže: »Preporučujem 
Hrvate pažnji domoljuba. Učinio bi domovini neprocjenljivu 
uslugu, tko bi postigao da k meni doputuje iz Hrvatske čovjek, 
koji ljubi slobodu i uživa povjerenje .svojih sugrađana, osobito 
u vojnoj Granici; taj bi se sa mnom dogovorio o odnosu obaju 
naroda i došao sa mnom na čisto o uvjetima suradnje.« Još po- 
tanje tumači Košut svoje osnove u pismu Ludvighu od 24. ve- 
ljače iste godine: »O Hrvatskoj znaš moje nazore. Hrvati nisu 
narodnost, nego su narod, koji posjeduje omeđeno područje. 
Ako je Hrvatskoj dosadila veza s Ugarskom i ako oni hoće biti 
neodvisni (ali neodvisni, a ne austrijska provincija!), mi ćemo na 
to pristati uz sitne pogodbe (carinski savez ili slobodan provoz; 
za Rijeku sloboda izbora, da li će pripasti Ugarskoj ili Hrvat- 
skoj, ili hoće biti slobodni hanzeatski grad; zajednička garnizona 
u Petrovaradinu). Ali Hrvatska ne može biti neodvisna, ako to 
nije i Ugarska. Hrvati dakle neka nam pruže ruku, da odba- 
cimo austrijski jaram. To ja spominjem stoga, jer bi se moglo 
možda na čisto izvesti, da li mržnja protiv Austrije kod Rusa ide 
tako daleko te bi oni pružili ruku pomirnicu za slogu između 
nas i Hrvata. Oni mogu ondje slobodno općiti, mi ne. Zašto ne 
pošalju onamo, osobito u vojničku Krajinu, pouzdanih i spretnih 
ljudi, koji će širiti tu misao i poduprijeti ju svojim ugledom? 
Zašto ne utječu u tom smjeru, da Hrvati pošalju ovamo jednog 
đi dva čovjeka, da se ova stvar s nama izvede na čisto?« 

Čas, kad je Košut naglasio ovoliku susretljivost prema 
Hrvatima, obilježe® je time, što se je u siječnju iste godine 
princ Jerome Napoleon vjenčao sa kćerju Viktora Emanuela, i 
sto je isti dan Cavour mogao vidjeti ispunjene svoje protu- 
austrijske osnove, jer je tada perfekcioniran i ugovor o savezu 
s Francuskom. Košut se je nadao, da će taj savez u svojim po- 
sljedicama uskrsnuti i Ugarsku, pak je u momentu odlučnoga 
izbora bio prisiljen da popusti u hrvatskom pitanju, jer je 
trebao hrvatsku pomoć u ratu, kojim bi se, ali sa pobjedom 
Mađara, ponovila godina 1848. Ako i treba uvažiti sve ove 
okolnosti, ostaje ipak golema povjesnička činjenica, da je Košut 
bio pripravan odnose hrvatsko-ugarske svesti na to, da se do- 
pusti slobodni prolaz mađarske robe na more, da se provede 
plebiscit na Rijeci i da se Petrovaradin učini zajedničkom drža- 
vinom. 

Ponuda je morala biti Kvaterniku poznata, kao što svje- 
doči članak u »Hervatskoj«, a ne ćemo pogriješiti, ako Košutov 
obrat razjasnimo upravo kao posljedicu Kvaternikove suradnje 
s Cavourom. Odnos mađarske emigracije prema revolucionar- 
noj Hrvatskoj, koju je predstavljao Kvaternik, poboljšao se je 
tijekom vremena tako, da je posredstvom Poljaka god. 1865. 
doista došlo do priprema zajedničkog ustanka. Bjelodano je, 
da je tih godina, prem je Cavour bio mrtav, a Napoleon digao 
ruke od evropskih revolucija, Košut ipak morao znati za sve 
pripreme hrvatsko-ugarske bune, ma da i nije odobravao sve 
što su o prolazu vojske kroz Hrvatsku snovali Klapka i Tiirr. 
Šta više, moći će se utvrditi, da je Košut bio duša onih priprava 
na mađarskoj strani, od kojih se je Kvaternik nadao najviše 
u svojem drugom progonstvu. God. 1864. Klapka piše: »Veseli 
me, da se Kvaternik pridružuje zajedničkoj stvari. Njegovi , 
nazori u pogledu prava i zahtjeva Hrvatske nisu ni u kakvoj 
opreci s programom stranke akcije u Ugarskoj. Tlo na kojem 
moramo stajati jest: ofenzivni i defenzivni savez za suzbijanje 
zajedničkog ropstva. Posljednji naš cilj mora biti Dunavska 
Federacija od Karpata do Balkana.« 


194 


Riječi Klapke mogu poslužiti za dokaz, koliko je važnom 
bila tada smatrana uloga Kvaternika kao predstavnika Hrvata. 
Na svršetku svojih zapisaka Košut dopušta, da je u svom radu 
imao pogrješaka. U svojoj osamdesetoj godini on je još uvijek 
držao, da bi Ugarska bila morala postati neodvisna država, jer 
bi se tim suzbio panslavizam, koji ugrožava svjetski red. Starac 
Košut veli o sebi, da je bolje od ikoga poznavao uvjete, po 
kojima bi Mađari dobili pomoć iz vana. Jedan od tih uvjeta 
bijaše, da se Mađari nagode s Hrvatima i izmire s narodno- 
stima. Ali popuštanje za nj nije bilo moguće, jer bi tim bio 
ugrožen ugarski državni tipus. Mađari moraju biti primus inter 
pares — tom izrekom hoće Košut obraniti svoj postupak prema 
narodnostima u Ugarskoj. Ako je njegova pogrješka prema 
Hrvatima bila donekle ispravljena, zaslugu za to ima Kvaternik, 
i kao marljivi radnik u progonstvu i kao jedan od osnivača 
stranke, koja je slobodu cijenila nada sve i zaista htjela Hrvat- 
sku »nezavisnu i izvan granica Austrije.« 

TOMASEO, CAVOUR, GARIBALDI 


Put na Zapad otvorio je Kvaterniku u prvom progonstvu 
Nikola Tommaseo, Dalmatinac od hrvatske porodice Tomašića, 
rođen u Šibeniku god. 1802. Tommaseo nije sam mijenjao svoga 
imena, ali mu je materinski jezik bio hrvatski. Kad je godine 
1839. pohodio Šibenik, napisao je hrvatsku crticu »Uspomeni 
majke svoje.« Sabirao je narodne pjesme, koje su god. 1846. 
imali izdati u Zagrebu Kukuljević i Vraz; rukopis je Matici 
Hrvatskoj poklonio Kukuljević. Od Iliraca dopisivali su sa 
Tommaseom Babukić, Vraz i osobito mnogo Kukuljević. Tom- 
maseo napisao je i nekoliko estetskih ocjena o ilirskoj drama- 
tici; 1844. izašle su u Zagrebu njegove »Iskrice«, koje je Matica 
Hrvatska radi lijepog izraza i plemenitih misli ponovno pre- 
štampala s predgovorom Ivana Milčetića. Bila bi potrebna mnogo 
opširnija studija, da se objasni slavenski elemenat kod Tom- 
masea i u estetskim i etičkim nazorima ovoga mnogostranog 
pisca, koji je ostavio za sobom na desetke svezaka književnih 
i političkih eseja, djela leksikografskih i korespondencije od 
velike historijske znamenitosti. Tommaseo nije nikada zabora- 
vio, da je slavenske krvi. Nije doduše htio da bude Hrvat, i 
to zato, jer je Dalmaciju držao kulturnijom od Hrvatske i bio 
ponosan na njenu povijest, koja bijaše vezana o Mletke. Kada 
se je radilo o sjedinjenju Dalmacije s Hrvatskom, Tommaseo 
je tvrdio, da Hrvatska nema prava sebi pridružiti Dalmaciju, 
nego bi po historijskom pravu i po prosvjetnoj prednosti moralo 
biti obratno. Sigurno je pod njegovim uplivom tvrdio Kuku- 
ljević, pri raspravi o ujedinjenju šezdesetih godina, da bi Dal- 
macija imala više prava tražiti pristup Hrvatske negoli obratno. 
Zanos za slobodu i za visoku talijansku kulturu učinio je Tom- 

masea nesamo autonomašem, nego i talijanskim piscem, pače 
i borcem i mučenikom u talijanskom risorgimentu. Svoju Dal- 
maciju ljubio je nada sve. Tvrdio je, da je Dalmacija ljepša 
i da ima više uspomena kulture negoli Pijemont; najbolje i 
mu se svidjelo, da se od Trsta do Kotora stvori jedna država. 
U svom izvještaju komesaru engleskom na Jonskim otocima 
(u siječnju 1854.) spominje, da je Dalmacija pod Jelačićem 
sjedinjena s Hrvatskom samo »di nome, e non di fatto« (po 
imenu, a ne stvarno). Puk o tom ne zna ništa, a inteligencija 
je protiv toga. Hrvati su po duhu i po formama inferiornija 
rasa od Dalmatinaca. Po tradiciji je Dalmacija grčka, rimska 
i talijanska. Austrija bi morala Dalmaciju učiniti središtem 
slavenskih zemalja sa prijestolnicom Šibenikom, jer je Šibenik 
dao Marka Pola, Fausta Veranzia izumitelja i Schiavona sli- 
kara. Crna Gora je predgrađe Petrograda, kojemu se hoće Ko- 
tora; Rusija u Dalmaciji pomaže grčko-ilirski elemenat protiv 
Austrije, ali bi se Dalmatinci oštro oprli Rusima; Englezi treba 
da zaštite Dalmaciju. O odnosu između Hrvatske i Dalmacije 
izdao je Tommaseo više brošura, od kojih su neke i prevedene 
(O ustavu ugarsko-hrvatskom, može li se na Dalmaciju upora- 
viti; Via facti, La Croazia e la fraternita; Di nuovo ai Dalmati). 
Govor »o ustavu« izdan je kao odgovor Kosti Vojnoviću, koji 
je u brošuri »Un voto per Y unione« zagovarao sjedinjenje. 
Tommaseo tvrdi, da bi sjedinjenje Dalmatinaca bilo djelo ne- 
opreznosti, jer još nisu odstranjene razlikosti između Hrvatske 
i Hungarije. Pored nesloge s Ugrima, bilo bi sjedinjenje zločin. 
»Nazivati se Trojednom kraljevinom, Trokraljevinom, Jedinom 
kraljevinom stoji malo, ali biti, to je čvor. Nije laskav poziv 
Dalmaciji, dok postoji Krajina, u kojoj narod ima gori život 
nego Crnci. Zagreb je u svijetu manje poznat nego Zadar ili 
Split. 

Tommaseo odbijao je sjedinjenje prvo kao regionalista, a 
drugo kao fanatik slobode. 1840. bio je utamničen sa Maninom 
u Veneciji. Iste godine upravio je proglas na Hrvate, ali ne 
na one, koji su išli s Jelačićem, nego na one, koji su po mi- 
šljenju Tommasea imali da sruše Austriju. Kad je godinu dana 

kasnije austrijska vojska ušla u Veneciju, Tommaseo mora bje- 
žati na Krf. 1853. živi u Pijemontu, u Turinu i Firenzi, gdje 
je umro 1874. Zadnjih dvadeset godina života bijaše gotovo 
slijep. Kvaternik ga je upoznao u njegovoj pedesetsedmoj go- 
dini. Tada je Tommaseo već sjedobradi starac, preslaba vida, 
ali nipošto manje živ u svojim zanosima za slobodu i za prava 
potlačenih. 

Sudeći po gledištima Nikole Tommasea o odnošaju Dal- 
macije prema Hrvatskoj, moglo bi se zaključiti, da je Tom- 
maseo bio indiferentan ili pače neprijateljski raspoložen prema 
hrvatskim težnjama. No u prilično zamršenoj psihologiji onog 
čudnog produkta vremena, koji se zove Tommaseo, treba točno 
razlikovati njegove zanose za dalmatinsku prošlost i talijansku 
kulturu od njegovih simpatija za sve potlačene narode, među 
koje su spadali i Hrvati. »Slavenska krv bije također i meni 
u srcu i ja želim slavu puka slavskoga, ja plačem nad nje- 
govim padom. Moja je domovina ondje, gdje ima nesretnika, 
i Bog potlačenih je Bog moj!« Ako nikad, Tommaseo je po- 
mažući Kvatemika dokazao iskrenost ovog svoga usklika. Davno 
prije dolaska Kvatemikova u Turin, Tommaseo sudjeluje du- 
hom i vezom dopisivanja u narodnom pokretu hrvatskom. U 
Bilješkama iz progonstva na Krfu kaže, da je i prije pokreta 
god. 1848. dopisivao u Zagrebu s onima »che tendevano riven- 
dicarsi la nazione«, dakle s narodnjacima Ilircima. Veze su 
s Hrvatima bile casovito prekinute. 1851. piše Tommaseo po- 
slanicu »jednomu Slavenu u Agrarnu«, i u njoj navodi duho- 
vitu priču o svađi Hrvata i Mađara. Došao jelen iz šume konju, 
i konj se nikako nije mogao riješiti jelena. Pozvao konj u po- 
moć čovjeka. Čovjek je svladao jelena, ali je konja zarobio 
kao svoju zvijer. Jelen je Košut, i bajka je ispunjena do kraja: 
konj je Hrvatska prema Austriji i Austrija prema Rusiji. Glede 
pokreta u Bosni Tommaseo svjetuje Hrvata, neka Hrvatska 
miruje, jer je taj pokret ruski. Hrvat (po svoj prilici Kuku- 
ljević) odgovara Tommaseu: »Zlatno pero Vaše vrijedi više 
nego duh svih nas. Hrabrite i ako hoćete korite nas, Bog nek 
Vas čuva u zdravlju, za nas, za Europu i za bratstvo svih slo- 

bodnih naroda.« U članku o Slavenima, pisanom na Krfu, 
Tommaseo hoće Dalmatince i Hrvate izmiriti s Mađarima. 
Hrvatska i Dalmacija, Češka i Poljska neka zadrže kod Sla- 
vena onu katoličku vjeru, kojom su vezane o civiliziranu ugla- 
đenu Evropu i kojom su se već odbile od barbarstva. Ovo 
približenje k Zapadu, i to k Zapadu slobodnom, bijaše po mi- 
šljenju Tommaseovu za Hrvate pitanje opstanka. 1848. godine 
talijanski zapovjednik austrijske vojske u Dalmaciji čekao je 
— po ispovijedi samoga Tommasea — na njegov mig, da po- 
buni cijelu Dalmaciju. Svoju pažnju za materinski jezik zasvje- 
dočio je Tommaseo i time, što je u Mletačkoj kao ministar 
prosvjete i vjere ustanovio stolicu hrvatskog jezika na sveuči- 
lištu. Tommaseo nije sebi nikada tajio poteškoća, koje stoje 
između Slavena i Talijana, ali im je znao i lijeka. »Slaveni ne 
razumiju Talijana, a Talijani, u gordosti svojih pradavnih uspo- 
mena, tvrdo mrze Slavene; ali prezreni narodi imadu kl j uče 
budućega svijeta; treba da se sporazumije po nuždi i prema 
koristi tko se ne zna sporazumjeti po krjeposti i po ljubavi.« 

K tomu čovjeku, visoko prosvijetljenom i ćudorednom, pri- 
stupio je Kvaternik u Turinu god. 1859. Tommaseo ima za- 
slugu, da je Kvatemika doveo do Cavoura i poslije preko Ca- 
voura do princa Napoleona. Upoznao ga je s Rattazzijem, grofom 
Giustinianijem, uveo u suradnju s talijanskim novinstvom i, 
što je još više, u službu talijanskoj propagandi za rat s Au- 
strijom. Tommaseo mu pomaže kod potajnoga raspačavanja i 
štampanja njegovih proglasa god. 1859.; Kvaternik mu čita 
svoj Prvi i Drugi glas. Ovi Glasovi bijahu brošure o aktuelnim 
političkim problemima; neki su i štampani, ali nisu sačuvani 
ni u rukopisu ni u izdanju. »Drugi glas« ima naslov: »Talijani 
i Nijemci susjedi naši.« U ostavštini rukopisa sačuvan je Treći 
glas, pisan mnogo kasnije; to je po opsegu čitava knjiga. Prvi 
Glasi bit će da nisu bili tako opširni; trebalo je za štampanje 
lijevati slova (č, ž, š), i pri tom je posredovao Tommaseo, a 
talijanski slovolijevac, zanesen za oslobođenje Hrvata, imenom 
Alessandri, nije htio uzeti nikakve plaće. Za Kvatemikova 
boravka u Fiorenci Tommaseo je u »Dirittu« napisao pohvalan 

članak o Hrvatima. God. 1859. završio je Kvaternik rad u Fio- 
renci konferencijom, u kojoj je Tommaseu ponudio »načelni- 
štvo naroda u slučaju ustanka.« 

31. prosinca. »Današnji dan zaključih sretnim djelom i 
poduzećem. Bijah u našega Tommasea. Mnogo govorismo i 
politizirasmo; napokon u govoru ispalo mi za rukom govoriti o 
nacelnistvu naroda za slučaj ustanka; te da pred Franceskom 
napose imademo autoritet. Stari mi kaza, kuda će takav kakav 
je? Nu ja mu odgovorim sa Davidovim psalmom: In manibus 
portabunt te ne forte offendas ad lapidem pedem tuum. Kao 
što smo nekoć Jelačića nosili, mogli bi i Vas! Na to mi on: 
Ako se dakle mojim imenom možete okoristiti u Parizu, primam 
ponudu. Moralna pobjeda bila bi po tom obezbijeđena. Blago- 
slovio ga Bog svemogući u zdravlju i radosti!« 

»Večeras i »Drugi glas« naštampan, te tako slava Bogu 
ova godina bila bi sretno zaključena.« 

7. siječnja 1860. »Oko podne dobijem billet od Tom- 
masea, da je dobio nekoliko štampanih riječi od jednog Ma- 
đara, pa me zove k sebi na večer na divan.« 

»Pun znatizeljnosti otiđem k njemu. On mi pokaza »II 
Diritto«, u kojem je potpisani članak od pukovnika Tiirra (zna- 
menitog od uhvaćen ja po Austriji 1854.). Članak je naperen 
proti onom izrazu Tommasea, da u Ugarskoj imade stranka, 
koja želi uz Austriju imati svoju slobodu. On kaže, da je to 
mala stranka. Zatim priznaje, da su nam Mađari krivo učinili 
glede jezika i t. d., da će se Mađarska prva dići, i druge bu- 
dalije. Tommaseo mu je odgovorio s nekoliko riječi, ali dobro. 
Pozvao je Mađare, da se izjave, što pak misle oni? Bez Slavjana 
ništa ne će učiniti.« 

»Nu najvažnije je što me Tommaseo upita, pristajem li 
na to, da on piše u Turin, da je u Fiorenci jedan antiaustrijanac, 
da se Mađari s njim u sporazum stave? Ja privolih pod tim 
uvjetom, da se znade da je Teleky izrazio želju sa mnom doći 
u dodir, a da i ja isto želim. Da vidimo, kako će se razriješiti 
i taj čvor.« 

11. siječnja. »Znamenita je brošura Tommaseova sa 
Člankom Italiani, Magiari e Slavi, gdje se lijepo o nama Hrva- 
tima napram Mađarima piše. I moja se brošura lijepo spomi- 
nje. Živio naš Nikola!« 

22. siječnja. »Došav na večer k njemu, dade mi čitati 
pismo Tiirra, u kojem javlja Tommaseu, da je Klapka u Lon- 
donu, a Teleky u Genfu, a on da je odviše poslovima opterećen, 
nego da bi mogao doći u Fiorencu, da se sa Slavenom, koji se 
tamo nalazi (menom), sporazumi.« 

»Kazah u kratko Tommaseu, ako hoće pod takovim uvje- 
tima paktirati s Mađarima, bilo bi više nego izdajstvo naroda 
i domovine. Nu on se opet pokazao više Talijanom nego Sla- 
venom, a najmanje Hrvatom; činjaše se vrlo razjarenim. Malo 
mene brige, za to. Raziđem se nezadovoljan sa tim pokušajima, 
proklinjuć uru, kad o kakom pomirenju i pomislih.« 

»No i Tommaseo se iskaže slab iH nikakav političar. S jedne 
strane i sam priznaje, da nakana Mađara prenijeti ludo ma- 
đarsko ime na državu, jest bestemeljna; s druge, da je slabo 
poznavanje ludog tog plemena, koje će prije izginuti, nego za 
vlas od svojih ludorija popuštati.« 

»Rastadosmo se kao da je sve prekinuto.« 

12. veljače: »Danas bilježim dogođaje zadnjih dvaju 
dana, valjda važne u posljedicama, koji mi dadoše dosta ža- 
losti i jada. Prekjučer, t. j. 10. o. m., dobih pismo od Tomma- 
sea, u kojem mi javlja, da mu Tiirr piše, da je Teleky u Lon- 
donu, te da piše gdje i kada će se moći sa mnom sastati? Od- 
govori mu on: u Parizu, mjeseca ožujka. Daje mi savjet za 
dogovaranje.« 

27. ožujka u Parizu. »Danas važni dan. Spremah se 
na posjet Mađarima, kad eto ti poslužnika s pismom na mene. 
Otvorim, starac Tommaseo mi piše pismo važna sadržaja. Grof 
Teleky radi bolesti ode u Montpellier; te da Mađarska, ako se 
Hrvatskoj tako rači, privoljuje na potpuno razdielienie Hrvat- 
ske od Ugarske.« 

23. travnja. »Danas opremih pismo Tommaseu, da mu 
javim bezuspješnost mojeg djelovanja na ovdašnjem dvoru. 

Razjasnim mu nepošten je race latinske napram Slavjana; osvr- 
nuh se na mađarsko pisanje, kako se to pisanje ima tumačiti 
obzirom na novu političku konstelaciju. — Austrija se kani 
uprijeti na narodnosti, kroz to će i mađarstvo i druge narodnosti 
u njihovim aspiracijama uništiti. — Ispovjedih mu cijelo do- 
sadašnje postupanje Nigre i Princa. — Za mađarsku ponudu 
kazah mu da je kasno došla, naročito mu kazah, da ne imadem 
nikakove nade na uspjeh. Molim ga za savjet u sadanjim okol- 
nostima.« 

14. svibnja. »Primih pismo od Tommasea iz Fiorence. 
Odgovara na moje, kojim mu javih bezuspješnost mojih na- 
pora. Koncentrira se odgovor u doista iskusnoj političkoj mu- 
drosti. »Ma non essere ascoltati e meglio che delusi e traditi.« 
— Ne naći odziva bolje je, nego trpjeti razočaranje i izdaj- 
stvo. Istina je; ali historija!? Slabo me razumio, gdje me moli, 
da odustanem od misli »osvete« nad narodima. O, vara se; 
jedan čovjek je ništa; a narodi se međusobno najbolje osve- 
ćuju a da i ne znaju. — A da Hrvatska šuti, laž je; šuti zloba 
europejska o njoj i njezinu pokretu; a i bila bi prokleto luda, 
kad bi se micala uz tako infamne namjere Europe. Da dođeš 
pod jaram, ne treba heroizma. Mađarski jaram, što nam ga 
hoće nametnuti, ne znam hoće li dobro doći Italiji i Franceskoj. 
Ako Bog hoće koga kazniti, smuti ga. Mihi vindicta, ego retri- 
buam, dicit Dominus.« Izreka u pismu, na koju se Kvaternik 
srdi, glasila je: »Croazia tace e sta« (Hrvatska šuti i stoji) i 
Kvaternik ju je citirao kasnije u svojim »Gorkim uspomenama.« 

Posljednji je sastanak Kvaternikov s Tommaseom u Fio- 
renci na putu u Rim. Kvaternik je u to vrijeme tražio već 
dodir s propagandom i s Austrijom. Sjeme još nije nosilo ploda, 
ali uloga Tommasea, kao prvoga vodiča Kvaternikova po revo- 
lucionarnim putima Zapada, nije zato manja. Jasno se vidi, da 
je Tommaseo bio most između Kvaternika i Košuta; smije se 
reći, da je čitavi udio Kvaternikov u ozbiljnim događajima 
god. 1865. bio plod ovog druženja s Tommaseom u prvom pro- 
gonstvu. Tommaseo je tada slabo govorio »ilirski«, pa mu je 
dobro došla i vježba u govoru s Kvatemikom. U samoj kasnijoj 

uroti za vrijeme namjeravanog općeg poljsko-mađarsko-talijan- 
sko-hrvatskog ustanka, Tommaseo ne sudjeluje nimalo, pošto 
je tada nešto i ohladio u svojim simpatijama za Hrvate. Banska 
konferencija pod Šokčevićem tražila je pripojenje Dalmacije. 
Ova »conferenza banale« imala je, po riječima Tommasea u 
»Via facti«, zao zvuk za evropsko uho; narugao se je banalnosti 
banske konferencije (banale = banski = banalan); naveo svoje 
već poznate teze, da su Hrvati miješana rasa, a Dalmatinci pravi 
Slaveni, i da postoji razlika između uglađenosti Hrvata i Dal- 
matinaca. Tommaseo je zamjerao pače Kukuljeviću, što je u 
svoj popis umjetnika Hrvata unio i Dalmatince. Predsude, koje 
je usisao sa svojim odgojem u mladosti i po tradiciji svojih 
potalijančenih djedova, ne mogu ipa,k umanjiti veličine nje- 
govih nazora o slobodi i bratstvu naroda. Tommaseo je pribavio 
Kvatemiku riječ u talijanskoj štampi, vjeran svomu programu 

0 izmirenju makar iz nužde, kad već ne iz ljubavi. A da je 
ozbiljno htio svoje težnje učiniti političkim programom Pije- 
monta, za to svjedoči njegova preporuka Cavouru i princu 
Jeromu. 

Grof Camillo Benso di Cavour bio je prvi državnik evrop- 
skoga glasa i međunarodne važnosti, s kojim se je našao Kva- 
ternik. U Rusiji Kvaternikovi su zaštitnici bili slavjanofilski 
akademici poput Pogodina, i veliki trgovci poput Novoselj- 
skoga. Balabin, ruski poslanik u Beču, nije imao međunarodnog 
značenja, Cavour je kroz godine u središtu svjetskog interesa; 
državnik je najvišeg reda, jasan u svojim koncepcijama, prost 
od ikoje mane prosječnosti, odlučan do odricanja, po potrebi 
vitez, radnik, spletkar ili račundžija. Radio je neumorno; bilo 
je noći kad su konferencije trajale do dva sata poslije ponoći; 
u pet sati u jutro Cavour je opet sjedio kraj svojeg stola. Do- 
spio je da bude u svezi s emigracijom mađarskom i poljskom 

1 umio da ispunjava dužnosti ministra predsjednika jedne kra- 
ljevske vlade. Kad su se odnosi na Istoku između Rusije i Fran- 
cuske zaoštrili do rata, Cavour je Napoleonu III. ponudio za 
krimsku vojnu 15.000 sardinskih vojnika. Ova genijalna odluka, 
koja je ruglu izvrgla lažljivu neutralnost Austrije, pribavila je 

Pijemontu mjesto na pariškom kongresu sila. Istom dalekovid- 
nošću Cavour je odstupio Savoju i Niču Francuskoj prigodom 
potpisa saveza s Napoleonom III. Ovom prilikom njegove se 
nade nisu ispunile potpuno, ali Cavour je na taj način neophod- 
nim učinio rat, koji je Austriju lišio Lombardije i utvrdio pri- 
mat Pijemonta. Košut veli, da je u sebi sjedinjivao narodni ge- 
nij i duh vremena. Po njem je talijansko pitanje došlo na dnev- 
ni red; Austrija je zastupala interese dinastija, Cavour interese 
naroda. Dokazao je snagu Pijemonta ratom; siguran u svojoj 
vjeri i u svojim sudovima. Nije bio republikanac i nije se sla- 
gao s Mazzinijem, ali je potpuno razumio, koju važnost za uje- 
dinjenje Italije imadu nezadovoljni Hrvati i Mađari. O držanju 
Hrvata poslije god. 1848. Cavour je imao sasvim točna mišlje- 
nja. Kvaterniku reče na početku poznanstva: »Žalibože, kod nas 
još ne znadu lučiti Hrvate od Austrije. Sve, što su austrijski bar- 
bari učinili, pripisuje se Hrvatima«. Za vrijeme rata s Austri- 
jom Košut je snovao o posebnoj ekspediciji talijansko-francu- 
skih četa, koja bi preko Rijeke prodrla na Dravu i dalje u Ugar- 
sku. Evo razgovora o tom između Cavoura i Szarvady-a krajem 
ožujka 1859.: 

Cavour: Preko Rijeke ne možemo poslati 50.000 vojni- 
ka, jer bi to trajalo mjesece . . . Oružja vam možemo dati; 
u slučaju potrebe čak i 100.000 pušaka . . . Da li biste sebi mogli 
osigurati prijateljstvo Hrvatske? Prema mojim informacijama 
imamo simpatija u okolici Zagreba; no kako je u odaljenijim 
krajevima, kroz koje bismo također morali marširati? 

S z a r v a d y: Možemo s Hrvatima sklopiti utanačenje, i 
ako dođemo pod francuskom zastavom, bez sumnje će upliv do- 
bro mislećih Hrvata prevagnuti nad uplivom protivničke stran- 
ke, pošto danas Austrija nema u onim krajevima onoliko pri- 
staša koliko god. 1848., i danas ne bi mogla izazvati pokret sli- 
čan tadašnjemu. 

Kako se iz ovog razgovora vidi, Cavour je oprezan i traži 
obavijesti s obiju strana. Za ožujak 1861. potakla je mađarska 
emigracija misao, da Italija ima započeti ofenzivni rat protiv 
Austrije. Cavour je odbio, jer se Rusija drži »equivoque«, pak 

je sigurno, da rat ne bi bio lokaliziran. Taj put je opet došlo na 
tapet pitanje o vojničkoj ekspediciji u Dalmaciju. Cavour je 
objasnio Pulszkomu u prosincu 1860., da je kod »dalmatinske 
stvari«, makar tkogod navalio, glavni uvjet, o kojem ovisi tali- 
janska pomoć i savez s Mađarima, da se ni iz Crne Gore, ni iz 
Bosne, ni iz bilo kojega dijela Turske ne izvlači nikakova korist, 
jer bi radi toga Engleska odmah postala neprijateljica Italije. 
Engleska ima kod Krfa flotu, 800 kanona; prijevoz četa u Dal- 
maciju trajao bi dugo. Garibaldi je prekrcao iz Italije u Sici- 
liju 30.000 ljudi i za to je trebao četiri mjeseca. Ekspedicija bi 
mogla biti samo tajna; ali Engleska bi stavila zapreke, čim bi 
se talijanska flota, dok još nije prekršen mir, koncentrirala na 
Jadranu. 

U ovoj mađarskoj ekspediciji imao bi vodstvo Garibaldi. 
Cavour nije radi spora o Rimu trpio Garibaldija; međutim je 
glavni razlog Cavourova otpora u tom, što je Cavour, i to upra- 
vo od Kvaternika, bio točno obaviješten, da Hrvati ne bi u toj 
ekspediciji, snovanoj od Mađara, tako lako pristali uz iskrcane 
čete. Tih godina naime, — Cavour je umro u lipnju god. 1861. — 
nije još mržnja na centralizam ni kod Kvaternika ni kod Hr- 
vata uopće bila toliko dozrela, da bi ih bacila u zagrljaj s Ma- 
đarima. U samom pijemonteško-francuskom ratu protiv Au- 
strije Cavour je vrlo rado primio usluge Kvaternikove. Zna se 
po svjedočanstvu austrijskih oficira iz onoga vremena, da je 
Kvaternik po uputi Cavoura pisao buntovne proglase na grani- 
čare. Proglasi su bili štampani na t. zv. svilenom papiru (poput 
papira za cigarete), tako da su mogli biti prokriomčareni u veli- 
kom broju i u same austrijske tvrđave. Kvaternik je boravio 
kod Cavoura u Leri-u i tužio se na postupak talijanske štampe; 
ispričao mu je svoju rusku prošlost i nevolje, koje je podnio 
»od mračnjaka«. U životopisu dra Jakova Radoševića spominje 
se iz toga vremena Kvaternikov protuaustrijski spis »Sedam ri- 
ječi iz križnoga puta«, ali taj spis, iako je štampan u Fiorenci, 
nije pobliže poznat. Nesumnjivo je utvrđeno, da je Kvaterni- 
kovo djelovanje o bok Cavouru imalo znamenitih učinaka. Ante 
Starčević ustvrdio je jednom u saboru, da se hrvatske čete kod 

Solferina nisu više borile onako kao prije. Značajna politička 
pjesma »Kod Solferina« od Lavoslava Vukelića, pjesnika Liča- 
nina, tumači jednako duševnu krizu Hrvata vojnika. Ali ima 
svjedočanstva jačih. U graničarskim četama pojavile se mnogo- 
brojne dezercije, uskoka bijaše i među časnicima, što više, 
zna se da je morala biti raspuštena jedna čitava divizija, koja 
se sastojala najviše od Hrvata, pošto se je pokazala nepouzdana 
u boju. 

Za ovu nemalu službu odužio se Cavour Kvaterniku time, 
da se je prema Mađarima zauzimao za Hrvate, da je upućivao 
novinstvo, i naročito da je Kvaternika preporučio za Pariz. Pred 
princom Napoleonom mogao se je Kvaternik poslužiti imenom 
Tommaseovim, ali Cavour ga je uputio na mjesto službeno, 
k svom poslaniku Nigri. 

6. ožujka 1860. u Tur inu. »Sinoć prispjesmo u ovaj 
grad. Potražim s pismom Vallussia ministra Jacinia, ali ga ne 
nađoh kod kuće. Dugo se borih u sebi, bi li išao ili ne k Ca- 
vouru? Odlučim se napokon otići. Dvaput ga uzalud tražih. Na- 
pokon treći put eto ga! Veoma me prijatno primi. Nikada tako. 
Zanima ga razgovor sa mnom, te me zamoli, da bi u Parizu išao 
k njegovu poslaniku, koji uživa sve njegovo povjerenje i neka 
mu govorim kao njemu (Cavouru) samome. Da će mu pisati o 
meni. Ova vijest me veoma obradova. Predadoh mu pismo Ja- 
cinia, koje odmah pročita. Nakon što ga izvijestim o našim stva- 
rima i o florentinskim, otidoh«. 

U Dnevniku iz prvoga progonstva ime Cavourovo dolazi 
još na jedinom mjestu u svezi s Hrvatskom. Kvaternik je u Pa- 
rizu posjetio grofa Nigru i govorio s njegovim tajnikom. Pri 
tom su spomenuti i proglasi za rat. »Ja mu tada kazah, kako 
sam lani tečajem rata sa znanjem g. Cavoura sastavio sličnu 
proklamaciju i kako je povoljno djelovala«. 

Za drugoga progonstva Cavour je mrtav. Kvaternik dolazi 
u dodir s jednim drugim herojem talijanskog političkog prepo- 
roda. To je Garibaldi. O Garibaldiju je Cavour mislio dosta 
nepovoljno. Garibaldi nije čovjek razloga, radi po impulzu i po 
svojoj glavi. Ako se na nešto odluči, srće u propast bez obzira 

na ikoga. Ipak je Garibaldi moćni faktor i valja mu laskati, ali 
ne odavati svega. Jednako je od prilike o Garibaldiju mislio 
isprva i Kvaternik, koji mu pogotovo nije mogao oprostiti nje- 
gova pohoda na Rim. Ali god. 1865. ova svojstva impulzivnosti 
i tvrdoglavog srtanja bila su potrebna da se izvede urota. »II 
Diritto«, list Garibaldijeve stranke, priopćio je god. 1864. neo- 
sakaćeni članak Kvaternikov o hrvatskim težnjama. To je pri- 
bližilo Katernika Garibaldi jancima, a opći ustanak, koji se je 
spremao, tražio je još i užu suradnju. U tom približavanju do- 
godio se je incidenat, u kojem je sadržana i sva tajna Kvaterni- 
kovih neuspjeha u Italiji poslije smrti Cavourove. 9. svibnja 
1864. Kvaternik u Dnevniku bjesni na Garibaldi ja: »Današnji 
»Diritto« donosi opasku direkcije: »Direkcija časopisa, da umiri 
mnogobrojne upitatelje, koji su uznemireni uslijed članaka 
»Croazia e Italia« očituje, da ne samo Istra, nego i Dalmacija 
i sva Ilirija jesu geografički, historieki, etnografički i filologi- 
čki, talijanske pokrajine, koje će Italija znati osloboditi od sva- 
kog inostranog jarma. Publicirao je te članke kao ouriosum, da 
čitatelji vide tuđe misli i težnje«. Tko da opiše moje čuvstvo!! 
No već se malo po malo sabrah. Sad sam na čistu. Da ja zajed- 
nički radim s ljudima, koji sami priznaju, da idu za uništenjem 
kršćanstva? S ljudima, koji tajno rade na našu propast? Da 
Garibaldi, apostol tih težnja, bude vođom u našoj zemlji? Kako 
se ja mogu slagati s tim ljudima? Moje su sveze time prekinute. 
Zajedničke radnje sa Hrvatima Talijani ne mogu imati. Ne 
htjedoše nas za borce, a oni će za krvnike. Ilirija talijanska! 
Ha! Ha!« 

Osam dana kasnije bilježi Kvaternik, da je poslan posebni 
glasnik Garibaldiju, koji će desavuirati članak i očitovanje »Di- 
ritta«. Talijanski i poljski prijatelji javiše Kvaterniku, da je u 
tim dogovorima pitanje Istre i Dalmacije riješeno u hrvatskom 
smislu. Garibaldi će izdati protuočitovanje u »Dirittu«. 

22. svibnja. »Što se tiče spora, koji je nastao očitova- 
njem »Diritta«, uglavljeno je, da će Garibaldi izdati pismo na 
taj časopis izjavom, da pravo hrvatskoga naroda isto je tako 
milo sloboduljubećoj strani Italije kao i pravo talijanskog na- 

roda; da je to hrvatsko pravo nedvojbeno, da će narodi, kad se 
dušmanin uništi, po slobodnoj volji odlučivati o svojoj sudbini. 
Prigodom iskrcavanja vojske, Garibaldi će izdati proklamaciju, 
u kojoj će nedvojbeno priznati i istaći pravo hrvatskoga naroda. 
Talijani su obvezani iskrcati se pod hrvatskim barjakom i po- 
koravati se kao sve ostale legije hrvatskoj narodnoj vladi«. 

Garibaldijeva izjava zbilja je i štampana. Ispravak je »pri- 
lično« zadovoljio Kvaternika. Garibaldijeva ekspedicija raspli- 
nuia se je, pošto su u Garibaldijevoj okolini bile dvije stranke. 
Od odnosa s Garibaldi jem ostalo je Kvaterniku pismo, koje je 
tom prilikom dobio iz Caprere. Garibaldi piše 8. lipnja 1864. 
iz Caprere Kvaterniku: 

»Dragi gospodine i brate! Izdao bih vjeru čitavog svog ži- 
vota, kad ne bih smatrao, da su svi puci jednaki prema slobodi 
i dostojni da ju imaju čim ushtiju. Po tom načelu i po toj želji 
ja velim, da su Italija i Hrvatska sestre«. 

Kvaternik nije nikad tajio svojih simpatija za Cavoura i 
ponosio se s tim zbilja odličnim političkim poznanstvom. U »Gor- 
kim uspomenama« navodi Garibaldi j evo pismo u talijanskom 
originalu. Nije doživio saveza austrijsko- talijanskog; lebdjela 
mu je uvijek pred očima Italija Cavourova, koja bi se dala 
uvjeriti, da je istinit program Tommaseov, jednak piogramu 
Kvaternikovu. Kao što se je u »Hervatskoj« sjetio Košuta, tako 
ga je neposredno pred smrt uspomena na godinu urote u Fio- 
renci i u Turinu pobudila da u članku o talijansko-hrvatskim 
odnosima obnovi svoje nekadašnje nade. Ali za ono, za što je 
najviše radio u Italiji, nije u odlučnom času imao nikakva sa- 
veznika: pobuniti morao se je sam. 

Ziiriški mir, koji je potvrdio sporazum careva u Vallafran- 
ci, nije ispunio nada Cavourovih, a još se je nemilije dojmio 
emigracije mađarske i poljske. Napoleon III. stao je na pol 
puta; njegova je štampa opravdavala prerani mir s Austrijom 
time, što je Francuska ispunila svoju zadaću — ona Francuska, 
koja se »jedina u Evropi bori za ideje«. Ali ova fraza samo je 
sakrivala zbilju, koja bijaše sasvim drugačija. Napoleon je pre- 
stao ratovati zato, jer se je sam prestrašio prevelikih uspjeha 
rata, u kom su njegovi saveznici, što tajno što javno, bili re- 
volucionara sa svih strana Evrope. Dinastički interes njega je 
ovaj put odvratio od veza, koje je carstvo francusko podržavalo 
ponajviše preko princa Jeromea. Uzaludna govorljivost Kva- 
ternikova u audijencijama kod princa došla je prekasno. Te- 
žište revolucije malih naroda bilo je tada preneseno u Turin; 
Viktor Emanuel bio je još uvijek tako blizak Košutu, da je od 
n J e £ a zahtijevao izravno dopisivanje poštom bez ikakvog po- 
srednika; poljska emigracija, poslije mnogih neuspjeha, priku- 
pljala se u Turinu. Kvaternik, koji se je u prvom progonstvu 
na kraj kraja, ma i protiv volje, obratio na protestantsku Engle- 
sku, da ovoj preporuči Hrvatsku, bio je kod princa Jeromea, u 
prvim tjednima drugoga progonstva, odbijen. Istom je ponovni 
zapletaj radi Poljaka dao maha nadama u rat Francuske na 
strani poljskoj. Starcevic doma i Kvaternik u tuđini vjerovali 
su jednako, da ce već krajem god. 1863. doći do sukoba. Rusija 
je grubo odbila zahtjeve zapadnih vlasti glede konferencije, 
koja bi imala riješiti poljsko pitanje. Radi toga opozvan je iz 
Beča ruski poslanik Balabin, a u Francuskoj i u Engleskoj štam- 
pa je sve odlučnije tražila intervenciju. Prusija je s nepovje- 

renjem pratila engleske i francuske zahtjeve, da se Rusija ima 
odreći posvema kraljevine Poljske. Snujući, kako bi se mog 
obići prnski otpor, Kvaternik je u kolovozu 1863. smislio i za 
princa Napoleona napisao osnovu, po kojoj bi se imala vojska 
iskrcati na hrvatskoj obali i Hrvati ustati na bunu, da zajedno 
s Rumunjima pomognu Poljskoj. To je i sadržaj memorandu- 
ma, koji je Kvaternik predao princu Napoleonu, kad su novine 
već govorile o ultimatumu. »U ime čovječanstva, u ime ravno- 
vjesja u Evropi zahtijevamo od nasljednika Napoleona ., a 
prihvati rusku rukavicu, zahtijevamo rat«. »Poštenje Francus^ e 
zahtijeva rat. Rusija je proigrala ugovorno pravo na Poljsku. 
Poljaci nisu ustaše, nego ratnici. Narodna vlada u Varšavi je 
redovita vlada. Ne vodi se građanski rat, nego rat između dvije 
države evropske. Poljska od god. 1772 postoji i po pisanom 
pravu i po prirodnom«. Ovako je pisala »Opmion Nationale«, 
u Parizu, organ Palais Royala, dakle princa Jćromea; dok je 
knez Czartoryski po nalogu poljske vlade tražio od Engles e i 
Francuske priznanje, da su Poljaci ratnici, a ne ustase. U hsto- 
padu iste godine Engleska je izjavila sporazumljenje za slučaj 
rata s Rusijom, a u studenom car Napoleon otvarajući zakono- 
davno tijelo izjavljuje, da su Poljaci za Rusiju buntovnički na- 
rod, ali »u našim očima narod, koji je bastimk svojih prava 
upisanih u povijesti ugovorima«. Poljski ustanak primio je tra- 
janjem narodni karakter, i zato tko ne će rata ili šutnje mora 
poći trećim putem. Car je predložio evropski tnbunal, koji bi 
rješavao i poljsko i sva ostala pitanja, da se jednom zauvijek 
uguše uzroci vrenja u Evropi. Makar uz kakve žrtve, treba mje- 
sto staroga i bolesnoga reda postaviti red novi. - Viktor Ema- 
nuel čestitao je Napoleonu radi prijedloga o evropskom kon- 
gresu; Košut je objavio proglas, koji je bio prilijepljen i po 
svim gradovima Ugarske. Poljska i mađarska emigracija, a i 
Kvaternik, osjetiše, da se približava veliki čas. 

Početkom studenoga Kvaternika je posjetio Ceh Josef Fric, 
njegov socius dolorum do konca drugoga progonstva. Fric je 
ušao u politiku sa sedamnaest godina. Život mu je burniji od 
Kvaternikova; sa 2 franka otišao je u Englesku, a u Francuskoj 

je polazio vojničku školu. Radi sudjelovanja u praškom ustanku 
godine 1848. osuđen je na 18 godina tamnice; odsjedio je o 
godina, prigodom ženidbe Franje Josipa pomilovan je i inter- 
niran ’u Erdelju. Pobjegao je u inozemstvo; oženjen je i sa 
dvoje djece živi teško od suradnje u novinama. Glavna svrha 
Fričova posjeta bijaše prijedlog, da se budućem evropskom kon- 
gresu podnese zajednički memorandum svih ugnjetavanih na- 
roda; taj korak mora poduzeti emigracija. Cesi su u Parizu imali 
Besedu, tu je Kvaternik raspravljao o sadržaju memoranduma. 
Na staro ljeto 1863. kod Friča se sastalo sedamnaest prognani- 
ka: Hrvat Kvaternik, Bugarin Šiškov, dva Rusina iz Galicije, 
koji su pristajali uz Poljake, i više Ceha; ovdje se je također 
govorilo o budućnosti. U veljači 1864. Fric je pokušao dovesti 
Kvaternika u savez s Mađarima i naputiti, da ode u tu svrhu 
u Italiju. Početkom ožujka Kvaternik je, svečano obučen u sur- 
ki, primio posjet pukovnika Poljaka- Milkovvskoga, koji je bio 
s Napoleonidima u veoma tijesnim vezama. Milkowski je izja- 
vio Kvaterniku, da su Poljaci dosada štedili Austriju, ali posto 
je i ona proglasila opsadno stanje i odala se kao neprijatelj ica 
Poljaka, moraju joj Poljaci raditi o glavi. Poljska emigracija 
obraća se na Kvaternika, da govori s njim o ustanku Hrvata. 

6. ožujka: »Danas uzeh iz lisnice posljednjih 10 franaka. 
Ne kapne li otkud, morat ću k zlataru. U točno vrijeme po dogo- 
voru bijah kod stranjskoga (Milkovskoga). Frič još nije došao. 
Izručim mu moje djelo »La Croatie«. Razgovarasmo i snovasmo 
dvije ure sa mapom u ruci. Pokazah mu, gdje i kako bi se dalo 
iskrcati vojsku na obalu u Dalmaciji i u Hrvatskoj. Pričah o 
privrženosti hrvatskog naroda prama meni i prama Starcu«. 

»Ne bi li se dalo u samoj Hrvatskoj spontano pokušati usta- 
nak ili pokret proti Austriji? upita me Milkovski«. 

»Takove su prilike, da se može pokušati sa demonstraci- 
jama, ali ozbiljnim ustankom nije moguće«. 

»Toga dana se je u načelu zaključilo: 

»I. Pokret hrvatski imade se spojiti i udesiti sa općim tali- 
janskim pokretom. U tu svrhu valja već pripravljati duhove 
proklamacijama, brošurama itd. Raditi će se oko sakupljanja 

hrvatske legije i organiziranjem u Italiji, a za to treba 4 — 6 ne- 
djelja. Ja ću poći za to u Italiju i tu se nastaniti«. 

»II. Imati na raspoloženje tiskaru«. 

»III. Njihov će čovjek otići u Zagreb k prijanu s mojim 
pismom, da nastoji oko uređenja »narodne vlade«. Glede toga 
ja sam izjavio čisto i bistro, da se ja u ništa upuštati ne cu, ako 
bi oni iza mojih leđa štogod sa Mađarima ugovarali, ili bi se 
tko drugi dogovarao sa inim Hrvatima, ili bi te Hrvate upotre- 
bljivao za oruđe bez našega znanja i privole. Buduc ja u ni- 
koga nemam povjerenja osim u prijana, on će najbolje znati, 
komu da se povjeri glede obavijesti, koje će mu se davati. U 
našim je rukama sva vjera i povjerenje. Razvio sam tom zgo- 
dom političko stanje u Hrvatskoj. Opisah mađaronsku stranku 
pod vodstvom Jankovića. Ob ovom čovjeku rekoh isto, što na- 
pisah princu Napoleonu. U ostalom Starac upliva i na toga 
muža«. 

»IV. Mađari će se smatrati na našem zemljištu jedino kao 
gosti, pod vlastitim barjakom kao ugarska legija. A kad mi pre- 
đemo Dravu, dušom i tijelom bit ćemo za Mađare. Imamo sada 
jednoga dušmanina zajedno«. 

»V. Glede Istre i Dalmacije valja Talijanima izbiti iz gla- 
ve, da su to talijanske zemlje. Mi Hrvati ne možemo napustiti 
ni pedalj svoje zemlje. Bi odobreno i naglašeno, da se Hrvati 
u tom obziru nalaze prama Talijanima kao Bugari napram 
Grcima«. 

»VI. Ustanovismo za Oreškovića pozvati ga k meni. Tako 
isto obratiti se na druge hrvatske oficire. Milkovski opazi, da je 
vidio Hrvate med Peschierom i Veronom«. 

»VII. Djelovati na duh ovih trupa i nagovarati ih na pa- 
sivnost ili dezertiranje«. 

»VIII. Govorilo se je udariti kroz Bosnu oružanom rukom. 
Ja rastumačih, kako bez sudjelovanja i pristajanja Turske to ne 
bi moglo ići. Turska neutralna ili nami protivna, bila bi od po- 
moći samo Austriji«. 


212 


»Zatim bi zaključeno, da ja odmah odem u Italiju. Uz to 
da im priredim pismo za Antu (Starčevića) i ocrtam njegov stan 
u Zagrebu, da ga ne treba iskati«. 

»ćim se vojska iskrca u Hrvatsku, proglasit će se nezavis- 
nost kraljevine i sloboda naroda«. 

Urota je svaki dan napredovala u organizaciji. Kvaternik 
je tražio materijalnu pomoć za Starčevića i za sebe, i dobio od 
Milkowskoga 1000 franaka na račun poljske narodne vlade. 
Potpisao je obećanje, da će braniti svetu stvar slobode i nezavi- 
snosti naroda (poimence poljskog, hrvatskog, češkog, ugarskog 
i talijanskog). Stanovat će u Turinu, Milanu ili na granici. Za 
Turin je dobio pismo na nekoga Louisa i na Buchholza, šefa 
poljske intendancije, koji je raspolagao sa četiri dnevnika u Ita- 
liji. Osim toga dobio je legitimaciju u ime izvanrednog kome- 
sarijata poljske narodne vlade, i krivu putnicu. Prije odlaska 
sastavio je hrvatski proglas o združenju svih naroda u borbi 
s Italijom i Poljskom. 12. ožujka otišao je iz Pariza u Turin. Tu 
se je našao s D’Anconom, profesorom, koji mu je obećao, da će 
ga dovesti u dodir s Garibaldijem i s kraljem. Urotnici znaju 
sve, sto bečki kabinet zaključi. Od Mađara bio je u Turinu pu- 
kovnik Kupa, desna ruka generala Klapke. Gospodin M. Louis 
bilo je krivo ime za Gairolia, pouzdanika Garibaldijeva. Cairoli 
je ratnik i ranjen; Kvaternik uglavljuje s njim ovo: 

»1. Vojska iskrcana na hrvatsko zemljište u Istri ili Dal- 
maciji vojevat će pod hrvatskom zastavom. Mađari će biti go- 
stovi u našoj zemlji«. 

»2. Predložio sam jednu međunarodnu tajnu konferenciju, 
gdje ću ja potanko obrazložiti hrvatsko pitanje. Cairoli na to 
pristade. Sazvat će se, čim dođu Kupa i Klapka iz Genfa«. 

Odmah se moraju, poduzeti svi koraci, da se ustroji u 
ta iji hrvatska legija. 0 tome će Cairoli dati govoriti u parla- 
mentu. Kad vlada dopušta, da se ustroji mađarska legija, mora 
opustiti i hrvatsku. On će upriličiti demonstracije u prilog Hr- 
vata, kad dođu u Italiju, a gospođe Turina, Milana, Florencije 
izvesti će tri hrvatska barjaka za legiju. Njezino izdržavanje 

valja staviti na teret vladi. Ja ću morati o tome govoriti sa 
ministrima. Njima će me predvoditi Correnti«. 

»4. Javih, da je u Granici jedan bataljun vazda na oružju, 
a drugi kod kuće spreman. Ostali narod je slabo oružan. Neka 
se nabavi 20.000 handžara, toliko para kubura, 50.000 pušaka 
s bajonetima«. 

»5. Poslat ćemo s mojim preporučenim pismom ljude po- 
vjerljive u Dalmaciju i Hrvatsku, koji će sve pripraviti za izve- 
den je plana. Ja ću označiti dotične osobe«. 

»6. Austrija je Hrvate do kože ogulila. Troškove za sve ovo 
oni ne mogu pokriti, zato je nužno, da se ustroji fond, kojim ce 
se duševno upravljati«. 

»7. Neka mi se stavi na raspoloženje jedna tiskara, gdje ću 
ja tiskati svoje proglase, brošure, spise. Valja za tu tiskaru na- 
baviti i slova č, ć, š, ž. Cairoli dat će se za to odmah na posao. 
Ovim srao u glavnom svršili. Cairoli je svaki dan kod kuće do 
11 sati, gdje ćemo se sastajati«. 

»Došla je iz Genfa tiskana moja proklamacija na ruskom, 
hrvatskom i poljskom jeziku. Tiskat će se ovdje na hiljade i 
poslati na graničare, i po cijeloj Hrvatskoj. Ovo je prvi moj 
buntovni spis za slobodu Hrvatske«. 

Kupa je doveo Kvaternika k Cerruttiju, koji je u ministar- 
stvu vanjskih posala u Turinu vodio odjel za Istok. Cerrutti mu 
je priznao, da je talijanstvo u Dalmaciji i u Istri ostatak mle- 
tačkog nasilja, pa da i Trst spada k Hrvatskoj. Kvaternik je tu- 
mačio, da se u Hrvatskoj i Slavoniji može dignuti 300.000 voj- 
nika. Legija se mora sastaviti od graničara, koji su u Mletač- 
koj. Svoj upliv u Hrvatskoj dokazivao je Kvaternik time, što 
je Šokčević izdao okružnicu protiv njega; pozvao se na konzule, 
na svog saborskog druga Antu Starčevića i na preporuku polj- 
ske narodne vlade. Cerrutti mu je na to, pozorno ga motreći, 
rekao: »Kad sam g. 1848. otišao u naročitom poslanstvu k Jela- 
čiću, k Rajačiću i u Biograd, ti su me ljudi prevarili i ja se 
osramotih sa mojim izvješćima. Obećali su mi, da ce proti Au- 
striji, kad su po Srbiji dobrovoljce kupili, a oni pako udri za 
Austriju po Mađarima«. 

Kvaternik je došao u dodir i s predsjednikom parlamentar- 
ne opozicije Mordinijem. U travnju posjetio ga je Milkowski, 
koji mu je pokazao dokumenat o sporazumu između poljske i 
mađarske narodne vlade. U tom dokumentu Mađari se obve- 
zuju, da će štovati volju Hrvata, hoće li Hrvatska biti samo- 
stalna država ili sklopiti kakav federativni savez s Mađarima. 
Milkowski je dao Kvaterniku pismo za Ordengu, političkog polj- 
skog agenta u Italiji, koji se ima brinuti za troškove agitacije. 

»Zatim me zamoli — priča Kvaternik u Dnevniku, — da 
ja pristanem, da general Garibaldi bude vrhovnim zapovjed- 
nikom svih legija u Hrvatskoj, kada se izvede iskrcanje. Hrvat- 
ska će legija biti sastavljena polag naše želje. Ona će se prva 
iskrcati pod vlastitim barjakom, sa vlastitim časnicima. Mađari 
i Talijani će slijediti kao arriere-garde. Jmade 1000 Poljaka, 
koji radi političkih prilika ne mogu sastaviti posebnu legiju. 
Ovi su rad ući u hrvatsku. Hrvati se ne mogu bojati od inostra- 
naca, jer će biti na svojem zemljištu, jer će brojno natkriliti sve 
ostale čete«. 

»Na taj upit ja se zbunih. No brzo poprimih prisutnost 
duha, te u načelu pristadoh na ponudu, pa zapitah: 

»Kanite li vi udariti prije navještaja rata između Austrije 
i Italije? Jer ako ne bude navještaja rata, austrijska će mor- 
narica zapriječiti iskrcanje«. 

»Sve je tako kombinirano, da će Austrija sa svih strana 
biti napadnuta. Nastati će sveopći rat. Mađarske legije ne tre- 
bate se bojati, ona će biti naskoro drugdje upotrijebljena«. 

»Ja tada stavih četiri uvjeta: 1. Mora se štovati u nas naš 
rimokatolički zakon. 2. Mađari se ne smiju miješati u naše unu- 
tarnje poslove. 3. Garibaldi će biti podložan našoj narodnoj 
vladi. 4. Hrvati će zapovijedati hrvatskom legijom«. 

Cairoli je bio ganut, kad je čuo da je Kvaternik voljan pri- 
znati Garibaldi ja za generalisimusa u Hrvatskoj i htio to javiti 
Garibaldi ju u London. Međutim je Garibaldi »radi zdravlja« 
morao ostaviti London, a stvar hrvatske legije nije se micala 
s mjesta. Poljak Ordenga saopćuje doskora Kvaterniku, da le- 
gija može biti samo »inostrana«, a ne izričito hrvatska. Neza- 

dovoljan sa razvojem stvari, Kvaternik kroz duge sate razvija 
Ordengi svoju osnovu o franko-poljsko-hrvatsko-rumunjskoj po- 
litici; iste nazore napisao je i za princa Napoleona; na časove 
je tako ogorčen pisanjem talijanske štampe, te prijeti, da će se 
povući u Švicarsku i odreći se politike. 0 tom svemu napisao je 
promemoriju za Poljake, koji su ga mirili; usred krize stigli su 
iz Zagreba odlučni glasi. 

20. svibnja 1864. »Baš sam svršio promemoriju za Po- 
ljake, kad bane u sobu Frič. Izgrlismo se ko braca. Razgovor je 
tekao kao rijeka. Izaslanik iz Hrvatske se vratio, a ja jos ne 
znam, tko je bio. U Zagrebu je boravio tri nedjelje. Mnogo je 
općio sa Kukuljevićem, da zavede policiju. Bio je sa Antom 
Starčevićem. Kaže da je čovjek »singulier« (neobičan). Predlo- 
žio je stvar. Bogović i Kušlan (kukavice!) su revidirali. Napo- 
kon je pošlo za rukom sastaviti narodnu vladu, porazdijeljenu 
u ministarstva. Meni su izdali punomoć. Poslali su mi neke toč- 
ke za proklamaciju na graničare. Nosi naslov: narodni komi- 
te. Janković da je pošten. Moguće, ali treba paziti!« 

»U Hrvatskoj se ne će ništa bez mene preduzeti. Sve će se 
kroza me raditi. Policija je popisala 22 imena onih, koji će biti 
pohvatani, čim počne djelovati hrvatski pokret. Doticnici za to 
sve znadu, ali si ne taru glave«. 

»Zatim smo govorili o talijanskoj imfamiji prama meni u 
pitanju Istre. On sam priznaje, da nije moguće dalje zajednički 
raditi, dok oni tako postupaju. Tu zapreku da valja ukloniti. 
Reče mi, da moram ići k Prybilskome, da se sporazumimo za sat 
sastanka i rada«. 

»Putem mi izrazi nadu, da će ovdje sa strane talijanske 
vlade stvari krenuti na dobro. U pitanju hrvatske legije da se 
slabo ponašaju, pa valja stvar tjerati do uspjeha. Kod Prybil- 
skoga bijasmo malo časaka. Izgrlismo se i urekosmo sastanak za 
sutra u mene kući. Ovdje je i Klapka, koji me želi upoznati. 
Za Kupu mi reče, da je za ništa. Neprijatelj Košuta, Klapke i 
svakoga. Još doznah, da naši u Zagrebu nisu htjeli za ništa 
znati, dok nisu dobili obećanje, da će buknuti za mjesec dana. 
Imaju pravo. Čekanjem narod ohladi«. 

Prybilski i Cairoli su u neprestanom dodiru s Kvaternikom, 
a kao važan faktor ulazi u taj krug general Klapka. Klapka ne 
voli Košuta, a osuđuje talijanske aspiracije na Istru i Dalma- 
ciju, pošto vjeruje, da će Hrvati i Mađari sklopiti federativni 
savez. Mađari trebaju more; konferencija s Hrvatima ograni- 
čila bi se na savez za obranu i navalu, pa na neke trgovačke i 
carinske poslove. 0 Rumunjima ne će ni da čuje, jer bi se 
radije nagađao s Austrijom nego bi dopustio da Rumunjska do- 
bije Erdelj. 0 legiji je Klapka odrješito izjavio, da mu je kralj 
Viktor Emanuel osjegurao, ako se nađu ovdje samo dva tri ofi- 
cira Hrvata, da će on izdati kraljevsku odluku, kojom se odmah 
dozvoljava ustrojenje hrvatske legije. Klapka je zamolio Kva- 
ternika, neka prevede na hrvatski, češki i poljski jedan stavak 
za mađarski bankovni novac, koji se je imao štampati u svrhe 
ustanka. 

23. svibnja. »U 9 sati po dogovoru bijah u Prybilskoga, 
gdje nađoh i Friča. Radismo na uređenju Hrvatske. Razdijeli- 
smo je na 20 povjereništva. Ustanovismo narodni pečat. Grb 
kraljevine kao gori. Natpis odozgo: »Narodna vlada«, odozdo: 
»Jednakost, sloboda, nezavisnost.« Zatim ga je stao risati Frič, 
a mi stadosmo raditi na djelu državne ustavne organizacije. 
Prybilski je diktirao obrazac zakletve. Ja sam pisao hrvatski, 
a Milović francuski. Pečat će se ovdje dati i odmah urezati. 
Sutra ćemo nastaviti izradbom naputka za povjerenike«. 

Kod Klapke upoznao se je Kvaternik s talijanskim genera- 
lom koji se zvao Seismith-Doda, a bio je rođeni Dalmatinac 
i govorio dobro hrvatski. Pojavila se i kandidatura poljskog ge- 
nerala Rzovskoga za šefa hrvatske legije. Na žalost je poljska 
buna jenjala i imala skoro podleći. Talijanska vlada stala je 
kolebati, o hrvatskom barjaku za legiju nije moglo biti ni govora. 
Fric je imao poći u Zagreb i odnijeti pečat, ali ni to nije izvr- 
šeno. 

15. lipnja. »Bijah kod Prvbilskoga. Razgovarasmo o gor- 
nici i jura regalia. On osobno ide u Zagreb za koji tjedan. Mo- 
rat ću ga uputiti na sigurne osobe. Bio je u Florenciji, da uredi 
pitanje poljskih bjegunaca, koji grnu u množini ovamo. Dođoše 

uz to Milović i FriČ. Odosmo skupa, k generalu Ruzickomu. Na- 
stavismo govor o tatkici, o putevima iz Primorja prema Kar- 
lovcu. Ružički bi htio razoriti Beč i Berlin, a meni je dosta So- 
doma — Beč. Talijanska vlada sada ne dopušta stvaranje nika- 
kove legije: ni hrvatske, ni poljske, ni slovenske. Ne dozvoljava 
ni povećanje mađarske, u koju bi mogli ući drugi narodi. No 
spomenuše nešto, kao da opstoji ili je opstojala srpsko -hrvatska 
legija, što me razljuti. Već je ovdje 100 Hrvata voljnih ući u 
legiju«. 

General Ružicki bio je rođeni četovođa, 11 godina vojevao 
je u Kavkazu i četiri puta potukao Ruse, preletjevši sa 250 ljudi 
cijelu Volhiniju i Podolje. Prybilski je vjerovao, da je dosta 
prevaliti Vratnik; onda će biti slobodan put u Zagreb i Bec. 

No u poljskoj emigraciji nije bilo sloge, potrebne za ovako 
veliku osnovu. Pocijepali su se i Poljaci kao i Mađari, od kojih 
su otpali Pulszky i Szemere. Garibaldi se miri s vladom. »Ne- 
sloga, slavohleplje, osobne razmirice sve kvare.« Kvaternik 
ostaje bez novčanih sredstava, prekida odnose s Poljacima i 
misli na to, kako bi postigao mjesto lektora hrvatskog jezika 
na sveučilištu u Turinu. U prosincu upoznao se je Turrom, 
s kojim je dopisivao još za prvog progonstva; ali ni o mađar- 
sko-poljsko-hrvatskom ustanku više nema govora. Sve što Kva- 
ternik dalje radi oko bune, radi sam i u dogovoru >s Cerruttijem. 
Kvaternik nije mogao znati, da je već 15. rujna 1864. Fran- 
cuska sklopila s Italijom nesamo konvenciju o Rimu, nego i 
posebni tajni ugovor, kojim se je Viktor Emanuel obvezao, da 
ne će navaliti na Austriju bez privole Napoleona III. Osim 
toga je Viktor Emanuel obvezan, da će zapriječiti svaki iskaz 
protiv Austrije izvan vlade. Dva atentata, Orsinijev i Grecov, 
učinila su Napoleona opreznijim. Već je Cavour opominjao 
Mađare, neka se čuvaju Poljaka i jedne i druge stranke (Mie- 
roslawsky i Gzartoryski), jer treba točno dijeliti narodnost od 
revolucije. Mađarima, reče Cavour, ne bi ništa toliko škodilo, 
koliko mišljenje, da je njihova insurekcija dio evropske revo- 
lucije. Kad je među Poljacima pobijedila republikanska struja 
sa Kurzynom, morao je Kvaternik ostati osamljen. 

U nastavku općeg ustanka protiv Austrije, Kvaternik je 
pokušao sam provesti barem dio mađarsko-poljsko-hrvatskih 
osnova. I to je nastojanje ostalo bez krupnijih rezultata; ne 
čujemo kasnije ništa više ni o onoj narodnoj vladi, koja je 
bila sastavljena u Zagrebu. Pa ipak, po uspjehu u tuđini ova 
epoha Kvaternikova rada mora se smatrati najplodnijom. Ako 
istražimo namjeru i držanje vođa mađarske emigracije u spre- 
manju ove federirane bune, upoznat ćemo znameniti korak, 
koji je u tom učinjen, da se raščiste shvaćanja Zapada o 
hrvatskom pitanju. 

Plan, da se udari na Austriju u Dalmaciji, ne bijaše nov. 
Košut je na skupštini u Manchesteru u svibnju 1859. otkrio, da 
je za rata engleska vlada zatražila od Francuske, da se neutra- 
lizira dalmatinska obala Jadrana od Rijeke do Kotora. Pošto 
je Austrija imala u Dalmaciji 30.000 — 40.000 vojnika, Austrija 
bi te čete bila mogla baciti na talijansko bojište, da je Jadran 
bio proglašen neutralnim. Po Košutu, Dalmacija je najranjavija 
točka Austrije. Francuska flota je u ratu vladala čitavom oba- 
lom Dalmacije; admiral Bonet imao je pet linijskih brodova, 
osam fregata i trinaest plovnih baterija. Kod Dubrovnika Fran- 
cuzi su ulovili nekoliko austrijskih lađa, a 4. srpnja zauzeli su 
u Kvarneru mjesto Lošinj Mali. Na Lošinju su iskrcali 10.000 
vojnika; dan poslije zauzet je Cres. Pred Rijeku je doplovila 
jedna francuska fregata i brigg, te se usidrili blizu luke; au- 
strijska vojska i oblasti uzmakle su iz grada. 

Francuska vojska ipak se nije iskrcala niti je pokušala na- 
stupati prema Zagrebu. Iz pisma Košutova Telekiju razabi- 
remo, da se je to ozbiljno namjeravalo. Mađari su trebali ne- 
koga poslati u Beograd na dogovor s Hrvatima. Pulszky nije za 
to podesan, jer je s Gajem vodio polemike o panslavizmu. 
»Važnost ove stvari (t. j. dogovora s Hrvatima) porasla je po- 
slije pariške konferencije. Jer i ako se uzme, da bi se francuska 
vojska dala na put i na pr. doprla do Zagreba (najmanje 
10 etapa), a da joj se ne bi nitko priključio, onda bi se morali 
bojati, da će Francuzi reći: mi se ne možemo upustiti u pusto- 
lovinu i ići dalje, ako nam je pučanstvo dušmansko ili indife- 

rentno, i to na našoj liniji komunikacije sa pomičnom bazom 
(flotom).« Posljednje riječi pisane su francuski: »Nous ne pou- 
vons pas nous aventurer plus loin avec une population hostile 
ou indifferente sur notre ligne de communication avec la base 
mouvante (la flotte).« Košut je dakle citirao francusko mišlje- 
nje, a tumači ga knezu Mihajlu Obrenoviću na ovaj način: 
»Prvo je i najvažnije, da dođemo do sporazuma s Hrvatima i sa 
hrvatsko-slavonskom Krajinom, pošto mi svoje sudjelovanje u 
ratu vežemo o taj uvjet, da francuska vojska prodre u Ugar- 
sku sa strane, i to preko Jadranskog mora, a bila bi velika za- 
preka, kad Francuzi ne bi bili u Hrvatskoj primljenii prija- 
teljski. S obzirom na to mi smo pripravni Hrvatskoj osigurati 
potpunu samostalnost, ako ona ne želi održati svezu s ugar- 
skom krunom, koja postoji 800 godina.« Najpodesnije će mjesto 
za pregovore biti Beograd. Da se to spremi, treba iz Srbije 
poslati u Slavoniju, Hrvatsku i Granicu osobu, koja je ondje 
poznata, može se slobodno gibati, pozna stanje i ima društvenih 
veza. Ona bi imala stupiti u povjerljiv odnos sa vođama i na- 
govoriti ih, da pođu pregovarati u Beograd. Knez je obećao, 
da će se pobrinuti za takvu osobu iz Srbije i nositi troškove. 
Košut je za misiju u Beogradu odabrao Ludvigha, koji se je 
pod lažnim imenom uputio iz Marseille u Beograd. Odanle je 
izvijestio Košuta, da je sve nesigurno: stari Miloš zatvara i 
vješa ljude bez suda. Garašanin je na životu još samo tako, 
što vrijedi kao pouzdanik francuski. Sve je bijedno. Miloš mrzi 
Austriju, ali bi se jednoga dana mogao odlučiti na to, da udari 
protiv Mađara. 

Za pregovore s Hrvatima poslan je čovjek iz Beograda u 
Hrvatsku u lipnju. Mir u Villafranci učinio je kraj pregovo- 
rima. Godinu dana kasnije piše Košut Josiki spominjući Kva- 
ternika. Mađari su za svoju agitaciju u Bosni i Hrvatskoj tra- 
žili najprije 150.000 fr, zatim i više. Narodni direktorij javlja 
Cavouru u rujnu 1860.: »Za pripravu akcije u Hrvatskoj, za 
agitaciju kod hrvatsko-slavonskih graničarskih pukovnija i za 
organiziranje sudjelovanja sedmogradskih Vlaha i vojvođanskih 
i banatskih Srba držimo potrebnim 200.000 franaka.« U g. 1860. 

Mađari su složni s turinskim kabinetom bez oibzira na Napoleona, 
koji je izjavio Viktoru Emanuelu, da ga ne će podupirati u nje- 
govim namjerama protiv Austrije. Sukob radi Mletaka činio se 
ipak neizbježnim, i zato su sa mađarske strane učinjene sve pri- 
prave za prodor u Ugarsku sa vlaške i srpske strane. Klapka je 
imao voditi kroz Sedmogradsku, a Tiirr sa srpske strane. Povje- 
renik turinske vlade za sve ove priprave bio je Cerrutti. Lud- 
vighu u Beograd poslane su potanke instrukcije o Hrvatskoj s 
opaskom, da treba pridobiti Granicu. To je »neizrečeno važna 
stvar.« 

»Sada nije više — veli se u instrukcijama — govor o ne- 
stvarnim sklonostima, nego o kombinacijama glede priprema za 
rat, dakle o pregovorima.« U državopravnom pogledu glavna je 
ideja, da je Hrvatska »regna socia«, a ne »partes adnexae«, u 
smislu Iranyijevih dokaza. Hrvatima će se zajamčiti narodnost 
i upravna autonomija, i to potpuno*. To je osnovna misao; a 
odnos između državnog sabora i saveznih zemalja, upliv na 
zajedničke poslove, koji su pridržani centralnoj vladi, hrvat- 
sko zastupstvo u državnom saboru i položaj vlade prama cen- 
tralnoj vladi — to su detaljna pitanja, kojih mi ne ćemo pro- 
vocirati, ako pak Hrvati započnu, treba ih pitati, što žele. U 
delikatnim ili dvojbenim pitanjima treba podnijeti izvješće 
prije zaključka. Ako bi trebala osobna prisutnost, i to će se 
učiniti, a potrebne novce pribavit će Cerrutti. Ako bi ugovor 
s Hrvatima sklopili vođe pokreta mađarskoga, koji borave 
doma, trebalo bi: a) u Hrvatskoj utemeljiti središnji odbor, koji 
će u sporazumku s mađarskom komisijom voditi pokret u Hrvat- 
skoj i Slavoniji i u Krajini, organski spremati ustanak, držati 
na oku tvrđe, osobito Karlovac, i postignuti vezu s Dalmacijom. 
Ovaj odbor mora biti sastavljen tako, da se kod dolaska ekspe- 
dicione vojske može manifestirati kao provizorna vlada za 
Hrvatsku i Slavoniju; b) neophodno je potrebno, da taj hrvatski 
odbor stoji s nama u neprestanom izravnom saobraćaju, a i 
mi s njim. Zato bi on po svom vlastitom izboru morao 
poslati nekoga u inozemstvo, koji bi kao putnik preko zime ostao 
ti inozemstvu i zastupao hrvatski odbor kod mađarskog nacio- 

nainog direktorija. Taj bi morao unaprijed uzeti putnicu za 
Englesku i doći u London. Putni trošak priskrbit će mu Lu- 
dvigh, a za vrijeme njegove odsutnosti jamči mu mađarski 
nacionalni direktorij 750 fran. mjesečno, šest mjeseci plativo 
unaprijed. Oni koji su doma, moraju za hrvatske poslanike usta- 
noviti lozinku i o tom obavijestiti Košuta, da budu emigranti 
sigurni o identitetu onoga, koji se predstavi kao hrvatski po- 
klisar. Graničarski krajevi će možda željeti posebne koncesije, 
»spominjem izjednačenje sa stanovnicima kraljevstva glede 
vojničke službe, posjed zemljišta s potpunim vlasničkim pra- 
vom, besplatan odstup erarskih pašnjaka i šuma u vlasništvo 
dotičnih sela.« To su neke točke, koje se mogu rado pri- 
hvatiti. Vrlo je vjerojatno, da će trebati i nešto novčanih 
žrtava, kako bi se dobili neki ljudi u Krajini. U takvom slučaju 
treba se sporazumjeti s Cerruttijem. Poglavito treba paziti na 
Temišvar i Petrovaradin. Košut posebno upozorava Ludvigha, 
neka se svakako sporazumije s Hrvatima. Pulszkomu pak piše 
s obzirom na skori saziv hrvatskog sabora ovo: Ekspedicija od 

30.000 vojnika potrebna je tim više, što će hrvatskom saboru, 
kako se glasa, biti povjereno, da odluči, hoće li Hrvatska opet 
pod ugarsku krunu ili ne će. To je spletka, ali će austrijska 
vlada učiniti sve, da takav zaključak prikaže kao volju hrvat- 
skoga naroda ili da barem osnuje stranku s tim ciljem. Dogo- 
dilo se bilo kako, ratne operacije neka se vode po primljenoj 
osnovi. Siguran sam, da će u Hrvatskoj biti velika stranka, 
koja će gravifcirati k nama i savezu s nama. Toj stranci po- 
treban je povjerljiv oslon, da ona faktično uz nas sudjeluje, i 
njen će pristanak biti to sigurniji, što će biti uglednija sila, 
s kojom dođemo među njih. — 

Iz spisa mađarskog direktorija vidi se, da je već te godine 
za vođu ekspedicije bio određen Garibaldi. Mađari su uvje- 
ravali turinsku vladu, da je položaj za Pijemont onakav, kakav 
je bio za Rim u krizi punskih ratova. Scipio je Hanibala ostavio 
u Evropi i spasio Rim u Africi. Sličnu svrhu imao bi udarac 
kroz Dalmaciju i Granicu. Rat je imao biti u proljeće 1861. 
Košut je uvjerio Cavoura, da Garibaldi ima voditi pomoćni 

korpus, ali bi sam korpus bio kraljevski; ako Garibaldi ne bi 
htio biti vrhovnim zapovjednikom kraljevske vojske (jer bi time 
došao pod vlast turinske vlade, s kojom se nije slagao), neka 
priđe sa svojim vlastitim dobrovoljačkim korpusom kao vođa. 
U tom slučaju Garibaldi bi morao ili poći s Mađarima na 
ugarsku granicu ili uzeti na sebe Dalmaciju i podržavati otvo- 
renu svezu s morem preko Hrvatske, dok budu Mađari mar- 
širali na mađarsko zemljište. Za sam početak rata Košut uzi- 
mlje u obzir dvije alternative. Ili će vlada započeti u Italiji, 
a Garibaldi ja pustiti da nasrne makar s malim silama; kasnije 
će ga i vlada pomoći radi »javnoga mišljenja«. Druga je alter- 
nativa, da vlada pošalje barem 50.000 ljudi i flotu na dalma- 
tinsku obalu. Flota bi osigurala iskrcavanje i osvojila obalne 
gradove. Zatim bi slijedio marš na Karlovac, zauzeće Karlovca 
i osiguranje sveze s morem. U Karlovcu bi trebalo sabrati 

30.000 vojnika i, pozvavši Hrvatsku na oružje, krenuti preko 
Drave. 

Pošto su se izjalovili pokušaji sa Srbijom i s vlaškim knezom 
Kuzom o provali s onih strana, preostala je Košutu jedino ova 
osnova o dalmatinskoj bazi. Košut je preko Tiirra zaintereso- 
vao Garibaldi ja. Tiirr dozna je, da je Garibaldi pripravan sa 

4.000 ljudi poduzeti dalmatinsku ekspediciju, ali za 50.000 vla- 
dinih vojnika nema nade. Napoleon bijaše obaviješten o stvari; 
rekao je samo »nous verrons«. U siječnju 1861. Košut javlja 
Pulszkomu u Turin: »Kad su septembarska utanačenja još 
opravdavala mnoge nade, učinio sam korake, da dobijem hrvat- 
ske graničarske regimente. Sad me obavješćuju, da je to uspjelo 
i da je jedan hrvatski kapetan na putu k meni, da stvar uredi 
sa mnom lično. On se sad nada, da ću ga opskrbiti pekunijar- 
nim sredstvima, koja su potrebna, da se ispune obećanja dana 
kod graničarskih pukovnija pojedincima, uplivnim indi vi- 
dnima. Stvar je od tolike važnosti, da ja ne bih nikakvu žrtvu 
držao prevelikom, kad bi moj operacioni plan imao izgleda, da 
će biti primljen, i kad bih posjedovao potrebni novčani fond. 
Ali kako sad stvari stoje, bojim se, da će dolazak hrvatskog 

apetana kompromitirati nas još sudbonosni je negoli dolazak 

ugarskog emisara u prosincu. Hrvat se nada, da će se vratiti 
sa neko 200.000 franaka, a ja ću biti prisiljen, da ga otpustim 
praznih ruku. On očekuje, da će moći kući odnijeti vijesti o 
talijanskoj ekspediciji, a ja se bojim, da ću mu morati reći, 
da ne će biti nikakve ekspedicije.« 

Poslije dogovora s Klapkom, Nikolom Kissom i Josikom, 
Košut reasumira istoga mjeseca položaj ovako: »Uzmimo da 
ekspedicija (od 4.000 momaka, ekspedicija Garibaldijeva) izbje- 
gne engleskoj i talijanskoj floti i da se iskrca negdje u Dalmaciji. 
Kako će stvar biti onda? Dalmacija nije Sicilija, tamo ne će 
Garibaldi naći spremljenu revoluciju. Takovo privatno podu- 
zeće, koje niti je poduprto talijanskim ratom niti može imponi- 
rati vlastitim silama, smije manje ili više računati na prijatelje 
jedino u obalnim gradovima talijanske narodnosti, ali bi 
sigurno naišlo na dušmanske osjećaje kod Slavena, koji čine 
veliku većinu i rivaliziraju s njima u narodnom pogledu i boje 
se za Dalmaciju radi Talijana. A ne bi ostalo kod hladnog 
neučešća (što bi već samo dostajalo da spriječi ovakvu ludu 
smionost), jer ondje stoje na putu Garibaldi ju graničarske 
pukovnije. Na ove se može, ako je uopće moguće, računati 
jedino u tom slučaju, kad bi ekspedicija stajala u svezi s dekla- 
riranim talijanskim ratom i kad bi se Hrvatima, poimence 
krajišnicima, ekspedicija prikazala toliko poduprta brojnom 
vojnom silom i kraljevskim četama, te bi oni bili uvjereni, da 
je na strani revolucije izgled veći, a pogibelj manja negoli na 
strani Austrijanaca. Osim toga se tamo nalazi u prvoj liniji ar- 
mijski korpus Mamula (35.000 ljudi), koji je doduše protegnut u 
dugoj crti (od Trsta do Kotora), ali može lako sjediniti na bilo 
kojoj točki 10.000 do 12.000 ljudi, dakle bar tri puta toliko, 
koliko iznosi cjelokupna sila Garibaldijeva, i oprijeti se ili, ako 
zakasni, progoniti Garibaldija.« Austrija ima na raspoloženje 
čitavu vojsku, i zato je ludo misliti, da bi Garibaldi mogao do- 
prijeti do Ugarske, koja je 480 kilometara daleko. Garibaldi 
bi s vojskom umro od gladi i mogao se održati samo pljačkom. 
Ako bi utekao na tursko tlo, bio bi ili razoružan ili bi izazvao 
intervenciju Evrope. Košutov reasume potvrđen je i turinskim 

izvještajem Ihasza, koji sve te osnove naziva »kulama u 
zraku.« 

Razgovori o Garibaldijevoj navali nisu ipak prestali. Klapka 
piše u veljači 1861. Košutu, da se je Tiirr s Garibaldijem na 
Capreri razgovarao i da je Garibaldi odlučio svakako poduzeti 
ekspediciju. Postoje dvije osnove: prva je Mieroslawskoga, koji 
hoće od dobrovoljačkih legija, i to svih naroda, pak od Gari- 
baldi je vih četa sastaviti korpus i iskrcati se na turskoj obali. 
Mieroslawsky bi povećao svoju vojsku Crnogorcima, Bošnja- 
cima i Hercegovcima i prodro u Hrvatsku, dok bi Garibaldi 
i Tiirr preko Srbije provalili u Ugarsku. Kad bi se došlo na 
Savu i Dravu, pobunilo bi se sve slavensko i mađarsko pučan- 
stvo do Poljske i Rusije. Mieroslawsky je obećao Beckeru, da 
će, ako mu samo malo pomognu Nijemci, posadili na tornju sv. 
Stjepana u Beču crno-crveno-žutu zastavu. Tiirr nije bio zado- 
voljan s planom Mieroslawskoga, nego hoće iskrcanje kraj Crne 
Gore i odanle prodor kroz Srbiju. U planu Mieroslawskoga 
oslobođenje Ugarske nuzgredno je pitanje. Mieroslawsky, kad 
je već izgubljena Poljska, hoće veliko slavensko carstvo. Tako 
ga je ocijenio Klapka; a jednako je osudio i osnovu Tiirrovu, 
koja bi imala kao posljedicu svjetski rat, a u Turskoj bi bilo 
poklano 1,000.0000 kršćana i Turaka. Košut se slaže s Klapkom 
u ocjeni jednoga i drugoga plana. Plan Mieroslawskoga bi bio 
neizvediv, jer govori o legiji, koja bi bila engleska, njemačka i 
francuska. Garibaldi ima doduše glas kao vojskovođa velikih 
uspjeha, ali plan njegov o Dalmaciji jednako je loš. Miero- 
slawsky i Tiirr preporučuju ludost. Garibaldijeva četa ne bi 
mogla prolaziti ni kroz Tursku ni kroz Hrvatsku, i stoga Košut 
ne će da tim planovima daje svoga imena. Uspjeha može biti 
samo onda, ako je Austrija zaraćena vani i ako su Mađari 
snabdjeveni oružjem. O držanju Hrvata ovisi, koliko bi četa 
trebalo za prodor preko Dalmacije. U svibnju iste godine 
Klapka potvrđuje Košuto ve misli o savezu s Hrvatima. Klapka 
izrično veli, da treba savez s Hrvatima urediti pod svaku cijenu, 
jer mače nije moguć ni početak rata, ni dodir s inozemstvom, 
ni transport oružja. 


15 


225 


Evropske intervencije bojao se je Košut i onda, kad je neki 
Nemanić, »visoki gospodin iz Bosne«, a tobožnji nasljednik srp- 
skih Neman jića, prispio u London, da mu predloži ustanak u 
Bosni u vezi s mađarskim oslobođenjem. Košut je znao, da Engle- 
ska drži jaku Austriju potrebom i da zato ne će dopustiti Italiji 
iskrcanja u Dalmaciji. God. 1862. javlja Košut pod veliku 
tajnu Josiki, kako Francuska želi, da Srbija pod njezinom sank- 
cijom budućega proljeća ustane protiv Turske; austrijska inter- 
vencija ne će se trpjeti. Ricasoli, šef turinske vlade, pozvan je, 
da se približi Palais Royalu; Palais Royal je princ Jerome Na- 
pokon. Opet je započelo dopisivanje o dalmatinskoj ekspedi- 
ciji. Košut je upozoravao Viktora Emanuela, da treba već prije 
rata naći u Dalmaciji pilote radi teške plovidbe, isto tako trebat 
će razne stacije od Lošinja do Visa i magazini. Kralj je vjero- 
vao u dalmatinsku ekspediciju i u Garibaldija; ali car Napokon 
nije htio ipak ući kao aktivan sudionik u osnove o Dalmaciji. 
Početkom 1862. rekao je princu: »Ja sada ne mogu konspirirati 
s njima (Mađarima). To je danas uloga tvoga tasta. Neodvisna 
Ugarska za njega je potrebna, za mene samo korisna. Reci to 
svojim mađarskim prijateljima, a kaži im također i to, da moraju 
prije nego dignu ustanak slijediti postupak vis inertiae i nagoditi 
se pod svaku cijenu sa Srbima, Hrvatima, ukratko s pučanstvom 
inoga jezika, i to čim brže mogu, jer osim Boga, ne zna nitko, 
kako će se u Evropi razviti prilike budućega proljeća.« Košut 
dodaje, da riječi careve »pod svaku cijenu« treba uzeti »cum 
grano salis«, i to su posljednje riječi njegovih zapisaka, koje 
se tiču sporazuma s Hrvatima, u savezu s dalmatinskom ekspe- 
dicijom. 

Ako usporedimo osnove mađarske i poljske emigracije iz ovih 
ranijih godina s podacima u uroti, koji su nanizani u Kvater- 
nikovim zapiscima, morat ćemo zaključiti, da je već odavna bilo 
spremano sve ono, što su raspravljali Frič, Prybilski, Cairoli, 
Cerrutti i Kvaternik. Osnova je urote u bitnosti ona ista, o kojoj 
se je Košut dogovarao s Cavourom i s turinskim dvorom. Ta- 
kođer same potankosti su usporedne: Mieroslawsky, koji ulazi 
kao revolucionarni pustolov u osnove turinskoga dvora, kao da 

je preteča republikanaca, koji su, u toku Kvaternikove urote, 
srušili princa Czartoryskoga. I razlozi neuspjeha oba puta su 
isti. Napoleon III. digao je ruke od svih prevrata. Čudno je 
samo, da Kvaternik god. 1860. nije ništa znao o planu Garibal- 
dijeve ekspedicije. U Dnevniku zabilježene su neke mutne no- 
vinske vijesti, koje bi naslućivale ekspediciju, ali Kvaternik, 
boraveći tada u Ziirichu i u Beču, nije ni slutio, da je već 
spletena ona mreža, koja ga je zahvatila god. 1864. Vjerojatno 
je Košut znao za Kvaternika; ipak je volio, da u Granici traži 
drugih posrednika. Te godine Košut je vjerovao u mađarofil- 
stvo Hrvata. Činilo mu se je znamenitim simptomom i to, da 
je u Varaždin mogao doći neki mađarski tancmajstor, pak bi 
sigurno bio volio imati posla s Bogovićem ili Kušlanom nego li 
s Kvaternikom i Starčevićem. Kvaternik u isto vrijeme proži- 
vi j uje i svoju krizu, koja će ga približiti Austriji i Strossmayeru, 
pak i povratiti u domovinu. Urota, u kojoj je kasnije sudje- 
lovao, bila je za nj poglavito urota poljska. Od Poljaka dobi- 
vao je i potrebna materijalna sredstva za život, Poljacima bio 
je potpuno iskren, s Ordengom se i cjelivao. Mađari i Gari- 
baldi nisu bili njegove stalne simpatije. Ipak valja reći, da je 
za Hrvatsku pozitivni rezultat urote bio u tom, što su kod Tali- 
jana ispravljeni mnogi krivi pojmovi o Istri i o Dalmaciji, a 
kod Mađara je postignut znamenit obrat u smislu hrvatskih 
zahtjeva. Kvatemikovom suradnjom Hrvatska, radi svog geo- 
grafskog položaja i radi dokazanog vitaliteta narodnog, došla 
je u toj epohi Kvaternikova života u središte međunarodne 
pažnje. Urota nije svršila ni sa kakvim ratničkim uspjehom, pa 
ni s pokušajem boja. Kraj svega toga ona je zaslugom Kvater- 
nikovom Hrvatskoj stvari donijela velikih diplomatskih uspjeha. 

Vjeran svom vječitom optimizmu i nemiru svojih gorućih 
nada, Kvaternik nije bacio oružje u grmlje ni onda, kad je 
osnova o Garibaldiju pala u vodu. Njegova buna tada je istom 
i započela. Što je za tu bunu, koja se je nastavljala i trajala sve 
o Rakovice, Kvaterniku doprinijela urota naroda? Trebalo je 
1 000 r Zre ^ e ( ^ es f t P e ^ata narodne vlade hrvatske. To je stajalo 
ranaka, i zbog skupoće nije nikad izvršeno. Ali jedan 

pečat čuvao je Kvatemik do posljednjih dana života, kad ga je 
udario na jedini sačuvani dekret posljednje svoje bune. I taj 
je pečat sa svojim natpisom uspomena na poljski značaj urote 
naroda. Deviza pečata »narodna vlada« i »jednakost, sloboda, ne- 
zavisnost« nije drugo do li prijevod jednakog poljskog gesla: 
»Rz^d Narodowy. R6wnošć. Wolnošć. Niepodleglošć«. To bijaše 
jedna uspomena, koja je vezala urotu s Rakovicom. No imade 
jedan još odlučniji vez: Kvaternik se je u toku urote upoznao 
s čovjekom, koji je postao »pretečom« svih njegovih buna. Ante 
Rakijaš upleten je u urotu, da postane trajnim pratiocem naj- 
otajnijih namjera. Kad upoznamo čudnovate udese, koji su sje- 
dinili ova dva čovjeka, moći ćemo ustanoviti, da bez Rakijaša 
ne bi bilo Rakovice. Ovo je možda najodsudniji momenat u 
uroti naroda za Kvatemika; na raskršću svoga života našao je 
Rakijaša i s njim, snujući neprestano bunu, hrlio do katastrofe. 

PRVA I DRUGA BUNA KVATERNIKOVA 


U prosincu god. 1864. Kvaternik je na čistu o tom, da je 
urota naroda pod vodstvom Poljaka nemoguća. Cerrutti ga je 
doduše uvjeravao, da ni Viktor Emanuel, a ni Napoleon III. 
nisu protivni ovoj misli i da se Napoleon tuži, što neki od njega 
očekuju dekrete, ali novci poljske emigracije već su presahli i 
o kakvom većem pothvatu razgovori prestali. Kvaternik vijeća 
još jedino sa Cerruttijem i Tiirrom. Stjepan Tiirr, čini se, nije 
u Turinu bio najbolje opisan. Kvatemik je čuo o nekim nje- 
govim pljačkama u Carigradu. Pošto se je s njim dopisivao još 
u doba svojih dogovora s Cavourom, bilo je lako uspostaviti 
vezu. Za razliku od ostalih mađarskih vođa, Tiirr je tvrdio 
o sebi, da je zauzet za prava narodnosti; Kvaternik pače zna, 
da je Tiirr sebe nazvao jednom dobrim Rumunjem, Srbinom i 
Hrvatom. Poglaviti razlog zašto je Tiirr preko Cerruttija došao 
opet u dodir s Kvaternikom jest u tom, što je Tiirr bio regbi 
predestiniran za vođu bune, koja ne bi bila oficijelno priznata 
od Italije i Francuske. Kao prvi adjutant Garibaldijev Tiirr 
je imao slavnog udjela pri osvojenju Sicilije. Kod Quarto Mar- 
šala sudjelovao je u navali na čete kralja napuljskoga, koji 
je imao silnu flotu i 100.000 vojnika. To je Tiirru donijelo ime- 
novanje divizionarom. Posto je Garibaldi odbio sudjelovanje, 
a e spedicija Boleslavvskoga, koji je htio kroz Rumunjsku pro- 
valih u Ugarsku, bila osujećena, Cerrutti je smatrao, da bi još 
jedim Iurr s ostacima mađarske legije i na čelu pobunjenih 
gramcara mogao uspjeti. Kralj da Tiirra voli, a Tiirr je opet 
ski ° slobodu Hr vatske. Tiirr je govorio prilično hrvat- 

kniza U v1lh& n iM« nij '- 8T . idj ' 1<> S, “ 5 afma na crn °gorskoga 
veijace 1865. vijećanja s Turrom trajala su dane, 

ali rezultata nije bilo nikad. Važne su u tim pregovorima jedina 
izjave Kvaternikove o mogućnosti ustanka u Granici. U po- 
gledu odnosa s Italijom Kvaternik je u jednom razgovoru 
s Cerruttijem sam najbolje ocrtao razloge svoga neuspjeha kod 
Talijana. 

3. ožujka. »Dođe govor i na odnošaje u Dalmaciji. On 
mi se tuži, da tamo Hrvati mrze Talijane. Ja ga s početka pri- 
mirih, prikazah mu, kako su oni raspoloženi prama Austriji, 
zatim se dotakoh i toga odvratnog osjećaja prama Talijanima. 
Tomu su krivi sami Talijani. Strašan protukrscanski duh, sto 
vlada u talijanskoj štampi, koji ne zna lučiti vjeru od zloće i 
pogreške pojedinih svećenika, vrijeđa kršćanske osjećaje na- 
šega naroda, koji čita talijanski. Naš je narod pobožan, pa se 
odvraća od ljudi, koji ovako pišu proti crkvi. Svećenici (Austri- 
janci) daju čitati narodu te strašne stvari proti kršćanstvu i time 
ga oduševljavaju proti Italiji. Renanovo pisanje upravo je raz- 
jarilo naše pučanstvo.« 

» — U Italiji, — reče on, — pučanstvo je silno zadojeno 
vjerom. Uđite u naše crkve, uvijek su pune. I oni, koji viču 
proti vjeri, daju svoju djecu na nauk u samostane.« 

» — Ali ovakovim demoralizatomim pisanjem mase će na- 
roda uprav podivljati. Što je poštenje bez Boga? Ako nema 
Boga, koji dobro nagrađuje, a zlo kazni, poštenje je samo 
krinka bogatih i jakih, da očuvaju svoj posjed. Uzalud je go- 
voriti, da je Italija religiozna zemlja. Narodi i mase sude po 
pisanju, po novinama, po javnom mnijenju. Ne mogu doći amo, 
da se osvjedoče. Drugi razlog mržnje proti Italiji jest ono ne- 
prestano, odurno, prezirno pisanje Talijana proti Hrvatima. 
Pa onda ono posizanje u naše zemlje.« 

» — Ali rekoh vam već toliko puta, Talijani ne snivaju 
ni o Istri ni Dalmaciji.« 

» — Zaludu je takvo uvjeravanje, kad proti tome govori 
lanjska proklamacija na Dalmatince i Istrane, da se pridruže 
Viktoru Emanuelu II. Osim toga Austrija plaši naš narod i od 
Italije odvraća prekomjernim nametima, koji su veći nego u 
samoj Austriji«. 

» Ali mi udaramo te namete, da pomognemo svim po- 

tlačenim narodima. Koliko mi trošimo na djelo revolucije. Pa 
vi ste mi sada spomenuli, da se ovih dana obavlja u Kranjskoj 
pod vojničkom asistencijom 26.000 ovrha. Tako daleko u nas 
još nije došlo, niti će doći.« 

»— Istina, jer ste vi bogat narod, pun prihoda, a mi smo 
siromaci odvajkada izrabljeni. No dozvolite mi jedan upit: 
Hoće li Napoleon biti u prilog našemu ustanku ili ne će? Od- 
govorite kao revolucionarac od g. 1821., ne kao diplomat.« 

»_ Uvjeren sam, da ni sam Napoleon u ovaj hip ne bi znao 
dati odgovora na taj upit. Ali obzirom na težnje njegove, na 
njegove proturuske aspiracije možemo reći, da ne će biti proti- 
van, kad nije proti njegovim interesima.« 

»Time sam znao koliko i prije.« 

»Opet mi stade govoriti o potrebi sporazumka s Mađarima, 
ako želimo uspjeh.« 

»Ja mu odgovorih u smislu dosadanjih izjava: ako Mađari 
budu uz Austriju a proti nama, mi ćemo raditi za njihovo isko- 
renuće. Vi zapadnjaci možete birati između pokreta hrvatskoga 
ili slavenskoga t. j. rusko-srpskoga. Tu drugoga izbora nema. 
Ako ne uzmognemo kao Hrvati, a mi ćemo sa ostalim južnim 
Slavenima sačiniti grupu od 14 milijuna. Teško onda Mađa- 
rima, pa bila uz njih i Austrija. 

»Dugo jošte razgovarasmo. Na rastanku mi reče, da se nada 
imati sreću opet me vidjeti.« 

Rastanak nije bio posljednji, ali je rezultat razgovora ostao 
na tom, da je Kvaternik »znao koliko i prije.« Politika jenja, 
kako sam Kvaternik doskora uvidi, pak se od Cerruttija i Tiirra 
okreće k Zagrebu i domaćim prilikama oslanjajući se u osno- 
vama bune na sebe i svoje ljude. 

Prevažnu odluku o tom, koja je bila odlučna za čitav život 
Kvaternikov, uskorilo je njegovo poznanstvo s mladićem ne- 
običnim, koji je buneći narod imao da upotpuni onaj rad, kojim 
je Kvaternik bunio svjetsku diplomaciju. Ante Rakijaš, nazvan 
od Kvaternika Pretečom, ima već pri prvom susretu pseudonim 
Uran; revolucionarac je, koji se krije. Sin je krajiškoga oficira, 

koji je doživio nepravdu u službi, pak je svoga sina odgojio 
u mržnji na Austriju. Ante je lijep i uman mladić, koji nije 
izučio više škole, ali je po svojem znanju, a pogotovo po svojim 
političkim idealima tako razvit, da može biti u savjetovanjima 
i osnovama zaista potpuni suradnik Kvaternikov. Sudbina je 
Uranova bila nada sve burna. Prvi je Kvaterniku o njem go- 
vorio češki pustolovni revolucionar Rošer, a uputio je Rakijaša 
Kvaterniku oficir Mažuranić, sinovac Ivana Mažuranića, koji 
je kao austrijski dezerter služio u mađarskoj legiji. Rakijaš je 
više puta bježao iz vojništva; sada je upravo sa osam drugih 
Hrvata dezertirao iz Peschiere. Ovi dobivaju od Italije jedan 
franak na dan. Kvaternik ih je pismom tješio, da će se doskora 
osnovati hrvatska legija. Prvi put sastao se je s Rakijašem 25. 
lipnja 1864. u kafani. 

»Prvi put se sastadoh sa oboružanim sinovima hrvatskoga 
naroda, pripravnim u odlučan čas krv dati za narod. Rakijaš 
je bio od posade u Peschieri. Kad uteče, za njim bi poslana 
patrouilla od 14 momaka, među ovima i Leskovar, koji za njim 
pobjegne. Rakijaš je više puta pobjegao. Čovjek je izobražen. 
Još u mladosti u konviktu Gradačkom je snivao o slobodi do- 
movine. Te mu je misli i otac njegovao. U Grazu su Hrvati 
znali steći štovanje samih Nijemaca. Ugodno me se dojmilo 
Rakijaševo negodovanje nad Talijanima radi njihova karak- 
tera uopće, a osobito radi njihova bezboštva, radi bljutavih 
karikatura na Papu i vjeru. Odobrih ja te osjećaje i rekoh, 
da se karikaturami bore samo kukavice. Govorih mu, kako valja 
svoje kršćansko osvjedočenje braniti isto kao ime i čast hrvat- 
skoga naroda. Na putu pravde i poštenja možemo uspjeti.« 

»Pripovijeda Leskovar, kako Mađari imadu silan respekt 
od njih, jer ih se boje. Rakijaš ih je naučio, što su Hrvati! 
Silno ih srdi obojicu, što na nekim zemljopisnim kartama 
predstavljaju Istru i Dalmaciju kao talijanske zemlje. Kažu, 
da imade još dva uskoka u Turinu. Oh, Bože, da imadem sred- 
stva, pa koji krajcar na te ljude potrošiti! Čitaju Kačića, što 
su ga donijeli sa sobom. Pripovijedaju, kako ih Mađari mame 
k sebi, ali da će oni samo mene slušati i za mene sve žrtvovati. 

Ja im cijelo naše stanje rastumačih, što sam znao jasnije; pri- 
kazali tuđinske: ruske, austrijske, mađarske i srpske spletke 
proti Hrvatskoj. Uvidio sam, da je Rakijaš mnogo čitao, pun 
je duha, pozna naše stvari dobro.« 

Uz Rakijaša se kupe neprestano novi uskoci. »Rakijaš snuje, 
kako će uskočiti u Dalmaciju među svoje znance i prijatelje, 
da ih pripravlja za bunu . . . Priča o hrvatskom rodoljublju 
među Leopoldovcima . . .« »Čitao je moja djela. Vas je zane- 
šen. Sretan je, što je Hrvat«. Kvaternik je svaki dan s njim. 
Upoznaje ga s novim bjeguncima iz Peschiere i donosi mu vi- 
jesti o namjerama Mađara. U mletačkom ustanku Rakijaš bi 
htio sudjelovati aktivno. Između njega i Kvaternika gotova je 
stvar, da ustanak u Dalmaciji i Lici ima buknuti u proljeće god. 
1865. Talijanska je vlada dala Rakijašu 30.000 for. potpore za 
put u Tursku i pašuš. U prosincu bilježi Kvaternik: »Rakijaš je 
bio pred večer kod mene. Opazio sam, da je spao. Sirota, nema 
što jesti. Pozvah ga k sebi na objed svaki dan. Vidim u kojoj 
je bijedi, te se više ne ću protiviti njegovoj vrućoj želji vratiti 
se u domovinu. Ovdje ga čeka glad, bolest, smrt ili nepošten 
život. U domovini ga čeka sloboda, zdravlje, život i slava. Ako 
zaglavi, ostat će slavan. On je baš kao zvan i od Boga određen 
za ovako ve čine«. 

»Izručih mu »Zakon o pravnim odnoš'ajima građana«, »Ka- 
zneni postupnik za vrijeme ustanka«, »Proglas na Graničare«, 
»Proglas ustanovljenja narodne vlade« i »Manifest«, kojim se 
određuje svrha ustanka napram Beču«. 

»On mi javi, da turski pašuš ne može dobiti. Valjda će do- 
biti za Crnu Goru. Uz to će otići u bolnicu »S. Giovanni«, gdje 
svakoga primaju besplatno«. 

Kvaternik je tih dana sav u buni. Od Ttirra dobiva knji- 
žicu, koja se ima prevesti na hrvatski, kako bi se puk uputio u 
guerilski rat. Pošto Rakijaš teško dobiva putnicu, i to od pru- 
skog konzula za sve austrijske zemlje, i ne može da se odmah 
preveze iz Ancone u Dalmaciju, Kvaternik mu šalje pismom 
potanke upute o načinu kako će govoriti narodu, da ocrni Šok- 
cevica > koji je bio sazvao novu bansku konferenciju. Vjerujući 

čvrsto, da će Preteča pripraviti put, Kvaternik se ozbiljno spre- 
ma za ulogu vođe. Još u doba svoga prvoga progonstva Kva- 
ternik je bio osjetio, da je, za ova vremena legija i ustanaka, 
odviše malo vojnik, pa je potražio učitelja za jahanje. Sada piše 
Rakijašu, da će doći za njim »čim on počne stvar mrsiti«. »Neka 
me opiše kod naroda, kako sam niska stasa ali velika duha, da 
se ne bi, videći me, razočarao. Naš narod poj ima znamenite 
muževe ili kao starce ili goleme, a ja nisam ni jedno ni drugo«. 
Jedno pismo svoje šalje, u ulozi odgovornoga vođe sa oznakom 
službeno, preporučujući Rakijašu neka širi u narodu njegovu 
popularnost, da narod u kritičnom času pohrli za njim. Jer 
njega ne vodi slavohleplje, nego ljubav za narod. Ustanovio 
je s njim način potankoga dopisivanja računajući pod sigurno, 
kako je u ostalom mislio i Starčević, da će god. 1865. započeti 
ne samo domaćim, nego i svjetskim vrenjem. 

Ali njegova »nada« Ante Rakijaš ne javlja se dugo. Mo- 
rao je čekati najprije na talijanskoj obali, dok se nije na lađi 
kapetana Babarovića prevezao u Milnu. Rakijaš je Babarovića 
uputio u svoje osnove, pak je po njegovoj preporuci otišao u 
Sinj, da se sporazumije s fratrima. To mu nije uspjelo. Zna se, 
da se je Rakijaš pače morao i bojati, da ga ne odadu ljudi, koje 
je bunio. Proglase Kvaternikove morao je sakriti u duplje jed- 
noga stabla. Ni u Sinju ni u Kninu nije imao uspjeha, a do 
Krajine ne može radi nestašice novaca. Za nesreću, njegovi ne- 
prijatelji prokazali su ga oblastima; uhapšen je kao dezerter, 
osuđen na batine i zatvor od 11 mjeseci. U vrijeme ove nevolje 
svoga Preteče, Kvaternik je već u Zagrebu, i on samo na skok 
prije svoga trećega progonstva. 

Prva buna Kvaternikova stvarno je buna jedinoga Raki- 
jaša, koji je pri njoj i nastradao. Namjera se ustanka tiče po- 
glavito Dalmacije, i to zato, jer su sve osnove toga vremena o 
iskrcanju pod Garibaldijem ili pod Mieroslavskim bile vezane 
o pobunu puka na obali. Ne treba zaboraviti ni to, da je Kva- 
ternik iz sabora god. 1861. imao jedno iskustvo o lakoći, kojom 
bi se dala pobuniti Dalmacija. Prigodom agitacije za sjedinje- 
nje Dalmacije sa Hrvatskom i za sudjelovanje zastupnika Dal- 

macije na hrvatskom saboru, austrijska je policija dala za- 
tvoriti braću Vragolove. Hrvatski sabor zauzeo se je za njih i 
tražio da budu pušteni, ali od vrhovne austrijske oblasti došao 
je negativan odgovor, iz kojega se vidi, da su držani govori 
protiv Austrije u pravom buntovnom smislu. Kvaternik je sam 
računao kod svih svojih pokušaja pobune na graničare. Ovaj 
put Rakijaš nije ni dospio do Granice, kao ni u drugoj buni, 
koju je Kvaternik s njim spremao god. 1867. 

Rakijaš, izdržavši zatvor, vraćen je na talijansko ratište. 
U Milanu opet je s Kvaternikom, pošto je pobjegao iz vojske. 
Situacija je na vlas jednaka onoj od god. 1865. Uran upoznaje 
Kvaternika sa Dalmatincima Stipicom i Duplančićem, kojima 
Kvaternik čita svoju proklamaciju o hrvatskoj narodnoj vladi. 
Koncem ožujka za Rakijaša nastaje opasnost da bude otpre- 
mljen u Mondovi. Kvaternik odlučuje da sa svojim novcem po- 
šalje Rakijaša preko Mletaka u Dalmaciju radi ponovog bu- 
njenja. »Divno li bih danas tronut čitavši u mojih zapiscih od 
g. 1865. u siječnju sanju uoči odlaska prvoga istog Urana u 
Dalmaciju i kako se divno ispuni. Dragi otac nije odobrio ono 
putovanje, ali biše pri tom veseo: t. j< nije ispalo, ali ništa 
zato, ništ ne bje zgubljeno. Tako eto i bje: nije Y to božja ruka, 
da ga ja usprkos onog neuspjeha ipak opet otpravljam, da bude 
božji Preteča, i u koli povoljnijih političkih okolnostih iz svakog 
obzira! A i kako zadnja siječanjska o. god. sanja posve drugu 
nadu podava! »Extractio radicis« i »Astra dabit...«! Ove sa- 
nje pročitah danas i Anti na ohrabrenje«. Kvaternik ponovno 
moli majku božju da blagoslovi ovo poduzeće, koje je zasno- 
vao s Antom upravo na dane »cinque giornate«, t. j. o proslavi 
onih pet dana kadno su Milanezi istjerali Austrijance. Ako pu- 
tovanje ispane sretno, bit će to velika, ogromna stvar. Bez Ura- 
na on je žalostan i čovječji misleći čini mu se, da bi uspjeh mo- 
gao biti kao i lani, t. j. slab. Ovaj put nije tako »ludo siguran«, 
no dva dana kasnije uzruja ga »divna novost«, pošto čita da su 
u Kninu i Kis tanju seljaci pobunili i u sukobu ostao mrtav 
pretur i mnogi žandarmi. Kvaternik je tako potresen viješću, 

da njegova bilješka u Dnevniku tom prilikom može psihološki 
razjasniti i sav njegov optimizam u predvečerje Rakovice: 

»Veliki Bože, kada uščitah te retke, kao podboden skocih 
na noge! Hiljadu raznih misli proleti um moj: sretnih... ne- 
sretnih; užasnih... radosnih. A kako i ne bi?! Ta ovaj dogo- 
đaj životno zasijeca u poduzeće naše; ili ce se uza nj razbiti, ili 
divno razviti: ili je kroza nj djelovanje Uranu konačno prire- 
đeno, barutana čekajuća sad samo luntu; ili mu je taj dogo- 
đaj i pristup na hrv. zemljište nemogućim učinio. 

Dakle kao na niti života, bolje puta jednog, zavisi sreća ili 
nesreća naša. Uistinu, ako nije taj događaj lokalan, ako je viši 
i razgranjeniji plan pokretu: kakove ne će onda Austrija mjere 
poduzeti proti putnikom, i policajne i vojničke? Je li će mu biti 
moguće prodrijeti ih? Eto te mi misli prekrižaše um prečitav 
retke ote! 

S druge strani: ako pako Svamogući dozvoli premilostivo 
da prodre u Dalm.: o moj Bože! nije li onda božja ruka oče- 
vidno s nami? šta sam se bojao, da će rabiti mjesece, dok ljude 
sabere i priredi: eto zar narod ne čeka samo na nj? zar ne će 
sad biti prisiljeni ljudi bjegati u goru na stotine, da se ugnu 
istragam austrij., kao i god. 1865. što bje? A ako tako, zar nije 
četa tim već gotova? što preostaje ljudma, ako ne dići se jedno- 
dušno na A-ju, da se oslobode jednim udarom mača odsad nad 
glavom njihovom visuća? Da, polje je dozrelo! 

Jedan moment pomislih: zlo je to, da je to bez upliva Ura- 
nova se pripetilo; ali s druge strani pomislih: to je upravo sreća 
da tako bude. Jer sad, kada su već začeli sami ondašnji, ne će 
moći proklinjati nas za nesreće koje rat sa sobom vuče, jer je 
njihovo djelo prvobitno, a ne naše; isto tako, ako bi konačno 
bezuspješno ostalo nije na nami odgovornost početka. 

Dao Bog! da je to samo lokalna stvar, onda iz lokalne na 
nami bude učinit ju narodnjom; te je opet slava i nit u naših 
rukuh, a tu prst božji jest očevidan! 

Ah, sve sad zavisi od toga, je li će Ante nogu staviti na našu 
zemlju; je li Bog Svamogući uskrisio taj pojav da razjasni, ili 
potamni našu stvar. Iz svega što mi Ante o ubijenom preturu i 

ostalih okolnostih onih krajeva kazao, vidim da duh njegovih 
riječi tamo vlada«. 

Rakijaš, koji je prorekao ove nemire, boravio je u Mlecima 
i saznao iz »Indipendence Belge« za kninsku aferu. U travnju 
javlja mu se Rakijaš iz Poljica sa viješću, da se nada da će 
moći »dobro trgovati«. Kvaternik uzrujan i očekujući »najzna- 
menitiji momenat života« pita: »A što još bude? 

Međutim, eto njega na hrvat, zemlji! eto sad božjim bla- 
goslovom svaki je trenutak dobljen odsada: on uči narod; spre- 
ma ga; odbija kukolj od pšenice, ako bi ga tko htio u ovo kri- 
tično doba posijati. To je već mnogo; sad mi je odlahnulo: do 
trećega Bog pomaže! Sad ću od Boga prositi za treći, odlučni 
glas od Ante: kojim će me pozvati na djelo«. 

Kvaternik je dakle u god. 1867. čekao, doduše uzalud, 
od svoga Preteče izravan poziv na bojište. Kad se Ante dugo 
ne javlja, očajan je. Međutim amnestija i povratak u Zagreb 
mijenjaju iz temelja Kvaternikove namjere. Rakijaš mu se je 
javio istom početkom god. 1868. i to iz Komorana, gdje je bio 
utamničen, opet kao vojni bjegunac; na sreću je pomilovan i 
skoro će se vidjeti. Otada je Ante u stalnom dodiru s Kvater- 
nikom potucajući se po raznim službama i sučuvstvujući sa sva- 
kom promjenom njegova života. 

Rakovica, kako se iz dvije spremane pa makar i neizvr- 
šene bune Kvaternikove vidi, bila je doista treći poziv. Ali u 
pripravama prve i druge bune spremljeno je za Rakovicu go- 
tovo sve. U trećoj buni, izvršenoj i završenoj smrću Rakijaša 
i Kvaternika, bit će isti proglasi za ustanak, ista načela o gra- 
đanskim pravima, ista nada u intervenciju Evrope, a napokon 
i ista slijepa vjera u zrelost naroda. Rakovica nije dakle poslje- 
dica nikako ve časovi te odluke, nego je spremana kroz godine. 
I to ne samo u ideji, nego i u potankostima. »Djelo« je akcija 
čitavog života i Kvaternikova i Antina; namjeravano i prou- 
čavano, kušano i prekušano. Rakovica nije ovisila ni od kakve 
taktike političke, jer je za njih obojicu bio poziv života. 

Jedino što se u osnovama bune mijenjalo, bijaše mjesto 
gdje je imala buknuti. U tuđini, prisluškujući osnovama o iskr- 

cavanju talijanskih i francuskih četa na hrvatskoj obali i o 
hrvatskoj legiji, koju bi vodio Garibaldi, ali pod hrvatskom za- 
stavom, i Kvaternik i Rakijaš nadahu se ovu akciju tuđe po- 
moći poduprijeti bunom nezadovoljnog domaćeg puka. No već 
je tada, u razgovoru sa Cerruttijem i Turrom, bilo govora o 
Granici, o regalnom pravu i uopće o socijalnom položaju se- 
ljaka u Granici i u gornjoj Hrvatskoj. Kod kuće je Kvaternik 
stekao iskustvo, da je nepravdama stoljeća stvoreno jedno ognji- 
šte bune, koje će jednom planuvši zapaliti opći požar. Mjesto 
treće bune njegove je Krajina. Odluka o ustanku na međi Bo- 
sne, u vojnoj Granici stvorena je ne po slučaju, nego po pro- 
mišljenom razlogu, crpljenom također iz ličnog iskustva. Put u 
Rakovicu pokazao je Kvaterniku već sabor od god. 1861. Šokče- 
vićev postupak sa krajiškim zastupnicima rodio je viziju o gra- 
ničarskom ustanku. Da se shvati Rakovica, nije dosta uočiti ma- 
kinacije Mollinaryja i Andrassyja; vrenje u Krajini dozrijevalo 
je usporedo sa trajnim spremanjem Kvaternikovih buna. 

KRAJINA 


Saborska deputacija, koja je god. 1861. od kralja tražila 
teritorijalnu cjelokupnost domovine, dobila je odgovor, kojim 
se je ponovno odgađalo razvojačenje. Kvaternik, komentirajući 
odgovor kraljev, izrekao je o Krajini riječi, koje svjedoče, da 
je krajišnike smatrao krajnjim očajnim elementom. »Ako Gra- 
nica ostane i nadalje kako jest, to smo opet tamo dospjeli, gdje 
smo u 9. vijeku bili, kad su Franki nastojali muški spol Hrvata 
iskorijeniti i mušku djecu psom za hranu bacati, da tako uta- 
mane hrvatski narod«. Njegov stranački drug Ante Starčević 
opetovao je Kvaternikov prikaz krajiških prilika rekavši, da je 
Austrija u povraćenim zemljama našim poslije progona Tu- 
raka »uvela sužanjstvo pod imenom vojničke Krajine, sužanj- 
stvo prama komu helotstvo bijaše, a današnje ropstvo crnaca 
amerikanskih jest republikanstvo rimsko«. Za vrijeme samih 
saborskih rasprava dogodio se slučaj, koji je zaista krajiške od- 
nošaje prikazivao u najgorem svijetlu. Iz Karlovca stigao je 
na sabor dopis dvojice izbornika krajišnika i Sime Pilje, koji 
je kao »ispisati stražmeštar« bio izabran zastupnikom od slunj- 
skih krajišnika u Švarči. Obrstar je Zastavniković jednostavno 
odredio, da kao zastupnik na hrvatski sabor ne smije poći taj 
Pilja, nego je poslao drugoga, koji je bio ostao u manjini. Pilja 
se je pritužio saboru pismom u pučkom govoru, u kojem tvrdi, 
da je u Krajini svake godine glad i da krajišnici nisu kadri 
preboljeti svojih rana, ako ne bude brza lijeka. O slobodi nema 
n i govora u Krajini, i starac od šezdeset godina broji se sposo- 
ban za djelo, pa ima u Krajini i takvih kuća, gdje nema nika- 
va muža sposobna za djelo, i takvih, gdje je samo muž sa že- 
nom i djecom, pa i ovaj otac prisiljen je izručiti svoju kuću, 

ženu, djecu i gospodarstvo tužnoj sudbini te služiti u trećem 
bataljunu. Pučanstvo pada u procentu, i nema više tko da obdje- 
lava zemlju. Značajno je, da je na ovu tužbu Pilje obrstar Za- 
stavniković podnio banu Šokčeviću izvještaj, u kojem kaže, da 
Pilja nije doduše sudbeno poročan, ali da je »u svakom obziru 
nepouzdan«, i pošto je k tomu živoder, a to je »nezgodni zanat«, 
obrstar, makar je Pilja dobio većinu glasova, morao je poslati 
drugoga, jer mu tako nalaže »dužnost položaja i savjest«. 

Sabor od god. 1861. imao je, makar i protiv volje najvi- 
ših faktora, svoju, ako i prikrivenu, krajišku debatu. Pošto je 
sabor imao odlučiti o daljnjim odnosima tro jedne kraljevine 
prema Austriji i Ugarskoj, nije smjela Krajina biti isključena 
iz te rasprave. Krajišnici sudjelovali su i u saboru Jelačićevu; u 
ovaj sabor od god. 1861. bili su također pozvani zastupnici Kra- 
jine, ali uz ograničenje, da smiju sudjelovati u saborskim ras- 
pravama samo koliko se budu ticale stožernog pitanja o odno- 
sima prema Ugarskoj i Austriji. Izbori su u Krajini provedeni, 
krajišnici su ušli u sabor burno pozdravljeni, ali nisu smjeli 
isprva u saboru ni probi jeliti o nevoljama Krajine. Jedan od 
njihovih zastupnika tužio je saboru, da oni pravo ne znaju, ni 
što su ni kako su, da će ih vojne vlasti, kad se doma vrate, činiti 
odgovornima za najmanju tužbu i okovati, pak da se stoga utiču 
banu Šokčeviću, neka se on za njih zauzme kod krajiške vojne 
uprave. Dakako, krajišnici nisu mogli u Zagrebu zaboraviti, iz 
kojega su kraja došli na hrvatski sabor, a isto tako nisu mogli 
zatajiti svoga veselja, što mogu da sudjeluju kod rasprava jed- 
nog slobodnoga tijela. Pozdravljajući i bana i sabor, njihovi su 
govori većinom imali jedan te isti sadržaj: Krajina je krvava 
haljina, krajišnici su prolijevali svoju krv za kralja, a sve nji- 
hove žrtve naplaćene su, kako reče Jovo Omčikus, po onoj Ver- 
gilijevoj »sic vos nos vobis, melificatis apes«. Ali od svih go- 
vora krajiških zastupnika bio je daleko najodlučniji i svijesno 
prevratan govor Petra Vrdoljaka, onoga istoga Vrdoljaka, koji 
je, živući u Rakovici, sudjelovao deset godina kasnije u pripra- 
vama Kvaternikove bune. Vrdoljak pristaje uz ustavni prije- 
dlog Kvaternikov i žali, što se kuća nije odazvala prijedlogu. 

Prijedlog Kvaternikov odgovara karakteru i ponosu hrvatskoga 
naroda, njega odobrava u duši većina muževa sakupljenih u 
saboru, ali se boje neke tobožnje nepraktičnosti prijedloga u 
ovo doba. 0 tom doslovce kaže: ». . . vele bo mnogi: daj mi 
100.000 bajoneta, pa ću ja prvi taj prijedlog potpisati; nu da 
tako nije, pokazati će, gospodo! vrijeme, pokazati će duh i po- 
nos naroda našega. Pa ako bi za otu svrhu i ustrebalo otih 
100.000 bajoneta, zar ih mi ne imamo? Ajde da pogledamo, 
gospodo narodni zastupnici, na ravnine talijanske, da pogle- 
damo na poljane mađarske, bregove pruske i bavarske, da oko 
bacimo na hladnu Rajnu, ledenu Moskvu, pa onda velju, da vi- 
dimo, imamo li mi Hrvati 100.000 bajoneta? 

Kad su se dakle naše bajonete tuda i tamo od nemila do 
nedraga turale, kad je naš svijet tuda i tamo potokom svoju 
krv za tuđe interese prolijevao: zar da dvojimo onda za vlastite 
interese, za vlastiti dom i rod naše, Evropi poznate vitezove 
upotrijebiti?« 

Emfatički usklik Vrdoljakov nije ništa drugo nego ona ista 
slutnja, koju je o budućoj buni imao Kvaternik. Vrdoljak se je 
doduše ogradio, da nije prevratnik; ali je lako zamisliti, da su 
njegova nagoviješ tanja krajiške bune bila mnogo konkretni ja 
u potanjim razgovorima najužeg pravaškog kruga, kojemu je 
Vrdoljak pripadao već tada. Vrdoljak je u nastavku svog go- 
vora pošao tako daleko, da je tursku upravu u Bosni pretpo- 
stavio krajiškoj. Njegova je slika Krajine užasna: 

»Kad sam već nešto, gospodo narodni zastupnici! o uniji 
s Ugarskom progovorio, dopustite mi, da kao graničar nešto 
1 o Granici, mojoj tužnoj domovini, prozborim, t. j., da vas go- 
spodo pitam: što će to reći, da već evo šest punih nedjelja među 
vami sjedimo mi zastupnici krajiški, pa niti vi sretniji od nas, 
nj ti mi, uplašeni nekako vašim mukom, niti crne niti bijele o 
nami ne govorimo; a da je nužno o Krajini govoriti, ili bolje da 
re nem, njezine jade i nevolje naricati, priznajemo mi, koji 
patimo, priznati morate vi, koji našu čemernu patnju gledate, 
a V f P r ^ zna ti će ju i naša vlada, osramoćena dakako ne- 
P r tičnošću tolikih u Krajinu uvedenih sistema, polag kojih 

ona, kako eto vidite, najnesretnija zemlja u cijeloj Evropi na- 
zvati se može. Počamši od sisteme cantonske, pa sve do današ- 
nje vidimo, da za Krajinu nitko mario nije, izim kako će ju sve 
to većma u gvozdeni jaram sapeti, a po tom osiromašiti tako, 
da ju sada već ne možemo viteškom Krajinom, već prosjačkom 
zemljom nazvati. Ne ima tu više, gospodo, ponosa junačkoga, 
ne ima više staroga zavičaja krajiškoga, ne ima stada, ne ima 
kruha, ne ima ruha; nu ima dosta podlosti, utvaranja, nevjere, 
grabeži jivosti, ubojstva i paljevine. Eto što od nas tuđin učini! 
jao i pomagaj ! pretvori sveti nas hram u spilju razbojnistva. 
0 ruko božja, jesi li još moguća?! U prva vremena bio je je- 
dan soldat od tri muške glave, a sada, gdje je jedan, služi i taj 
jedan, gdje je sedam, služi sve sedam, k tomu pritisnuo nas je 
agio sviju tereta: dupla poreza, biljegovine, dohodarine, drva- 
rine, ratarine, duhanovine i t. d. Ceste gradimo, magazine za 
carsku monduru, šajere za soldačko vježbanje i sve na račun 
božji; od ubogih naših mlinčića i dućanžija više plaćamo, nego 
su vrijedni oni i roba u njih, jer tamo ces naći torbu glotna 
žita, a amo rukovet srme i koji komad riže. 

Gospodo narodni zastupnici! Vi se brinete pa i odveć za 
združen je s Ugarskom, a da nas krajišnike bracu svoju, krv 
od krvi svoje, k sebi prikupite, o tom malo hajete; ostavljate 
nas teškom udesu našem, a ne mislite li, da narodi, i lošiji od nas, 
teški udes sa sebe s nekim načinom zbacavaju, s kakvim to baš 
ne bi biti moralo, kad bi (oprosti bože izreki mojoj) u Boga 
milosrđa, a u vlada pravice bilo. Omer-paša nosi po Hercego- 
vini med i mlijeko: nu tko prijanja za ote darove? Krajini je 
gospodo teško! Krajini je krivo! Krajina je nezadovoljna!« 

Ovaj isti Petar Vrdoljak je nekoliko godina kasnije kresao 
gorke istine o Krajini u lice baronu Mollinaryju, kad je ovaj za- 
povjednik Krajine za doba Rauchovo bio na inspekciji u Gra- 
nici. U to vrijeme prilike su u Krajini bile još zdvojnije radi 
glasina o novim teretima. No već je i ponašanje krajišnika u 
saboru 1861. god. pokazalo, da je nezadovoljna Krajina povolj- 
no zemljište za svaku ljevičarsku agitaciju. Ban Šokcevic i vojna 
komanda odavali su svojim postupcima prema krajiškim za- 

stupnicima, da se boje prevratnog duha, koji je za graničare 
tražio ustavna prava. Krajiški zastupnici, vraćajući se sa sabora 
svojim kućama, bili su zlo gledani, pače i kaznama gonjeni od 
strane vojničkih vlasti, i tražili protiv toga postupka zaštitu sa- 
bora. Unatoč toga što je sudjelovanje krajišnika u saboru bilo 
dopušteno samo u državopravnim raspravama, oni su napokon 
podnijeli saboru predstavku o tegobama Krajine i sabor je jed- 
noglasno podupro predstavku i deputaciju, koja je imala od 
kralja tražiti ustavna prava za Krajinu. Ante Starčević htio je 
ovom prilikom izazvati neposredni zaključak sabora o ukinuću 
Krajine, koje je izrečeno i u prijedlogu saborskog odbora. Kako 
su službeni krugovi, pa i sam Šokčević, koji je bio u isti mah 
banom, predsjednikom sabora i krajiškim komandantom, nazi- 
rali pogibelj u svakoj bližoj suradnji krajiških zastupnika s hr- 
vatskim saborom, svjedoči sramotno otpuštanje krajišnika. Kra- 
jiški zastupnici tuže se dne 7. kolovoza 1861. saboru, da ih je 
jučer ujutro oko 8 sati pozvao ban u svoj stan i rekao im, da je 
njihovo zvanje na saboru prestalo, pošto su riješena državo- 
pravna pitanja, za koja su pozvani; dnevnice više ne će dobivati. 

»Nakon toga, — kaže tužba — zamoli gospodin Ante Ja- 
kić, zastupnik, svijetlog bana, da nam dopusti još u jednu sjed- 
nicu doći i s vami se, srećnijom braćom oprostiti, za da izosta- 
nak naš nenadni ne bude bijegu sramotnom sličan«. 

Ban je na to pristao, ali već na putu od bana stiže zastup- 
nike oberlajtnant Bosanac i javi im, da se je ban premislio. 
Krajiški zastupnici opraštaju se dakle pismeno od svojih dru- 
gova i vraćaju se u tužni zavičaj s mirnom sviješću, da su 
ispunili domorodnu dužnost za bolju budućnost svega naroda 
hrvatskoga. Zaključne točke predstavke zvuče kao čista pra- 
vaška deklaracija: 

»Uvjerenje nosimo sobom, da smo zapriječili nastavljen je 
nesrecne politike od god. 1848. prama Beču, koja je sav kredit 
u slobodoumnom političkom svijetu, na štetu naroda hrvatskoga, 
potkopala bila, te smo tim po mnijenju našem, kolik tolik po- 
vratili važnost političku narodu hrvatskom pred licem Europe, 
°ju bijaše s nepovoljnih okolnosti izgubio. 

* 


243 


Onoj gospodi, koja u političkoj strasti rado zaboravljaju 
rodoljubivu dužnost pram nami krajišnikom, samo zato, što 
uz mnijenje njihovo ne pristajemo, moramo reci, neka ne za- 
borave, da sve što o nami, i za nami zbore, tiče se i njih samih, 
jer smo si braća! — 

Pa neka pamte i onu istinitu okolnost, da bez Krajine ne 
ima ni provincijalu željnog spasenja. 

Nu bijedio nas tko kako mu drago, mi ćemo ipak načelom 
našim i težnji vjerni ostati, sveta je svakom krajiškom Hrvatu 
težnja ta, da se sav narod hrvatski u jedno političko tijelo spoji 
pod svaku cijenu, budući uvjereni, da samo jedini i složni, na- 
porom naših neprijatelja odoljeti mogli budemo. 

Mučno nam je, i srce nas boli, što za naš bijedni krajiški 
zavičaj eno prije odlaska ništa stalnoga za ublažen je nevolja 
puka našega isposlovati ne mogosmo, uprkos svemu nastojanju 
i naporu našem i vašem; crne duše osujetiše pravedne želje svih 
krajišnika, to jest, da mi s vami zajedno, i našu krvavu otadž- 
binu krajišku vojničkog jarma oslobodimo, i na ustavnu preu- 
strojimo, da se već jednoć prelomi zid onaj od bajoneta i sa- 
balja, što nas i vas, braću, već tri kobna vijeka luči na štetu 
cijeloga naroda hrvatskoga. 

Zlobnih ruku djelo učini, da deputacija naša bez vas, i 
izvan sabora u Beč poći morade, a nami ostavšim ni dopušćeno 
nije među vami ostati barem donle, dok se poslanici oni naši iz 
Beča vrate, da makar vidimo, kakovi će nam kolač donesti 
odanle, otkud nas je vazda led i bijeda bila. Ali Bog neka sudi 
onim, koji groznim mukam našim lijeka ne dadu. 

Lasno je gospodarom našim nas pedeset kućam otpraviti; 
ali neka dobro na um uzmu, da li su tijem i narod u Krajini za- 
dovoljan učinili? 

Gospodo i braćo! Zahvaljujemo vam srdačno na dobroj 
volji i ljubavi bratskoj, kojom ste posebne želje našega zavi- 
čaja, po nami izušćene, kod svake prilike svojski podupirali, i 
molimo vas, da se i u napredak naše nesreće ne zaboravite; 
vi imate, i vam ostaje pravo (koje nam otimaju), zakonito za- 
htijevati, da se s nas ono tristogodišnje ropstvo već jednoć 

skine; spomenite se, da smo nesrećna braća vaša, da smo krv 
od krvi vaše, da smo krvavo udo naroda hrvatskoga, to jest, 
da smo sinovi jedne domovine hrvatske, koji s vami jednako 
pravo na ustavnu slobodu imamo, koje se i onako nikada i 
nipošto odreci ne ćemo, doklam god i jednoga samo krajiškoga 
Hrvata u životu bude. 

Vi, braco, ostajete radeći o ljepšoj budućnosti srećnijeg 
dijela domovine hrvatske, a mi tužnim srcem, jer praznih šaka, 
polazimo u jadni i krvavi zavičaj naš, gdje nas čekaju muče- 
nici ko ozebo sunca, nadaj uć se žuđenom plodu truda naših 
na saboru, a mi ćemo im donesti crnu tugu i nevolju, na 
utjehu. 

Ne ćemo vam dulje nabrajanjem dosađivati; oprašćamo se 
dakle od vas pismeno (kad nam usmeno zabraniše) izručujuć 
vam, i najtoplije preporučujuć sudbinu našu bratskoj uspomeni 
vašoj, u kojoj uspomeni nas zadržite, dok Bog dade, da se opet 
u tom hramu boljom kobi sastanemo, dočim mi nosimo uspo- 
menu vašu u srcih naših, izručujuć vam srdačni bratski pozdrav. 
Zastupnici naroda hrvatskoga Krajine vojničke vraćajući se iz 
sabora trojedne kraljevine Dalm., Hrvatske i Slavonije. U 
Zagrebu 7. kolovoza 1861. Nikola Raff s. r., Josip Torbica s. r., 
Jovan Omcikus s. r., Janko Klučec s. r., N. Kajganović s. r., Petar 
Vukelia s. r., Vaso Maravić s. r., Marko Božićković s. r., Simo 
Berkić s. r.« 

Govor Vrdoljakov i ovaj oproštaj krajiških zastupnika, de- 
set godina kasnije, u godini Rakovice, mogli bi se smatrati 
izravnim uvodom u bunu. Naročito je važan dokumenat oprosno 
pismo krajišnika, koje obara sve kombinacije o tom, da bi 
rakovičku katastrofu dotično izdaju skrivila neka tobožnja aver- 
zija pravoslavnog pučanstva protiv Hrvata Kvaternika. Pod 
dopisom krajišnika stoje imena, koja potpuno obaraju ovakva 
naslucivanja. Graničari su Hrvati, i to Hrvati ljevičari. Kva- 
rni je s pravom isticao i poslije Rauchove ere, da među 
ravos avnima broji svoje najvjernije pristaše. Doista je u 

za K™" ° d * ^ 861 ‘ AntC Star ^ ević najagilniji član i tajnik odbora 

taj mu. Od njega potiče i redakcija zakonskog članka sabor- 

skog o ukidanju Krajine. Govori krajišnika imali su, kako je 
i prirodno, svoje nijanse, ali nema krajiškog zastupnika, koji 
bi poslušao službene savjete i odijelio se od sabora. 

Oficijelno je gledište o Krajini bilo, da se razvojačenje 
može obaviti polagano i postepeno. Vojnička okolina careva, a 
ta je doista i vladala u Monarhiji, nije dopuštala ni pomisliti 
na potpuno pripojenje Krajine Hrvatskoj ne samo radi ne- 
prestane opasnosti izvanjskoga rata i domaćih nemira, nego i 
radi financijalnih razloga. Graničari bijahu najbolji, ali i naj- 
jeftiniji vojnici. Gvozdena disciplina i tako reći besplatna krv 
činile su Krajinu nepresušnim izvorom vojničke snage Austrije, 
koja je u to doba bila zapravo njezina jedina snaga. Treba 
uostalom priznati, da je i sam Napoleon Veliki navodio gotovo 
iste razloge proti razvojačenju Krajine kao i Franjo Josip I. 
Kvaternik je u drugom progonstvu iz Marmontovih memoara 
spremao izvatke za brošuru o graničarima, koja je imala do- 
kazati, da je u Krajini ne samo moguća, nego i sigurna buna. 
Međutim je utvrđena historijska činjenica, da je Napoleon 
prijedloge o raspuštanju Granice odlučno odbio s motivacijom, 
da graničari nisu Francuzi. 

Pa ipak Granica je postajala anakronizmom. Treba zami- 
sliti, da je onaj isti Vrdoljak, koji je na najvišim učevnim 
zavodima proboravio godine učeći teologiju i pravo, i koji je 
u saboru govorio kao govornik od kvalitete, vrativši se u Ra- 
kovicu postao običan grencer, koji nije mogao posjedovati 
s pravom kupnje i prodaje nikakva imutka. Ne govori ništa 
tako očito o nezadovoljstvu krajišnika kao osuda njihovih za- 
stupnika, kojom proklinju Jelačića. Istina, u sabor god. 1865. 
izaslala je Granica, pod pritiskom, i onoga istoga pukovnika 
Zastavnikovića, koji je htio, da zastupstvo Krajine imenuje sam. 
Ali vrenje nije prestalo. Može se opravdano reći, da je sav 
pravaški radikalizam ovih godina hranjen nezadovoljstvom kra- 
jišnika. Kvaternika približilo je Rauchu najviše to, što je Rauch 
energično tražio razvojačenje i bio u sukobu s naročitim kra- 
jiškim povjerenikom Rosenzweigom, koji je radi tog spora i 
pao. Prva štamparska parnica »Hervatske« tiče se Krajine. U 

članku »Ukinuće Granice« bile su optužene ovakove stavke: 
»Na sva bolja i lakša mjesta trpa Austrija u Granicu svoje smeće. 
Taj austrijski nakot ima u Granici onaj isti posao, što ga ima 
nakot slavosrpski u provincijalu.« Poslije god. 1848. »graničari 
dobiše za neposrednu i najveću gospodu, za stražare nad svakim 
svojim korakom, nad svojim loncem i posteljom žandarme, i to 
bijahu upravo oni honvedi, proti kojim su oni krv prolivali; 
graničarom oslijepljenim, hromim, nemoćnim zabranjeno je ići 
s guslami ter tako zalogaj kruha služiti, a harfenistice, Talijani 
sa svojimi sviralami i glazbami optrpaše Hrvatsku.« »Za ostati 
sužnjem Austrije, graničar je privezan na stanovit komad ze- 
mlje. On nije vlasnik te zemlje, on ju ne može prodati, van 
za kupiti drugdje u Granici komad zemlje, na koju je opet 
privezan.« »Graničar ne može imati veresije ni za novčić. On 
ne smije usjeći ni grana ni kolaca za plot, a Austrija prodaje 
na mili j one vozova graničarskih šuma. On je sužanj od povoja 
do groba; on ne može ići u zanat, u obrt, u trgovanje, na more, 
po svijetu; on ne smije bez pašuša ni iz sela u selo.« »U Granici 
je barbarski jezik njemački u svih službenih poslih. Tim je- 
zikom kvare si djeca graničarska kroz više godina zdravlje i 
siromaše svoje kuće. Graničar ne zna taj jezik, njegov poglavar, 
sudac, ne zna hrvatski.« 

Članak »Hervatske« ne utvrđuje samo načelo da u pitanju 
Krajine »cijela kraljevina hrvatska ima pravo određivati o sebi 
i o svojih udih«, nego i izrično prijeti: »Kad dojte vrijeme tući 
se za Hrvatsku, drugačije ćemo se razgovarati«. Članak »Hervat- 
ske« preveden je za bečki glasnik ratnoga ministarstva i Rauch 
je, na izravnu presiju, morao postupati protiv Bacha, koji je 
kao urednik proglašen krivim i osuđen na četrnaest dana. U 
ecu se nisu badava bojali ovakova pisanja. Granica se je u 
povijesti dizala češće. Bilo je nasilnika, koji su platili glavom. 

aviđ Starcević ispričao je jednom kasnije u hrvatskom saboru 
jednu ovakovu bunu, u kojoj je sudjelovao pradjed Starčevića 
urggraf von Pazarište. Kad je vjekovnom nezadovoljstvu pri- 
kupilo ogorčenje radi lažnih reforama i radi šuma, duh Kra- 
jme probudio se je u nemiru, koji je slutio na zlo. Znamo i 

Košutovih zapisaka, da je bilo pojedinaca časnika, koji su u 
Krajini bili spremni podupirati mađarsko- talijansku akciju pro- 
tiv Austrije, ali to bijahu iznimke, pojedinci. U godinama ne- 
posredno prije Rakovice pokret je opći, pučki, u svojim poče- 
cima nesiguran i možda s nejasnim ciljem, ali u svojoj širini 
svaki dan opasniji. 

Jer, da objektivno ustanovimo, Krajinu nije bunila samo 
jedna strana. Ona je u doba pred t. zv. reformama i pred od- 
lukom o prodaji šuma trgana na dvije strane. Premda ni go- 
dine 1871. nije imalo doći do potpunog razvojačenja, sukob- 
ljavale su se tih godina, što otvoreno što tajno, dvije sasvim 
suprotne tendencije. Mađari, postigavši dualizmom znameniti 
upliv na politiku cjelokupne Monarhije, bacili su oko na Kra- 
jinu ne samo kao bogati rezervoar buduće »ugarske« vojničke 
snage, nego i na Krajinu šumovitu, s bogatstvom, koje je pred- 
stavljalo ogromne milijune. Kad se uvaži, da je i poslije pljačke 
krajiških šuma drvna industrija bila svojim izvozom daleko 
najbogatiji izvor materijalnog napretka u Hrvatskoj, razumjet 
će se lako borba, koja se je razvila sedamdesetih godina između 
ratnog ministarstva i ugarske vlade. Kad se je god. 1848. radilo 
o sukobu Beča i Pešte, mađarski general Hrabovsky htio je pri- 
siliti Granicu, da ne prima naloge od Jelačića, nego od pala- 
tinata. Sada se radilo o tom, tko će iscrpsti veću korist, Beč ili 
Pešta, iz krajiških šuma, pošto je bilo očito, da se u Krajini ne 
može održati kordunaški sustav. Krajina je preko svojih za- 
stupnika na hrvatskom saboru godine 1861. rekla svoju riječ. 
Ratna uprava, za kojom je stajala jaka dvorska stranka, htjela 
je, da se ova izjava Krajine o bezuvjetnom pristupu Hrvatskoj 
korigira na taj način, što bi krajišnici putem nekog sabora ili 
plebiscita sami stavljali uvjete i odlučili ponovno možda za 
Austriju, ali nikako za Ugarsku. Agitacija u tom pravcu bila 
je jedno vrijeme sasvim službena, krajišnike su bunili oficiri 
tumačeći im opasnosti, koje ih čekaju, ako pripadnu pod krunu 
sv. Stjepana. Nadvojvoda Albrecht, najveći autoritet vojske, 
posjetio je Zagreb i demonstrativno pohodio grob Jelačićev u 
Novim Dvorima skinuvši kapu i kleknu vši u plaču. Ne bijaše 

nikakva tajna, da je Albrecht bunio visoke oficire protiv ma- 
đarskih osnova o razvojačenju; Kuhn je nastupao otvoreno pro- 
tiv ugarskoga ministarstva i po Krajini držali su sc sa znanjem 
i potporom vojničkih poglavica pučki sastanci, na kojima su 
primane predstavke u austrofilskom smislu. Ipak je na dvoru 
pobijedila struja koja je htjela da se udari srednjim putem. 

U J ag f b .f poslan kao komandant Krajine Mollinary, kojega 
je Kvatermk isprva držao pače Košutovcem. U stvari Mollinary 
bijaše kompromisni kandidat Andrdssyjev i radio je s njim u 
sporazumku. U Krajini obrnula se službena struja. Više niie 
bilo »patriotski« slati caru predstavke o samoodluci graničara. 
Petar Vrdoljak osjetm j e promjenu na veoma neugodan način. 

ajpnje je, zajedno sa Čuićem, Trbojevićem, Kričkom i mno- 
gim inima, poznatima kasnije iz istražnih akata prijekoga suda 
o rakovickom ustanku, potpisao »ogulinsku predstavku«, koja je 
u svojem prvom dijelu zavrijedila pače i odsudu pravaških 
vođa. Poslije puta Mollinaryjeva po Lici, Vrdoljak je stavljen 
pod istragu zato sto je sabirao potpise za ovu predstavku, koju 
u mu očito sugerirali viši oficiri u graničarskim kompanijama. 
Sto je bila krjepost, postalo je grijehom. U Krajini, gdje je sve 
Vff'l “ d b 'J“ a drhtalo, ovaj najnoviji preokret izazvao je 

prilike u crnom svijetlu; »Zatočnik«, koji se je bio utekao u 
Sisak, progonjen od Raucha, napada stalno nesustavnost kra- 
jiške uprave. Reforme su raspravljene na javnim sastancima u 
pojedinim kumpanijama, ali i na pismene reprezentacije od- 
govorila je vojnička vlast istragama i progonima potpisanih. 

Pravaški tjednik »Hervatska« diljem čitave godine donosi 
sve oštrije članke o Krajini. U posljednjim brojevima izrečeni 
su izravni pozivi na bunu. Kvaternik je vec za Raucha jednom 
zabilježio, da Austrija mora stajati na veoma slabim nogama, 
kad njezina cenzura propušta onakve članke, kakvi izlaze u 
pravaškom »Hervatu«. »Hervatska« je navaljivala jos težim ka- 
librom. Treba se doista čuditi, da je pod Kolomanom Bedeko- 
vićem štampa pravaška otvoreno trubila na bunu. Jedan će 
razlog biti u tom, što je šef uprave pod Bedekovićem bio »černi 
Mirko«, dr. Mirko Šuhaj, jedan od najistaknutijih unionista, 
a od davnine prijatelj Kvaterniku, kojega je i ispratio u drugo 
progonstvo. Rakovički ustanak, po kojem su dobili pravi sadržaj 
dopisi »Hervatske«, izmijenio je stubokom strpljivost vlasti, koja 
je dotada, vjerna mađarskim tradicijama, kroz prste gledala 
opadačima Krajine. Frane Matasić, koji je potpisao jedan 
jedini, posljednji broj »Hervatske« (ostalo godište potpisano je 
od Bacha), platio je tu svoju smionost višegodišnjom tamnicom. 

Što su grublji u navali članci i dopisi pravaškoga lista o 
prilikama u Krajini, to su iskreniji i po tom vjerniji u prikazu 
stanja duha graničarskog. U članku »Nove slobode krajiške« 
piše »Hervatska«: »Poznato je, kako se je za vremena zloglasne 
»sisačke reprezentacije« uzrujala sva Krajina; kako su tu uz- 
rujanost tada poticali i rukovodili okrinkani i očiti to jest 
službujući Austrijanci; kako se je »rodoljublje« baš izoštrilo u 
pristajanju uz onu podljačinu švapsku; riječju: poznato je, da 
se je sa sisačkom reprezentacijom javno i beskaznjeno agitiralo 
i svu zemlju uzrujalo; da su se time agitatori, učinili zaslužnimi 
za Austriju, premda se je ognjem i mačem grozilo današnjemu 
te iste Austrije državnomu sustavu, dualizmu. Uzrujati, revol- 
tirati dati, pa onda revoluciju gušiti, to jest zavedene i ogra- 
ničene proganjati: odvajkada priznat je taj način despocijam. 

Takovim bo načinom najuspješnije zatiru se sve plemenitije 
sile naroda; sve sto je vrednijega i krepčijega u zemlji. Tu po- 
šast vidimo mi danas Hrvati i po Krajini.« Da ne bude nika- 
kove sumnje o glavnoj tvrdnji članka, ponovno se ustanovljuje, 
da su za sisačku reprezentaciju radili službeni hotkari, a kasnije 
su potpisnici ogulinske reprezentacije, koja na dlaku istim 
smjerom stupa, progonjeni bajonetama. »Da, hrvatski narod 
neka znade, neka znade nesretna naša Krajina: Sinove njezine, 
rodoljube ogulinske pukovnije, vuku pred istražne soldačke ko- 
misije kao kakove zločince, pa da bi i zašto, nego što se dadoše 
navesti po švapskih trubilih na tanak led. Mi rekosmo dosta 
puta iskrenim rodoljubom hrvatskim, neka se paze kao kuge 
svakih demonstracija pod »očinskim« krilom Austrije. Hora je, 
sudimo, da i Hrvati već jedamput upaze, s kakovimi ljudi posla 
imadu.« 

O ogulinskoj predstavci ima list ove podatke: Ogulinski 
»narodnjaci« sastavili su predstavku i sakupili potpise; u njoj 
zakiinju Nj. V. kralja, da ne dopusti, da se o Krajini što 
odluči ni dobro ni zlo bez njezina sudjelovanja u budućem 
hrvatskom saboru. Na to iz Beča došli rezervati ispitujući, tko 
i što. Stranka prava je htjela, da predstavka ne bude njemačka 
i da se u njoj ispuste napadaji na Mađare. Pravaši su htjeli 
podnijeti ovako popravljenu predstavku; onu njemačku stranka 
prava nije potpisala. 

U broju 38. »Hervatske« ima dopis iz Like, koji u pučkom 
tonu duhovito opisuje lažnu situaciju u Lici poslije tobožnjih 
reforama. Tu se u pola šale u pola istine kaže: »Narodu ovaj 
posao reforma nije ni izdaleka protumačen, a kamoli da bi naša 
gospoda uputila narod kako će postignuti slobodu, dostojanstvo 
svoje. Svapska družba gura nas pače na reprezentacije proti 
ukinuću Granice; kano što Ogulinci pametni bijahu. 

Što govorio da govorio, naš narod želi iz sve duše, da se 
J c amput oslobodi, da mu sablja više ne zapovijeda; — ona 
mu Je već dodijala. Pa otkako se glas pronesao, da će neki 
n rutm časnid prijeći k upravi, koji su narodu dosta zla uči- 
1 Poče narod mrmljati očito i nekoje se strane spremaju proti 

takovim pratupaiem dignuti glas, da im ave smrtne grijehe 
izbroje, kako su narod krvoločno mučili i gubili. Ta pop, ta 
stop, u Granici je austrijski kvas!« . 

P »I graničar, pa i ne znao baš što je slano, ma zna sto je 
vru ć e , — sad nas nije slijepih kao pred dvadeset godina, 

PrOS počeli S su°ov^no i mađarski švarci dolićati, pripovijedaju 
nam pravednost i naklonost Mađara, da ćemo pod Mađarom 

živiti kao bubreg u loju.« . 

»Mađari nam sada šume dijele. Sto je naše po gu 

hrvatskih mišicah, to nam tuđinac dijeli! « 

»Švabo je sa graničarskimi šumami učinio oda veka, kao 
i u svemu drugomu; što je naše, da je to i njegovo, a to je 
njegovo da to naše nije.« »Osobito je mnogih, koji gradec se 
velikimi rodoljubi, uz austrijansku politiku šumam/ se tuste. Za 
graničara je ono ležeće i prozuklo, što je u zabitnih dale i 
japagah, iz kojih ga ni sam vrag ne bi izvukao.« 

»Graničar drvenom žlicom jede, iz drvene čaše pije zdjela 
mu je i pladanj drveni; samo što ne kuha u drvenu posudu; gra- 
ničaru treba drvo za gradit kuću, kola, svakovrsni alat. šume 
su svojina graničarska; šume ti naši gospodari štede od sjekire 
graničarske, ali ih nemilo tamani sjekira Svabme prozdrljivos .« 

»I to zadnje dobro naše hoće sada Mađar s nami podi- 
jeliti.« »To znači posvema zatrti naš narod, bez milosrđa. Ra- 
zumijemo da je Mađaru stiska za novce, i te kakva; znamo 
da ni Austriji nitko veresije ne da. Ah ne možemo se osvje- 
dočiti, da baš mi Hrvati moramo biti mrcina, na kojoj se svi 
gladni gavrani nažderu.« »Mi ne trebamo milostinje, van tre- 
bamo da nas se kanite svakolika gospoda što se oko nas jatite, 
dokle od nas imate što nositi. 

Mi graničari pazimo dan danas, kako nam se sa svih strana 
sprema baš zadnji udarac, ali nikako ne možemo vjerovati, da 

će taj udarac pogoditi nas.« .. • 

Ovako je po istini iz pučkih usta izgledala Krajina u godini 
Rakovice. Na početku stoljeća francuski je guverner Garagno 
predlagao ukinuće Krajine uime slobode i čovječnosti, jer J 

Krajina obilježje srednjega vijeka a graničari su žrtve despo- 
tizma; mogla bi se pretvoriti u narodnu stražu. Marmont je 
Krajinu nazvao pepinierom vojnika, a Napoleon ju držao izvr- 
snom uredbom. Grof Andreossi u memoaru o pograničnim regi- 
mentama god. 1811. kaže o Krajini: »Čitavim tim sistemom 
može se bez troškova uzdržati red u tom nemirnom i lakovjer- 
nom narodu, gotovo za badava podržava se lijepa vojska dobro 
obučena, uvijek uvježbana, uvijek spremna na boj. Napokon 
zajamčena je rekrutacija vojske do zadnjega čovjeka pučanstva, 
koje po svom shvaćanju priznaje dužnost umrijeti, poput svih 
svojih zemljaka, u službi vladara. Ova Krajina, tako pokorna 
nekad, u doba Kvaternikovo guta članke »Hervatske«, i niječe 
svaki posluh. Nemir Krajine, ogorčenje njezino radi šuma i 
strah od još bjednije budućnosti, dakle sva bunio vnost njezina 
dolazila je u susret nemiru Kvaternikovu i buntovnosti nje- 
govoj. Oko Rakovice nije bila potrebna evangelizacija Rakija- 
ševa. Buna dva puta samo osnivana postaje stvarnošću ne po 
slučaju, nego po logici političkog razvoja i po psihologiji vođe. 
Krajina bijaše ona točka, sa koje je zaista bilo moguće pokre- 
nuti pitanje o samom opstanku Austrije. U njoj je postojala 
spremna vojska s oružjem i magazinima robe na dohvatu. 
Ustavši protiv Austrije onako kao što je god. 1848. ustala za 
nju, kordunaška vojska po stoljetnim svojim četničkim tradi- 
cijama imala bi bolju organizaciju od nekadašnjih četa Gor- 
geyevih. Šta više, dio Granice, koji se je najviše bunio, bijaše 
blizu tromeđe hrvatsko-dalmatinsko-bosanske. Prijelaz ustanka 
na bosansku Krajinu pobudio bi međunarodnu pažnju, dakle bi 
u neku ruku okrunio i diplomatski rad Kvaternikov u tuđini. 

U jednom razgovoru s Rauchom našalio se je, radujući se 
što Rauch misli na Dalmaciju, na Krajinu i na Bosnu, rekavši 
banu, neka se popne na Velebit i pogleda ponosno oko sebe r 
kad izvrši sjedinjenje. Nije li ista misao ganula i Kvaternika 
samog da krene u Rakovicu? Iz Krajine moglo se je ustankom 
razviti hrvatsko pitanje u obliku dosad nečuvenom. To i jedino 
*° bijaše poziv Kvatemikova života. 

* 

OTVORENO PISMO 

A. OREŠKOVIĆA GROFU ANDR ASSYJU 

»Otvoreno pismo na Kjegovu Preuzvisenost gospodina grofa 
Andrašija, predsjednika ugar. ministarstva. 

Vaša Preuzvisenost! 

U razgovorima i pregovorima, što sam ja sreću imao 
s Vašom Preuzvišenosti kod više prilika, naime zadnji put 
1. aprila ove godine radi Granice, njenog novog uređenja 
spojenja sa materom zemljom voditi, mi bijasmo tu stvar 
drukčije ugodili, no što je ona sada sa carsko-kraljevskom na- 
redbom od 8. lipnja ove godine riješena. 

Ja sam slobodan, Vas Preuzv. Gosp. podsjetiti, da sam ja 
navaljivao, da se Granica ne počesno, kako to već između 
Beča i Pešte bješe uslovljeno, nego sva i u jedan put sa ma- 
terom zemljom državno spoji. A zašto sam navaljivao da se 
Granica sva u jednoć, i to još skorije sa materom zemljom 
spoji, pa da do uživanja ustavnih prava dođe, bješe taj uzrok 
— kao što je i Vašoj Preuzvišenosti vrlo dobro poznato — 
što sam saznao da su se u Beču riješili, prije izvaditi iz Gra- 
nice što se još izvaditi može, pa onda ju napustiti; poglavito 
pak, što sam doznao za plan, po kojem se imađaŠe krajiške 
šume uveliko rasprodavati, tako, da pošto se koja pukovnija 
njenih šuma liši, da se onda ukine i provincijalce. — Za osu- 
jetiti tu po graničarski narod ubitačnu namjeru^ za sačuvati 
narodu šume, to jedino blago što ga jadna, inače u svakom 
obziru zanemarena, Krajina još ima, nisam se ustručavao ras- 
kinuti sa znatnim dijelom mojih dojakosnjih političkih prija- 
telja, koji nikako ne mogoše se na to riješiti, da u Vas svjeruju. 

Za olakšati rad Vašoj Preuzvišenosti, i za osigurati se da 
se sebične namjere Beča osujete, a graničarski narod da se od 
izvjesne propasti sačuva, ja sam se sporazumio sa mojim po- 
litičkim prijateljima, pa sam i po uputstvama njihovim pristupio, 
da sa Vama Preuzvišeni Gospodine pregovore otvorim, obeća- 
vajući Vam u moje i mojih prijatelja ime, da ćemo tvrdo i 

iskreno s Ugarskom držati, ako se postigne pomoći Vašom uje- 
dinjenje hrvatsko-slavonske Granice, onda Dalmacije sa Hrvat- 
skom u jedno državno tijelo i ako se izmijene neki paragrafi 
nagodbe, koji unutrašnju samostalnost tro jedne kraljevine su- 
više sprečavaju, pa da ćemo onda i nastojavati a i dobri Vam 
stajati, da će i Granica, kao i Dalmacija, koji dijelovi tro jedne 
kraljevine bili su isključeni od sudjelovanja pri sklapanju spo- 
menute nagodbe između Hrvatske i Ugarske 1868. učinjene, 
ovu kao stvar svršenu priznati. 

Paragrafe nagodbe, kojih preinačen je narodna stranka, 
može se reći, sav narod tro jedne kraljevine zahtijeva, ja sam 
Vam Preuzvišeni Gospodine naznačio, pa ujedno predložio i 
način, kojim da se Granica i poslije Dalmacija sa materom 
zemljom sjedine. 

Po ovako udešenom pregovoru, sporazumi jen je bi posti- 
gnuto kako u obziru preinačenja nagodbe, tako i realiziranja 
cjelokupnosti tro jedne kraljevine; to jest, ja sam u svoj skrom- 
nosti primio, da je postignuto, pošto ste Vi, Preuzv. Gosp. sa 
Vaše strane pristali kako na preinačen je nagodbe, izuzimaj uć 
jedino § 51. — kojega konačno rješenje daljim prego varan jama 
bješe ostavljeno, i zbog kojega rekoste da ćete se sa Hrvatskom 
već naravnati — tako i na način spojenja Granice i Dalmacije 
sa materom zemljom, i na to ste mi Vašu časnu riječ zadali, 
da ćete nastojati da se po pogodbi sve izvrši. 

Naša pogodba, istina, ne bijaše odobrena saborima, ne 
potvrđena krunom, ali ona bješe odobrena našom savješću, po- 
tvrđena našom čašću, primivši mi obvezanost na se, da ćemo 
nastojavati: Vi kod krune, da se po pogodbi riješi, ja kod na- 
roda trojednice, da uz nju pristane. 

No kako carsko-kraljevska naredba od 8. lipnja ponešto 
a svojim posljedicama pako jako protivno našoj pogodbi glasi, 
to ne mogu drugo van misliti, da ste, ne obzirući se na našu 
pogodbu, Vaše prijedloge stavili, ili da Vam se prijedlozi uva- 
žili nisu. — Koji mu drago sad slučaj, prvi ili drugi bio, Vaša 
stvar Preuzv. Grosp. došla je na rđavo zemljište. Državnik, koji, 
ez su >se okolnosti znatno promijenile, bez velike nužde na 


255 


ugovore sa prijateljima sklopljene, zaboravlja i od njih odu- 
staje, taj državnik više povjerenja kod nikoga naći ne će; a 
državnik, kojega se prijedlozi od krune ne primaju, može i 
sam viditi, da nije više uvažen. Moji prijatelji, s kojima sam 
u sporazumljenju pomenute pregovore s Vama vodio i dotičnu 
pogodbu sklopio, sada će tvrditi, da sam ih obmanuo; i oni će 
imati pravo, pravo zato, što će mi teško biti o protivnome do- 
kaze im donijeti, to jest uvjeriti ih, da sam ja obmanut, bilo sad 
hotimično ili po nevolji, — u stvari je svejedno. 

Poznam Vas Preuzv. Gosp. kao čovjeka oštroumna i đobro- 
pamteća, pa sam uvjeren da niste zaboravili na nijednu točku 
naše nagodbe, tim manje, što smo sve točke, da ih ne zabora- 
vimo, jedan drugome pismeno dostavili. 

Ne ću zasad biti dosadan, da Vam citiram svu pogodbu 
našu, samo ću navesti jednu točku iste, na koju sam ja ponaj- 
više polagao, i radi koje sam se, pošto od nje blagostanje na- 
roda po mom mnijenju najviše zavisi, baš i trudio, da Granicu 
otmem apsolutnoj vlasti, te da dođe u ustavno stanje, kako bi 
sama sa svojim dobrom kao i drugi narodi pod ustavom živeći, 
raspolagati kadra bila. Ta jedna točka, i to deveta naše 
pogodbe, glasi: »Dosadanje šume graničarske, tako zvane 
državne, podijelit će se tako, da će svojom polovinom postati 
neposredno dobro dotičnih krajiških općina, a samo druga po- 
lovina da će ostati kao državno dobro, i dok su financije 
hrvatsko-ugarske zajedničke, pod upravom zajedničkog mini- 
stra financije, ali pod tim ušlo vi jama, da se od tog državnog 
dobra ne će smjeti ništa, nijedno drvo na što drugo upotrijebiti 
ili prodati, osim samo na cijeli prosvjetne, komunikacione, in- 
dustrijalne itd. — ali nipošto na vojničke — Granice, i to svaki 
put samo sa odobrenjem graničarskog povjerenstva, od naroda 
slobodno izabranog, koje će se od slučaja do slučaja u Zagreb 
pozivati, pitati i njegovo odobrenje zahtijevati. Izuzetno moći 
će se državne krajiške šume upotrijebiti i za komunikacione 
cijeli onih predjela provincijalne Hrvatske i Slavonije, koji 
su neposredno sa Granicom komunikaciono vezani, razumije se 
sa odobrenjem pomenutog graničarskog povjerenstva.« 

, ■ .* Ak “ 1 M financija hrvatsko-ugarskih prestalo 

to , krajtske sume, koje su reaervirane kao držLo dobro pre 
laže pod istim uslovi ama Dod ,mr»„ c • • , uuoro, pre- 

kraljevine, pretpostavljajuć da se ie r inancijalnu tro J edn e 
zemljom državno i političlm spojila.« ' Gran,Ca 83 ™ Ur ° m 

raspisani natječaj ^af^kra^'k^' 

Preuzvišenos™ obratinTs 1’ * “ ^ “ Vai “ 

s:?i\tVo? P r r je d ova 

Sale, da na oj fe da sT V *i -»os, i 

cjelishodna “ nuli vidi do 0 ™ T Pr<>daja obustavi, i ako se 
od naroda za tu ciiel birao' *' Z> ° g f°* a kra j liki zastupnici 
i odobrenje zaiSće p, ‘ a j“- mnijenje 

beziL“^SŠ a ^’ da ” a *»i 

ilcndrijansV «ŠS£? -»« 

ostati bez svakih posljedica L t u Za S rebu ’ , da će 

onda znam, da sam i ja !' i ”! A ” °? ” ada P^^rila, 
prevaren i izdan. Ja se usuđuie ° 8ran ‘ carskl đa je politično 
Vašu Preuzvišenost da m f “ !vak »j skromnosti 

Pozor, radi ko^avJJ-’Z * ° br ° ,U 1 ° bra “ "oj »soki 

^ellgarsku. Vašu d£5£ 

Dajem si čast zvati se 

Vaše Preuzvišenosti iskreni štovatelj 
U Beogradu, 5.1 17. julija 1871. 


A. Orešković 

OSVRT „HERVATSKE” NA PISMO A. OREŠKOVIĆA 

»Hervatska« od 18. kolovoza 1871. broj 33. donosi: 

»Gosp. Ante Orešković i gr. Andrassy. 

Ovo dana razglaziSe politički listovi otvoreno P«“» «• £ 

Co ovo moglo je mnogoga zateči, komu ne ^ata poznan. 

odnolaji pobliže uba- 

" tte^naž u "e u mnog čem iznenađenih; takova bo otaj- 
s’vf “kriva zani^vo ovo “pismo. Budi nam ovdje dozvoljeno 
koliko riječi o tom političkom činu prozboriti, koji razjasnjuj 
mnoge tamne siran/slike danažnjega položaja austro-ungarske 

pohlifce • ma razab ; rem o prije svega, da je ; g- Ore- 

"Pe f z i 

MjažeToTet'ni viče" ni manje, nego naž hrvatsk, narod . do- 

mOV Ovdjf?e"rva. podvikne, i; Ta po bogu, kako dolazi 
g. OreSković, podanik danas srpski mdi mostraMt g 

varanja s Mađari glede sudbine nače, hrvatske? Tko ga je 

to ovlastio? . . i 

Mi dopuštamo, da su posve opravdana ova P>^ 
strani hrvatske; ali ako se bude pitaoc sjetiti kako .ej jet . 

u Aus°triji: U ond e a te^prestati čuditi; on će prestati dalje ispi- 
tivati Da takova što je moguće samo u Austriji, da pojedin , 
palo* ^'stranac, ovlaien na ,o P« pojedincih, ugovara s ustro- 
jenim! vladami o sudbini naroda i država! - - 

Gospodin 0,«e »^7^“:' Uju bTSo 

vddio^slobodnu" i°*sretnu= Mjernu dakle, u „čenih anstrij^ 
okolnostih, nije zamjeriti, ako se je pothvatio posla, po j 


258 


govu osvjedočenju zahvalna i izdašna. A takova zadaća mogla 
mu je punim pravom i laskati, pa da je inače čedan baš kao 
i anđeo: jer nije šala, pojedinac djeluje na sudbinu cijeloga 
naroda; ugovara, kao kakova vlast, s vladami i ove zavezuje! 

Šta? ove zavezuje? Ne daj Bog; tuj bo se je pak g. Ore- 
šković ljuto prevario, a tuj začimlje naše čudo nad njim, da se 
je on dao prevariti; bolje, po stanovitih, njemu dobro poznatih 
ljudih, upotrijebiti za sredstvo, da ga rabe; dok ga rabe i ne 
izrabe. Pa sada se on čudi i ljuti u otvorenom pismu, kako 
nisu stanoviti ljudi spram njega riječ održali! 

Ne tako, gospodine zemljače; nego vi bi se morali čuditi, 
da se je protivno zbilo! Jer država, koja ugovara s pojedinci, 
pa još u takovih okolnostih, u kojih se nalazi g. Orešković prema 
Austromađarije, ona ugovara dok ugovara; ali ne da što ugo- 
vori. Velika gospoda obećivaju, ali ne davaju, a davaju samo 
onda, kada moraju davati. Kad će do toga doći, da će Austrija 
ili Mađari morati štogod dati, onda će oni i zadnjega ovdje- 
snjega Hrvata pograbiti i oprtiti ga svimi mogućimi darovi 
narodu namijenjenimi. Oni onda ne će pitati za g. Oreškovića 
ili za njegove prijatelje ovdje. 

Dakle iz postupanja vlade mađarske prema njemu, g. je 
Orešković mogao samo to osvjedočenje crpiti: da med travnjom 
mjesecom i srpnjom, još nije u Pešti udario krvavi sat nužde 
novoga ugovaranja s Hrvati; jedno. Drugo: mogao se je uvjeriti, 
da se s Austrijom i Mađari ne ugovara; polag one riječi: Tko 
Pita, nerado dava. Mi volimo one, koji ne pitaju i ne nude, 
nego davaju. — Austrija je dva puta, nepitana i neprošena, 
os a se nuditi Hrvatom. Do trećega bog pomaže, veli poslo- 
vi ca, a tako nam hrvatske desnice, ona će nas doći još i po treći 
put prositi i nuditi se, i to opet kroz »Oratores« svoje; to jest 
a in assadeure države svoje. — Onda Hrvati pamet u glavu; 
j n .*. Oreškoviću budite nam, ako dospijete, drugim Nikolom 
Junsicem, zastupajući hrvatski narod u Beču i u Carigradu: 

f_ ° Se ; naime > sve prije vas i bez vas ne ovrši. Dotle mahnite 
se Posla sa Švabi i Mađari.« 

> 5 - 

Dalie W. ^ 

koncesije na teret Hrva *Chi chiappa, chi- 

Beču mislili °P u . slo “‘' ',’T Jtei se »kao da Austrija tako 
^^vaL^Sa /e sutra Hrvatsku izbiti ili ot- 

^ » »trojednica« ujedini, * 

l° V r ; g » £ posjekao. Jer kad 
protuslovlje, i tuj se je s & .. v tom sm jeru 

'SS ^ ^ fve 

krajiških Suma,' za - da »ve dohotke u hrva«*« r svrh« ’ »jaca, 

ne6 „ hi bio fkaoi dSaba vam, kad^esve^, P c . m ^ ^ 

E V al Ja rekao“Sito je dao za razumjeti ugovaratelju, sto obe- 
Ćaie U političkom ptgkdu Kvaternik zamjera Oreft°v«u naziv 

r^rimiti " nagodbu; b) “ 

S^t^n^rEji^dinskibSu^ 

st * o'^vt^ “• da će on d T 

»Opekav se ova g mu bar drugl n e ponude, 

£ , ^oSTpr^ zi 

trgovini posve drugi, kamoi oz ^ stra m« bili dosta 

temelj ne služe: uzro , 3 g , . . Andrassy-a, 

=■: =: Er- 1 tr: ti: 

najnovijih^napTd'aja i potvora ,po Miletićevoj »Zastavi« na 
g. gr. Andrassy-a grubo prosutih! . . .« 

SLUŽBENI IZVJEŠTAJ GENERALKOMANDE 
VOJNOM MINISTARSTVU 


0 rakovičkoj buni poslao je komandant Granice Mollinary 
ovaj izvještaj ratnom ministarstvu u Beč, iz Zagreba 25. listo- 
pada 1871.: 

»Prema dosadašnjim službenim izvještajima i podacima 
može se o početku i toku rakovičkog ustanka izvijestiti ovo: 

Već na 5. listopada saznao je natporučnik Franjo Stipić, 
razvrstan u stanici Topolić, od seoskog glavara Sekulića, da je 
u Rakovici bio neki strani general, koji da verbuje ljude. Po- 
Dliže nije znao o tom ništa reći, samo je to još saopćio, da su 
ljudi i njegove kompanije bili na tom sastanku i već se vratili. 
Natporučnik Stipić, koji je transferiran k 37. linij. inf. regi- 
menti, spremao se je baš na put, jedan sat izatoga otputovao 
je u stanicu kompanije Primišlje i priopćio kapetanu Bradija- 
seviću ono što je saznao od seoskoga glavara Sekulića. Malo 
zatim, u vrijeme objeda, dođe seoski glavar Smoljanović iz 
Zbjega kapetanu Bradi jaševiću; tu su priliku ova dva oficira 
upotrijebila, da dobiju pobliža razjašnjenja o navodnom sa- 
stanku i verbovanju. Nakon življeg nagovaranja naveo je seoski 
glavar Smoljanović pet graničara, koji su prisustvovali rečenom 
vijećanju u Rakovici, i među njima je naročito imenovan bje- 
gunac Vuk Kosanović. Kapetan Bradi jašević je to pribil ježio 
1 krenuo sjutradan u Ogulin, da o tom podnese prijavu komandi 
regimente. 

Da je nastala neka uzbuna pučanstva kao posljedica onih 
ogovaranja, bilo je vlastima poznato ponajprije po jednoj 
Patruli slunjske regimente, što je obilazila noću od 7. na 8. 
°* m J-> koja je dne 7. navečer bila poslana iz komp. mjesta 

Slunja da uhvati Vjekoslava Bacha, za kojim je izdana tjera- 
lica radi krađe na pošti, u selo Bročanac, koje je na gram 
slunjske regimente a pripada rakovičkoj kompaniji ogulinske reg. 

U Bročancu se je ovoj patruli, koju je vodio poručnik Srnttc p 
družio natporučnik Božičević ogulinske regimente, koji, premda 
je stacioniran u Bročancu, bijaše samo slučajno tamo u posjetu 
svoje obitelji, a redovno je imao boraviti u Rakovici, jer je tu 
mjesto bolesnog kapetana Latasa imao voditi komandu rako- 

vičke kompanije. . i 

Prigodom pretrage sumnjivih kuca naišla su naj 
ova dva oficira na oružanu gomilu opkoljenu izvidnicama koja 
ih je spriječila u provođenju njihove nakane i prisilila ih na 
uzmak, jer je bila brojem jača. 

Dok se patrula vraćala u Slunj, da podnese izvještaj ko- 
mandantu kompanije kapetanu Varešaninu, obavijestio je nat- 
poručnik Božičević u Rakovici stacioniranog upr. natporučnika 
Ivana Pecha i u Kršlju stacioniranoga majora i komandan a 
ogulinskog korduna Stanislava Rašića, a uspjelo mu je napokon 
i da obilaznim putem stigne u Rakovicu. Upravm natpontcmk 
Pech dobio je od komp. komandanta natpor. Boitcevica poslan 
mu avizo u nedjelju dne 8. u 7 sati ujutro. On je odmah dao 
alarmirati zvonjenjem, klepanjem i pucanjem, ali tim nije 
postigao nikakva drugog uspjeha, nego da se je sakupio jedan 
dio rekrutskog odjela, koji se je upravo tada nalazio u Rako- 
vici na vježbi. S njima je on tada krenuo cestom u Brocanac. 
Na po puta stigao je k odjelu i natp. Božicevic i skoro zatim 
pojave se ustaše predvođeni od dva konjanika obučena u sere- 
žansku odjeću. Odjel rekruta bude smješten u jednu uvalu 
natp. Pech pošalje preko jednoga stanovnika Rakovice, sto ga 
je sa sobom uzeo, zahtjev ustašama, koji su međutim došli 
blizu, da odu kući, ali dobije od jednoga predvodnika, karlo- 
vačkoga gradskog stražmeštra Rakijaša, odgovor da ih pusti u 
miru, ^njihova namjera da je: zatrti sve što mađaronski i au- 
strijski misli, on da nosi pravi hrvatski barjak i da ce ustnje 
svakoga tko se odupre. Međutim se približavala ^krutima go- 
mila ustaša, cijeni se na 400 ljudi, uzrujana od užitka alkohol- 

nih pića. Rakijaš je od rekruta zahtijevao, da se predadu, i 
ispali iz revolvera hitac na kaprala Dimitra Grkovića, koji je 
spremao otpor. Ali je hitac pogodio, mjesto Grkovića, jednoga 
buntovnika u desnu stranu, no odmah nato ispali hitac i drugi 
konjanik, bivši degradirani feldvebel Rade Čuić, i usmrti spo- 
menutoga kaprala. Ustaše se tada pomiješaše s rekrutima i pođu 
s njima dalje put Rakovice. 

Dok se to zbivalo, dotle je zapovjednik lađevačke kompanije 
i u Slunju stacionirani kapetan Rajmund Varešanin na vijest 
dobivenu od patrule, koja se vratila, odmah pozvao svoju kom- 
paniju pod oružje, te avizirao okolne kompanije i u Vališ-selu 
stacioniranog komandanta slunjskoga korduna majora Vučko- 
vića. I graničarska momčad odazvala se je ovom pozivu, tako 
da je već na 8. o. mj. poslije podne mjesto Slunj bilo zaposjed- 
nuto i opkoljeno predstražama i prodor ustaša u slunjsku regi- 
mentu bio je prepriječen. 

Idućeg dana, t. j. 9. bijahu već i druge kompanije 1. bata- 
ljona majora Vučkovića poredane u Slunju i oko Slunja i bi- 
jahu na maršu tamo. 

Nadovezujući na prijašnje pripovijedanje, uspjelo je upr. 
natpor. Pechu, poslije neuspjelog pokušaja da ustaše sklone na 
povratak, da stigne do župnog dvora, koji je ležao na jednoj 
uzvisini, i tu je ponovno udarao za alarm, što opet nije imalo 
nikakva drugog uspjeha, nego da se našao par graničara bez 
< ”" - Z { a ’ municije, nasto je on otišao u Drežnik, a natporučnik 
ozicevic u Mudrić-selo, da obavijeste vlasti. 

O događajima, koji su se u Rakovici događali nakon ulaza 
ustasa, daju sudske izjave oficiri, koji su ondje bili uhapšeni 
0( i ustasa, ova obavještenja: 

l IZ rf U 8 1 9 sati u -> utro Lulić > natporučnik 72. inf. reg. na 
Posu kod katastralnog mjerenja u ogulinskoj regimenti, čuo je 

C v; Tv VU \ lz ^ ao nat0 12 stana na ulicu i čuo od postmajstora 
Doil!j Canina ’.. da dolaze hrvatski nacionalci, da je vlast doduše 
da a na n J lh od J eI rekruta, ali da to ne će ništa koristiti, jer 

kasnW im -!- VCĆ mnoge kom P a nije pridružile. Jedva četvrt sata 

je vidio je natpor. Lulić gdje ulazi u mjesto mnoštvo voj- 

v ot __ Misleći da se to vraća odjel re- 
„ički odjeveno . " s jeta Ta ia S tavo m otetom nstataa, 
kruta i da je onj . bu( j e Q( j konjanika, za koga se 

primicaše se natp. Luh osloyljen; Ako si Hrvat, 

kasnije P oka f^° J N šayši ^ u zab ludi, natpor. Lulić htjede 
stupi pod nas barjak. C r«riiečen silom i povikom, da ce 

da se udalji, ali je u tom 10 P kadetom katastral- 

pucati, te bude sa još tri oficira » ^ Jednim k y ^ 

nog odjela proglašen uhapšenim, za m jesta uhap- 

s, ritaj pisarni pod ^eLTU 1 « 

šenici zatim vKllc ' ulazak dravljala sa »Živio«. Govor 

njegov govor gomd,, k i t ^ ^ ^ st „i jeća pod ivapAom 

je glasio od prilike. g danom prestaje, mi ćemo 

(njemačkom) tiranijom, dari «. ZaS užnjem oficiri 

u svojoj svetoj domovini g Kvaternika. Stigavši tamo 

budu tada izvedeni na , . , su se na vijest, 

nađu majora Rašića i njegova a ju an , • tam0 odmah 

dobivenu od natp. Boz.cevica, od njih> fcoji s „ za- 

pali u ruke ustašama. M j J P ab : e uz životu po- 

boravili svoju dužnost, za raži po ^ ^ bio u tom sprije- 

gibeljne prijetnje, da ne go proglasio uhapšenim 

čen, i Rakijaš je s ^d major Rašid pred- 
njega i njegova adjutan • K razjašnjen j u , da su to 

stavio zasuznjene oficire, P Kvaternik): »Imate danas- 

katastarski oficiri, na ozio im je (t. J. Kvatcrn da « 

njim danom obustaviti mjerni, , kata to voj P.^ . . 

P05 r avforprr 'm se la iva izjava: »To je pravo, da 
povike »Zrno!«, pn cem muče na8 

več jednom poreze te 

poslom i plaćanjem, i b g nam ve £ dodijali«. 

iiše ne možemo imat, mcega, “ “ s „ ha usta „ ka 

Majoru Račiću izjavio je Kvaternik, d J ^ mtanak 

učiniti Hrvatsku pos ’ v . Dalmaciji . U kasnijem razgo- 

raširio vec po cijeloj H J • K va ternik majora 

voru, nastavljenom u sobi za ^ st ^’ slučaju bi mu bilo 

Rašića, da stupi u njegovu službu, u kojem siu j 

odmah na raspolaganju 30.000 for. 

Već na trgu tražio je major Rašić od Kvaternika dopušte- 
nje, da se smije vratiti u Krši je, da uredi svoje poslove, dok je 
pred narodom dao Kvaterniku poštenu riječ i ruku, da će opet 
doći, našto mu je Kvaternik, oslanjajući se na to, dao dozvolu, 
protiv volje naroda. Major Rašić je otišao, i iz Krši ja umakao u 
kordunsko mjesto Prosičeni Kamen. Ustaše su krenuli u Rako- 
vici u crkvu i župnik je Brozović održao službu božju, pri čem 
da je Rakijaš također govorio narodu govor, da odsad prestaje 
razlika u narodnosti i vjeri. Poslije podne su ustaše oplijenile 
kompanijski magazin u Rakovici, u kojem su se nalazile monture i 
oružje za 350 do 400 momaka, ali nije bilo u njem pušaka, jer 
su one, prema postojećim propisima, bile dane vojnicima grani- 
čarima u pohranu kod kuće. Kompanijska blagajnica bude prova- 
ljena i iz nje porobljeno 3466 for., dok je o posebno sakrivenim 
novcima odjela za mapiranje u iznosu od 1591 for. 74 nov. 
izdana potvrda potpisana od Bacha, Milkovića i Čuića. 

Tokom nedjeljnog popodneva dođe Kvaternik k uhapšeni- 
cima i gledajući na sat primijeti, da je vrijeme povratka za ma- 
jora Rašića prošlo, on da će s uhapšenicima načiniti kratak pro- 
ces i dati ih strijeljati, jer su mu stavljeni na raspolaganje kao 
taoci. Natp. Lulić istupi protiv te namjere energičnim riječima, 
i čas zatim objavi Kvaternik, da zarobljenici — u dokaz da 
ustaše nisu krvoloci — ne će biti ustrijeljeni, ali da on, Kvater- 
nik, nije vjerovao, da austrijski štabski oficir može biti kurva, 
a u buduće da će biti oprezniji s časnom riječi, i zarobljenike 
će voditi sa sobom. 

Ovoga popodneva (8.) pođe jedna četa ustaša pod Raki- 
jašem i Cuićem u Drežnik, glavno mjesto istoimene kompanije, 
koja južno graniči s rakovičkom. Komandant drežničke kompa- 
nije kapetan Durst je već oko 11 sati bio dobio prvu kratku oba- 
vijest, i malo zatim od natp. Božičevića pismenu prijavu o ne- 
mirima, koji su buknuli u Rakovici, s dodatkom, da je potrebna 
obilna pomoć. U crkvi se je upravo obavljala nedjeljna služba 
božja. Kapetan Durst dade pozvati dekana Petra Korenića 
s oltara k sebi u sakristiju, saopći mu dobivenu vijest i zatraži 
n Jegovu suradnju, koja je odmah i uslijedila govorom ljudima 


265 


, • Kapetan Durst sam ode među narod saku- 
sakupljemm u crkvi. Kapetan stoljetne vjernosti 

pljen pred crkvom . P®« £ orul ’ je , da se »vrsta 

svojih pređa i a, nji doiinaikim namjerama bun- 

oko njega i oko oficira i da P ^ { poslani ordonanci, 

tovnika. Budu dani propisam _ kom paniju iste re- 

“ ^"1Š 0 “fTpZ “ -eh 

L P XToX P ah P krL P) ;«md Z a vrlo umoran, kojima u otočku re- 
gimentu, da i tamo [ putovanju ii Ogulina u 

Vaga^atuju" 1 probao kros Rakovom i DrećniK i u ovom 

poljednjem mjestu dobio *«*££« ti'ncentriranje karša 
nastala buna, koja iziskuje P tako đer naskoro iz 

i momhadi u s.an.c.Jmmpamje^On st* ^ kođ 

Vaganca opet u Drezn , • dan dio kompanijske mom- 

katastra. Oko 3 sata, posto s J ^ Ra kovici, bude ja- 
radi sakupio i bile namješten utiskom izne- 

vljen dolazak ustaša. S obzirom na - d J P neopaz ice 

nadnih vijesti i preko a odjel trupe 

ušuljali, pučanstvo Drezmka bi ‘ bude odlučen o, da se 
malen i sastavljen ponajviše o g koncentriranom defenziv- 
ustaše dočekaju na mjesnom g mo že vlastita 

nom stavu, da se pred njima sakrivaj o se^ zasad 

slaboća i da se upotre a or . ^ 3Q0 k j u di, došli su s po- 
izbjegava. Ustase, koji su preosta i e na više točaka 

lovicom toga broja u mj , . Rakijaš pozivao majora 

oko mjesta, da budu rezerv ^ k njima) da im izruče 

Ratkovića i ^pe mna ^Durs prijetil a je opasnost, 

oficire, blagajnu J nenaor užanim mnogobrojnim pu- 

da će se ustase pomiješati s y tom kritičnom mo- 

čanstvom Drežmka, koje je aoe t ana Dursta i osobito mje- 

mentu uspjelo je opet : napon«« koji su 
snoga župnika da zadrze p ^ p0V uku. Ovaj neuspjeh 

skoro zatim smatrali za naj o j da ^. ac Kapetan Durst je 

u Drežniku zadao je ustašama pr 

doveo do toga svojim odlučnim, taktičnim i opreznim nastu- 
pom. Budući da njegov izvještaj, podnesen o ovoj stvari, sa- 
država mnogo interesantnih detalja, prilaže se u prijepisu. Da 
su — kako je prije istaknuto — izaslanici ustaša morali posta- 
viti sebi za naročit zadatak, da uliju pučanstvu strah pred oru- 
žanim ustaškim četama, koje se valjaju ovamo, dokazuje i u 
zapisnik dana izjava grč. ist. paroha Tome Oklobdžije iz Muti- 
lića, koji je obiteljskim poslom putovao u Zagreb iz Medka u 
ličkoj regimenti. Njega su, idući kordunskom cestom, odvra- 
ćali graničari s kojima se susretao već u okružju otočke regi- 
mente, da ne nastavlja put, da će tom cestom jedva moći dalje,, 
jer da dolaze strane čete, neke među njima kažu da su ruske, 
i izjavljivali su, da će sasjeći sve, što im se odupre. Ovaj je 
svjedok ipak nastavio svoj put, stigao u Petrovoselo, koje je 
podiglo zavaljsku, i u Drežnik, koji je podigao svoju vlastitu 
kompaniju, i čuo je, da su oružane čete već bile u Drežniku r 
ali da su se opet povukle natrag u Rakovicu. Na prolazu u Ra- 
kovici našao je paroh Oklobdžija graničare skupljene na cesti,, 
i na svoje pitanje, kod koga se mora prijaviti, bio je pozvan 
pred nekoga feldvebla, koji je bio naznačen kao mjesni koman- 
dant, i izložio pred njim svrhu putovanja u Zagreb. S tim se 
je zadovoljio. Općenito je dolazilo do izražaja, da oni ne će da 
budu ni pod carem ni pod Madžarima, da su dosta dugo bili 
pod tim jarmom. Isto tako je u tom mjestu i u susjednim se- 
lima vladalo uvjerenje, da će se sve pridružiti ustanku, da će 
i svoj imetak žrtvovati za to, da se oslobode od toga jarma i 
od toga poretka. Vjerovali su, da ni vojnici ne će pucati na 
svoje ljude. 

Vraćajući se na prvašnje izlaganje, oko jedan sat u noći 
°d 8. na 9. stigne pod vodstvom poručnika Zubovića odjel voj- 
nika od 50 ljudi i oružanih graničara zavaljske kompanije oto- 
čke regimente. Dolazak ovoga pojačanja ulije pouzdanje i od- 
lučno držanje u Drežničane, i to je bilo od najveće važnosti 
Za održanje drežničke kompanije protiv daljnjih ustaških na- 
^ a l a * Predvečer dne 9. dođe i ostatak pete zavaljske (kapet.. 
erdić) i šesta korenička (kpt. Rukavina) kompanija otočke re~ 

^Tefr“nfdo g tdTu Rakovici, .amo su u ponedjeljak 
dne 9 u 7 sati ujutro zasužnjeni oficiri smješteni u dvoja kola 
, pod Srfom iza Kvaternikovih i Bachovih kola na .g av- 
* rptjti n Plaški dok je ustaska četa, koja je mog j 

X proziva, —a ipodj^^arfa 

i pridruži se ustašama. Poštanska straža od 4 v0 J nl ^ bu ^ e 
oružana i zasužnjena. Na tom mjestu odmaranja pokaže Rakij 

Tapšenim ** "^šL^ SJS 

"^aTenoa“Lod oficirske stanice Plavia dra g a, i odatle 

kao interimni koma, 

dan. kon paSTe dobio u 8 sati navečer obavijest o ustanku od 
oficira zamjenika Stjepana Cufkovića iz kat^sko^da, 
i odmah je to pismeno prijavio regimenti. Komandant reg 

s ostalim kompanijama, za svaku eventualnost Koja 1 b. moga 
nastati radi izloženog: položaja kompanije. Nakon tih dispozi 
ciia budu Ogulinci dne 10. stavljeni u kretanje s jednim bata- 
1 ionom u pravcu preko Primišlja, a s drugim bataljonom preko 
Plaškoga prema Rakovici, dok su ih ostali ima i s lje u 
fezerva I u Primišlju je kapetan Bradijaževii, komandant _ isto- 

imene kompanije, koja sjeverozapadno granici s 
dobio pravovremeno od natp. Raubacha i katastars og p 

čara izvještaj o ustanku, kako bi mogao spriječiti proširenje 
ustanka u svojoj kompaniji i poslati u 8^ sati navečer prijavu 
komandi regimente. 

Po tim odredbama bile su zatim poduzete opsežne mjere 
protiv raširivanja ustanka u zapadnom pravcu prema unutraš- 
njosti ogulinske regimente, i ustaško je okružje bilo već zatvo- 
reno jakim trupnim odjelima slunj ske, ogulinske i otočke regi- 
mente. 

U nastavku gore prikazanog marša ustaša u Plaški, oni su 
tamo došli u 1 sat. Pred mjestom su se zaustavili oko jedan sat. 
Rakijaš se je požurio naprijed u selo, vratio se natrag i javno 
priopćio, da je švapski car proglasio prijeki sud (to se dogodilo 
u Plaškom na 10. u ^7 sati ujutro); taj sud da će on obaviti 
najprije na ovih pet ck. životinja zarobljenika. Rakijaš je odr- 
žao i govor, pun prijetnja uhapšenicima. Na njegov nalog bude 
sa pošte orao strgnut i razlupan od jednoga graničara. Ustaše 
zatim krenuše u crkvu, gdje ih je proto Popović morao bar 
blagosloviti, jer nije htio držati službu božju, kako su ovi htjeli. 

0 tadašnjem stanju u mjestu Plaškom naveo je ondašnji gra- 
ničar Janko Turković prilikom svoga saslušanja u Zagrebu ovo: 

U nedjelju dne 8. oko 5 sati popodne dobili su Plaščani 
prvu vijest o ustanku u Rakovici. Natpor. Prpić kao tadašnji 
komandant kompanije sakupio je momčad, i drugog dana uju- 
tru odmarširao s kompanijom prema Ogulinu, pošto je pret- 
postavljao, da se ne bi mogao dovoljno oduprijeti ustašama, 
dok su ovi, naprotiv, slali seljanima prijetnje, da će sve posjeći 
zajedno sa zarobljenicima i da će zapaliti mjesto. Iz logorišta 
u Plavči dragi došle su seoske starješine Stevan Dokmanović i 
Petar Komadina, da za gotov novac nakupuju vina i kruha za 
ustaše. Ova dva izaslanika pripovijedala su također, da su 
ustaše jaki oko 300 ljudi, da im pritječe mnoštvo vojske, koje 
očekuju u Plavči dragi, a tada da će idućih dana doći u Plaški 

1 zatim da će krenuti dalje na Ogulin. Idućeg dana uli sati 
prije podne ušle su ustaše u Plaški pod vodstvom feldvebla 
Cuica, koji je bio na konju, oboružan puškom i revolverom, 

1 & a kijaša, s narodnim barjakom i klicanjem »Živjela sloboda«. 

*■ te glavne «. « 

rairn^TT^tol 30 Kvatetnik je tada 

Siao govor z pogrdajna na Nj VeMan,,vo . carsk, dom, u 

kom rrsiT.“o“ ■ ■*- 

«* - ni S ;\a P Nalo P S u ^ 

feldvebla Gašparovica da im predade J * ^ ^ 

napokon provale u magazin, op U e ne b 0 ; ev i6a. kao taoca. 

P y. , - nriietio i revolverom spomenutom svjedoku, da ce 

1 t w°a 

““'prilikom odlaska iz Haškoga i 

zarobljenici marširati 1 " n ' du utaborili su se, zaklali 

Šest proglašen je prijekoga 

suda bila ’ie bez sumnje uzrokom, da je na povratku odanle po- 
čelo dezertiranje među ustašama, takoda je kasmje u jupci 
, • j • v gnn „oto?;, od onih 240 što su došli u riasKi. 

b, '° bivši firer Miloš Kosanov« iz 

Mošila pošalje olovkom napisanu cedulju u Rakovmu kojom on 
“vija gospodinu majoru (koga je mislio. Rakovica 1. Rasica, 
idje još objašnjeno), da on namjerava sa 30 Majdana« da 
ostavi ustaše, koji logoruju kod straiam.« tu Ljupc , da ce 
kuće Maksima Momčilovića stati u zasjedu i da ce ih P°“ 

S da se ipak boje od Bročanaca i Brezovčana da ■* P° d "“*“ 
vatru u slušaju neuspjeha njihove nakane, pa neka ‘ bl . f !p ^ o _ 
major u zoru krenuo s ćelama naprijed i podupro ih, jer 


27tf 


bljenim oficirima prijeti opasnost, da će kod prvoga hica biti 
poubijani. On da će s još nekima preuzeti na sebe kolovođe. 

Međutim su na 10. ušle u Rakovicu pod komandom majora 
Ratkovića drežnićka i obje otočke bojne kompanije, ka kojima 
je naskoro stigao i njihov komandant regimente oberst Sche- 
stak, te su razoružali ondje zaostale ustaše, uhapsili one koji 
su sudjelovali u ustanku, i preuzeli službu, i red bude usposta- 
vljen. Da zapos jedne Bročanac, bude poslana polovina drež- 
ničke kompanije s natp. Božičevićem i bude uspostavljena veza 
sa slunjskom regimentom, od koje su prve kompanije već od 
nedjelje 8. u podne bile zaposjele Slunj i postavile predstraže 
prema Bročancu. Ostatak 1. slunjskog bataljona otišao je s ma- 
jorom Vučkovićem dne 9. na granične stanice regimente. Opskr- 
bu trupe koja je ušla u Rakovicu obavljao je uprav. natp. Ballay 
iz drežničke kompanije. Navečer 10. došlo je i postavilo se je 
jedno 30 ljudi pobunjene rakovičke kompanije, koji su otpali 
od ustaša nakon povratka iz Plaškoga. Iza ponoći od 10. na 11. 
primio je major Ratković gore navedenu cedulju pisanu od 
firera Kosanovića. Ovaj smjesta odredi da krene u Močila ona 
polovina drežničke kompanije koja se nalazila još u Rakovici, 
pod vodstvom majora Rašića, koji je 10. došao iz Proričenog 
Kamena u Rakovicu. To je bilo oko 2 sata noću. Peta otočka 
kompanija imala ih je slijediti, šesta ostati u Drežniku kao po- 
sada. Došavši u Močila pridružilo se koloni na poziv majora 
Rašića nekoliko naoružanih graničara. Oko četvrt sata pred 
mjestom naznačenim za sudar dao je Močilanac graničar Lazo 
Kosanović saopćenje, da su već od jučer sve osobe koje su iz 
Rakovice dolazile kroz Ljupču vraćene, stoga da ustaše ne će 
znati da je u Rakovici ta trupa i da kreće naprijed, a čini se 
je i bilo tako. 


O katastrofi, koja je tada stigla ustaše, izjavio je natp. 
Lulić: 

* 

v ^od gornjih kuća Momčilovića u Ljupči, dok je ustaška 
ce ta s taj a l a u klancu u krugu i nije mogla vidjeti da odstraga 
m arširaju uhapšenici, puče iznenada hitac. Kvatemik, koji je 

sjedio u kolima pred uhapšenicima, dade okrenut! koja natrag 
i voziti prema kući Maksima Momčilovica. Bach skoci !z kola 
držeći urednoj ruci torbu, u drugoj revolver, i zapovjedi eskorti 
dflapLike izvede na uzvisinu lijevo. Dok se to događalo, 
trt onamo vojnik Trbojević s -koliko ljudi • 
kolima poviče: »Živio car!« i pozove uhapsemke, da siđu. Dskorta 
je pokušala da to spriječi, i ispali na uhapšemke nekoliko hitaca, 

ali uskoro pobjegne i ona sama. v 

Kad je naime pao prvi hitac, bila je polovina drežnicke 
kompanije već u blizini i pospješi napredovanje sto je vise 
tla Kad je stigla na čistinu, osu se iznenada veliki broj hitaca 
na kompaniju; nijedan nije pogodio. Momčad se razišla u ro- 
jevi i požurila naprijed protiv ustaša. U početku se činilo, da ce 
se ovi braniti, ali doskora se jedan dio na poziv predade, 
drugi pobjegne, treći bude zarobljen. Otočke kompanije, koje 
su dolazile odostrag, stigoše zdesna uz drezmcku tapan^ 
Kad ie natp. Lulić došao na cestu, bijahu Bach i Kvatern 
mrtvi! natp. Luliću se čini da je primijetio, kako je s Bachovom 
torbom umakao neki graničar imenom Lazar u društvu ? 
serežana koji je išao za njim. Međutim je pao i Rakijas, k j 
“ ahao na čelu povorke, a Rade Cuić, koji je vodro zadnj, d.o 
Žete pobjegao je. Kapetan Durst, vršeći potjeru za njim, na 
U jednoj kući kraj Močila samo njegova jos osedlana konja. 
Rade Cuić, ranjen u nogu, bit će da je u pratnji nekoga bivšeg 
feldvebla pobjegao kroz otočku regimentu u Dalmaciju. Pr^ 
hitac čini se da je pogodio Rakijaša koji je bio na ćelu voda, 
a isnalio ga je valjda koji ustaša, kad je opazio da su trupe 
blizu. Da li su ostali vođe ubijeni od kugala svojih vlastitih 
ustaša ili od sabranih četa, još nije istraženo; čim se ipak da J 
prvo vjerojatno. Kofer koji je nađen u kolima ustaških vođ 
bio je otvoren, spise koji su bili u njem preuzeo je : major Ra 
šić, a rublje je razdijeljeno momčadi. Nados i o j e i 
regimente i drežničke kompanije poveli su jedan dio usta , 
veći dio ih je pobjegao, a po izjavi por. Serdica pustio ih je 
on sam na nalog majora Rasica. 

Dne 11. listopada počelo je već djelovanje prijekog suda 
koji je postavljen da kazni ustaše. Nakon sudskog pod prise- 
gom izvršenog saslušanja oficira i podoficira uhapšenih od 
ustasa, i to majora Rasica, natpor. Lulića, por. Sertića, Boru- 
ščaka, Melzera, Radulovica, Oblaka, feldvebla Smolkovića, i 
nakon utvrđenja identiteta, taj je sud iz broja onih koji su bili 
izručeni od trupnih odjela sto su išli na ustaše, izlučio one, 
koji su najdjelotvornije učestvovali u ustanku i naročito one 
kojima je povjereno čuvanje uhapšenih oficira te su ih pritom 
sami zlostavljali. Na temelju navedenih podataka i izjava ofi- 
cira i šarža onih trupa što su išle na ustaše, naročito kapetana 
Rukavine, Serdića, Dursta, natpor. Banića, Kirasića, Božićevi- 
ca, Pecha, koje to potkrepljuju, bili su: graničar Marko Milo- 
sevic, graničar Ilija Šaša, rekrut Petar Cuić, graničar Petar 
Tepavac, rekrut Joso Strgar, infanterist Petar Ugarković i gra- 
ničar Janko Čuic u dne 16. o. mj. održanom prijekom sudu, 
te. graničar Lazo Cuic, podbasa Filip Milanović, graničar Pe- 
tar Došen i rekrut Miladin Šaša — u dne 19. o. mj. održanom 
prijekom sudu, uz zakonito povedene izvide o činjeničnom sta- 
nju, i djelomice po njihovu priznanju, djelomice po svjedocima 
utvrđenom dokazu, suđeni radi zločina pobune, počinjenog time 
sto su se dijelom 8. o. mj. dijelom kasnije pridružili uzbuni 
koju su poveli buntovnik Kvaternik i njegovi drugovi i nakon 
opomene vlasti, zatim pod objavom prijekoga suda proglašenom 
10. o. mj. i čak nakon sukoba s c. k. trupama kod te bune tvomo 
učestvovali, uz obvezu solidarne naknade štete, osuđeni su na 
smrt na vješalima, i to je od vrhovne sudbenosti, koju u ovom 
slučaju vrši oberstlieut. i komandant ogulinske regimente, potvr- 
đeno s odlukom, da će se smrtna kazna u pomanjkanju krvnika 
izvršiti strijeljanjem, što se i dogodilo, izuzevši Miladina Šašu, jer 
•^ e on > uvaživši pretežne razloge za pomilovanje, osuđen na ka- 
znu hšenja slobode osamnaestgodišnjom teškom tamnicom. 

Spisi prijekoga suda daju već obrazovanoj istražnoj komi- 
siji još dalje substrate da se kazneno postupa protiv mnogih 
ov je dijelom poimence, dijelom po osobitim znakovima nave- 
enih osoba, naročito protiv rim. kat. župnika Brozovića, po- 

stara Kraguljca, krčmara Kovačevića, penz. natp. Miladma Ko- 
tura, šumara Vorkapića, lugara Vidoša, graničara Petra Vrdo_- 
ljaka, koji se je već nalazio u predistrazi radi spletkarenja. U 
smrti’ vođa ustaša Rakijaša, Kvaternika i Bacha nema nikakve 
sumnje prema predležećem zapisniku o pregledbi njihovih le- 
ševa. Prema izjavama svjedoka i oštećenika štetu je pretrpio 
samo erar i one graničarske obitelji, kojima je bilo uzeto ro- 
gato blago.« 


tragovi 


Istraga vođena od prijekog suda ispitala je mnoštvo svje- 
doka i ustanovila svaku moguću sitnicu iz ona tri dana ustanka. 
Sudski spisi sadržavaju ogroman materijal, pa je više nego ra- 
zumljivo, da su istražitelji neprestano molili pomoć. Istraga je 
vođena, dakako, njemački. Trebalo je ponajprije s teškom mu- 
kom izvuci iz seljačkih optuženika i svjedoka podatke, što su 
radili i gdje su bili za vrijeme pobune. Ipak se čini da je sud, 
poslije prvih strijeljanja, bio upućen na blaži postupak. Za- 
tvori su se praznili, a posto je bilo u iskazima mnogo neosnova- 
nih međusobnih osvada i jos više zakučastih opravdavanja, 
neki fascikli zapisnika istrage uza sve obilje sudskog posla ne 
kazuju zapravo ništa. Treba objektivno priznati, da je istraga 
vođena savjesno i da se nikomu nije kratila prilika za oprav- 
danje. Strijeljanja na smrt osuđenih dostajala su, da ustraše 
pučanstvo; posto je pobuna raspršena prije nego što se uspjela 
raširiti i bila ugušena samim krajiškim četama, Mollinary i 
ratno ministarstvo nisu imali rezona da dalje gone puk. Par- 
nica, u koliko se je ticala pučanstva, završila je razmjerno 
brzo, ali istražni sud, očito po nalogu odozgo, produživao je 
svoj posao i protezao ga na šire polje tragova, koji nisu vodili 
u masu, nego su imali prokazati začetnike bune u krugovima, 
koji su po svojoj inteligenciji, po lokalnom ili uopće na zvanju 
osnovanom uplivu bili kadri u narodu razviti buntovni duh. 

lastodršoi su sasvim opravdano zaključivali, da pobunjeni 
kaprali i grenceri nisu sami od sebe organizovali potajno ogor- 
u ustanak s političkim ciljem. Istina, pozicija vojnika 
^rajiškoga bila je dosta strašna, da dotjera do očaja. U mol- 
enici krajiških zastupnika na njegovo veličanstvo kralja od 
61- god. čitamo: »Vojnička Krajina sa svojih 1,082.000 sta- 
n ovnika daje odsjekom 60.000 vojnika. Prema tomu je dakle 

-vaka 18 slava vojnik. Ako se od ovoga svega stanovništva 
odliju ženske glave! djeca, staro i kljast«, to onda,' osobito u 
ratno vrijeme, od dvojice jedan mora u vojsku, od trojice dvo 

jiCa Da se prema ovom razmjerju u ostaloj Monarhiji novači, 

imala bi austrijska država preko dva milijuna . K - 

iina dakle daje šest puta više vojske nego ostale austrijske 

zemljefzato i iine „ ratu uvijek šest puta * k», » W 
ostalih Austrijanaca. A nije ovo prazan racu , 
zano, da je mađarski i talijanski rat godine 1848 . «*» 30.TO0 
, Vu niarlid i 50 do 60.000 sirota u crno zavio, tako se evo 
o“v°m TrekornTernim davanjem vojnika ne samo sila porodica 
tamani nego buduć u ratu uvijek propada cvijet od narod , 

! Takse pleme tamani naprema ostalim austnjanskim naro- 

d ° m To ie uzrok, da se stanovništvo Krajine ne umnožava da- 
oače ga sveTo vik nestaje. Nas je bilo god. 1847. do blizu 
1,100.000. Po pravilih statistike imalo bi nas sa a ^ ° 

1 244 000 duša, a nas imade 1,074.000, dakle za 170.000 glava 
manje nego ko račun nosi. To je doista strašna krvarina, a 
mi ju ne plaćamo od jučer, nego od 300 godina . - 

Krajiški vojnik nosi mundur i dobiva plaću bas samo dotle 
dok služi' na Kordunu i kod štapa, a kompanijsku 
badava. Čim službu svrši, mora otići u magazin J 
do košulje pa gologlav i bos mora kuci svojoj odstrugati, te ga 
»da kula opet hraui i odijeva, dok na njega red ne dođe da 
„ražu straži. Svatko znade, da se prosti vojnik otom svojom 
plaćom ne može prehraniti, i to najmanje na Kordunu, gdje 

SVC S"rprSi mgu!aš stoji državnu blagajnu svaku 

crodinu 161 i pol for., graničar samo 40 i pol for. 

° d Ako stavfmo, da Krajina postavlja 40.000 momaka prek 
svoga kontingenta: kolika to šteta za naše narodnogospoda ^ 
stvo! Da rečemo, da svaki momak samo 300 dana o uce 
i svaki dan samo 20 novč. zasluži: eto golema gubitka od 

2,400.000 for. za godinu dana.« 

Ovo je sve tužna istina, ali da se ona izreče, da postane 
svijesna svima u svojoj općenitosti onako ko što ju je osjećao 
pojedinac, za to je potrebna suradnja inteligencije. Ta je u 
Krajini bila rijetko posijana, jer je na jedan milijun stanov- 
nika imala samo dvije gimnazije i četiri niže realke, dakako 
njemačke. Ali je i ta rijetka inteligencija osjećala svu zaosta- 
lost svoga doma, s tim više što je u Krajini postojao jedan 
ostatak iz barbarskih vremena, koji je krvavo vrijeđao civili- 
zaciju. 

»U Krajini — jauču u već spomenutoj predstavci zastup- 
nici — je sve od djeteta u povoju do starca stojećega jednom 
nogom u grobu pod strogim vojničkim zakonom. A dočim ci- 
vilni kazneni zakon tjelesnu kaštigu dopušta samo iznimice kao 
izvanrednu kazan: § 30. vojnoga kaznenoga zakona od g. 1855. 
naređuje, da se tjelesna kazan može udariti krajišniku kao 
samostalna kaštiga. Jošte dalje ide »Cirkulare des Armee- 
Oberkommandos vom 10. Marz 1855.«, po njem se imaju kra- 
jišnici de regula za sve zločine i prekršaje odsuđivati ne na 
tamnicu, nego na tjelesnu kazan, t. j. na batine; a to jošte nije 
sve, nego vojnički časnici imaju osim toga vlast batinanja za 
disciplinarne prestupke, kojom se žali bože tako prekomjerno 
služe, da slabo prođe nedjelja dana, u kojoj se ne bi malone 
u svakoj kompaniji dijelilo batina stotinami, ne samo pravim 
vojnikom, nego i onim, koji nisu pod pu&kom, dapače i starcem, 
da istim kuće gospodarom. Toga sijaseta ne ima u nijednom 
austrijskom Zuchthausu, u nijednoj europejskoj državi — do 
zloglasne Turske . . . 

A strasne su tomu moralne posljedice, što se ljudi batinaju 
za svaku potrkušicu. 

Ne samo sto ovako osramoćeni kuće gospodari gube ugled 
1 važnost, bez koje zvanje svoje ne mogu uspješno izvrši vati, 
ne go i u ostalih utušuje ova sramotna i grozna kaštiga svako 
moralno čuvstvo, i tako upravo tjera ljude na stramputice, 
s kojih bi ih imala odvraćati.« 

Vojnička oblast znala je, upravo kao i potpisnici pred- 
stavke, da batine bez prosvjeda prima samo protuha; pošto je 

ustanak bio prosvjed jače vrste, istražni sud i generalna ko- 
manda u Zagrebu polaze za tragom, koji im je najvjerojatniju 
Pošto je učitelj Josip Kovačić, dokazani podstrekač ustanka, 
pobjegao preko granice, istraga traži njegove sumisljenike među 
svinia onima, koji se ističu nad razinom mase. Najprije je na 
oko uzela svećenike. Rakovički župnik Brozović preslušan je 
za čudo mnogo puta. Premda bijaše dokazane , d* ^ je odbio 
ustaše, da nije dao zvoniti, nego naprotiv paovau Kvaton ^ 

pošto nikad nije bio pravas, ipak se um < j Sličan 

župnika doznati više, nego što je ovaj htio ili umio re«. Sličan 
ie slučaj popa Jose Vukelića, koji je iz »Danice«, kalendara 
društva sv Jeronima, poznat kao dobar crtičar puka krajiškoga 
t “ajsaijvnij.ga kraja. Bach bij* znanac popa Jo , 
nešto prije Rakovice posjetio ga je jednom u njegovu zakutku. 
Ne našavši ga kod kuće, napisao mu je dvije tri rijecn Radi 
toga imao je pop Joso priličnih neprilika, dok nije objašnjeno, 
da se Bach popu ruga kao politički protivnik. Bachova bilješka, 
uostalom značajna i kao proročanstvo buducnosti g asi^> P 
loši Ja ovdje bio i otišao. Da si mi zdrav. Da znam, kada ce 
te vješati radi reprezentacije, došao bi u bubanj udarat. Koga 
1 % objesi, faj & Prije u nebo. Ja bolje tamo put zna™, 
ja ću gledati da prije odem. Pozdrav Rade Kraguljaca. S 
2 om Loize — Pozdravljaj ipak i njegovu familiju.« Pop 
Vukelić bio je, kako « vidi, gonjen radi reprezenUe.je koja 
nije bila pravaška. Poznanstvo s Bachom bilo je dosta da bude 
osumnjičen, premda je bio pristaša Strossmayerov. Treba znati 
da je u opoziciji protiv Rosenzweiga bila čitava inteligentn 
Krajina bez obzira na stranke. Katoličko svećenstvo bilo je 
sumnjivo i zato, što je Kvaternik navodno ustašama pričao, da 
uz njega stoji i zagrebački nadbiskup. O tom u spisima suda 
nema nikakve potvrde. Od katoličkih svećenika bio je kao pri- 
staša stranke prava zatvoren i preslušavan u Glini kapelan Pa 
vao Leber, ali mu nije dokazano ništa. Jednako je. bezmpjetnt. 
istraga protiv prote Pošmuge u Rakov.c. Prota b.jaae »umujrv 
jer je sudjelovao na ljubljanskom sastanku, koji je od voj 
vlasti bio isprva smatran urotničkim, ali se je pri ocnij 

ispitivanju pokazao prvo kao nepravaški, a drugo kao lojalain 

0 sastanku postoji izvještaj ljubljanskog zemaljskog suda, po- 
slan istražnom sudu u Prosicenom Kamenu. Sastanak održan je 
I. prosinca 18 / 0 ., kad su se u Ljubljani našli zastupnici jugo- 
slavenskih plemena. Prisustvovali su iz Hrvatske i vojne Gra- 
nice Đ. Radulovic iz Dreznika, Vuković iz Sokol-grada, Ro- 
gović iz Ogulina, dr. Brlić, Mrazović, Korać, Đuro Cmadak, 
dr. Makanec, Miškatović, Grubo vski Josip iz Čapljine i Muhvić 
iz Gerova. Osim toga dr. Laza Kostić, iz Rijeke Erazmo Barčić 

1 dekan Brolich. Kvaternika ni Starčevića nije bilo u Ljubljani. 
Rezolucija primljena na sastanku tražila je sjedinjenje svih Sla- 
vena za federativnu Austriju, koja bi se podijelila u pet grupa. 
Zaključci su bili lojalni, pošto je odlučeno, da se preda adresa 
kralju. Tajni zaključci nisu poznati. 

Ljubljanski sud izrekao je o rezoluciji sastanka, ili kako 
neki rekoše kongresa, mišljenje, da se njegova rezolucija po- 
kriva sa programom Kvaternikovim, kako je taj program jav- 
ljen sudu ljubljanskom od vojničkog istražnog suda. Ovo je 
mišljenje potpuno krivo. U Ljubljani sastali su se ljudi od 
različitih smjerova, neki od oštre antiaustrijske opozicije. Dr. 
Brlic je bivši rauchovac, Mrazović pouzdanik Strossmayerov, 
Đuro Crnadak nekadašnji saveznik Kvaternikov u uroti, dr. 
Makanec kasniji saveznik Starčevićev. Doduše, jedan od su- 
ladnika kongresa, Josip Miškatović, bio je suđen zato što je 
uvrijedio Rosenzweiga, ali ljubljanski kongres, pored svoje 
šarolikosti u ljudima, nije se ni u idejama nipošto mogao sma- 
trati pravaškim, a još manje buntovničkim. Pače, kao hotimično 
po nekoj slutnji i da ne bude mikakove sumnje, Kvaternikova 
»Hervatska« odriče se najodlučnije svakog savezništva s lju- 
bljanskim kongresistima. Sam je Kvaternik ukorio Barčića radi 
sudjelovanja, a kongresistima porekao uopće pravo da govore- 
u ime naroda. Sud je na temelju izvještaja zagrebačkog redar- 
stva o tom pisanju »Hervatske« obustavio doskora svako traga- 
nje u ovom smjeru. 

Kod Rade Čuića nađena je pri kućnoj pretrazi karta za 
Pnstup na banket prigodom pravaške Zrinsko-Frankopanske 

svečanosti mjeseca travnja 1871., kojoj su uz Crnca prisustvo- 
vali Milovan Mirković i Marko Milošević. Osim toga pronašli 
su se kod Čuića i Vrdoljaka brojevi »Hervatske«, koji su naveli 
suca istražitelja da ispita, u koliko je pobuna u svezi s ovom 
antidinastičkom proslavom i s antiaustrijskim smjerom stranke 
prava. Proslava Zrinsko-Frankopanska za 200-godišnjicu uspo- 
mene grofa Petra Zrinskoga i kneza Franje Krste Frankopana 
objavljena je u »Hervatskoj« posebnim svečanim proglasom, u 
kojem se citira pjesma kneza-pjesnika Frankopana »Pozvanje 
na vojsku«: 

Na vojsku, na vojsku vitezi zibrani, 
stirajte od srca vsak oblak plahosti, 
vazmite na se šćit batrivosti, 
draž je vam budi glas, ime, poštenje, 
neg hip, magnutje, sramotno živlenje, 
navik on živi, ki zgine pošteno . . . 

Proglas donosi cijelu pjesmu, prateći je plamnim lijecima. 
Građanstvo je pozvano da izvjesi crne zastave. Ujutro ce mu- 
žari sa Kalvarije oglasiti svečanost. U deset sati je kod sv. 
Marka služba božja. »Iza toga pohod u crkvu istočnoga zakona 
gdje se otpjeva na uspomenu naših mučenika Blagodarenije.« 
U 1 i pol po podne banket u Maksimiru. U izvještaju o pro- 
slavi »Hervatska« kori Kaptol, pošto pravaši nisu mogli dobiti 
propovjednika za službu božju. U cijelom gradu bile su izvje- 
šene svega četiri zastave, i to na uredništvu i na upravi »Hervat- 
ske«, kod »Stare Lipe« i jedna u Vlaškoj ulici. 

»Na svečanost dođoše, te ju cijelu ovrsise i tri graničara 
Hrvata istočnoga zakona, u crvenoj hrvatskoj odori, za poja- 
som handžar i kubure. — U crkvi i na banketu bijahu im časna 
mjesta, i društvo ih osobito odlikovalo.« 

Banketu prisustvovalo je 60 učesnika; na zgradi vi jala se 
hrvatska zastava s koprenom. Banketom je ravnao dr. Eugen 
Kvatemik. Prva čaša dignuta je na slavu svetkovine. Među zdra- 
vicama prva je išla »graničarom bojnikom«. »Na tu odzdravi 
graničarskih gosti glavni: Graničari da mirno doma masu mo- 

tikom, ali da su pripravni za pravicu i domovinu svoju i glave 
gubiti.« U toku banketa izrečena je zdravica oračima i kopa- 
čima, Hrvatima seljacima. »Za tu se zahvali graničara glavni: 
Živila domovina, da ju ujedinio Bog u svakom struku; svi se 
sjedinili u slozi i vidjeli se u dobru.« Na to opazi ravnatelj 
(Kvaternik): »Ove su nam riječi tim milije što ih je izustio 
pravoslavni Hrvat koj se ne stidi svoga imena hrvatskoga. — 
Nasta bučno odobrenje. Uto se ču i: Živila Boka Kotorska! — 
Zategnu snažna jeka: Živila!« Pri banketu ustanovljena je i 
zaklada o spomeniku Zrinsko-Frankopanskom. Učesnici vratili 
su se u Zagreb u povorci, na čelu nosio je zastavu »graničara 
gost glavni«, iza njega stupahu dva njegova druga. Pred suton 
stigli su do uredništva »Hervatske«, gdje je Kvaternik održao 
govor o sramoti Zagreba, koji nije proslavio zastavama ove 
svete uspomene. 

Proslava bijaše, kako se vidi, sasvim stranačka, premda 
isti izvještaj »Hervatske« konstatuje, da je bilo nekih koji nisu 
spadali na banket, ciljajući čini se na Folnegovića. Zagreb je 
U J° do J )a S rad male purgarije; u koliko građanstvo živi poli- 
tičkim , životom, ono je poprijeko obzoraško. Zagreb je grad 
činovnički, a sve kad bi imao i krupniju boju opozicije, tko 
“ da slavi urotnike protiv dvora i carskog doma sada u godini 
1870., kadno obzoraši čekaju, da poslije neuspjeha Bedekovi- 
ceva zasjednu na vlast? Vojničku istragu uostalom nisu zani- 
male potankosti o uspjehu proslave; pošto je »graničar glavni« 
bio Pade Cuić i pošto su svjedoci potvrdili sudjelovanje nje- 
govih drugova na proslavi, vojnički sud htio je znati i njihove, 
nas učene, tajne razgovore s pravaškim vodstvom. Sačuvana je 
verzija, da se je na banketu u Maksimiru sabirao novac za 
neku svrhu, zapravo, za tada već odlučeni ustanak. Vojnički sud 
o om ne zna. Obraća se na civilnu oblast za to, da uopće vidi, 
sta Je bilo s tim banketom. Službeni odgovor javlja sudu, da 
je program Zrinsko-Franlcopanske svečanosti prijavljen dne 
đ ' travn j a od Eugena Kvaternika, vlada je primila na znanje 
laspored službe božje i banketa. U Maksimiru na svečanom 
ku bilo je 80 ljudi; Rade Cuić i još dvojica u crvenim ka- 

banicama. Glavnu m ulogu na baletu ™ali Eugen ‘ Kva'cmik 
i Stanko Kvaternik (privatni agent); dr. David bta 
vi etnički perovođa u Jaski, bio je stoloravnatelj i išao u povorci 
u barjaktara Cuića. Od ostalih spominje policija Penstma 
Celinića i Folnegovića. Službeno je bio prisutan Eugen grof 
oS Premda je više nego sigurno, da je Kvaternik prigodom 
ovog boravka Čuićeva u Zagrebu s njim govorio o stvarnim 
pripravama ustanka, jer je i cijela proslava jmala^znacaj pro- 
klamacije, policija Šuhajeva nije o tom znala mnogo. 

Značajno je, da ni u izvještaju »Hervatske« ni u po J 
. P — ime d,a Ante SUcr ev, 6u **£ 

Rakovice ruka vlasti posegnula je . za n,,m. Posto e voRuk 
istraga trebala podatke o stranci prava, slani su iz Zagreba 
od kralj. sudb. stola prijekom sudu zapisnici, koji su nnah d 
lasvijetle svezu između bune i poglavito obitelj iStarcevma^ 
Ante Starčević i David Starčević uhapšeni su vec 14. listopada 
navečer i podvrgnuti dugotrajnoj istrazi. Civilni sud je sto na 
svoju što na vojničku inicijativu preslušavao razne svjedoke 
U aktima vojničke istrage sačuvani su dokumenti važni z 
hrvatsku političku historiju uopće. Sam Ante Starcevic u su - 
skom zapisniku od 6. veljače 1872. izjavljuje: »Zovem se Antun 
Starčević, rodom iz Žitnika u otočkoj pukovniji 48 god. star, 
rkv neoženjen, dr. filozofije, pnvatije, stanujući u Zagrebu. 
Godine 1863. bio sam osuđen radi zločina smetanja javnoga 
mira na tamnicu od mjesec dana, nu poslije su mi oprosten 
posljedice kazni. - Godine 1861. bio sam velikim bilježnikom 
županije riječke, i u jednom skupštinskom zapisniku nalazilo 
se P je takovih riječi iz mog govora, u komunu pronašli rečeno 
zločinstvo, inače sam neprikoran, ne znam zašto sam danas pr 
sud pozvan.« U drugom preslušanju dne 23. veljače izjavio J 
Starčević da se je stranka prava stvorila kada i narod hrva - 
’štujuć prava drugih naroda, zahtijeva da i drugi nje- 
gova prava štuju; a rastavila se je ova stranka od hrpa koje 
fe izdavaju za stranke hrvatske god. 1861. kadano mađaroni 
udariše pod Peštu, a slavosrbi pod Peštu i Beć-f z toga »\ 
se, da ova stranka ne ima posebnoga utemeljitelja.« 

Starčević se je dakle unaprijed ogradio, da bude pozvan 
na odgovornost kao utemeljitelj stranke, kojoj je jedan od vođa 
pao u Rakovici. Pravaštvo je po njegovoj izjavi od pradavnine, 
postoji otkad postoji narod hrvatski. Sudac očito nije bio za- 
dovoljan ovim odgovorom, pak je postavio direktno pitanje: 
»Što možete kazati ob odnošenju pokojnog Eugena Kvaternika^ 
Vjekos. Baha, Rakiaša i Rudclfa Fabianija naprama rečenoj 
stranki?« Starčević je odgovorio: »Ništa osobitoga, ja dapače 
ne mogu ni tako daleko ići da ustvrdim, da sam uvjeren bio,„ 
da su ovi bili pristaše rečene stranke.« 

Zašto se je Starčević pred sucem istražiteljem ovako od- 
reknuo Kvatemika? Da li je htio unaprijed srušiti namjeru 
istrage i onemogućiti a limine da bude doveden u savez s bu- 
nom? Ne bismo rekli, da je Starčević ovom izrekom htio samo* 
presjeći istragu i odbiti suca hladnoćom svoje prezirne opaske; 
Ante Starčević nije odobravao bune, i makar vođa stranke, nije 
nimalo sudjelovao u pripremama za Rakovicu. O ulozi Starče- 
vićevoj kod stvaranja stranke prava preslušan je pred civilnim 
sudom također Ivan Vardijan, njegov drug iz teologije. Star- 
čević i Vrdoljak bili su, po tom svjedočanstvu, u Pešti »na- 
rodnoga duha«; među njima nije bilo političke razlike, »jer za 
onda nije se radilo o političkom odnošaju zemlje, već o pukoj 
narodnosti, a Starčević je (u Pešti god. 1845. — 1848.) bio isto 
tako zauzet za narodnost kao što i mi drugi. Tekar poslije go- 
dine 1860. počele su se stranke cijepati.« Ponovno preslušan 
Starčević je izjavio: »Za ono vrijeme bili smo ja i Petar Vrdo- 
ljak Iliri, kao i svi ostali Hrvati izuzam nekoliko plemića.« 

Premda je uredništvo »Hervatske« bilo zapečaćeno i od- 
govorni urednik posljednjega broja Matasić zatvoren i kasnije 
suđen, istraga civilnog suda nije mogla ustanoviti nikakve veze 
između Rakovice i Zagreba. Vojnički sud je doduše preslušao 
i neke svjedoke o udjelu »Starčevića« kod sastanka za po- 
sljednje pripreme bune; ali to ne bijaše niti David Starčević, kaka 
bi se bilo moglo slutiti po Davidovoj impulzivnosti, nego gimna- 
zijalac Starčević, koji nije bio ni pozvan na odgovornost. Star- 
cevići su, Ante i David, odsjedili više mjeseci istražnog zatvora 

i poslije se morali povući u Jasku pod udarcem sumnje, koja 
je stranci kroz godine sprječavala svaki javni istup. Međutim 
sudbeni su izvidi protiv njih i uopće protiv istaknutih pravaša 
ostali bez rezultata. To je javio civilni sud vojničkom, a isto 
je ustanovio poluslužbeni organ »Agramer Zeitung«, veleći da 
se ustanak ne smije pripisati u grijeh stranci prava. 

Vrijedi na ovom mjestu sačuvati, za razumijevanje poslje- 
dica Rakovice, svjedočanstvo Josipa Miškatovića pred sudom 
25. veljače 1872. Miškatovićeva izjava je lična i nemilosrdna, 
pa dokazuje samo ogromnu mržnju ovog sjajnog stiliste, koji 
u politici nije imao nikakve stalnosti, a u privatnom životu 
sagriješio i kriminalno. Izjava Miškatovićeva predstavlja mi- 
šljenje »ozboraša«, i kad je Miškatović mogao pred sudom iz- 
reći ovakvu karakteristiku, ne treba se čuditi, da Rade Lopašić, 
a po njem i kanonik Iveković kasnije, pričaju o tom, kako je 
Kvaternik srnuo u Rakovicu i izabrao smrt, jer se je bojao 
kaznenog progona radi pronevjere novaca, dobivenih za od- 
vjetničko spašavanje momaka iz vojne službe. Pred sudom Mi- 
škatović veli, da je Kvatemiku bilo »žao, što se stranka naziva 
imenom Starčevićevim, te je izradio, da se ona u njihovih javnih 
spisih nazivala »strankom prava«. Starčević je »čovjek više prkosa 
i protivuriječja, negoli politike i djela, čovjek cudnovit, opojit 
knjigami franceske revolucije i socijalističkih teorija France- 
ske. Kvaternik je pako tašt čovjek bez kraja i bezazlen sanjar 
politički bez razbora, koji je kao prognanik općio s prognanici 
inih naroda i uz njih dobio o sebi misao, da je prvi politik i 
državnik na svijetu, koji s Napoleonom ravna europejsku po- 
litiku, i od njega očekuje pomoć za uskrišenje neodvisne kra- 
ljevine Hrvatske, prostrane od Alpa do Balkana. Ove sanjarije 
najviše su i mamile mladež u njihovo kolo, no mladež, ne mo- 
gući u tih ljudi naći prave duševne hrane i obrazovanosti, po- 
stala je divlja i cinična, krvožedna, puna mržnje, onakova žali 
bože mladež, kakova se je pokazala franceska u posljednjoj 
pariškoj komuni«. Miškatović je u svjedočanstvu spomenuo sve- 
zu pravaša s Rauchom, a rakovičku katastrofu objasnio ovako: 
»Dok nije Napoleon pao, oni su podučavali i varali mladiće, 

da će franceska vojska doći u Hrvatsku, oboriti Austriju i po- 
dignuti Hrvatsku. Kada je pako Napoleon pao, meni se čini, 
da je odveć razgrijana fantazija Kvatemikova i desperacija 
ostalih prijatelja započela ustanak, da rade poginu, nego osta- 
nu živeći bez nade. A napokon ti ljudi nisu imali ni odakle 
živiti, pa su pomislili: stavimo sve na kocku«. 

Plitki materijalista Miškatović, koji je svoje političke sko- 
kove cinički opravdavao svojom potrebom da živi u lasti i ra- 
skoši, uzdigao se je na stolicu moralnoga suca o pravaškom vod- 
stvu. Činjenica je, da su svi osumnjičeni i poginuli, a pogotovo 
Bach, bili potpuni askete u svom životu i posjedovali najveće 
bogatstvo: ne imati potrebe. Miškatovićeve invektive nisu ništa 
mogle objasniti ni civilnom ni vojničkom sudu, pošto je, oso- 
bito ovaj posljednji, imao u rukama dokumente o skrajnjoj ne- 
sebičnosti svih koji su spremali bunu. Isto tako vojnički sud, 
tragajući za vezama bune i politike, nije imao mnogo koristi 
ni od pisanja »Obzorova«, da je nadbiskup bio protektor hrvat- 
skih petrolera, a ni od upute pravašima o ponašanju u saboru, 
koja je pronađena u Kvatemikovu kovčegu, a sud ju je držao 
velikom tajnom. Uputa ima ovu glavnu točku: »Hrvati se ne 
mogu interesirati za Hrvate u Turskoj ni u Mađarskoj (osim 
Međimurja), kao da ih nema, a ni za ostale Slavene«. Zna se 
da ju je sastavio Starčević. Vojni sud, dakako, teško je mogao 
snvatiti svezu između ovdje preporučene pasivnosti i između 
bune, o kojoj je vodio istragu. Pustivši dakle na stranu svako 
daljnje traganje o civilnim licima, vojska se je ograničila na 
kraj kraja na to, da ispita, je li zbilja, osim nižih šarža, i među 
oiicirama bilo pristaša pravaške misli. Sumnjivi bijahu u prvom 
redu kapetan Latas i natporučnik Peh, oba stacionirani u Ra- 
rovici. Latas bijaše rođeni brat onoga slavnoga Omer-paše, 
koji je od austrijskog dezertera momka postao, poturčivši se, 
visokim dostojanstvenikom Turske i, po pisanju Kvatemikovu,’ 
usrećiteljem svojih sunarodnjaka u Bosni i Hercegovini. »Her- 
vatska« je u jednom dopisu iz Like o postupanju vojničkih 
vlasti osobito istakla Rakovicu kao staciju poznatu po čovječ- 
nosti vojničkih poglavara, i to poimence Peha i Latasa. Razu- 

mljivo je, da je poslije pobune, kad je istražni sud dobio u 
ruke ovaj broj »Hervatske«, za Peha i Latasa nastao nemih škri- 
pac; premda se je Peh za ustanka, po shvaćanju vojničkom, 
ponašao više nego korektno, i baš sam, pretrčavši kilometre 
puta, pridonio najviše brzoj organizaciji opkoljenja, Peh nije, 
iznimno, dobio nikakva odlikovanja, što je bilo općenito opa- 
ieno u vojničkim krugovima. Još je sumnjiviji bio Latas, ali 
taj se je, kao bolestan, prije bune sklonuo u Senj i izbjegao 
ikakvoj neprilici. Mnogo teže bilo se je braniti dvjema časni- 
cima, koje je teretila izravna sveza s uredništvom »Hervatske«. 
U Ogulinu bilo je uhapšeno više časnika radi sumnje o sve- 
zama s ustankom; u spisima istražnog suda sačuvana su pre- 
slušavanja sudbenog kanceliste Kernica i natporučnika Zrelca. 
Jedan i drugi bijahu čitatelji i pretplatnici, a Kemic pomalo i 
suradnik »Hervatske«. Oba su se branili slučajnim susretima 
s nekima od pravaša, i nepolitičkim motivima svojih odnosa 
s ljudima u Zagrebu. Pošto pismeni dokazi nisu bili teški, obje 
su istrage, doduše iza mnogih zapisnika, obustavljene. Kao ku- 
riozum može se dodati i briga vojnih oblasti, da se ustanovi 
rođaštvo Rakijaševo. Pošto je sud načuo, da je Rakijas bliski 
rođak baruna Benka, istražena je genealogija obitelji, iz koje 
je slijedilo, da je Rakijaš u rodu sa Tomerlinovima. Svi su se 
tragovi o razgrancima bune bili zameli, ali vojna vlast bila je 
dobro obaviještena o Kvaternikovim nekadanjim vezama u 
inostranstvu i znala je za njegove konspiracije s Mađarima, 
Talijanima i s Francuzima. Ostalo je za nj, kao u ostalom i za 
.svu javnost u tadašnjoj Monarhiji, pitanje: pošto ustanak nije 
djelo pravaša kao stranke, tko je stajao iza Kvatemika, tko je 
hranio njegove nade? Jedan prilog istrage kaže, da je u dani- 
ma rakovičke bune u Trstu u luci bio usidren ruski ratni brod, 
druge su verzije govorile o »ruskom« generalu Horvatoviću, 
koji je tobože čekao negdje kraj granice na uspjeh Kvaterni- 
kove bune. No sve to pokazalo se pričom. Trebat će poći dru- 
gim tragom, da Kvaternikovu odluku, koja je psihološki jasna, 
dopunimo vjerojatnim spletom političkim, koji se je dugo go- 
dina nazivao zagonetkom Rakovice. 

ZAGONETKA RAKOVICE 


Sudeći po komentarima štampe neposredno poslije kata- 
strofe, u Rakovici sastali su se svi uplivi svih struja u Hrvat- 
skoj, u obje pole Monarhije i napokon širom Evrope sve do 
Rusije. Ljudi Strossmayerovi odmah su podcrtali svezu Kvater- 
nika s Rauchom; čini to i sam Rački napominjući u pismu Stross- 
mayeru, neposredno iza bune, kako se je Rauch zadovoljno smi- 
jao napadajima »Zvekana« na biskupa, i kako je — o čem u 
spisima istrage nema nikakve potvrde — među Kvaternikovim 
stvarima nađen popis političara, koji će biti ubijeni, kad ustaše 
zauzmu Zagreb, među na smrt osuđenima je i Rački. Za uzvrat 
turale su se u javnost verzije o tom, da je Kvaternik žrtva obzo- 
raških zavađanja, da je bio proteže Strossmayerov. Jedni su 
tvrdili, da je u Rakovici psovao Austriju, a štedio Mađare; 
jednima je bio urotnik, koji je spremao Veliku Hrvatsku protiv 
Srba, drugima bio je panslavist, koji je u Rakovici započeo 
sveslavensku bunu. Za sve bijaše Kvaternik dakako svjetski 
revolucionarac, za neke pače i »stručnjak revolucije«. U odsudi 
Kvaternikova pokušaja sjedinjeni su i novosadski »Srpski dnev- 
nik«, koji uime Rusije i Srbije osuđuje bunu kao rovarenje 
radi Bosne, a na korist Austrije, pa do organa ratnoga ministar- 
stva u Beču, za kojega je Kvaternik karbonar. Pošto ni istraga 
prijekog suda nije iznijela nikakovih pozitivnih prokazivanja 
o Kvaternikovim pomoćnicima višeg političkog reda, ostalo je 
slobodno polemici, da pripiše krivnju za ustanak prema su- 
bjektivnom gledištu. S vremenom rasplela se legenda o Rako- 
vici tako daleko, da bi sama službena Ugarska imala udjela u 
buni u toliko u koliko bi tobož Andrassy, predsjednik ministar- 
stva u Budimpešti, bio znao za namjeru pobune i pustio da 

plane, pošto će mu ona dobro doci pri rušenju Hohenwartova 
kabineta. Sumnja, da je »netko« stajao iza Kvaternika, nije 
bila sasvim neopravdana. Dosta je reći, da je sumnjao i sam 
Ante Starčević. U saboru god. 1884. stavio je Starčević inter- 
pelaciju obrazloženu ovim govorom: 

»Gospodo! Neke godine sam kao zastupnik u ovoj dvorani 
želio staviti interpelaciju, koju će danas na vrijednu vladu 
njeg. apost. veličanstva staviti. Ali onda je ovaj predmet spa- 
dao pod Granicu, a onda je Granica stajala pod povjerenikom, 
koji nije preuzeo nikakve odgovornosti. Sada se kaže, da je 
povjerenstvo dokinuto, a tim ja s veseljem prihvaćam tu pri- 
godu za stavit interpelaciju. 

U kratko stvar stoji u tom: 

Već godine 1867., kad se počeo kod nas uvađati sustav, 
koji više ili manje stoji i danas, našlo se je kod nas ljudi, koji 
su, u kratko i istinito govoreći, nastojali da ponove g. 1848. To 
bijahu oni isti ljudi, koji su tomu sustavu temelj postavili. Oni 
su to nakanili iz Zagreba, zatim iz Beča, a napokon iz bivše 
Granice, i svagdje pod zaštitom Beča. Službeni svijet bivše Gra- 
nice. poznat pod imenom gospode i plaćenika, bijaše nezado- 
voljan, uznemiren i ogorčen proti Mađarom, i protivan osno- 
vani, koje su i njemu prijetile. 

Puk Granice, za koji se je u javnosti malo znalo, premda 
od njega sve stoji, bijaše zlovoljan i pripravan ustati proti 
tomu sustavu: on se je bojao austrijskog despotizma i bečke 
zahvalnosti, pod kojom je propao. 

Službeni svijet, bilo slijepo, bilo razložno, oslanjao se je na 
pomoć svojih viših, a narod ništa. Puk niti je znao, kako bi i sto 
bi, a svakako nije vjerovao svojim višim i nije htio ništa. 

U to vrijeme te općenite razjarenosti, toga grčevitog trza- 
nja u Granici dogodila se je, možda bolje rekuć učinila se je, 
u Rakovici smutnja. Kod nje zaglavio je jedan moj prijatelj 
od djetinjstva i dva moja znanca. — 0 toj smutnji pripovije- 
dalo se i pisalo se je svašta. Ona je dobila raznih imena, što 
ja znam. Nu o njoj stoje dvije istine. Prva istina je, da su oni, 

budi rečeno, ustalci bili sa svih strana od vojništva opkruženi 
i opasani tako, da nisu mogli uteći, pak i tako njih je umoreno. 

Svagdje drugdje ustalce, prevratnike, buntovnike, uopće 
ljude, koje smatraju krivima oni, koji drže vlast u puku, takve 
ljude hvataju, čuvaju ih na životu, stavljaju pred sud i tim 
gledaju, da od njih i kroz nje saznadu njihove drugove i dio- 
nike^ Jer je to u Rakovici propušteno, to svatko nepristran za- 
ključuje, da su ovi ljudi umoreni samo zato, da se kroz nje 
pred sudom ne doznadu pravi početnici, i da su ih početnici ili 
neposredno sami umorili, ili umoriti dali. 

Druga je istina ova: na rakovičku smutnju srušilo se bečko 
ministarstvo, poznato pod imenom federalističkoga; u vojnom 
zapovjedništvu zagrebačkom mnogo je promjena izvedeno. Od 
tuda se izvađa, da glavni vođe one smutnje — jer ja ne znam 
kako bi pravo ime onomu dogođaju dao — bijahu u Beču, Pe- 
sti, i u Zagrebu njihovi podčinjenici. 

Povodom onoga dogođaja mnogo je ljudi uhvaćeno, ba- 
čeno u zatvor, stavljeno u istragu; neki su otpušteni kao nekrivi, 
a mnogi su odsuđeni na mnogo godina teške tamnice. Zašto su 
progonjeni? Što se je zla imalo dokazati proti njim? Poradi 
cesa ih je tuženo, prognano i suđeno? Zašto im bar na konač- 
noj raspravi nisu htjeli dati službene branitelje, vješte prav- 
nike? 

Jednom riječju: kako je cijela stvar započeta, vođena i 
svršena? Zašto je toliko ljudi stradald? 0 tom pitanju u jav- 
nosti, osim možda pojedinih sudbenih službenika, ne zna se 
ništa; a ja mislim da je vrijedno to znati bar radi povijesti, 
koja te dogođaje ne će tako lako zaboraviti. 

0 tom dogođaju bi bilo moći štogod doznati samo iz dotič- 
nih sudbenih spisa. Ovi spisi, ako nisu kojom nezgodom već 
propali, moraju ležati u sudbenih pismarnicah«. On predlaže, 
da^se prenesu u javnu pismamicu. »Ako ovomu zahtjevu bilo 
s česa mu drago ne zadovoljite, ja sudim, da će već samom 
tom zabranom javno mnijenje biti na čistu o stvari i da će oni za- 
ključci, koje sam napomenuo, tom zabranom biti potpuno oprav- 
dani, da će se dobiti razjašnjenje, zašto isti oni ljudi, koji su 

Granicu uznemirivali, odmah poslije rakovičkog dogođaja na- 
đoše kupce u Pešti, sprijateljiše se ne samo sa sustavom, na 
koji su vikali, nego su ga i pokvarili, na koji su Mađari pristali. 

Moj je zahtjev jednostavan i sudim, da o njem ne može 
biti raspravljanja, niti dokazivanja, niti glasovanja, nego on 
će biti jednostavno riješen po vrijednoj vladi Nj. apost. Veli- 
čanstva, a taj odgovor može biti samo da ili ne«. 

Starčević traži dakle, da se sudbeni spisi o rakovičkoj 
smutnji od god. 1871. iz sudbene pismarnice predadu javnoj 
pismarnici zagrebačkoj za općenitu porabu. Ovaj je zahtjev 
danas ispunjen, i barem u izvjesnom opsegu mogu se ispitati sva 
Starčevićeva naslućivanja. Kako smo već ustanovili, istraga, 
ni civilna ni vojnička, ne otkriva šire pozadine Kvaternikove 
smrti. Ali zato ne postaje manje važnom ona konstrukcija, koju 
Starčević jasno crta u svojoj interpelaciji. Spisi ne daju raz- 
jašnjenja, kojih on traži, no već po upitima njegovim možemo 
pogoditi, na kojega krivca cilja. Starčevićev upit prije svega 
uzrujanost u Granici pripisuje bunjenju, koje je dolazilo odo- 
zgo. Granicu je bunio službeni svijet u namjeri, da nezadovolj- 
stvo krajišnika upotrijebi za rušenje dualizma onako isto kao 
što je 1848. upotrijebio graničare protiv Mađara. {Vojnički 
gospodari Granice bojali su se, da će izgubiti svoje pozicije, i 
zato su bunili narod protiv Mađara. Kvatemik je umoren zato, 
da se ne doznadu pravi krivci bune, »njegovi drugovi i dio- 
nici«. Glavni vođe »smutnje« bijahu u Beču, Pešti i Zagrebu, 
bijahu podčinjenici federalističkog ministarstva i vojne koman- 
de u Zagrebu. Da je rekao i imena, Starčević bi po svoj prilici 
ovdje bio nazvao Vončinu ili Mrazovića; njegova aluzija o 
posljedici rakovičke bune sasvim je providna. Ona cilja na 
Obzoraše, koji su se iza Rakovice pogodili s Mađarima i pro- 
gutali nagodbu. Po Starčeviću, Rakovica je udešena (»učinje- 
na«, kako veli interpelacija) zato, da na kormilo zemlje mogu 
doći Strossmayerovci. Bunu je podstrekivao Beč, i taj je ubrao 
za svoje pristaše u Hrvatskoj plod katastrofe. 

Datum Starčevićeve interpelacije (25. lipnja 1884.) ima 
možda sveze s jednim odsječkom parnice prijekoga suda o buni, 

u kojem bi se moglo naći potvrde njegovim slutnjama. Te je 
godine prošlo onih dvanaest godina, na koje je bio osuđen Pe- 
tar Vrdoljak, jedan od rijetkih civilnih sukrivaca Kvatemiko- 
vih. Petra Vrdoljaka smatrali su oficijelni organi odmah pri 
prvim vijestima iz Rakovice kao jednoga od glavnih intelek- 
tualnih začetnika krajiške bune. »Agramer Zeitung« prikazi- 
vala ga je kao raspopa, premda nije svršio teologije, i kao 
nekog studiosusa protuhu, koji je poslije lutanja svijetom i po- 
slije protraćenih godina pao na teret svojoj obitelji. Petar Vrdo- 
ljak bio je i prije Rakovice zlo opisan kod službenih ljudi. U 
»Hervatskoj«, pretposljednji broj, ima dopis, u kojem se priča, 
da se kod pukovnije ogulinske vrši velika istraga protiv Vrdo- 
ljaka. »Optužen je po nekoj kukavici lažici: da buni puk proti 
reformam, da je nagovarao na potpise one reprezentacije«. 
Vrdoljaka svijet štuje i ljubi, a to znadu i »njegov kapetan La- 
tas i čestiti natporučnik Peh«, koji ne kunu svojim graničari- 
ma Boga, sveca i Mariju, već uljudno postupaju s njima. Dru- 
gi denuncijant iz lađevačke satnije tužio je Vrdoljaka, da je 
kod slušničke crkve držao govor i napadao reforme, a neki ga 
opet kore mađaronom, što je u pitanju reforma dokazivao, da 
će biti bolje. Natporučnik lađevački Raubah bio je pozvan 
k istragi u Rakovicu, ali nije došao, jer mu dvojica svjedoka 
ne htjedoše potvrditi što su pijani rekli. Drugi vele, da je nat- 
poručnik čuo ovo: nepoznati ljudi su u birtiji govorili: »Kad bi 
nam pravice dali, što ih naš Vrdoljak traži, kuda bolje po nas«. 
Dopis na koncu opominje natporučnika, neka pazi što radi, jer 
samo pošten čovjek smije nositi sablju. 

KAPOMEKE 

1. Za 60. godišnjicu smrti Eugena Kvaternika, koja pada na 11. li- 
stopada 1931., spremao je M. Nehajev za Maticu Hrvatsku ovo djelo, ali 
ga nije završio, jer ga je prekinula u radu nagla smrt 7. travnja 1931. 
Prema izjavama pred ukućanima, trebao je Nehajev još deset do petnaest 
dana, da ovo djelo posve dogotovi i da ga predade Matici. 

»Rakovica« je dakle ostala nedovršena i nepriređena za štampu. 

Članak »Zagonetka Rakovice«, koji se nalazi na kraju ove knjige, 
nije svršen; mislim, da nije došao ni do polovice. 

Velika je šteta, što nije dospio da završi baš ovaj članak, u kome 

bi kao rezultat čitava rada i studija razložio svoje shvaćanje o zagoneci 

Rakovice. Ovako moramo da zaklopimo knjigu pred najinteresantnijim 
mjestom, s pitanjem bez odgovora. Bolje reći: bez direktnog odgovora, — 
jer je odgovor i rješenje zadano tokom čitave knjige, samo nam ostaje 
na kraju, da ga izvedemo sami, kad autor nije dospio. 

Članci »Otvoreno pismo A. Oreškovića grofu Andrassyju« i »Osvrt 
»Hervatske« na pismo A. Oreškovića« nisu uopće izrađeni; samo su izdikti- 
rani iz novina, i Nehajev nije stigao ni da im dade naslov ni da ih poprati 
i s jednom rečenicom. Prislonio sam ih uz članak »Krajina«, kao materijal, 
koji ima da ilustrira ondašnje prilike u tom kraju. 

Kao neizrađeni materijal ostao je u rukopisu i »Izvještaj cesarsko- 

kraljevske generalkomande«. Iz službenog izvještaja načinio je Nehajev 
kraći ekscerpt, koji također nije popraćen ni jednom riječju. Budući da 
taj ekscerpt nije davao preglednu i točnu sliku samoga ustanka u Rako- 
vici, što je za djelo, koje nosi ime po Rakovici, od prijeke potrebe, ja 
sam ekscerpt Nehajeva izostavio i preveo sam iz njemačkoga originala čitav 
taj službeni dokumenat, štampan u ovoj knjizi, pod naslovom »Službeni 
izvještaj generalkomande vojnom ministarstvu« na str. 261 — 274. General- 
komanda je 1871. god. ovaj svoj izvještaj objelodanila u »Agramer Zei- 
tungu« i »Narodnim novinama«, odakle je prenesen u »Obzor«, ali su 
ispuštena ona mjesta, koja nisu bila povoljna za majora Rašića, zatim 
imena svjedoka, stavak o Kvaternikovu koferu i još neka. 

Sudeći po bilješkama, Nehajev je kanio pisati još o Kvaternikovim 
drugovima u buni (Bach, Vrdoljak, Čuić, Rakijaš, Fabiani), o A. Oreško- 
viću, o utjecaju E. Kvaternika na potonje generacije, osobito na mladež, 

i o posljedicama rakovičkoga ustanka u hrvatskoj politici, o njegovu re- 
zultatu i reakciji. 

Premda je »Rakovica« ostala nesvršena, ipak se može štampati kao 
završeno djelo, jer se je Nehajev poslužio u radu sretnom metodom: ne 
prikazuje historijski tok događaja u kronološkom redu, nego u zaokruženim 
esejima o ljudima i prilikama. Radi toga nije ni potrebno ni moguće, da 
tko drugi završi njegovo djelo. »Rakovica« bi se mogla štampati i onda, 
kad bi se jos koji od gotovih članaka iz knjige izostavio. 

2. Teži je posao bio prirediti ovo djelo za štampu. 

Članci su bili ispremiješani, pa je trebalo utvrditi red, kojim će se 
štampati. Ja sam ih poredao ovako, kako izlaze u ovoj knjizi, ali bi se 
gdjekoji članak mogao i drugdje smjestiti. U bilješkama ostavio je Neha- 
jev dva nacrta sadržaja, no ni jedan ne odgovara ostavljenoj građi, a po 
križanjima vidi se, da se još i sam kolebao, kako bi to riješio. 

Nehajev je samo dva članka (Uvod, U Rusiji) pisao svojom rukom, 
i još u tri članka po jednu ili dvije strane. Sve ostalo je diktirao, a 
dobar dio diktata nije dospio ni da naknadno pregleda i ispravi. Trebalo 
je dakle ispraviti pogrješke pravopisne, lapsuse i krive navode. Kod tog 
posla držao sam se ovoga načela:' »Rakovica« treba da ostane djelo M. 
Nehajeva i po stilu i po razlaganju, ispraviti se smiju samo očite stvarne 
pogrješke. Prema tome načelu, u člancima i na mjestima, gdje Nehajev 
daje svoje, ispravci su neznatni; ali tamo, gdje iznosi tuđi materijal, gdje 
navodi i citira, bile su potrebne velike izmjene. Sve citate, koji se nalaze 
u ovoj knjizi, a iz domaćih su vrela, isporedio sam s izvornikom, i proveo 
sam ispravke, koji su cesto vrlo krupni. Kontrolirao sam i ona mjesta, 
gdje se izvor ne navodi doslovno, nego prepričava, i proveo sam izmjene. 
Više puta je trebalo mnogo preinačivati, križati ili dodavati nove rečenice, 
da se dobije pravi smisao originala. Promjena te vrste ima toliko, da se 
ne mogu ovdje navesti. 

Samo u dva slučaja nije mi uspjelo naći izvornik: 1. iz rukopisne 
ostavštine Kvaternikove pasus na str. 36 od »Djelo je moje« do »retorike«, 
2. iz Naputka stranke prava ove rečenice na str. 50: od »U otadžbeničkom 
radu« do »svoje držanstvo«, i od »Svakom treba« do »po njem«; te na 
str. 285 od »Hrvati se ne« do »ostale Slavene«. Imao sam Naputak 
u rukama, i to u dva primjerka: jedan u rukopisu među sudskim spisima, 
i jedan štampan u podlisku »Hervatske« god. 1871., ali u njima nema tih 
pasusa, pa ne znam, odakle ih je uzeo Nehajev. 

Kako u ovoj knjizi preteže građa izvađena iz starih godišta novina, 
časopisa, brošura i knjiga, što je današnjoj našoj javnosti gotovo nepristu- 
pačno, zatim iz rukopisnih izvora, koji dosad nisu nikad i nigdje štampani 
(iz sudskog procesa, iz rukopisne ostavštine Kvaternikove, iz Kvaternikova 
rukopisnog Dnevnika od god. 1867. do 1870. itd.), nastojao sam, da ovu 
knjigu učinim toliko pouzdanom, da se na nju može svatko bez straha po- 
zivati kao na izvornik prvoga reda. Što mi je to potpuno uspjelo — izu- 

zevši dva gore navedena neznatna slučaja — imam da zahvalim nesamo 
mučnom trudu i ustrajnosti, nego i sreći; Nehajev naime obično ne navodi 
ni naslova, ni godine, ni strane vrela, pa sam katkad trebao i par mjeseci 
tražiti jednu jedinu citiranu rečenicu, i da nije bilo sreće, mogao sam još 
par godina utrošiti u kontroliranje citata. 

Glede materijala navedenog po stranim izvorima, mislio sam, da se 
smijemo pouzdati u točnost prijevoda M. Nehajeva, i da, prema tome, 
nije potrebna kontrola. Ali kasnije, kad sam čitao knjigu Ludwig Kossuth, 
»Meine Schriften aus der Emigration«, kojom se Nehajev služio, vidio 
sam, da je i tu trebala kontrola, i to sam učinio na materijalu uzetom iz 
Kossuthove knjige. Ostalu građu iz stranih izvora nisam dospio kontro- 
lirati; no toga nema mnogo, a nije ni toliko važno za sam predmet, o 
kom radi ova knjiga, da bi zbog toga trebala knjiga čekati još godinu dana 
da se štampa. Ovdje navodim sva ostala nekontrolirana mjesta: franc. reče- 
nica »II est si bon d’agir . . .« na str. 59; Pogodinova izjava na str. 77; 
ono što se govori o Rusiji (Thouvenel, Gorčakov, car Nikola) na str. 79 
i 80; »Prethodne bilješke« na str. 85—90; Bogovićevo pismo Josikinu svaku 
na str. 142; Klapkino pismo na str. 194; ono što se odnosi na Tommasea 
na str. 197.— 199; Gavourova izjava o Madžarima na str. 218. 

Sav tekst, i Nehajeva i citiranih izvora, prilagođen je današnjem 
pravopisu, dok je jezik i stil osao gotovo netaknut. Volio sam propustiti 
nekoje netočnosti, nego da mijenjam Nehajevljeva izlaganja. Kako bi ko- 
mentari i bilješke smetale u čitanju onu javnost, kojoj su namijenjene 
Matičine edicije, nisam se njima služio, osim na jednom mjestu (bilješka 
pod tekstom na str. 23 i 24), gdje je trebalo krive podatke o Kvaternikovu 
školovanju odmah nadomjestiti točnijima. 

Pravopisne nedosljednosti nastale su od prekidanja rada, katkada i 
s vrlo dugim vremenskim razmacima. U gotovu slogu nisam htio provoditi 
izjednačivanje, da se posao ne otegne. 

Gdjekoja redaktorska i štamparska pogrješka, koja mi je umakla, 
ne kvari smisla i lako će je čitalac sam ispraviti. 


Dr. Blaž Jurisić 

